
Ediţia prezentă este urmarea nevoii de idei filosofice resimțite 
astăzi în cultura noastră. Din perspectiva acestei constatări am dat curs 
propunerii unor tineri colegi de a reedita volumul de mult epuizat 
(prima ediţie este din anul 1975). La aceasta s-a adăugat convingerea 
că empirismul clasic englez este nu numai o excelentă şcoală de 
filosofare, ci şi sursa unor importante curente contemporane de idei. 

Capitolul I 


Introducere 
Deosebirea dintre cartesianism şi empirism 


Prezenta lucrare îşi propune o analiză a criticii întreprinse de 
empiriştii englezi Locke, Berkeley şi Hume cu privire la conceptele de 
substanță și de cauzalitate elaborate de întemeietorii filosofiei 
moderne. Scopul acestei analize este desprinderea sensurilor majore 
ale criticii amintite şi o mai bună judecare a rolului jucat de empirism 
în evoluţia gândirii filosofice. 

Demersul critic empirist reprezintă un moment important şi cu 
bogate consecințe pentru evoluţia ulterioară a filosofiei. Plasat în 
contextul de idei al gândirii moderne, punctul de vedere empirist a dus, 
mai ales prin Locke şi Hume, la o mare efervescenţă în gândirea 
filosofică a vremii. Concretizarea pozitivă a influențelor exercitate de 
empirism în epocă o găsim mai ales în gândirea antispeculativă 
lranceză a secolului al XVIII-lea și în filosofia kantiană. Aceste 
orientări au reuşit, fiecare în felul ei, să integreze, în orizonturile lor 
mai largi, şi perspectiva empiristă care le-a dat impulsul. Rodnică a 
fost şi calea deschisă de Locke psihologiei engleze, care prin Priestley 
şi Hartley obţine rezultate de valoare certă. O altă linie a înrâuririlor 
jine de elementele subiectiviste şi agnostice implicate în opera lui 
Locke şi duce — prin intermediul lui Berkeley şi Hume -— spre 
pozitivism şi neopozitivism. Dată fiind această vastă arie a influențelor 
enunțate aici pe scurt, dintre care unele îşi află continuitatea până în 
gândirea filosofică de astăzi, cunoaşterea trăsăturilor principale ale 
empirismului englez are o semnificaţie nu numai istorică. 

Raportat la filosofia precedentă, empirismul inițiat de Locke şi 
desăvârşit de Hume constituie o negare netă a filosofiei secolului al 
XVII-lea, mai ales a raționalismului cartesian. Cunoaşterea specifi- 
cului criticii empiriste şi a cadrului ei de mişcare reclamă deci nu 
numai cercetarea concepției empiriste ca atare, ci şi a cadrului de 
înlruntare a acesteia cu principiile filosofiei respinse. Desprinderea 

elementelor de tensiune ale acestei înfruntări va arunca o lumină mai 
vie asupra caracteristicilor specifice ale celor două filosofii, cu 
meritele și limitele lor, și va arăta totodată de unde vine necesitatea 
marilor sinteze filosofice postempiriste. 

Desigur, examinarea acestei critici trebuie să fie ea însăşi critică, 
respectiv să fie întreprinsă în spiritul obiectivității ştiinţifice şi din 
perspectiva unui punct de vedere filosofic mai cuprinzător. În acest 
sens, ne propunem ca investigaţiile noastre să aibă drept punct de 
pomire — pentru a nu suferi deformări — nu în primul rând aprecierile 
ce s-au făcut în decursul timpului asupra gânditorilor analizaţi — 
aprecieri care nu vor fi însă ignorate —, ci „faptele”, în cazul nostru 
scrierile acestor gânditori. Procedând astfel, vom putea pătrunde mai 
uşor dincolo de crusta uneori groasă a acelor interpretări a căror 
valoare s-a diminuat. Dacă textele filosofilor vizați vor constitui 
„faptele” de la care purcede analiza noastră, metoda care ne va călăuzi 
va fi cea critică, acest garant sigur al unei obiectivități sporite în studiul 
atât de complex al fenomenelor spirituale. 

Este de aşteptat ca analizele efectuate în modul menţionat să 
reliefeze şi aspecte ce nu-şi găsesc locul în formulele prin care sunt 
redate de obicei concepţiile gânditorilor de care se ocupă lucrarea 
noastră. În orice caz, unele dintre interpretările noastre vor fi sensibil 
diferite de cele curente. Dar — considerăm noi — ele aduc elemente 
pentru o mai bună cunoaştere și, prin aceasta, pentru o mai justă 
apreciere a valorii demersului empirist şi, în consecință, pentru o mai 
corectă precizare a rolului şi locului filosofilor Locke, Berkeley şi 
Hume în ansamblul gândirii filosofice. 


* 


O primă constatare ce se impune a fi subliniată este aceea că 
poziția de pe care a fost efectuată critica empiristă a conceptelor de 
substanță şi se cauzalitate este radical alta decât aceea a elaborării lor. 
Tocmai această deosebire dintre ctazele teoretice care au girat 
străduințele puse în constituirea celor couă concepte şi cele care au 
impulsionat critica lor ne propunem s-o conturăm în prezentul capitol 
introductiv, pentru a deschide astfel o perspectivă adecvată discutării 
problemelor tratate în capitolele următoare. 

Gânditorii care au contribuit în modul cel mai efectiv la elaborarea 
conceptelor filosofiei modeme, printre care cele de substanță și de 
relație cauzală sunt fundamentale, şi-au sprijinit demersurile pe 
principii şi metode noi, principii şi metode care s-au constituit şi 
afirmat într-o luptă grea împotriva scolasticii. Aceste principii și 
metode izvorau direct din vastul material acumulat de noua ştiinţă, dar 
crau totodată şi un rezultat dezvoltat al eforturilor de gândire ale 
Renaşterii; filosofilor care le-au fundat — este vorba mai ales de 
Galilei, Bacon şi Descartes — le este proprie întemeierea cunoaşterii pe 
experiență (care la ei are, spre deosebire de viitorii lor critici, un 
înțeles obiectiv, semnificând acțiunea omului asupra naturii, respectiv 
asupra obiectului de cunoscut) şi pe precizia instrumentului matematic 
(cu deosebire Galilei şi Descartes), componente esenţiale ale unei bine 
direcționate gândiri critice. Acestea nu sunt laturi cu totul noi pentru 
cunoaştere, apelul la experiență şi precizie matematică fiind exprimat 
şi de Renaştere. Noi sunt însă amploarea şi sensul metodic care li se dă 
în gândirea modemă, şi tocmai prin acestea spiritul critic se 
statomiceşte o dată cu această gândire. 

Desigur, spiritul critic este un constituent al oricărei filosofii 
veritabile. Dar ceea ce era numai implicat devine în filosofia modemă 
principiu diriguitor. Afirmarea acestui principiu a fost pregătită printr-un 
elort îndelungat, care a luat contururi mai limpezi la gânditori 
studiului. Nu însă o 1 natură abstractă, speculativ construită — cum 
întâlnim la scolastici —, ci o natură care există prin sine şi se află în 
nemijlocită relație cu omul. Această natură se cerea cunoscută, iar 
pentru aceasta se impunea să fie supusă unei cercetări sistematice. 
Renaşterea va iniţia această cercetare şi va avansa preţioase sugestii 
metodologice. 

Pe planul strict al cunoaşterii, gândirea renascentistă reuşeşte să 
pună în legătură doi factori pe care spiritualitatea medievală îi prezenta 
cu separați: raţiunea şi experienţa. Deşi la început această relaționare 
este timidă, ea se va dovedi esenţială pentru dezvoltarea ulterioară. 
Într-adevăr, deși prin experiență se înțelegea adesea numai sensibili- 
tuteca, sesizarea faptului că legătura acesteia cu raţiunea condiționează 
cliciența actului cunoaşterii, la care s-a adăugat apoi înțelegerea 

factorului empiric nu numai ca activitate reflectorie a simţurilor, dar şi 
ca activitate transformatoare reală, a permis punerea într-o relaţie 
determinată a cunoaşterii şi acţiunii, care la Leonardo da Vinci ajunge 
să capete o formulă fericită: „Ştiinţa este căpitanul, practica soldaţii”. 
Aceasta este poziţia care a permis respingerea celor două conformisme 
ale gândirii medievale ce împiedicau demersurile cunoaşterii: cel al 
simțului comun şi cel al principiului autorității. Dacă în evul mediu 
arbitrariul speculativ se afla în bună tovărăşie cu o intuiție sensibilă 
superficială, ambele condiţionându-se reciproc şi potențând o viață 
spirituală de un subiectivism extrem, în Renaştere experiența şi 
raţiunea îşi încep fructuoasa lor cclaborare, devenind astfel instru- 
mente eficiente de acces spre obiectivitate şi esență. În acest spirit a 
pretins Giordano Bruno ca în cunoaştere omul să nu mai acorde 
încredere necondiționată simțurilor”. Pentru a se elibera de „peştera” 
lui Platon — spune Bruno — se impune ca omul să se elibereze nu numai 
de „autorităţile consacrate”, ci şi de tirania simţurilor!. Dacă teoria lui 
Copemic — apreciată de Engels ca fiind „actul revoluţionar prin care 
cercetarea naturii şi-a proclamat independenţa”? — a lovit cu putere în 
„dogmatismul” intuiţiei sensibile?, concepţia lui Giordano Bruno este 
aceea care a dat expresie pregnantă acestui act şi i-a fixat un statut 
filosofic. Cerând eliberarea omului de fascinația perceperii imediate, 
gânditorul italian exprimă o profundă cerinţă a cunoaşterii ştiinţifice, 
aceea ca spiritul să nu accepte leneş, fără control, ceea ce primește prin 
simţuri sau „autoritate”. Tocmai această poziţie a fost lărgită şi 
aprofundată de întemeietorii filosofiei modeme. Este de menţionat în 
această privință că G. Bruno reuşeşte să desluşească chiar implicaţiile 
metodologice ale îndoielii. În disputa pe care o susţine la Paris în 
1586, Bruno îi invită pe cei care vor să gândească „să înceapă prin a se 
îndoi”: „Să ne îndoim — spune reprezentantul Renaşterii — ori de câte 


* Spiritualitatea medievală s-a zbătut neputincioasă între imperativul etic ca 
omul să nu se lase robit simțurilor (ascetismul creştin) şi principiul potrivit căruia 
universul este aşa cum ni-l arată simțurile (sistemul ptolemaic). 

| Cf. P.P. Negulescu, Filosofia Renaşterii, ed. a Il-a, 1947, vol. III, p. 76. 

2 Marx-Engels, Opere, vol. 20, p. 331. 

3L, Brunschvicg, L'expérience humaine et la causalité physique, Paris, 1922, 
p. 174. 

ori timpul nu ne-a îngăduit să ne hotărâm între două păreri opuse: să ne 
îndoim câtă vreme nu suntem mai bine informaţi, până vom ajunge să 
ştim tot: să ne îndoim, spre a putea fi în măsură să ne susţinem cauza 
cu sinceritate şi obiectivitate”. Aceasta este poziția fundamentală din 
care Descartes va face un principiu diriguitor. Un autor tomist contem- 
poran afirmă că, începând din secolul al XVIII-lea, „climatul 
intelectual încetează de a mai fi creştin”5. Prin prisma celor mai sus 
consemnate putem afirma că acest climat a încetat să mai fie cel creştin 
încă din Renaştere. Biserica poate fi învinuită de orice, numai de 
opacitate nu, atunci când îl condamnă pe G. Bruno. Prin el, ea 
condamnă chintesenţa tendințelor noi ale epocii şi prin însuşi acest fapt 
sc recunoaşte înfrântă. 

În legătură cu problemele ce vor fi discutate în capitolele 
următoare ne permitem o subliniere: trăsătura comună gânditorilor 
marcanți ai Renaşterii este aceea că ei consideră simţul comun ca o 
modalitate de cunoaştere necorespunzătoare unor exigenţe științifice, 
iar savanta deducție din dogme, ca simplu joc filologic de cuvinte. 
Renaşterea va opune simțului şi speculaţiei sterile demersul rațional 
întemeiat pe observaţie şi experiență. Este de semnalat că neîncrederea 
faţă de simțul comun nu i-a dus pe gânditorii Renaşterii la negarea 
rolului experienței și simţurilor în cunoaștere, ci numai la denunțarea 
arbitrarului subiectiv pe care acestea îl pot implica. Leonardo da Vinci 
se pronunță tocmai în aceste sens: „Ştiința_adevărată este cea care 
pătrunde în mintea oamenilor prin simţurile lor, impunând tăcere celor 
cc au poftă de discuţie. Este ceea ce vedem în primele forme ale 
matematicii, ale căror obiecte sunt numărul şi măsura, adică în 
uritmetică şi geometrie, care tratează, cu un adevăr necontestat de 
nimeni, despre cânfitate3) discontinuă şi continuă, a lucrurilor lumii... 
l:xperiența nu ne înşală niciodată; n nu ne înșală d decât dorințele noastre, 
când ne făgăduiesc, în numele ei, lucruri ce nu-i stau în putință”s. Este 
posibil ca acest corectiv să fi fost determinat de faptul că acești 


4 Cf. P.P. Negulescu, Op. cit., vol. II, p. 26. 

5 Louis de Raeymaeker, Introduction à la philosophie, Sixième édition, Louvain- 
Puris, 1967, p. 140. 

© Cf. P.P. Negulescu, Op. cit., vol. II, pp. 133, 138. 

gânditori au dus o luptă aspră împotriva abstracției goale de conţinut, 
dar el ține şi de extraordinarul lor simț dialectic, care le-a permis să 
găsească celor mai dificile probleme pe care le-au abordat măsura ce le 
era in€rentă-_ 

; Gândirea modernă este moştenitoarea directă şi harnică a acestui 
tezaur de atitudine, probleme şi soluţii sau numai sugestii, pe care le-a 
îmbogățit şi adâncit prin noile cuceriri ale ştiinţei şi printr-o mai 
stăruitoare preocupare pentru precizie şi metodă. Într-o epocă de mare 
efervescenţă intelectuală, când societatea resimțea nevoia cunoașterii 
ca o necesitate vitală, este firesc ca preocupările metodologice şi 
epistemologice să treacă la gânditorii moderni pe primui plan al 
problematicii filosofice. Prin însăşi logica dezvoltării cunoaşterii, la un 
anume punct de acumulări cognitive acestea impun schimbarea a 
însuşi modului de a investiga realitatea. Apare adică cerința imperioasă 


de adevăr. Cum este normal, şi filosofia modernă şi-a început existența 
prin laborioase cercetări metodologice. În acest sens, ea a beneficiat de 
moştenirea ideilor şi soluţiilor dobândite de Renaștere, dar a știut ca, 
pornind de la acestea — dar şi de la noile cuceriri ale ştiinţei —, să 
construiască vaste şi solide edificii metodologice, al căror rol în istorie 
a fost pregnant şi de durată. Chiar astăzi regăsim aceste metode — nu ca 
atare, desigur, ci ca elemente ale unei sinteze superioare. Tocmai 
aceste realizări obținute pe linie metodologică au constituit armătura 
esenţială a ceea ce am numi(Spirită] critig al filosofiei moderne. Acest 
lucru este important deoarece gânditorii care ilustrează noua direcţie 
luată de gândirea filosofică şi ştiinţifică au ştiut să facă din acest spirit 
atât o sită de cernere a valorilor, cât şi g cale)spre adevăr şi certitudine. 
Acest spirit este definit la începuturile filosofiei moderne prin necesi- 
tatea supunerii tuturor ideilor şi concepțiilor existente unui sever 
examen critic, cerință exprimată pregnant prin teoria idolilor a lui 
Bacon și prin principiul cartesian al îndoielii metodologice. Rostul 
acestei examinări este limpezirea minţii prin epurarea ei de tot ce nu 
este cunoaştere veritabilă. Astfel eliberată de pseudoidei, prejudecăți şi 
înclinații subiective, mintea trebuie să-și obțintă ideile numai pe bază 
de experiență şi de demonstraţie riguroasă. Procesul eliberării de ceea 

ce Bruno numea „tirania” simțurilor este dus la împlinire de către 
Galilei, Bacon și, mai ales, Descartes. Principiul îndoielii reprezintă o 
distanțare radicală față de simțul comun. Prin respingerea a ceea ce 
L. Brunschvicg a numit „conformismul simțului comun”, Descartes 
împinge până la consecinţa ei ultimă dispoziţia testamentară implicată 
în teoria copernicană. Judecată în contextul gândirii moderne, pe care 
o defineşte în bună măsură, concepția cartesiană ne apare ca unul 
dintre polii în jurul căruia gravitează eforturile creatoare ale acestei 
gândiri, constituind totodată un suport trainic al liniilor ei de tensiune. 
Celălalt pol îl reprezintă filosofia lui Bacon. Contribuţia lui Descartes 
la afirmarea spiritului critic în filosofia modernă se află în prelungirea 
celei a lui Galilei şi, contrar aparențelor, întregeşte în mod fericit 
sc întâlnesc prin spiritul. lor critic Şi “novator “altoit. pe cânvingerea 
fermă că ‘Jumea — a cărei existență obiectivă e pentru ei incontestabilă — 
poate fi cunoscută prin folosirea unor metode corespunzătoare. De 
aceea, deși critica empiristă îl vizează în general numai pe Descartes, 
în esență ea este îndreptată împotriva întregii gândiri moderne, inclusiv 
a aceleia a lui Bacon. 

Dar tocmai pentru că această critică îl ia adesea pe Descartes ca 
punct de referință sunt necesare câteva lămuriri prealabile asupra unor 
probleme cărora empirismul le-a acordat o mare atenţie. Empiriştii 
englezi, şi chiar unii critici recenți, i-au reproşat lui Descartes — pe care 
l-au înțeles puţin şi l-au criticat mult — negarea valorii cognitive a 
senzațiilor și ignorarea rolului experienței în obținerea cunoştinţelor. 
Unele texte cartesiene par a îndreptăți o asemenea acuză. O examinare 
mai atentă a epistemologiei cartesiene ne conduce însă la alte 
concluzii. În privința senzaţiilor, filosoful francez s-a arătat 
indeaproape preocupat nu să le nege, ci să le determine valoarea 
cognitivă. Această preocupare ne-o face cunoscută, în mod repetat, 
însuşi Descartes. Astfel, în Mcditaţia a VI-a, el mărturiseşte că, dat 
fiind că ideile primite prin simțuri sunt mai vii decât cele ale memoriei, 
lu început el credea că aceste idei sunt absolut certe şi că nu poate avea 
în minte „nici o idee care să nu fi trecut mai înainte prin simțuri”. 


7 L. Bru nschvicg, Op. cit., p. 405. 

Această încredere i-a fost însă zdruncinată de multe „experiențe” 
(Descartes dă exemple de genul acelora care au alimentat și poziția 
sceptică: unele turnuri pătrate par rotunde privite de la distanță, unele 
persoane cu membrele amputate simt dureri în locul în care au fost 
acestea etc.) care arată că simţurile pot să ne şi înşele. De aici rezultă 
că Descartes este adeptul părerii să nu ne încredem în simțuri niciodată 
şi în nici o privință. Dimpotrivă, el consideră că intelectul poate 
descoperi eventualele erori ale simțurilor, aşa că, senzațiile odată 
analizate şi verificate, nu trebuie să ne îndoim de adevărul lors. 

Din cele de mai sus rezultă că Descartes s-a străduit să determine 
sfera valabilității reflectării senzoriale. În Principii şi în Meditaţii 
concluzia lui este că prin intermediul percepţiilor aflăm ce este 
folositor sau. vătămăter corpului nostru, dar această cunoaştere ru este 
completă şi nici universală, pentru că ea nu ne dezvăluie esența sau 
natura lucrurilor”. Este deci neîndoielnic că Descartes nu neagă rolul 
simțurilor în cunoaştere, ci doar avertizează asupra limitelor lor şi 
asupra necesităţii unui control al informaţiilor primite prin intermediul 
lor. Descartes se întâlneşte în această privință cu F. Bacon, mult 
preocupat şi el să diminueze imprecizia simţurilor și să frâneze 
tendinţele subiective ce pot apărea în activitatea lor!0. 

S-a mai afirmat că Descartes ar fi neglijat rolul experienței în 
obţinerea cunoştinţelor. Nu este exclus să i se atribuie această lipsă lui 
Descartes din dorința de a se face mai conturată deosebirea dintre 
metodele „părinţilor” filosofiei moderne. Fără îndoială, deosebirea 
dintre Bacon și Descartes este evidentă, dar prea adesea se uită, de 
dragul sublinierii deosebirii, faptul real că eforturile celor doi mari 
filosofi se completează în modul cel mai fericit. Stabilind principiile 
metodei proprii, precizându-i specificul, nici unul dintre ei nu s-a 
gândit să respingă cealaltă modalitate de cunoaştere. Dimpotrivă, 
fiecare a presupus-o ca valabilă. Astfel, deşi Bacon nu se preocupă de 
metoda deductivă, el arată totuşi în ce constă primejdia ce-l amenință 


8 R. Descartes, Meditationes de prima philosophia, Buc., 1937, Meditaţia a VI-a; 
Discurs asupra metodei, Buc., 1957, Partea a IV-a. 

R. Descartes, Les Principes de la philosophie, Rouan, 1698, Partea a Il-a, § 3; 
Meditationes VI. 

10 F, Bacon, Noul organon, Buc., 1957, pp. 42, 46—47 etc. 

pe cercetătorul care neglijează aportul teoriei. Bacon chiar considera 
că şcoala empirică dă naştere la păreri mai deformate decât cea 
rațională!!. Ceea ce respinge Bacon este speculaţia goală, de tip 
scolastic. El apela la realizarea unei strânse unităţi între experienţă și 
gândire: „cea mai mare nădejde a noastră, de la care aşteptăm totul, 
este alianța strânsă și trainică dintre cele două facultăţi, experienţa și 
raţiunea (unire care n-a fost încă săvârşită)”!?. Nici Descartes nu 
gândeşte altfel. Afirmația că el a ignorat rolul experienţei este de 
natură să ne deruteze, dacă ne amintim că marele teoretician era 
totodată un excelent experimentator şi că el a scris Discursul, cum 
singur o spune, şi pentru a primi sprijin în vederea efectuării 
„nenumăratelor experiențe de care am nevoie şi pe care este cu 
neputinţă să le fac fără ajutorul cuiva...”!5. Descartes, care nu ştia să 
facă experienţe inutile, ci numai experienţe bine gândite şi, de aceea, 
totdeauna concludente, considera că problema atât de importantă a 
rolului experienţei a fost bine soluționată de Francis Bacon. Această 
consideraţie este consemnată de gânditorul francez, cu claritatea ce-l 
caracterizează, într-o corespondenţă a sa cu abatele Mersenne. Acesta 
îl chestionase — cu o umbră de reproş că nu dă atenţie problemei — 
asupra modalităţilor de-a face experienţe utile. Răspunsul lui 
Descartes, în scrisoarea sa din 23 decembrie 1630, e cum nu se poate 
mai limpede: „Je n'ai rien à dire après ce que Verulamius en à écrit”!4. 
Credem că de aici se desprinde clar ideea că dialecticianul Descartes 


U Ibidem, p. 53. 

12 F. Bacon, Op. cit., Cartea 1, XCV, p. 80. 

13 R. Descartes, Discurs, VI, p. 101. A se vedea în această privinţă şi L. 
Hrunschvicg, Op. cit., pp. 192-193, şi Jean Wahl, Tableau de ap ROOPE ANRA 
Gallimard, 1962, p. 24. 

14 Cf. L. Brunschvicg, Op. cit., p. 197. Remarcăm că penita gânditorul francez 
experimentul este un instrument care trebuie folosit cu chibzuinţă în verificarea numai 
n acelor ipoteze care au fost temeinic elaborate din punct de vedere teoretic. Această 
caracteristică cartesiană revine astăzi în actualitate. Într-o discuţie ce a avut loc cu 
câţiva ani în urmă între savanți de primă mărime, Léo Szilard recomanda, într-un spirit 
cartesian de necontestat, eliminarea experiențelor inutile (dar foarte costisitoare) 
printr-un spor prealabil de gândire în elaborarea ipotezelor şi a programelor de 
cercetare (cf. John R. Platt, Metoda raționamentului puternic, Buletin de informare a 
II.A., nr. 12, decembrie 1965). 

îşi concepe metoda nu în opoziţie, ci în completare cu cea baconiană. 
Pentru Descartes, experimentul este un procedeu indispensabil pentru 
verificarea atât a mărturiei simțurilor cât şi a ipotezelor raţionale!$. 

Am considerat necesare aceste precizări pentru mai buna 
cunoaştere a poziţiei de gândire de pe care întemeietorii filosofiei 
moderne au elaborat conceptele de bază ale acesteia, printre care şi 
conceptele de substanță şi cauzalitate. Reţinem că ei au întemeiat 
cunoaşterea pe experiența obiectivă şi pe îmbinarea, în fond dialectic, 
a inducției cu deducția. Aceasta a însemnat respingerea netă a simțului 
comun ca modalitate de cunoaştere, dar şi a speculaţiei lipsite de 
conţinut. Examinarea criticii empiriste trebuie să țină cont de acest 
lucru. 

Ideile semnalate mai sus pot constitui coordonatele pentru deter- 
minarea liniilor generale care deosebesc poziţiile filosofiei moderne, 
reprezentate de un Galilei, Bacon sau Descartes, de cele ale filosofiei 
de substanță” ŞI “de cauzalitate erau elementele fundamentale ale 
întregului edificiu al cunoaşterii. Caracteristicile acestor concepte 
decurpeau atât din concepția de ansamblu ale cărei elemente consti- 
tutive erau, concepție cu temeiuri dialectice certe, cât şi din faptul că 
ele erau în acelaşi timp rezultatul unor generalizări ştiinţifice. De unde 
conținutul lor obiectiv, dar şi unele limite mecaniciste ce se vor 
accentua treptat. Această ultimă caracteristică a devenit dominantă în a 
doua jumătate a secolului al XVII-lea, când mecanica a devenit ştiinţă 
„universală”, adică o dată cu utilizarea legilor mecanice la înțelegerea 
tuturor fenomenelor. Lucru inevitabil, datorită prestigiului noii științe, 
şi pozitiv deoarece făcea posibilă — în perspectivă — „explicarea” 
integrală a naturii prin ea însăşi. Dar aplicarea mecanicii în afara 
domeniului ei legitim nu putea să nu aibă şi consecințe negative. 
Calapodul mecanicist de gândire îşi dovedește unilateralitatea în 
abordarea problemelor complexe. Precizăm că mecanicismul îşi 
dezvăluie îngustimea în perspectiva dezvoltării ulterioare, dar, 
condiţiile primei jumătăţi a secolului al XVII-lea, când spiritul scolastic 
era încă puternic, el şi-a dovedit utilitatea educând minţile în spiritul 


15 R. Descartes, Discurs, VI. 

preciziei, al obiectivităţii și al faptului verificat. Marii fondatori ai 
filosofiei moderne nu au fost nicidecum spirite înguste, deşi, obiectiv, 
modul de gândire mecanicist își află elementele de început în 
concepţiile lor. Cei care au făcut un corpus din aceste elemente pentru 
uzul general au fost discipolii şi urmaşii lor, prea puţin sensibili la 
numeroasele probleme pe care înaintaşii lor le-au pus și soluţionat în 
spiritul dialecticii. 

Pentru înțelegerea modului în care „părinții” filosofiei moderne au 
conceput noțiunile de substanță şi cauzalitate este important să reținem 
că aceşti gânditori au recunoscut fără echivoc că realitatea are un 
caracter obiectiv, că universul "este material, iar corpurile ce-l 
alcătuiesc conțin însuşiri esenţiale şi generale și se mişcă potrivit unor 
lcgi şi cauze obiective și cognoscibile. Aici se află deosebirea funday 
mentală dintre ei și criticii lor empiriști. i 

Conceptul de substanță corporală sau de materie semnifică pentru 
un Galilei, Bacon sau Descartes substratul ce persistă în lucruri în 
cadrul transformărilor lor, esența lor adâncă. Între esenţa și generali- 
tatea corpurilor, pe de o parte, şi manifestarea lor particulară, pe de altă 
parte, există însă o strânsă unitate, concretizată în lucrurile individuale. 
Substanţa se confundă cu formele şi atributele ei particulare, scrie 
IDescartes!6. Subliniem afirmarea acestei relaţii dintre substanță și 
lucruri, deoarece critica empiristă o va ignora și va reproşa, mai ales lui 
Descartes, conceperea substanţei în afara lucrurilor. 

Conceptul de substanță sau materie, fiind însă precizat prin inter- 
mediul unor noțiuni ale mecanicii: întindere, forță, formă, mișcare, va 
permite să se insinueze treptat ideea că mişcarea este ceva separat de 
corpurile în mişcare. Într-un anumit sens, și Descartes (prin ideea 
primului impuls) este responsabil pentru o asemenea opinie. Dar o 
critică imparțială nu poate să nu constate că această idee ocupă un loc 
periferic în opera cartesiană şi că ea avea probabil mai mult rolul de a 
linişti vigilența unei inchiziții care-l trimisese foarte recent pe Galilei în 
faţa tribunalului!”, iar nu demult pe Bruno şi pe Vanini pe rug. Pentru 


lé R, Descartes, Les Principes, Partea I, § 53. Texte alese (Tratatul despre 
lumină), Buc., 1952, pp. 107-108; Meditationes, p. 119. 


17 Descartes se referă la acest lucru în Discurs, VI. 

pionierii filosofiei modeme, inclusiv pentru Descartes, substanța se 
caracterizează nu numai prin extensiune şi figură, ci şi prin mişcare. 
Legătura dintre materie şi mişcare este evidenţiată şi prin formularea 
de către Descartes a tezei potrivit căreia cantitatea de materie şi de 
energie din univers este constantă!&. Insistăm asupra faptului că 
Galilei, Bacon, Descartes (fizicianul) şi apoi Spinoza au conceput 
materia ca pe ceva ce se mişcă prin propriile ei forţe interne. Aceasta 
deoarece critica empiristă are printre premise şi afirmaţia că filosofia 
secolului al XVII-lea ar fi conceput materia ca fiind pasivă. De aici 
empirișştii au conchis fie că mişcarea n-ar fi de natură materială 
(Locke), fie chiar că materia este inexistentă (Berkeley). 

Epoca modernă a acordat o importanţă de prim ordin şi relaţiei 
cauzale, ea chiar recomandând drept principală sarcină a ştiinţei 
descoperirea cauzelor lucrurilor. 

În privinţa cauzalităţii, gândirea modernă a fost confruntată dintru 
început cu două exigențe strâns legate între ele: necesitatea de a 
respinge concepția medievală, care punea accent pe elementele 
idealiste şi finaliste ale doctrinei aristotelice despre cauzalitate, şi 
necesitatea de a defini 'raportul. cauzal în termeni controlabili. 
Răspunzând acestor exigențe, filosofia şi ştiinţa modernă definesc 
raportul cauzal reținând din cele patru feluri de cauze moștenite de la 
Aristotel numai materialitatea şi eficienţa!?, singurele caracteristici 
dezvăluite de experiență. Aceste precizări ale înțelesului relației 
cauzale au adus mari servicii cunoaşterii, înlăturând arbitrarul specu- 
lativ scolastic, finalismul şi teza tomistă a preponderenţei cauzei în 
raport cu efectul. Definirea relației cauzale făcându-se însă prin prisma 
unui punct de vedere mecanicist, se considera că există o identitate 
absolută a efectului cu cauza, iar raportul acestora era conceput numai 
ca raport extern. 


18 R. Descartes, Les Principes, Partea a II-a, § 23—26. 

19 Bacon ia în considerație şi cauzele formale, dar acestea au la filosoful englez 
înțelesul de legi (vezi Noul organon, Il, af. 17). Încă Hegel a constatat că la Bacon 
cauzele formale reprezintă „determinările generale, genurile, legile” (Prelegeri de 
istorie a filosofiei, Buc., 1964, vol. II, p. 375). 

Conceptul. mecanicist. de . cauzalitate prezintă astfel o lipsă 
esențială: ignoră latura internă a proceselor, ceea ce face ca ideea de 
automişcare a substanței să nu fie servită în mod corespunzător de 
conceptul de cauzalitate. Acest fapt a împiedicat mecanicismul să 
repurteze victoria definitivă asupra teologiei. Interesul vital al teologiei 
este ca raportul cauzal să nu fie înţeles decât ca raport extern» Mario 
Bunge remarcă pe bună dreptate că divinitatea devine o ipoteză de 
prisos dacă natura este înțeleasă ca „automișcare”?!. Postularea 
identității cauzei şi efectului avea un caracter profund antiscolastic, dar 
interpretarea ei în sensul că efectul e identic cauzei nu numai cantitativ, 
ci şi calitativ, a constituit fundamentul concepţiei anistorice despre 
lume a secolelor al XVII-lea şi al XVIII-lea. Derivarea afialitică a 
efectului din cauză implică negarea apariţiei noului, întreaga. existenţă 
actuală decurgând mecanic din ceea ce a fost. S-a ajuns astfel la 
concepția paradoxală că raporturile cauzale, care sunt raporturi ale 
schimbării în timp, nu produc nici o schimbare și, astfel, pe un plan 
mai larg, universul apare ca lipsit de istorie?. Ignorarea laturii interne 
a raportului cauzal a împiedicat nu numai înțelegerea deplină a 
automişcării, deci a faptului că universul material există și evoluează 
prin sine însuși, ci şi conceperea apariției de noi calităţi prin 
cooperarea complexă a factorilor interni şi externi ce intervin în trans- 
formarea lucrurilor. 

Cu toate imperfecțiunile semnalate, conceptele de substanță şi de 
cauzalitate elaborate de filosofia modemă au jucat un rol de primă 
importanță în lupta de emancipare a gândirii şi de dezvoltare a 


20 Prin aceasta se face un pas înapoi față de Renaștere. Giordano Bruno 
distinsese două componente ale procesului de producere cauzală a lucrurilor: 
principiul, conceput ca natură, ca esenţă lăuntrică a lucrurilor, componenta intemă a 
devenirii lor, şi cauza, componenta externă a transformărilor. (Cf. P.P. Negulescu, Op. cit., 
vol. II, p. 51, şi Mario Bunge, Causality. The place of the cauzal principle in modern 
se ience, 1959, Harward-Cambridge-Massachusetts, p. 174.) 

2l Mario Bunge, Op. cit., pP- 175-176. 

22 Chiar şi principiul energiei, remarcă M. Bunge, va fi interpretat în acelaşi sens, 
deşi acest principiu afirmă numai invariabilitatea cantitativă în schimbările calitative. 
(Op. cit., notă, p. 205) 

23 DD. Roşca, Existenţa tragică, Buc., 1969, pp. 57-61; M. Bunge, Op. cit., 
pp. 203-204, 218. 

cunoaşterii. Ele aveau slăbiciuni, dar nu erau eronate în ansamblul lor. 
Aceste concepte vor fi supuse de empirismul englez unei critici 
neînduplecate. Pe o anume latură a sa, critica de care este vorba se 
încadrează în cerințele principiilor metodologice stabilite de Bacon şi 
Descartes. Aceasta pentru că, formal, nu face decât să supună unui 
examen noțiuni al căror înțeles nu părea să fie „clar şi distinct”. Ca 
atare, demersul critic empirist se situa, din acest punct de vedere, în 
continuarea activităţii critice a întemeietorilor filosofiei moderne: 
critica este întreprinsă în numele „simțului comun”, în opoziţie cu care 
se edificase gândirea renascentistă şi cea modernă. Slăbiciunea 
esenţială a empirismului constă în caracterul său nedialectic. De aceea, 
de pe poziţiile stricte ale empirismului s-a ajuns fie la o poziție 
medievală (Berkeley), fie la una sceptică (Hume). Între acestea se 
situează oscilările lui Locke, cel care a declanşat aventura empiristă 
nici azi încheiată. 


* 


În cele ce urmează vom analiza, în capitole separate, critica între- 
prinsă de Locke, Berkeley şi Hume cu privire la conceptele de 
substanță şi de cauzalitate. Desigur, întrucât Locke şi Berkeley se 
referă numai fugitiv la cauzalitate — atenţia lor principală fiind acordată 
substanței — nici noi nu vom întârzia asupra acestui concept în 
capitolele respective. Îl vom examina însă mai îndeaproape în capitolul 
rezervat criticii efectuate de Hume, care i-a acordat o atenţie cel puţin 
tot atât de mare ca şi conceptului de substanţă. În ultimul capitol vom 
căuta să răspundem la întrebarea dacă poziţia lui Hume poate fi în 
principiu depăşită de o filosofie empiristă. 

Concepţia lui John Locke despre substanță şi 
cauzalitate 


1. Este John Locke un gânditor materialist? 


Iniţiind critica noțiunilor de substanță şi de cauzalitate elaborate 
de gândirea secolului al XVII-lea, John Locke (1632-1704) deschide 
un nou capitol în istoria filosofiei moderne. Concepţia lui Locke — 
vastă atât ca întindere cât şi ca prin multele probleme abordate și 
soluţiile încercate — reprezintă un moment important în evoluția 
gândirii moderne, pe care a influențat-o în mod pronunțat în 
desfăşurarea ei ulterioară. 

Datorită tendințelor şi soluţiilor divergente pe care le conține, 
complexa operă lockeeană s-a pretat celor mai diferite interpretări. De pe 
pozițiile gândirii marxiste, filosofia lui Locke este apreciată în genere ca 
materialistă, prezentând însă unele inconsecvențe. În explicarea acestor 
inconsecvenţe se face o insistentă referire la istoricul compromis de 
clasă din anul 1688. Dar, o dată cu aceasta, apare o problemă care — 
credem — nu este nicidecum de neglijat: sau caracterizarea care se face 
filosofiei lui Locke este justă, dar atunci această filosofie nu reflectă 
udecvat actul istoric amintit (Şi deci referirea la el pentru explicarea unor 
simple inconsecvenţe este nepotrivită), sau legătura dintre filosofia lui 
Locke şi sus-numitul compromis este profundă, şi în.acest caz nu poate 
[i vorba doar de simple devieri de la linia materialistă. 

Cercetată îndeaproape şi în strânsă legătură cu contextul social în 
care apare şi din care face parte ca element constituent şi reflectoriu, 
filosofia lui Locke este expresia spirituală a momentului istoric pe 
care-l parcurge Anglia în a doua jumătate a secolului al XVII-lea. 
legătura dintre situația social-politică şi concepția filosofică, atât de 
greu de sesizat la alți filosofi, se reliefează cu putere în cazul lui Locke. 
Accasta se explică prin împrejurarea că gânditorul englez a fost intim 
implicat, atât teoretic cât şi practic, în evenimentele politice din a doua 
jumătate a secolului al XVII-lea din Anglia. Este vorba, în primul rând, 

de ceea ce s-a numit „compromisul” de la 1688, intervenit între 
burghezie şi nobilime!. Locke a militat atât de fără rezerve la înfăp- 
tuirea acestuia, încât a fost inevitabil ca maniera de a proceda şi gândi 
a politicianului burghez să se inculce şi în modalitatea de a gândi a 
metafizicianului. Dacă pe plan politic Locke recomanda — în opoziție 
cu aceia care revendicau egalitatea economică şi politică — o „prudență 
extremă” în efectuarea reformelor”, pe planul teoriei el evita adesea să 
tragă concluziile pe care principiile enunțate de el însuşi le implicau. 
„Această atitudine — apreciază B. Russell — este supărătoare pentru un 
logician, dar, pentru un om practic, ea este semnul unei judecăţi 
sănătoase”3. Ca reflex al unei anumite experienţe sociale, „prudenţa” 
observată la Locke va deveni, după opinia lui Russell, o caracteristică a 
întregii gândiri engleze: „Conflictul dintre rege şi parlament, în timpul 
războiului civil, dădu englezilor, odată pentru totdeauna, gustul 
compromisului, al moderaţiei şi teama de a împinge o teorie, oricare ar 
fi ea, până la concluzia ei logică. Această atitudine a dominat istoria 
până în zilele noastre”. 

Oglindirea atât de exactă a momentului istoric amintit i-a atras 
filosofului englez caracterizarea de „fiu al compromisului de clasă de 
la 1688” din partea lui Engels sau de „apostol al revoluţiei de la 1688” 
din partea lui Russell, ultimul apreciind că „Locke reprezintă foarte 
fidel spiritul acestei epoci”. 

În ceea ce ne priveşte, credem că, departe de a fi fost un „fiu” al 
revoluţiei de la 1688 care a introdus guvernarea constituţională în 
Anglia, Locke a fost unul dintre părinții acesteia. Concepţia sa 
empiristă, repudiind toate dogmele, inclusiv pe aceea a adevărului 
absolut (ca şi pe aceea a monarhiei de drept divin), a deschis larg calea 
considerării caracterului relativ al adevărului. Din această perspectivă 


! A.L. Morten notează că această înţelegere, la care au ajuns clasele suprapuse 
din Anglia după viclene şi complicate tratative, a fost salutată de unii istorici englezi 
cu denumirea de „revoluţie glorioasă”, „tocmai pentru că masele n-au luat deloc parte 
la sa (A People 's History of England, Seven Seas Books, 1967, p. 286). 

2 Richard I. Aaron, John Locke, Second edition, Oxford, 1955, p. 303. 

3 B. Russell, Histoire de la philosophie occidentale, Gallimard, p. 617. 
$ Ibidem, p. 612. 

5 Ibidem, p pp. 614-615. 

a schițat el teoria separării puterilor în stat şi a militat politiceşte pentru 
toleranță şi moderație în relaţiile dintre indivizi sau grupurile de 
cetățeni. (v. Two Treatises on the Civil Guvernement şi Epistola de 
Tolerantia). Tocmai pentru că nu putem fi deținătorii vreunui adevăr 
absolut, noi trebuie oricând să fim dispuşi a negocia asupra 
problemelor ce ne preocupă. Această afirmare a necesităţii acceptării 
moderaţiei în societate, moderație care prin educaţie poate deveni 
firească oricărui membru al societăţii, este poate cea mai valoroasă 
consecință de ordin practic a concepției empiriste a lui John Locke. 


* 


Contrar aparențelor, relația strânsă a filosofiei lockeene cu un 
moment determinat al istoriei moderne nu simplifică deloc problema 
încadrării lui Locke într-una dintre liniile filosofice fundamentale, cum 
au putut crede şi cei care l-au considerat materialist. Dimpotrivă, 
locmai această legătură complică enorm problema: ea ne dă însă 
indicaţia prețioasă că o filosofie impregnată de practica unui 
„“Ompromis” social atât de profund ca acela pe care îl oglindeşte nu 
poate implica doar simple „inconsecvențe” față de materialism. 
Aceasta pentru că, în cazul lui Locke, factorii extrateoretici îşi fac 
simțită acțiunea la fiecare pas al demersului teoretic. Desigur, nu este 
uici vorba de a-i reproşa lui Locke acest lucru. Orice filosofie poartă 
pecetea unor asemenea factori, fiind chiar determinată, în ultimă 
unaliză, de acţiunea lor. La Locke însă, aceştia au o pondere deosebită, 
ci acționând deseori în aşa fel încât modifică intempestiv desfăşurarea 
demonstraţiei teoretice. Asemenea mobiluri neteoretice sunt — credem 

răspunzătoare în bună măsură de intervenția acelor „consideraţii 
contrare mersului argumentării sale” pe care le aminteşte Richard I. 
Aaron şi care fac atât de „dificil de interpretat” filosofia lui Locke. 

Dificultăţile de interpretare nu ţin însă numai de intervenţia unor 
puncte de vedere sau motivații din afara teoriei propriu-zise. Orice 
construcţie teoretică, deci şi aceea a lui Locke, trebuie judecată, în 
primul rând, analizându-se construcția însăşi, pentru a detașa baza ei 


é Richard 1. Aaron, Op. cit., p. VIII. 

de principii. Numai la acest nivel al teoriei se poate descoperi ce 
anume a făcut posibilă inserarea unor considerente altfel nejustificate 
de firul logic al demonstraţiei. Principiile fundamentale ale filosofiei 
lockeene sunt acelea ale gândirii empiriste. Tocmai impactul acestor 
principii şi al consecinţelor lor cu factorii extrateoretici amintiți mai 
sus fac din concepţia lui Locke un câmp al oscilărilor teoretice. Aceste 
oscilări sunt potențate de principiile fundamentale ale gândirii 
empiriste. Împreună cu toți reprezentanţii curentului pe care îl iniţiază, 
Locke se străduieşte să rămână pe terenul sigur al „experienţei”, dar, în 
calitatea lui de constructor al unui edificiu totuşi /eoretic, este nevoit să 
depăşească această bază empirică, depăşire ce nu se mai poate sprijini 
pe însăşi această bază, ci implică împrumuturi din arsenalul filosofiei 
raționaliste, ceea ce, evident, facilitează intercalarea unor puncte de 
vedere neconcordante punctului de pornire. Drama filosofiei empiriste 
constă tocmai în faptul că nu poate rămâne consecventă cu principiile 
ei fundamentale decât cu prețul autoanulării. 

Prin prisma consideraţiilor de mai sus, apare cerința ca filosofia 
lui Locke să fie judecată pornindu-se mai întâi de la baza ei teoretică. 
O asemenea abordare prezintă avantajul că duce la concluzii a căror 
valabilitate se întinde într-o măsură însemnată şi asupra urmaşilor săi 
direcţi, Berkeley şi Hume, ale căror concepții intră şi ele în obiectul 
prezentei cercetări, şi chiar asupra întregului curent inițiat de Locke. 

Judecată în ansamblul ei, filosofia lui Locke ne apare încărcată de 
contradicții teoretice şi chiar de inconsecvenţe logice, cu atât mai 
numeroase şi derutante cu cât gânditorul englez abordează un câmp 
larg de probleme, de la cele de epistemologie şi de metodă la cele 
social-politice. Deşi aportul de idei noi nu este neînsemnat, acestea 
sunt adesea (mai ales pentru noi) ascunse, chiar subminate, de alătu- 
rarea unor puncte de vedere contradictorii, care nu se integrează nici 
unei sinteze. Citind An Essay Concerning Human Understanding 
(Eseu asupra intelectului omenesc), opera fundamentală a lui Locke, ai 
impresia că te afli în fața unui tratat încheiat de diplomați care, 
neputând să-şi apropie poziţiile, le consemnează ca atare, fără să 
avertizeze asupra incompatibilităţii lor. Este caracteristic pentru Locke 
de a nu împinge nici o idee până la ultima ei implicaţie esențială, „până 
la concluzia ei logică” (expresia aparţine lui Russell), şi de a nu între- 

prinde — de teama de a nu „cădea în paradox” — încercări mai robuste 
spre a concilia rezolvările opuse pe care le dă multor probleme, mulţu- 
mindu-se să le consemneze alături una de alta. Tocmai aceste poziţii 
contradictorii pe care le conţine opera lui Locke vor constitui puncte de 
plecare şi pentru concepțiile lui Berkeley şi Hume. Nu este lipsit de 
semnificaţie nici faptul că un gânditor subiectivist ca W. James se 
revendică nu numai de aceştia, dar şi de la Locke”. Chiar şi numai 
această filieră de idei ne averțizează că aprecierea ca materialistă nu 
corespunde conţinutului operei gânditorului englez. 

Pe anume laturi ale gândirii sale, Locke ni se prezintă ca urmaş al 
lui Bacon şi al lui Hobbes, el dezvoltând unele probleme de teorie a 
cunoaşterii şi de teorie a statului puse de aceştia. Dar tot Locke este 
acela care face concesii subiectivismului şi teologiei în aşa măsură, 
încât la întrebarea: ce linie filosofică îmbrăţişează Locke, materialistă 
sau idealistă? răspunsul încetează să mai fie simplu, deşi mulți l-au 
considerat şi-l mai consideră astfel. Răspunsul simplu — dar simplist — 
la această problemă a fost îndelung alimentat de o mare doză de 
comoditate intelectuală, căci se trecea cu mare ușurință peste faptul că 
Berkeley în special, dar şi alți subiectivişti, n-au făcut decât să dea o 
dezvoltare mai consecventă unor laturi care sunt suficient de pregnante 
în filosofia lui Locke. O analiză chiar sumară a laturilor principale ale 
filosofiei lockeene relevă cu uşurinţă că răspunsul la întrebarea dacă 
Locke este sau nu materialist necesită o formulare nuanțată. Această 
unaliză ne arată că filosofia lui Locke este o alcătuire mozaicală de 
tendințe filosofice divergente, care apare prin suprapunerea unor 
puternice elemente idealiste şi agnostice peste fondul materialist 
primitiv moştenit de la înaintaşi. Ponderea acestor elemente va reieși 
din examinarea mai amănunțită a concepției filosofului englez, cu 
deosebire din acele părți ale acesteia care privesc conceptul de 
substanţă. 


* 


Privită prin prisma structurii ei de ansamblu şi, în consecință, a 
modalității de abordare a problemelor, filosofia lui Locke ne aparc, 


7wW. James, Le pragmatisme, Paris, 1912, p. 60. 

înainte de toate, ca fiind o epistemologie. Analizat, conținutul acesteia 
ne dezvăluie că principalele lui laturi se află într-o strânsă şi complexă 
relaţie cu felul în care înțelege gânditorul englez noțiunea de substanță. 
Mai precis, critica pe care o face Locke noțiunii de substanță este o 
consecință a modului în care el concepe actul cunoaşterii. Acest aspect 
se relevă şi la simpla parcurgere a sumarului Eseu/ui asupra intelec- 
tului omenesc. Această primă constatare este pe deplin confirmată de 
analiza conţinutului operei, ceea ce l-a determinat pe John W. Yolton 
să sublinieze că întreaga discuție despre substanţă este dusă în Eseu din 
punctul de vedere al epistemologiei şi nu din acela al ontologieit, cum 
este în general cazul la gânditorii anteriori. Observaţia este esențială 
atât pentru corecta caracterizare a concepţiei lui Locke (pe această cale 
de la subiect spre obiect Locke întâmpină mari greutăți în atingerea 
țintei), cât şi pentru înțelegerea criticii gânditorului englez la adresa 
conceptului de substanță. | 

Tocmai datorită acestei abordări epistemologice, analiza concep- 
tului lockean de substanță necesită un examen prealabil al tuturor 
conceptelor şi principiilor de bază ale epistemologiei lockeene. 
Desprinderea caracteristicilor acestora reprezintă tot atâtea elemente 
indispensabile pentru înțelegerea acestei critici. 


2. Originea empirică a ideilor. Critica teoriei 
ideilor înnăscute 


6 primă nă problemă pe care Locke o abordează şi o cercetează în 
Eseu e aceea a naturii ideilor noastre. Abordând-o, filosoful englez 
îşi asumă de la început sarcina, complexă şi dificilă, de a dovedi 
netemeinicia aşa-numitei teorii a ideilor înnăscute şi de a demonstra în 
acelaşi timp că experiența este sursa tuturor ideilor noastre. Vizând 
ansamblul ideilor, cercetarea acestei probleme priveşte îndeaproape, 
desigur, şi ideea de substanță. 
Semnificațiile implicate în doctrina ideilor înnăscute depăşeau 
sensibil sfera unor chestiuni filosofice abstracte. Această doctrină, a 


8 John W. Yolton, John Locke and the way of ideas, Oxford, 1956, p. 128. 

cărei origine poate fi urmărită până la idealismul lui Platon, era 
susținută pe timpul lui Locke cu deosebire de şcoala platonică de la 
Cambridge”. Alături de obscurantismul teist, ea juca un rol important 
în angrenajul ideologiei feudale. Într-o perioadă de tot mai accentuată 
contestare a privilegiilor nobiliare, se urmărea, de pe poziţiile clasei 
feudale, să se ateste ideea că aceste privilegii n-ar fi fost determinate 
de circumstanţe economico-sociale, ci ele ar decurge dintr-o presupusă 
capacitate înnăscută de a crea valori culturale şi de-a conduce cu 
competență complicatele treburi publice. Purtător de cuvânt al 
dinamicei burghezii engleze, Locke respinge cu energie şi mare risipă 
de argumente teoria ideilor înnăscute, opunându-i concepția potrivit 
căreia toate ideile noastre au o origine empirică. Prin aceasta, 
principiul feudal al primatului naşterii este infirmat şi este impus 
principiul rolului esențial a/ experienței şi educației în formarea spiri- 
tuală a omului. 

În respingerea ineismului, Locke îşi sprijină tezele pe o bază 
extrem de largă de observaţii, dobândite din cele mai diverse domenii: 
biologie şi etnografie, psihologie comparată, psihologia copilului şi 
chiar psihologia anormalului!0, observaţii pe care gânditorul englez le 
consemnează cu exactitate şi fineţe şi le interpretează în spiritul unei 
remarcabile obiectivități ştiinţifice. Această critică bine argumentată şi 
convingătoare a doctrinei ideilor înnăscute a fost fără drept de apel şi a 
deschis calea cercetării pozitive a funcţionării intelectului uman. 
Ulterior n-a mai fost posibil să se recurgă la ineism pentru a explica 
activitatea intelectului şi nici să se ignore aportul experienței în 
formarea cunoştinţelor. 

O importanță mare şi cu urmări notabile în dezvoltarea ulterioară a 
filosofiei, mai ales a celei franceze din secolul al XVIII-lea, a avut-o 
formularea şi argumentarea tezei că întregul nostru edificiu de idei şi 


? Criticând doctrina ideilor înnăscute, Locke face referire mai ales la Descartes. 
Notăm că, deşi numele acestuia din urmă este legat şi de numita doctrină, totuşi, pus în 
situația să aducă precizări, gânditorul francez afirmă că, după părerea lui, nu ideile ca 
atare sunt înnăscute, ci facultatea de a avea idei — opinie împărtăşită, de altfel, şi de 
criticul său englez (Eseu, vol. l, p. 40) —, iar această facultate aparţine întregii specii 
umane. (Meditationes — Răspuns la Întâmpinarea a 3-a, pp. 95-96; Discurs, I). 

10 Vezi M. Ralea şi C. Botez, Istoria psihologiei, Buc., 1958, pp. 245-246. 

chiar funcționarea intelectului sunt strâns condiţionate de viaţa socială 
şi de contactul nostru cu lumea externă, posibilitățile intelectuale ale 
omului necunoscând privilegii de castă sau rasă. „Dacă eu sau 
dumneata — scrie Locke — ne-am fi născut în golful Soldaniei, poate că 
gândurile şi noţiunile noastre nu ar fi depăşit pe cele grosolane ale 
hotentoților care locuiesc acolo; şi dacă Apochancana, regele Virginiei, 
ar fi fost educat în Anglia, poate ar fi fost un tot atât de priceput teolog 
şi un tot atât de bun matematician ca și unul de aici, deosebirea dintre 
el şi un englez mai cult constând numai în aceea că exerciţiul 
facultăților sale a fost limitat la moravurile, obiceiurile şi noţiunile din 
propria sa ţară şi nu a fost niciodată îndreptat în altă parte sau în 
cercetări mai îndepărtate...”!!. Textul pune bine în lumină faptul că 
Locke respinge ineismul tocmai pentru că acesta vine în totală opoziție 
cu modul real de formare şi de dezvoltare a vieţii intelectuale, care nu 
poate fi altul decât acela care rezultă din acțiunea conjugată a factorilor 
sociali-istorici. În consecinţă, nu pot există idei autònom şi date odată 
pentru totdeauna, înnăscute deci, fără legătură cu'strucfurile sociale şi 
culturale specifice în care trăiesc oamenii. 

Prin prisma acestor vederi era firesc ca Locke să considere că 
ideile noastre nu pot avea altă sursă decât experiența, iar adevărul lor 
nu poate fi stabilit decât prin observarea atentă a lucrurilor, „cea mai 
bună cale de a ajunge la adevăr fiind aceea de a cerceta îndeaproape 
lucrurile aşa cum sunt ele în realitate şi nu de a conchide că ele sunt aşa 
cum ne închipuim noi că sunt sau cum am fost învățați de alţii să ni le 
închipuim™!?. Această subliniere ni-l arată pe gânditorul englez situat 
pe linia efortului critic al filosofiei moderne de a se elibera complet de 
servituțile gândirii medievale. Pentru atingerea acestui țel, Locke 
consideră că este necesar să se renunțe nu numai la teza eronată că ar 
exista idei gata formate încă de la naştere, dar şi la pseudoideile şi 
prejudecățile care stăpânesc încă mintea umană ca principii imuabile. 
In consens deplin cu cele de mai sus, Locke apreciază ca deosebit de 
dăunător aşa-zisul „Principiu' ’ potrivit căruia „principiile nu trebuie să 
fie puse la îndoială” şi blamează lipsa de spirit critic de care dau 

Tit ov k 


ni 
1! John Locke, Eseu asupra intelectului omenesc, Buc., 1961, vol. L, p. 65. 
12 [bidem, p. 140. 

dovadă aceia care „adoră doii aşezaţi în mintea lor, îndrăgesc 
noțiunile cunoscute de multă vreme și aplică eticheta divinității pe 
absurdități şi erori..."!3. Importantă este şi sublinierea că nici măcar 
ideea de Dumnezeu nu este înnăscută, opinie probată prin faptul că 
există oameni şi chiar popoare întregi care n-o au. Chiar de a fi 
universal admis>de către oameni, comentează Locke, aceasta n-ar 
dovedi că e. înnăscută, dupa cum nu dovedesc acest lucru nici 
denumirile de Poe , „Soare”, „căldură” etc., şi nici lipsa ei n-ar fi o 
dovadă contrarie. (Totuşi, în privința ideii de Dumnezeu, spiritul 
conciliant al lui Locke se face simţit când avansează părerea că 
existența acestei noțiuni ar fi un rezultat al cunoaşterii cauzelor 
lucrurilor când acestea sunt urmărite până la originea lor!f. Trebuie să 
menționăm că în opera lui Locke nu este exprimată niciodată vreo 
îndoială asupra existenţei divinității, el situându-se constant pe 
poziţiile deismului în această problemă). 

Efortul de a respinge. ineismul şi prejudecățile se împleteşte strâns 


a ideilor. “În minte neexistând nimic asemănător ideilor înnăscute, 
unica sursă a cunoştinţelor noastre este experiența. Locke dă expresie 
pregnantă acestei teze afirmând că, iniţial, la naştere, „mintea este 
oarecum ca şi o coală albă! pe care nu stă scris nimic”, ea luîndu-şi 
„toate elementele rațiunii şi ale cunoaşterii numai din experiență. Pe 
aceasta se sprijină toată cunoaşterea noastră şi din aceasta provine în 
cele din urmă ea însăşi”!6. 

Această teză fundamentală a empirismului este întregită cu 
clemente ce prefigurează o adevărată embriologie a cunoaşterii umane. 
Înainte de naştere — opiniază autorul Eseului — copilul nu are nici o 
idec, deoarece „„foerusul în pântecele mamei nu se deosebeşte mult de 


15 Ibidem, pp. 56-57. 

4 Ibidem, pp. 61-63. 

3 Expresia lui Locke că mintea este ca o „coală albă” (white paper) a fost 
tiuulusă de către Coste, în 1700, ediţie revăzută de Locke însuşi, cu expresia „table 
inse” (rabula rasa), care a fost apoi reluată de Leibniz în Nouveaux Essais şi a 
cunoscut de atunci o largă răspândire. Expresia latină apare pentru prima oară la 
Thomas d'Aquino. (Cf. D. Bădărău, /ntroducere la Eseu, notă, p. LIII.) 

16 John Locke, Op. cit., vol. I, p. 81. 

starea unei plante”. La întrebarea când începe omul să aibă idei, Locke 
răspunde: „eu cred că răspunsul corect este: de îndată ce are vreo 
senzație. Căci, întrucât nu apare nici o idee în minte înainte ca 
simţurile să fi adus vreuna acolo, eu concep că ideile apar în intelect în 
același timp cu senzaţia, care este acea impresie sau mişcare produsă 
într-o parte oarecare a corpului ce lasă o percepţie oarecare în 
intelect”!7. Aici Locke sesizează — în felul lui — legătura dintre sensi- 
bilitate şi gândire, pe care n-o determină însă ca relaţie a unor procese 
distincte în care activitatea intelectului este condiționată de cea a 
simţurilor (problema putând fi privită sub multiple aspecte: filogenetic, 
ontogenetic, reflectoriu), ci ca identitate. Această ignorare a a diferenţei 
calitative dintre cele două activități, aflate într-o relație specifică, 
echivalează î în fond cu anularea relaţiei însăşi. Procedeul metafizic de 
reducere a superiorului la inferior este astfel impus de Locke 
(contribuţii apreciabile având în această privință şi Hobbes) şi în teoria 
cunoaşterii, ceea ce nu va întârzia să ducă la însemnate consecințe 
negative. Drept urmare, principiul ` fundămenta] al epistemologiei 
empiriste capătă la Locke o expresie memorabilă: „a avea idei și a 
percepe este unul şi acelaşi lucru”!8. Ă 

Furnizând minţii primele ei elemente, senzația constituie un prim 
izvor al cunoaşterii. Şi întrucât „ideile” primite pe această cale se 
raportează. la lumea exterioară, această sursă de cunoaştere mai este 
numită şi simf extern. Valoarea cognitivă a acestor „idei” este maximă, 
deoarece ele corespund lucrurilor la care se referă!?. 

Determinând senzaţia ca izvor al cunoaşterii, Locke a trebuit să 
constate curând că aceasta singură nu poate fi sursa tuturor ideilor 
noastre. De aceea, în explicarea genezei acestora, el face să intervină şi 
un al doilea izvor, reflecția sau simţul intern, prin care mintea obţine 
idei reflectând la procesele ei interioare: „Cu timpul — afirmă autorul 
Eseului — mintea ajunge să reflecteze la propriile ei procese privitoare 
la ideile dobândite prin senzaţie şi în chipul acesta să se îmbogăţească 


ig | Ibidem, pp. 94-95. 
ş Ibidem, p. 85. 
Pila pp. 82, 355-356. 

cu un nou grup de idei pe care le numesc «idei dobândite prin 
reflecție»”20. 

Pentru Locke, aceste două izvoare sunt singurele căi prin care 
mintea poate obţine idei: „Eu spun că acestea două, adică lucrurile 
materiale ca obiecte ale senzaţiei şi'procesele propriei ! noastre minţi î în 
interior ca obiecte ale reflecției, sunt pentru mine singurele elemente 
originare în care îşi găsesc începuturile toate ideile noastre”. În acest 
fel, teoria ideilor înnăscute este respinsă în modul cel mai radical, 
deoarece, subliniază Locke, „nu avem în minte nimic care să nu fi 
venit pe una din aceste două căi'?!. 

Întemeind cunoaşterea pe experiență, Locke a pus bine în evidență 
slăbiciunea raționalismului speculativ şi a căutat să suplinească o lipsă 
esenţială a filosofiei moderne de până la el, aceea de a nu fi dezvăluit 
originea şi modul de formare a ideilor noastre. Străduindu-se în acest 
sens, „Locke a căutat să mulțumească o trebuință adevărată” — cum 
remarcă just Hegel22. Numai că această trebuință a fost servită de 
mijloace inadecvate. Dacă este adevărat că prin întemeierea 
cunoaşterii pe experiență empirismul a: deschis perspective noi 
rezolvării problemei pe care o pune, tot atât de adevărat este că 
„cxperienţa” pe care se fundamentează demersul empirist este de aşa 
natură încât implică elemente ce nu vor întârzia să conducă la aporii 
imposibil de depășit de gândirea empiristă. Experienţa la care se referă 
Locke şi întregul curent de gândire pe care-i inițiază nu este niciodată 
nimic altceva decât experiență sensibilă, formată din senzațiile şi 
trăirile insului empiric. Lipsită | de dimensiunea . obiectivităţii, o 
asemenea experiență închide în sine “€leinente preponderent AI 
Liviste şi agnostice. Tocmai acestea vor fi dezvoltate de către Berkeley 
şi Hume. 

Aceste implicaţii devin evidente la o cât de sumară analiză a 
noțiunii lockeene de Expenie n. În această noțiune intră tot ceea ce 


obține mintea prin cele două căi amintite, adică senzațiile (numite de 


20 Ibidem, pp. 82, 95. 
21 Ibidem, pp. 82-83. 
22 G.W.F. Hegel, Prelegeri de istorie a filosofiei (trad. D.D. Roşca), vol. II, Edit. 
Academici, Buc., 1964, p. 481. 

Locke „idei”) — primite prin „simțul extern” — şi „ideile? — produse de 
reflecţie sau „simțul intem”. Dacă senzațiile au — tocmai pentru că 
presupun prototipuri exterioare şi deci pot fi corectate prin observații 
repetate — un caracter subiectiv oarecum mai slab, în schimb ceea ce 
aparține „reflecţiei” are o pronunțată încărcătură subiectivă. Aceasta 
deoarece „reflecţia” lui Locke nu se limitează la travaliul de prelucrare 
a datelor senzoriale, ci cuprinde o gamă largă şi eterogenă de fel de fel 
de elemente şi procese intelectuale şi sufleteşti”, unele în parte cu 
valoare cognitivă, altele fără legătură cu activitatea de cunoaştere a 
intelectului sau chiar opuse acesteia — deși toate sunt numite de către 
Locke „idei”. Astfel, în Eseu se spune că pe calea „reflecţiei” mintea 
primeşte o a doua categorie de „idei” (prima categorie este primită pe 
calea „senzaţiei”), formată din „idei cum sunt percepția, gândirea, 
îndoiala, credinţa, raționamentul, actul de cunoaştere, actul de voinţă şi 
toate acţiunile felurite ale propriei noastre minţi, de la care noi, fiind 
conştienţi de ele şi observându-le în noi înşine, primim în intelect idei 
tot aşa de distincte ca şi ideile pe care le primim de la corpurile care ne 
impresionează simţurile”?4. 

Delimitată în acest fel, reflecția transformă experienţa — în sfera 
căreia ocupă un loc important — în ceva cu totul subiectiv. Experiența 
lui Locke este constituită numai din senzaţii şi „idei” ale reflecții. 
Lipseşte din ea tocmai ceea. ce este realmente important în experiența 
reală: latura obiectivității. Referindu-se tocmai la aspectele aici 
menţionate, Hegel apreciază pe bună dreptate că atunci „când se 
vorbeşte în felul acesta, nu se înțelege absolut nimic prin experiență'25. 

O astfel de experiență, pusă la baza cunoaşterii, nu putea să nu 
submineze efortul considerabil depus de Locke pentru înțelegerea 
cunoaşterii. Dificultăţi importante au provenit şi din presupunerea lui 
Locke — exprimată în textul redat mai sus — că toate „ideile” reflecției 
au o valoare de adevăr tot aşa de mare ca a senzaţiilor. Or, este evident 


za „Noţiunea de simț intern e destul de puţin clară în gândirea lui Locke”. 
Reflecţia este „un simț al subiectivității noastre generale. Altădată ea pare a se 
confunda cu logica pură, fără contact cu realitatea”. (M. Ralea şi C.I. Botez, Op. cit., 
p. 247). 

24 J, locke, Op. cit., vol. 1, pp. 82-83. 

25 G.W.F. Hegel, Prelegeri de istorie a filosofiei, vol. II, p. 485. 

că „îndoiala”, „credinţa”, „actul de voință” nu pot da naştere unor 
„idei” ce ar putea avea o valoare cognitivă comparabilă cu cea obţinută 
printr-o observare a lucrurilor. Locke a putut avea această iluzie pentru 
că, aşa cum s-a mai remarcat, cercetarea sa „are un caracter psihologic, 
mai bine zis psihogenetic”2$. Observăm că şi în cazul lui Locke 
intervine o situație care nu este rară în filosofie, aceea. de a încerca 
întemeierea demersului epistemologic pe realizările. unei științe noi. La 
Locke această știință este n ee Fiind o ştiinţă aflată numai la 
primii paşi, psihologia nu putea da temeiul pe care Locke îl aştepta — 
chiar în cazul în care ar fi fost utilizată cu spirit critic. Impulsionat de 
laturile nominaliste ale gândirii sale, Locke confundă calea psihologică 
de formare a unor reprezentări cu procesul de formare a conceptelor. 
De aici supoziţia abuzivă că tot ceea ce-primeşte mintea prin cele două 
căi indicate de Locke este cunoaştere veritabilă. Vizând „experienţele” 
menţionate de Locke în sprijinul acestei teze, Hegel observă cu multă 
pătrundere că „acestea se referă numai la calea psihologică parcursă de 
spirit. Cu totul altceva este să întrebi: acest ceva ce. este în noi e oare 
adevărat? «(De unde-i le lui Locke nu epuizează întrebarea”?7. Aceasta 
este, într-adevăr, slăbiciunea gândirii lockeene în privința genezei 
ideilor. 

Drept concluzie la problema întemeierii cunoaşterii pe experiență 
se impun cu prioritate două constatări. rim? priveşte aportul imens 
adus de Locke la elucidarea problemei originii cunoștințelor noastre. A 
două are în vedere conținutul noțiunii lockeene de experiență, conținut 
care, prin caracterul său pronunțat subiectiv şi totodată contradictoriu 
datorită componenței eterogene a elementelor sale, va determina un 
anume curs al dezbaterii problemelor abordate în continuare în Eseu şi 
chiar anumite concluzii nedorite nici de către Locke însuși. 

O primă consecință a fundării cunoaşterii pe o experiență cu 
conținut subiectiv este fixarea unor limite extrem de înguste pentru 
puterile noastre de cunoaștere. 


26 M. Ralea şi C.I. Botez, Op. cit., p. 244. 
27 G.W.F. Hegel, Prelegeri de istorie a filosofiei, vol. Il, p. 485. 

3. Limitele cunoaşterii în concepţia lui Locke 


Orice teorie asupra temeiului cunoaşterii stabileşte prin însăşi 
determinarea acestui temei şi aria puterilor cognitive ale minţii noastre. 
Cum a fost şi normal, gândirea modernă a fost de la început 
confruntată cu cerința de a indica măsura în care intelectul este capabil 
să obţină cunoştinţe veritabile. Problematica generală a Eseului lui 
Locke ni-l arată şi pe gânditorul insular hotărât încadrat pe linia 
eforturilor de desluşire a posibilităților intelectului de a cunoaşte 
lumea. Soluţia dată de Locke acestei probleme va fi radical diferită de 
cele ale predecesorilor săi, particularitatea ei fiind decisă tocmai de 
întemeierea cunoaşterii pe experiența sensibilă. 

Problema întinderii capacității noastre de cunoaştere s-a bucurat 
de o atenţie continuă din partea lui Locke. Încă din capitolul intro- 
ductiv al operei sale fundamentale, gânditorul englez precizează că 
obiectul principal al cercetărilor sale îl constituie determinarea 
puterilor intelectului uman, pentru a-l împiedica în viitor să-şi mai 
cheltuiască energia în cercetarea unor probleme şi lucruri ce s-ar afla în 
afara acestor puteri. În paragraful intitulat Este folositor să cunoaştem 
întinderea puterii noastre de a înțelege, Locke scrie: „Dacă prin 
această cercetare a naturii intelectului eu pot să descopăr puterile sale, 
cât de departe ajung ele, căror lucruri le sunt ele potrivite în vreo 
măsură şi unde ne părăsesc ele, atunci socot că ea poate servi pentru a 
determina mintea necontenit activă a omului să nu fie aşa de 
nesocotită, ocupându-se cu lucruri care depăşesc puterea ei de 
înțelegere, să se oprească atunci când a ajuns la întinderea maximă a 
câmpului său de acţiune şi, calm, să se împace cu ignoranța în ceea ce 
priveşte acele lucruri care, când sunt examinate, se arată a fi inacce- 
sibile puterilor noastre”28. Textul acesta trasează cu limpezime 
conturul cadrului de mişcare a gândirii empiriste. 

În concepţia lui Locke, întinderea puterii de.cunoaştere a intelec- 
tului este determinată de experiență. În paragraful anterior s-a făcut 
precizarea că Locke înțelege piin experiență numai experiența 
sensibilă. Întrucât o asemenea experienţă depinde de acuitatea naturală 


28 J. Locke, Op. cit., vol. I, pp. 14-15. 

a organelor de simţ, ea este limitată şi statică. În consecinţă, limitele 
cunoaşterii coincid cu limitele perceptive ale simţurilor. Aceste limite 
sunt, ca atare, naturale, deci nemodificabile. Dacă Locke ar fi deter- 
minat experiența ca experiență socială, ca practică (care se caracte- 
rizează printr-o expansiune continuă), n-ar fi putut afirma că există 
lucruri „pentru care intelectul nostru nu este potrivit şi despre care nu 
ne putem forma în minte vreo idee clară și distinctă”2. Este evident că 
prin prisma concepţiei lockeene raportul dintre cunoaştere şi 
necunoaştere rămâne static, rigid, dat odată pentru totdeauna. La 
Locke nu este vorba de limitele istorice ale cunoaşterii — limite ce țin 
de nivelul practicii, al cunoştinţelor acumulate —, ci de limitele naturale 
ale sensibilităţii, care, dacă se rămâne în cadrul lor, sunt într-adevăr de 
netrecut. 

Înţelesul îngust dat experienței l-a determinat pe Locke să 
abordeze problema întinderii puterii cunoaşterii în afara relaţiei 
acesteia cu obiectul, ceea ce nu putea să nu aibă drept consecință şi 
sărăcirea obiectului cunoaşterii, desubstanţializarea lui, reducerea lui 
la ceea ce a numit Kant fenomen. În acest fel, agnosticismul se 
dovedeşte adânc implicat poziţiei empiriste de gândire, deoarece 
această poziţie nu permite nici un acces spre interiorul lucrurilor, spre 
esență. Consecința imediată şi necesară a întemeierii cunoaşterii_pe 
experienţa. . sensibilă. este. detenninarea . obiectului cunoaşterii ca 
fenomen şi, prin urmare, a cunoaşterii ca limitată la acesta. 


4. Formarea ideilor abstracte şi generale. Rolul 
intelectului în cunoaştere 


Determinând natura cunoștințelor ca empirică, Locke este 
prcocupat în continuare de elucidarea procesului de formare a ideilor 
ubstracte şi generale. 

În consens cu concepția sa asupra izvoarelor cunoaşterii, Locke 
ulirmă că foare ideile noastre abstracte se formează pomindu-se 
exclusiv de la datele experienței. Locke reliefează această teză arătând 


29 Ibidem. 


35 


Nicolae Trandafoiu 


că ideile dobândite prin senzație şi prin reflecţie formează „elementele 
primare ale întregii cunoaşteri” în aşa măsură, încât mintea, chiar prin 
cele mai înalte speculaţii ale ei, „nu depăşeşte cu o iotă acele idei pe 
care i le-a oferit spre meditare senzaţia sau reflecţia”*0. Este relevantă 
în această privință sublinierea pe care o face filosoful englez: „chiar 
ideea pe care o avem despre infinitate, oricât de îndepărtată poate 
părea că este ea de orice obiect al simțurilor sau de orice proces al 
minții noastre, îşi are, cu toate acestea, originea sa acolo, ca toate 
celelalte idei ale minţii noastre. Este cu putință ca unii matematicieni, 
care fac speculaţii înalte, să poată avea alte căi pentru a introduce în 
mintea lor ideile de infinitate; dar aceasta nu este o piedică pentru ca ei 
înşişi, la fel ca toți ceilalți oameni, să fi dobândit primele idei pe care le 
au despre infinitate pe calea senzaţiei şi a reflecţiei...'9!. 

Aici este clar exprimată ideea-forță pe care Locke o opune aprio- 
rismului. Dar tot aceste referiri la originea empirică a tuturor ideilor 
noastre ne ajută să vedem, în continuare, şi la ce distanță teoretică față 
de ele va fi împins Locke atunci când va trebui să judece valoarea 
cognitivă a ceea ce a numit el „idei generale”. 

Prin teza înrădăcinării în experiență şi a celor mai abstracte 
noțiuni, inclusiv cea de infinit, Locke s-a aflat în pragul iniţierii unei 
teorii a cunoaşterii care ar fi putut pune într-o justă corelaţie particu- 
larul cu generalul, finitul cu infinitul, fenomenul cu esența şi, desigur, 
empiricul cu abstractul. Locke nu va păşi însă niciodată peste acest 
prag spre orizonturile largi — prea largi pentru el — ale unei explicări 
dialectice a fenomenului cunoaşterii. Nominalismul englez tradițional 
îl stăpâneşte pe Locke (în ciuda multelor şi preţioaselor observaţii şi 
aspecte noi pe care gânditorul englez le aduce în câmpul atenţiei 
filosofiei) asemenea unui idol baconian, determinându-i cursul 
gândirii. 

Căutând să stabilească originea empirică şi a ideilor abstracte, 


E Locke, Op. cit., vol. 1, p. 95. 
! J, Locke, Op. cit, vol. I, p. 203. Remarcăm că la Locke nu este vorba de o 
veritabilă noțiune de infinit, ci numai de o reprezentare (a locului sau a momentului) 
nedefinit repetată. 

intelectual decurge direct din datul senzorial. Tocmai în această 
perspectivă afirmă el că „ideile simple”, dobândite prin intermediul 
senzației şi reflexiei, alcătuiesc „elemente primare” ale întregii 
cunoașteri. Din aceste „idei simple” (ca nu sunt în fond decât 


impresii senzoriale) intelectul ar forma, prin procedee de separare sau 
combinare, toate ideile generale şi complexe cu care el operează. 
Tocmai această origine ar constitui şi garanția adecvării cunoaşterii la 
real. Locke afirmă în acest sens că „toate ideile simple sunt reale”, 
deoarece „au o bază în natură” şi corespund existenței reale a 
lucrurilor, iar aceste idei nu pot fi neadevărate şi nici imaginare, 
Autorul Eseului precizează că „ideile simple sunt scoase toate chiar di 
lucruri; şi idei din acestea mintea nu poate avea nici mai multe, nici, 
altele decât cele care îi sunt procurate”*?. 

Aceleaşi precizări însă, prin sensurile lor delimitative, îndrituiesc 
mari semne de întrebare cu privire la valoarea cognitivă a ideilor 
generale. Este cunoscut faptul că empirismul îşi trage îndreptăţirea din 
modul defectuos în care raționalismul a explicat natura ideilor 
generale. Ne-am aştepta ca Locke să ne ofere o explicaţie a formării a 
ceea ce numeşte el „idei generale şi complexe”, în care să regăsim 
încrederea în valoarea cognitivă pe cate o afirmă el cu referire la ideile 
simple. Dar poziţia nominalist-empiristă şi calea psihologică de 
abordare a problemei formării ideilor generale nu-l pot ajuta pe Locke 
să treacă dincolo de reprezentările generale şi-l împing pe nesimţite pe 
poziţiile renegate ale filosofiei speculative. În felul în care încearcă 
gânditorul englez să explice trecerea. de. la „ideile_simple” la. cele 
„generale și complexe” întâlnim carențele esențiale ale gândirii 
cmpiriste cu privire la modul de a concepe specificul activității intelec- 
tuale, care este el însuşi o consecință şi totodată o oglindire a 
defectelor concepției. Astfel, dacă pentru Locke „mintea este cu totul 
pasivă în primirea tuturor ideilor ei simple”, în schimb ea se arată a fi 
într-un anumit fel activă în formarea ideilor complexe, ea putând, de 
exemplu, să unească mai multe idei simple într-una singură, „şi aceasta 
nu numà aşa cum sunt unite în obiectele externe, ci şi cum le- -a unit unit ea 


singură”. Ca atare, „o dată ce a dobândit aceste idei simple, ea nu mai 


z 


32 J. Locke, Op. cit., vol. l, pp. 142, 355-356, 374; vol. LI, p. 173. 
33 Ibidem, vol. |, pp. 141—142, 356. 

este limitată la simpla observaţie şi la ce se oferă de la sine din afară; 
ea este în stare, prin propria- -i ei putere, să alăture acele idei pe care le 
are şi să formeze altele noi, complexe, pe care nu le-a primit niciodată 
astfel unite'*3%. Locke evidenţiază trei din actele prin care intelectul îşi 
exercită puterea asupra ideilor simple: 1. combinarea ideilor simple în 
idei complexe (cum ar fi ideile de substanțe), 2. alăturarea a două idei, 
fie simple, fie complexe, formând idei de relație (cum ar fi ideea de 
cauzalitate) şi 3. abstractizarea, care este concepută ca separarea unor 
idei de altele care le însoțesc în mod real, formând astfel idei generale 
abstracte (cum ar fi ideea de infinit). Hegel notează pe bună dreptate 
că, atunci când este privit în acest fel, „intelectul (gândirea) nu este 
decât legare, comparare şi distingere a ceea ce este receptat”, În 
desprinderea acestor acte ale intelectului, Locke a pornit de la analogia 
cu activitatea practică a omului: „puterea omul şi felul său de a acționa 
sunt aproape aceleaşi în lumea materială şi în cea intelectuală. Căci, 
deoarece elementele primare sunt şi într-una şi în cealaltă de aşa natură 
încât el nu are nici o putere asupra lor, nici de a le face, nici de a le 
distruge, tot ceea ce poate face omul este fie să le unească laolaltă, fie 
să le aşeze una lângă alta, fie să le separe cu totul”. Deşi această 
analogie este justă în principiu, ea nu este revelatoare pentru că nu 
pune în evidenţă ceea ce este realmente important în relația dintre 
cunoaştere şi practică. Locke nu sesisează decât laturile de suprafaţă, 
mecanice ale practicii, rămânându-i străin faptul că aceasta, ca acti- 
vitate umană specifică, implică întotdeauna în constituirea ei, în relație 
strânsă cu un scop determinat, generalul, esența obiectului. De aceea, 
modelul practicii nu l-a putut ajuta pe Locke să ancoreze trainic 
concepția sa epistemologică în obiectivitate. 

Înțelegerea felului de raportare a ideilor „simple” la cele 
„complexe” şi „generale” trebuie să pornească de la precizarea că, 
pentru autorul Eseului, „idecă” nu semnifică niciodată esența sau 
generalul din lucruri. Prin acest cuvânt este notat tot ceea ce poate ţine 
de intelect, de la senzaţii şi chiar sentimente până la aşa-numitele idei 
abstracte. Cum activitatea de elaborare a acestora din urmă nu atinge 


A ş idem, p. 142. 
5 G.W.F. Hegel, Prelegeri de istorie a filosofiei, vol. II, p. 485. 
so Locke, Op. cit., vol. I, p. 141. 


38 


Substanţa şi cauzalitatea în interpretarea empirismului englez 
nuiele cul Se E aa au] î 
esența obiectelor, „ideile” de acest. fel...sunt simple. reprezentări 
generale, iar principala activitate a intelectului în legătură cu ele este 
aceea de a le denumi. Aceasta este consecința faptului că pentru Locke 
lucrurile sunt pur singulare, dipsit ite de esenţă) astfel că, neexistând în 
cle nimic real care să aibă caracteristicile generalului,. „mMintea._e 1 este 
laceea care trebuie să confere generalitate ideilor. În acest fel, ideea 
generală este doar ini ceea dată multor lucruri singulare 
cu totul diferite unul de altul. După părerea lui Locke, operația de 
stabilire a denumirilor generale ar fi impusă, pe de o parte, de imposi- 
a de a da tuturor lucrurilor, numeric infinite, nume individuale 
„pe de altă parte, de cerința ca denumirile să aibă semnificaţii 
generale pentru a înlesni schimbul de idei şi deci înțelegerea « dine 
oameni. Aceasta ar fi cauza pentru care mintea transformă ideile 
particulare în idei generale, „ceea ce ea înfăptuieşte considerându-le ca 
fiind în minte reprezentări rupte de toate celelalte existenţe şi împre- 
jurări de existență reală ca timpul, locul sau orice alte idei care o 
însoțesc”. Locke afirmă că aceste „reprezentări simple”, obținute prin 
abstractizare”, sunt folosite de intelect ca „tipuri pentru rânduirea î în 
specii a existențelor reale”, 

Se observă că Locke înțelege prin abstractizare fie desprinderea 
unei laturi oarecare din multe altele, fie transformarea senzației şi 
percepției în reprezentare. Abstractizarea nu e deci concepută ca o 
sclectare şi reliefare a însuşirilor esenţiale şi, din această cauză, o 
asemenea operaţiune nici nu se poate conexa cu un veritabil proces de 
generalizare, irealizabil dacă abstractizarea nu reliefează esența printr-un 


lipsindu-le deci dimensiunea” esenţialităţii, „ideile” Îşi pierd, normal, 
virtuțile cognitive intrinseci şi, în consecință, îi apar lui Locke doar ca 
expresii verbalBy utile pentru clasificarea lucrurilor după criterii 
stabilite de intelect în în funcţie de comoditatea sa. 

“Ca Ca oglindiri simple, „ideile”, pe măsura creşterii gradului de 
generalizare, devin scheme tot mai sărace ale laturilor ce țin de 
aspectul exterior al lucrurilor. „Cu cât ideile noastre sunt mai 
generale, cu atât sunt ele mai incomplete ”, subliniază Locke?®. Privită 


37 J, Locke, Op. cit., vol. I, p. 137. 
38 Ibidem, vol. II, p. 65. 

problema din această perspectivă, Locke are dreptate, generalizarea 
sărăceşte realitatea — ca număr de note — direct proporţional cu gradul 
ei. Dar, pe de altă parte, aceasta este condiţia necesară pentru a reliefa, 
la fiecare nivel de abstractizare şi generalizare, notele esenţiale 
specifice. Fără această selecție, cunoaşterea nu este posibilă. Dar, din 
punct de vedere empirist, generalizarea este doar simplificare, doar 
sărăcire_ a impresiei senzoriale. I Din această perspectivă nu se poate 
fenomenelor fluctuante. Şi cu atât mai puțin se poate întrezări că 
abstracția obținută reprezintă doar un element ce trebuie să se integreze 
ulterior în concepte concrete. 

În acest fel, „abstractizarea” lockeeană se menţine la un nivel 
fenomenal, nefiind, cum îi cere conceptul, o descindere în esenţă. 
Această generalizare nominalistă se realizează ignorând unele „detalii” 
ale ideilor particulare care participă la generalizare şi „reținând numai 
detaliile prin care ele se acordă”%. Este evident că o asemenea 
cunoaştere rămâne la fenomen, la neesenţial, la percepţie. Lipseşte un 
criteriu precis al reţinerii anumitor „detalii” şi al înlăturării altora. 
Ideea devine generală prin simpla denumire aplicată reprezentării. 
Ideile generale — spune Locke — „sunt luate dintre obiectele obişnuite şi 
familiare şi aşezate în minte cu denumiri generale aplicate lor”®. De 
aceea, afirmaţia lui Locke potrivit căreia „ideile generale sunt ficțiuni 
şi invenţii ale minţii”! nu are, cum ar putea să pară, semnificaţia că 
intelectul uman elaborează ideile generale printr-un complex travaliu 
mintal de selectare a esenței lucrurilor, ci numai pe aceea că ideea 
numită generală e un produs pur intelectual şi deci este lipsită de 
valoarea cognitivă ce i se atribuie. 

Hegel a remarcat că, deşi este just că ideile vin „din experiență”, 
Locke rămâne doar la „fenomen” şi la „cercetarea căii pe care senza- 


țiile singulare devin reprezentări. generale”. Aceasta se întâmplă pentru 


că pentru Locke experiențele „sunt îiiprimul rând senzații; restul este 
reflecţie asupra lor”. Aceasta pentru că, pentru el, generalul.nu e 


39 J, Locke, Op. cit., vol. II, p. 17. 
40 Ibidem, p. 205. 
4 Ibidem. 

ubstragem din reprezentările individuale, adică reprezentările singulare 
sunt ceea ce e prim, iar generălul este ceea ce urmează, ceea ce este 
făcut de noi şi aparține numai gândirii ca gândire subiectivă”? Aici se 
află explicația paradoxului că, deşi toate elaborările intelectului-au la 
bază ideile simple, în principiu veridice, ideile generale -ni-mai 
corespund la nimic real. 

Într-adevăr, ideea generală fiind arbitrar elaborată de intelect din 
«detalii ale ideilor particulare, Locke nu poate ocoli concluziile 
agnostice implicate într-o asemenea poziție şi ajunge să afirme că 
„generalul şi universalul nu aparţin existenţei reale a lucrurilor, ci sunt 
născociri şi creaţii ale intelectului, făcute pentru a fi folosite de către el 
însuşi şi privesc numai semne, fie ele cuvinte sau idei”%. Ca atare, 
„universalitatea nu aparține obiectelor înseşi, care în existenţa lor sunt 
toate particulare”. De aceea, „când părăsim particularul, noţiunile 
generale ce rămân sunt numai creaţii ale noastre, deoarece natura lor 
generală nu constă decât în puterea ce le-o dă intelectul să semnifice 
sau să teprezinie multe obiecte particulare. Căci semnificaţia ce o au 
nu este decât o relație adăugată lor de către mintea omului” că di 


* 


În discutarea celor de mai sus, Locke abordează și problema 
caracterului &ctiv sau pas) al intelectului. Locke afirmă mai întâi că 
intelectul este pasiv în ceea ce priveşte ideile simple, ceea ce vrea să 
însemne că el primeşte elementele fundamentale ale cunoaşterii prin 
simpla acţiune a lucrurilor asupra organelor de simț’. Prin urmare, 
tocmai în elaborarea produselor lui specifice de bază intelectul este 
considerat pasiv. Această concepţie metafizică era larg răspândită în 
epocă“6 şi a dăinuit până spre sfârşitul secolului al XVIII-lea, când 


42. G.W.F. Hegel, Prelegeri..., vol. II, pp. 478, 481, 485, 492. 
SI. Locke, Op. cit., vol. II, p. 19. 
44 Ibidem, p. 19. 
45 J, Locke, Op. cit., vol. l, pp. 95-96. 
46 Fac excepție Descartes, Spinoza, Leibniz, respectiv gânditorii dialecticieni şi 
raționalişti. 

Diderot şi apoi Kant i-au arătat netemeinicia. Neîndoielnic, ea era 
vehiculată de iluzia pe care o aveau gânditorii empirişti că această 
pasivitate ar fi — pentru că nu modifică nimic — premisa concordanţei 
cunoştinţelor cu obiectele pe care acestea le reflectă, şi deci a „obiecti- 
vităţii” cunoaşterii. Paradoxal este faptul că secolul al XVII-lea ajunge 
să piardă, tocmai la filosofii care-şi originau în experiență teoriile 
despre cunoaştere — şi în special la englezi, popor prin excelență 
practic — ideea, pusă în circulaţie de marile spirite ale Renaşterii, că 
omul este, în raport cu lumea, cu obiectul, un factor activ în dublu 
sens, practic şi cognitiv. Afirmația lui Locke şi a empirismului în 
general că intelectul e pasiv în cunoaştere contrazice în mod vădit 
„practica” cunoaşterii, şi o asemenea teză nu putea să nu se răzbune, 
potenţând puternice contradicții în concepție. Astfel, Locke afirmă, pe 
de o parte, că intelectul este pasiv în privința ideilor simple. Desigur, 
aceasta avea înțelesul pozitiv că nu însuşi intelectul îşi creează 
obiectul, ci acesta îi este dat. Dar, pe de altă parte, observaţia curentă 
dădea la iveală faptul că intelectul are şi produse de care nu poate da 
socoteală realitatea externă ca atare. Descartes respinge pe bună 
dreptate unilateralitatea principiului empirist, arătând că filosofii 
empirişti, care „nu-şi înalță niciodată mintea dincolo de lucrurile 
sensibile, ... țin drept maximă în şcoli că nu există nimic în intelect care 
să nu fi fost înainte în simțuri, unde totuşi este cert că ideile de 
Dumnezeu şi de suflet nu au fost niciodată””. Şi Locke a observat 
această activitate a intelectului, arătând că o mare parte din ideile clare 
şi distincte intelectual le obține aplecându-se în interior asupra lui 
însuşi şi făcând astfel din procesele intelectuale „obiect al propriei lui 
meditări”%. Aici este vorba de „reflecție”, al doilea izvor al 
cunoaşterii. Formulând teza principală a empirismului, potrivit căreia 
„a avea idei şi a percepe este unul şi acelaşi lucru”, Locke nu mai 
reuşeşte să coreleze mulțumitor obiectivitatea cunoaşterii cu activitatea 
intelectului. Astfel că şi în această problemă se va exprima contradic- 
toriu. Pe de o parte, afirmă că o parte însemnată din ideile clare şi 
distincte, adică simple, „mintea le dobândeşte reflectând asupra 


47 R, Descartes, Discurs asupra metodei, Bucureşti, 1957, p. 66. 
4 7, Locke, Op. cit., vol. I, pp. 84-85. 

propriilor ei procese”, pe de altă parte, că mintea „e cu desăvârșire 
pasivă față de ideile ei simple”®. Contradicţiă este vădită, deoarece o 
parte din ideile simple sunt obținute prin relfecţies?, adică prin activi- 
tatea intelectului. l 

De altfel, Locke îşi ilustrează teza caracterului pasiv al intelec- 
tului, în privința ideilor simple, numai cu exemple asupra senzațiilor 
despre lucrurile exterioare, punând accent pe inevitabilitatea perceperii 
lucrurilor care vin în contact cu organele de simţ, intelectul se 
comportă în această privință, crede Locke, asemenea unei oglinzi 
căreia nu-i stă în putință „să refuze, să modifice sau să șteargă 
imaginile sau ideile la care dau naştere obiectele aşezate în faţa ei”s!. 
liste limpede că Locke a abordat în mod defectuos problema activităţii 
sau pasivității intelectului. Dacă el îşi urmărea riguros unele din 
propriile lui idei, nu putea să afirme, de exemplu în cazul reflecţiei, că 
intelectul este pasiv în obținerea ideilor simple — deoarece el defineşte 
acest procedeu de cunoaştere ca activitate a intelectului — şi nici chiar a 
celor obţinute prin senzaţie. În acest ultim caz, Locke însuşi a constatat 
că, „deşi calitățile care ne impresionează simțurile sunt aşa de bine 
unite şi amestecate chiar în lucruri, încât nu există nici o separație, nici 
o distincţie între ele, totuşi este evident că ideile pe care aceste calităţi 
Ie produc în minte intră acolo prin simţuri, simple şi neamestecate”52 
Deci, simplitatea nu este un dat al obiectelor, ci un rezultat al activităţii 
organelor de simț. Dar Locke, neabordând problema activității 
conştiinţei în esența ei, rămâne doar la aspectul, important dar totuşi 
lăturalnic aici, al inevitabilității perceperii a ceea ce a intrat în contact 
cu organele de simţ şi al conceperii intelectului ca fiind asemenea unei 
oglinzi. Astfel, el nu ajunge să-şi valorifice propriile-i observații 
printr-o inferență corespunzătoare şi rămâne pe mai departe tributar 
dogmei intelectului pasiv. 

Dacă intelectul este conceput ca fiind pasiv în privința ideilor 
simple, în schimb e caracterizat ca activ în privința ideilor generale şi 


42 <o Ibidem, pp. 82, 356. 
și Ibidem, pp- 97, 104. 
`, Ibidem, pp. 95-96. 
2 J. Locke, Op. cit., vol. I, p. 96. 

complexe formate din aceste idei simple. Acestea apar ca elaborări ale 
intelectului rupte de realitate, fiind, după însăşi expresia lui Locke, 
„independente de orice model original din natură”'53. Din cele de mai 
sus rezultă că Locke a sesizat într-o formă inadecvată dubla funcţie a 
intelectului: aceea de a feflectă (de a reda ceea ce apare) şi totodată de 
á trece, printr-o activitate specifică şi creatoare, dincolo de datele 
simplei reflectări. Această ultimă trăsătură Locke o reduce însă la 
simpla îmbinare de elemente senzoriale. 


5. Problema esenței. Ruptura dintre esență şi 
existență 


Orice abordare a unor chestiuni ce privesc cunoaşterea implică o 
referire la: esență. Acest lucru rezultă şi din cele de mai sus. Cum însă 
problema esenței face parte integrantă din discuţia dusă în Eseu asupra 
substanței, se impune să evidențiem aparte trăsăturile principale ale 
modului în care concepe Locke esența. 

Deoarece pentru empirism cunoaşterea este în primul rând 
percepere, este uşor de presupus că într-o asemenea viziune esenţa (şi 
deci generalul) fie că nu este admisă ca existentă, fie că — îñ cazul în 
care existența ei este acceptată — este socotită ca incognoscibilă. Locke 
nu se va putea hotărî să se pronunţe ferm pentru vreuna dintre aceste 
poziţii, deşi, oscilând, va înclina mai mult spre a doua. 

Locke a respins în mod judicios concepţia scolastică potrivit 
căreia esența unui corp ar fi ceva aparte de acel corp. Dar, întrucât 
această esență nu poate fi — în măsura în care este acceptată — decât 
„alcătuirea internă” a corpului, substanța lui intimă, iar calitățile pe 
care le putem noi observa nu sunt identice cu esența, ci doar depind şi 
provin din ea, înseamnă că această esență nu poate fi cunoscută, ci 
numai presupusă 54. Această esență reală a lucrurilor neputând fi 
percepută, deci — după Locke — cunoscută, ideea despre ea este o 
invenție intelectuală lipsită de utilitate. lată motivul pentru care Locke 
consideră că este necesar să nu fie acceptate concepţiile care afirmă 


53 Ibidem, vol. Il, p. 35. 
54 John Locke, Op. cit., vol. 1, pp. 363-364, 368. 

existența esenței reale. După el, două sunt asemenea concepţii: „Una 
este a acelora care folosesc cuvântul «esență» pentru ceea ce nu cunosc 
şi presupun că există un anume număr din acele esențe potrivit cu care 
sunt făcute toate obiectele din natură şi la care iau parte cu precizie 
fiecare din ele şi astfel devin o specie sau alta”. Aceasta este concepția 
scolastică, de. origine platoniciană, pe care Locke o respinge net. 
„Cealaltă opinie, continuă Locke, mai rațională, este a acelora care 
privesc toate obiectele din natură ca având o alcătuire reală a parti- 
culelor lor imperceptibile, dar necunoscută, din care decurg acele 
calități sensibile care ne folosesc să le deosebim unele de altele, după 
cum avem prilejul să le rânduim în specii sub denumiri comune”. 
Locke este de părere să se renunţe și la o asemenea concepţie, deoarece 
csența reală neputând fi cunoscută, ea e nefolositoare pentru 
cunoaştere: „dacă presupusele esențe reale ale substanțelor sunt 
deosebite de ideile noastre abstracte, atunci ele nu pot fi esențele 
speciilor sub care rânduim lucrurile”55. 

În consecinţă, Locke recomandă să se vorbească numai de esența 
nominală, care, fiind elaborată. de intelect din ideile simple obţinute 
prin perceperea substanţelor particulare, este o idee „clară și distinctă” 
şi poate fi folosită pentru delimitarea speciilor: în completare, Locke 
exprimă îndemnul să se renunțe complet la esența reală, care, nefiind 
cunoscută, rămâne o idee cu totul imprecisă şi de aceea inutilă. 


* 


Pentru a înțelege mai corect punctul de vedere al lui Locke este 
bine să vedem, succint, cum concepe el relația dintre esență şi idej, ca 
şi măsura în care ideile noastre sunt adevărate. Locke afirmă că 
adevărul e dependent de cunoaşterea speciilor respective. Adevărul, ne 
spune filosoful englez, aproape în termeni aristotelici, este „împre- 
unarea sau despărțirea semnelor, după cum lucrurile semnificate de ele 
sc acordă sau nu se acordă unul cu altul”. Astfel că, adevărul real, spre 
deosebire de cel nominal, priveşte conformitatea dintre idei şi lucruris6. 


pra 


55 J, Locke, Op. cit., vol. II, pp. 21-23. 
56 Ibidem, pp. 189, 183, 186. 

Ideile simple sunt toate adevărate — spune Locke — la nivelul lor 
esența reală şi cea nominală coincizând, întrucât aceste idei simple „nu 
sunt ficțiuni ale fanteziei noastre”, ci sunt în mod necesar „produse de 
lucruri care acţionează în chip natural asupra minţii”S”. Şi ideile 
modurilor simple sunt adevărate, pentru că ele se formează prin simpla 
multiplicare a aceleiaşi idei simple. De exemplu, ideea de duzină, de 
spaţiu, de infinit. Ideile de moduri mixte şi de relaţie sunt formate din 
idei simple de către intelect. Aceste idei nu trebuie să corespundă 
vreunui arhetip oarecare, deoarece ele înseși sunt arhetipuri, şi ele sunt 
reale, deci adevărate, dacă au fost „alcătuite în aşa fel ca să poată 
exista ceva conform cu ele”5t. De acest fel ar fi cunoştinţele mate- 
matice şi cele morale. 

În privinţa ideilor complexe de substanţe, problema adevărului 
devine cu totul problematică. Aceasta deoarece esența reală este 
distinctă de cea nominală, iar noi, necunoscând presupusa esență reală, 
„nu putem şti ce se întâmplă sau nu se întâmplă cu acea specie şi, în 
consecință, ce se poate afirma sau nu cu certitudine despre ea”*?. 

Soluţia preconizată de Locke este, cum s-a văzut, ca noi să facem 
referire numai la esența nominală, singura în măsură să delimiteze o 
specie. Observăm aici, deşi Locke nu precizează expres acest lucru, că 
gânditorul englez propune ca ideile complexe de substanțe, care au 
drept arhetip exterior substanțele reale, să fie înlocuite cu idei de tipul 
modurilor mixte, care nu presupun un asemenea prototip, ci, 
dimpotrivă, devin ele prototipuri față de care lucrurile trebuie să se 
conformeze. 

În acest fel, „ideea abstractă reprezentată de denumire şi esența 
speciei este unul şi același lucru”, aşa că „esenţele speciilor lucrurilor 
şi, în consecință, clasificarea lor este opera intelectului care abstrac- 
tizează şi creează idei generale”. Deci, intelectul creează cuvântul 
general abstract, care este, după Locke, esența (specia) față de care 
trebuie să se conformeze lucrurile. Neîndoielnic, aici este oglindit, în 
mod necritic, stadiul incipient al primelor clasificări ale speciilor, 


57 Ibidem, pp. 173, 189. 

58 Ibidem, vol. I, p. 357; vol. II, p. 173. 
59 [bidem, vol. II, p. 189. 

60 jbidem, p. 20. 


46 


Substanţa şi cauzalitatea în interpretarea empirismului englez 


clasificări care — datorită faptului că nu se cunoșteau încă esenţele 
reale care să permită clasificări naturale — aveau caracter artificial. 
Maniera pozitivistă implicată concepției sale îl face pe Locke să 
confunde particularităţile legate de momentul constituirii unei științe 
cu caracteristica ei generală, absolutizând un procedeu metodologic de 
circumstanţă. În acest fel este operată răsturnarea raportului real dintre 
ştiinţă şi realitate, aşa încât nu ştiinţa trebuie să se îndrepte, corecteze 
şi mlădieze după lucruri, ci invers. 

În consecință, Locke consideră că esenţa trebuie să fie doar o 
„idee. „generală” care se formează, prin abstractizarea nominalistă 
descrisă mai sus, din idei simple, respectiv din senzaţii. Orice referire 
la esența reală a lucrurilor — a cărei existență Locke n-o neagă 
totdeauna, dar constant o consideră ca incognoscibilă — îi apare 
(tocmai pentru că este incognoscibilă) ca lipsită de sens. „Acolo unde 
esența nominală este menţinută drept limită a fiecărei specii şi unde 
oamenii nu extind explicaţia vreunui termen general mai departe de 
lucrurile particulare în care se poate găsi ideea complexă semnificată 
de termen, acolo ei nu sunt în pericol de a se înşela asupra limitelor 
fiecărei specii, nici nu pot fi în dubiu, pentru acest motiv, dacă vreo 
propoziţie este adevărată sau nu”! În acest caz, speciile nu sunt nimic 
altceva decât rânduirea artificială a lucrurilor sub denumiri generale. 
Esenţa la care face referire ştiinţa n-ar fi deci obiectivă, ci o idee 
abstractă elaborată arbitrar de intelect din rațiuni de comoditate. 

Caracterul neştiințific al concepției lockeene despre esență se 
reliefează cu vigoare când filosoful englez abordează mai direct 
problema individualului. Locke este consecvent cu afirmaţiile sale 
consemnate mai sus atunci când afirmă că numai specia are legătură cu 
esența. Într-adevăr, am văzut că esenţa e o elaborare mintală care 
„alcătuieşte şi limitează specia”. Drept consecință, individualul, 
existentul ca atare, este lipsit de esență. „La indivizi nimic nu este 
esenţial ”?. Aici Locke se află în totală opoziție cu Gassendi şi 


d. Locke, Op. cit., vol. II, p. 190. 

2 Ibidem, pp. 45, 189. Mill va considera şi el că „indivizii n-au esenţă” și va 
aprecia la Locke înlăturarea „erorii”, dar îi va reproşa înaintaşului că vorbeşte totuşi de 
două feluri de esențe: reale şi nominale. (J.St. Mill, Système de logique deductive et 
inductive, vol. |, pp. 125-126). 


47 


Nicolae Trandafoiu 


Descartes, care considerau că existența şi esența se află într-o legătură 
atât de strânsă încât ele pot fi cel mult mintal deosebite. La Locke 
individualu] fiind existentul, era inevitabil să apară o ruptură radicală 
între existență şi esenţă. Existenţa este individualul pur, contingentul 
ca atare, în care nu se află nimic esenţial. „Este necesar pentru mine să 
fiu cum sunt, Dumnezeu şi natura m-au făcut astfel, dar nimic din ce 
posed nu-mi este esenţial”6%. Evident, Locke nu vede legătura intimă 
dintre existență și esență. Din interiorul viziunii empiriste nu se poate 
surprinde o asemenea relație dialectică. Aceasta se reliefează și mai 
bine când Locke completează ideea de mai sus că un accident, o boală 
c., pot să modifice forma, de exemplu a unei ființe umane, s-o 
lipsească de rațiune etc. Şi totuși, această ființă există. Locke nu 
observă că, deşi afirmă existența individualului, lipsindu-l de trăsături 
esenţiale, el îl reduce la neant. Cum poate exista o ființă umană privată 
de rațiune? Mai e ființă umană? Locke crede că da, pentru că, spune el, 
pentru orice creatură umană, existența rațiunii nu e esențială. Numai 
clasificarea unei ființe în specia „om” face esențială rațiunea pentru 
acea ființă: „Nici unul din aceste caractere nu sunt esenţiale unei 
creaturi sau alteia sau vreunui individ, oricare ar fi el, până când 
mintea nu le raportează la vreun fel sau specie de lucruri...”. În 
consecință, „«esenţialul» şi «neesenţialul» se referă numai la ideile 
noastre abstracte şi la denumirile anexate de ele''65. Locke nu sesizează 
că această golire a individualului de esență, în loc să întărească 
individualul, cum pare el să creadă, îl slăbeşte. Aceasta rezultă din 
însuşi exemplul lui Locke: dacă individul uman este lipsit de rațiune, 
Locke crede că aceasta nu e o pierdere esenţială: „este esenţial pentru 
mine sau pentru oricare altă ființă corporală să avem rațiune? Eu spun 
nu...”. Dacă urmăm firul raționamentului lui Locke aplicându-l în jos 
pe s scara existenţei prin reducții succesive, va rezulta o neantizare a 
individualului până la existența lipsită de orice trăsături. În acest caz, 
ne vom afla în fața unei entități abstracte, care se reduce la simpla 
existență. Obţinem adică abstracțiunea existenței. „Ar fi absurd — 
spune Locke — să întrebi dacă unui lucru care există în mod real îi 


6R, Descartes, Meditationes, pp. 117, 123. 
64 J. Locke, Op. cit., vol. Il, p. 45. 
65 J, Locke, Op. cit., vol. lI, p. 46. 

lipseşte ceva esenţial”66. Desigur, ar fi absurd, dar aceasta nu înseamnă 
oare că nici nu se poate pune problema ca lucrului existent să-i 
lipsească esența conform căreia el e un lucru real? Dar cum Locke nu 
sesizează legătura dialectică dintre individual şi esență, el se 
iluzionează că, dacă lăsăm la o parte modelele şi prototipurile pe care 
le constituie ideile abstracte, „şi considerăm existențele particulare 
numai în ele însele, vom constata că toate calităţile lor sunt egal de 
esenţiale, şi fiecare lucru în fiecare individ va fi esențial pentru individ 
sau nu va fi absolut nimic; „proprietățile aparțin numai speciilor, nu şi 
indivizilor”®. Drept consecința. există doar esența nominală. Cum 
aceasta e doar o esență fantomatică, arbitrar elaborată de intelect, 
Locke trage concluzia că oamenii greşesc când consideră că natura 
lucrează în chip regulat și stabileşte limite precise fiecărei specii. 

Pe de altă parte, abordând problema modului de individualizare a 
felurilor de existență şi ajungând la identitatea personală, Locke o 
defineşte ca fiind „însuşirea de a fi aceeaşi, pe care o are o ființă 
rațională”. Şi precizează:  „Conştiința constituie identitatea 
personală”. Ca atare, „identitatea personală nu se întinde mai departe 
decât se întinde conştiinţa” şi deci ea „nu constă în identitatea de 
substanță, ci... în identitatea de conştiință..."%. Locke mai subliniază: 
„Dăinuirea existenței stă la baza identității'"0. Dacă Locke ar fi 
corelat în mod corespunzător problema esenței lucrurilor cu cea a 
identității şi existenței lor, nu ar fi ajuns la aceste soluții contradictorii. 
Numai în aparență identitatea poate fi ruptă de esență, în fond esența 
este aceea care dă lucrurilor o anumită identitate. Mai sus vedem că 
Locke consideră corect că identitatea personală umană e legată de 
conştiinţă. Aceasta îi infirmă însă aserțiunea că nu e esenţial pentru 
individul uman să aibă rațiune (conştiinţă). Locke n-a sesizat că a nega 
esența înseamnă a nega implicit individualitatea — deci şi personali- 
tatea. Gândirea unilaterală nu se poate descurca într-o problemă 


66 Ibidem, pp. 46, 47. 

67 Ibidem, p. 46. 

68 Ibidem, p. 108. 

69 Ibidem, pp. 317, 321, 325. 
70 Ibidem, vol. 1, p. 33. 

complexă ca aceasta, care, pentru a fi soluționată, necesită o abordare 
dialectică. 


* 


Această scindare lockeeană între existență — care, fiind vidată de 
orice esență reală, este redusă la individualul abstract (adică la 
fenomenul pur) — şi esență — care, negându-i-se orice înrădăcinare 
obiectivă, devine un produs pur subiectiv — are drept consecință 
pierderea, în ultimă instanță, a legăturii dintre realitate şi cunoaştere. 
Aceasta întrucât rațiunea de a fi a cunoaşterii nu poate fi alta decât 
descoperirea esenței reale, respectiv a generalului din lucruri. Or, o 
asemenea cunoaştere nu se poate realiza în condiţiile conceperii unei 
rupturi între esență şi existență, ruptură care nu putea să nu deprecieze 
experiența ca mijloc de cunoaștere. Deoarece obiectul încorporat 
experienței este lipsit de esență, experiența — aceeaşi experiență în 
legătură cu care Locke a căutat să ne convingă că este fundamentul 
întregii cunoaşteri — nu are cum deschide vreo cale spre cunoaşterea 
esenței, generalului, substanţei, ceea ce îl va face pe gânditorul englez 
să încline spre o separare arbitrară a cunoaşterii particulare, experi- 
mentale, de cunoaşterea generală. Locke consideră că propoziţiile 
noastre particulare se referă la existență deoarece sunt bazate pe obser- 
vație şi experiență. „Dar această cunoaştere ajunge numai până la 
mărturia actuală a simțurilor noastre, folosită cu privire la obiectele 
particulare care ne afectează în acel moment simțurile şi nu mai 
departe””!. O asemenea cunoaştere particulară este contingentă, nu 
dezvăluie esența, necesitatea, deoarece propoziţiile particulare, deşi se 
referă la existență, „ele afinnă numai împreunarea sau despărțirea 
accidentală a ideilor în lucrurile care există, idei care în natura lor 
abstractă nu ştim dacă au atracții sau repulsii necesare”7?. Opacitatea 
empirismului față de esență reduce cunoaşterea obiectului la moment 
şi singular: „nu sunt sigur — spune Locke — decât de corpul asupra 
căruia am experimentat”. O asemenea certitudine este legată numai 


i sal Locke, Op. cit., vol. II, p. 245. 
72 Ibidem, p. 228. 
73 Ibidem, p. 254. 

de fenomenul _ particular dat de senzaţii. Senzaţiile nu sunt numai 
punctul de declanşare a procesului de cunoaştere, ci şi finalitatea lui. 
Cunoaşterea empiristă porneşte de la senzaţii, dar se şi opreşte la ele. 
Altfel spus, nici nu există un veritabil proces de cunoaştere. Și aceasta 
pentru bunul motiv că nici o cunoştinţă astfel dobândită nu mai poate fi 
utilă în viitor — pentru că această cunoaştere nu se poate memora, 
cumula şi dezvolta în sensul științei. Şi totuşi, Locke, printr-o 
inadvertență deloc rară la el, afirmă că această cunoaştere particulară 
oferă omului o certitudine suficientă pentru ghidarea acţiunilor sale”4. 
Dacă Locke analiza mai cu răgaz valoarea cunoașterii singulare, nu 
avea temei să tragă o asemenea concluzie. Ceea ce nu transcende spre 
esență, nu poate da certitudine asupra viitorului activității noastre. O 
cunoştinţă care are valabilitate pur singulară, care se oprește la hic er 
nunc, nu poate să aibă nici o valoare proiectivă. Locke tatonează 
uneori o asemenea concluzie, dar cel ce o va exprima limpede va fi 
Hume. 

Dar nu cumva ar putea exista în concepția lui Locke și un alt 
mijloc de cunoaştere a lucrurilor exterioare în afară de perceperea 
particularului? Locke ne asigură că nu: „Nici o existenţă a unui lucru 
din afara noastră, cu excepţia lui Dumnezeu, nu poate fi cunoscută în 
mod cert mai mult decât ne informează simţurile noastre”. 
Bineînţeles că Locke nu ne dezvăluie cum se realizează cunoaşterea de 
excepţie la care face referiri aici. 

În ceea ce priveşte propoziţiile generale, acestea, deşi pot fi certe, 
nu ne spun nimic despre existență: „ Propozițiile generale şi certe nu se 
referă la existenţă”. Aceasta pentru că esenţa — explică Locke = „fiind 
formată numai din idei abstracte este prin aceasta separată de existența 
particulară şi nu ne dă nici o cunoaştere despre existența reală (în 
abstract, operaţia minţii este de a cerceta o idee numai în raport cu 
existența acestei idei în intelect, în afară de orice altă existență)”. 
Ciudată certitudine este această cunoaştere prin propoziţii generale, 
dacă ea nu vizează existența! 


74 Ibidem, p. 245. 
75 Ibidem, p. 248. 
76 Ibidem, pp. 227-228. 

Este evident că scindarea metafizică dintre existență şi esență, 
particular şi general, realitate şi cunoaştere, îl împinge pe Locke spre 
subiectivism şi agnosticism: nu se poate găsi niciodată certitudine 
generală decât în ideile noastre. De câte ori o căutăm în altă parte, în 
experiență sau observaţii din afara noastră, cunoaşterea noastră nu 
depăşeşte cazurile particulare””. Orice concepţie care reduce 
cunoaşterea lumii la reflectarea senzorială se opreşte la fenomen şi, în 
ultimă instanță, numai la senzații şi la subiect. Şi Locke, în ciuda 
şovăielilor sale, ajunge -— trebuia să ajungă — la acelaşi rezultat: „este 
evident că nu putem cunoaşte decât ideile noastre””%8. ii 

Locke critică scolastica pentru că aceasta postulează existența 
esenței în afara lucrurilor. Dar el însuşi, ca nominalist, rupe esența de 
lucruri. El fabrică o esență fenomenalistă, fără legătură cu existența, şi 
o aşază în minte, iar în cazul în care vorbește despre esența inerentă 
lucrurilor, este nevoit s-o considere incognoscibilă şi, dat fiind această 
caracteristică, să recomande eliminarea ei din preocupările noastre. 

Deşi Locke afirmă uneori că prin mijlocirea ideilor (senzaţiilor) 
cunoaştem înseşi lucrurile”, afirmaţia rămâne neconvingătoare pentru 
că tot el este acela care ne spune că „întreaga cunoaştere cu caracter 
general noi trebuie să o căutăm şi să o găsim numai în propria noastră 
minte şi numai cercetarea propriilor noastre idei ne-o poate procura. 
Adevărurile ţinând de esența lucrurilor (adică de idei abstracte) sunt 
eterne şi pot fi aflate numai prin contemplarea acelor esențe”, deoarece 
existența lucrurilor nu se poate cunoaşte decât din experiență”. 
Ultima frază ne dezvăluie că, deşi Locke afirma în prima Carte a 
Eseului său — în care respinge teoria ideilor înnăscute — că 
înrădăcinarea cunoașterii în experiență duce la o cunoaştere certă, 
presiunea fondului nominalist al gândirii sale şi a elementelor subiec- 


77 Ibidem, p. 200. 

78 Ibidem, p. 135. 

79 Ibidem, vol. 1, p. 370; vol. 1I, p. 172. 

* Locke omite să ne dezvăluie cum şi prin intermediul a ce putem contempla 
aceste esențe. 

80 jbidem, vol. 11, p. 171. 

tiviste ale „simțului intern” îl duc, treptat, la concluzii radical diferite, 
în esență agnostice, asupra cunoaşterii experimentale: „sunt înclinat să 
mă îndoiesc că, oricât de mult ar face perceperea omenească să 
progreseze ştiinţa experimentală a lucrurilor fizice, am putea ajunge la 
cunoașterea ştiințifică”!. lar mai departe întărește această opinie 
afirmând: „bănuiesc că fizica nu este susceptibilă să devină ştiință”e2. 
Această bănuială decurge. din aceea că Locke îşi dă seama că 


experiența, aşa cum a înţeles-o „el, nu poate . da certitudine. Dar 


fi numai aceea rezultată din experienţă. De aceea face afirmaţia, ce 
ne-ar părea paradoxală dacă n-am ține cont de acest lucru, că „univer- 
salitatea este doar-accidentală pentru cunoaştere”*?. | 
“Toate aceste oscilaţii asupra valorii cunoştitițelor empirice sau a 
celor abstracte sunt potențate de elementele eterogene care-i animă 
concepția şi cărora el nu poate să le dea o sinteză corespunzătoare, 
dialectică. Astfel că ori un element, ori altul, trece, pe parcursul 
argumentaţiei sale, arbitrar, pe primul plan şi forțează o concluzie sau 
alta. Pe de o parte, empirismul se opune speculaţiei raționaliste; dar 
explicația dată de Locke ideilor generale, fiind nominalistă în fondul 
ci, se dovedeşte şi ea până la urmă extrem de speculativă. Menţionăm 
şi faptul că Locke n-a putut să ignore anumite laturi ale gândirii rațio- 
naliste, cum ar fi categoriile de substanță, calități primare şi secundare, 
esență etc., sau unele procedee de cunoaştere, ca intuiție, demonstrație 
ctc. Toate acestea se găsesc în opera lui Locke puse alături de cele 
cmpiriste, necoordonate de un principiu diriguitor, sau, acest principiu, 
când există, fiind unilateral, nu poate da acestor elemente decât o 
unitate aparentă. Poate la nici un alt filosof din epoca modernă nu se 
resimt atât de acut limitele gândirii metafizice ca la Locke, care, 
abordând un câmp atât de larg de probleme, este copleşit de acestea. 
Locke, asemenea ucenicului vrăjitor, scapă de sub control propriile-i 
creaţii şi ajunge să fie subjugat de ele. Şi astfel Locke nu reuşeşte să 


E , Ibidem, p. 166. 
82 Ibidem, pp. 255-256. 
83 Ibidem, p. 291. 

explice tocmai ceea ce a pretins inițial să facă: deducerea tuturor 
ideilor din experiență. 


6. Treptele cunoaşterii. Revelația ca certitudine 
supremă 


Cusururile concepției lui Locke asupra cunoaşterii ies şi mai bine 
in evidență dacă analizăm modul în care ierarhizează autorul Eseu/ui 
treptele de cunoaştere, care sunt în concepția filosofului englez trepte 
ale perceperii acordului sau dezacordului dintre idei şi, prin aceasta, 
trepte de certitudine. „Această percepere se realizează: (1); fie prin 
intuiție, adică prin compararea nemijlocită a două idei; 3) fie prin 
rațiune, examinând acordul sau dezacordul a două idei prin intervenția 
altor idei; 3). fie prin senzație, atunci când percepem existența 
lucrurilor particulare”8%. 

Locke consideră că intuiţia, care „printr-o privire instantanee” 
sesizează acordul sau dezacordul dintre idei, este „cel mai dur şi mai 
sigur” fel de cunoaştere de care este omul capabil. Ea asigură „toată 
certitudinea şi evidența întregii noastre cunoaşteri””55. 

Cunoaşterea demonstrativă percepe acordul sau dezacordul ideilor 
care nu sunt în relație nemijlocită. În fiecare verigă a demonstraţiei 
intervine însă intuiţia, care percepe astfel acordul sau dezacordul 
ideilor intermediare. Şi totul trebuie urmărit astfel încât „să fim siguri 
că nimic nu a fost lăsat în afară”86. Certitudinea o dă aici — ca şi la 
Descartes — tot intuiţia. În privinţa cunoaşterii intuitive și a celei 
demonstrative, împrumuturile din Descartes sunt evidente”. 

În privinţa cunoaşterii senzoriale; Locke afirmă că aceasta „trece 
dincolo de simpla probabilitate, dar nu ajunge cu totul la nici una din 
precedentele trepte ale certitudinii” şi, adaugă Locke, „cu toate că nu 
este în întregime tot atât de sigură ca cunoaşterea intuitivă sau ca 
deducțţiile raţiunii noastre cu privire la ideile abstracte şi clare ale 


84 J. Locke, Op. cit., vol. Il, pp. 148-149. 
85 Ibidem, pp. 138, 140, 141. 

86 Ibidem, pp. 143-144. 

87 R. Descartes, Reguli, pp. 28-29. 

minţii, este totuşi o ificredințare) €) care merită numele de cunoaştere”. 
Acest pasaj ne arată că empiristul Locke ajunge să fie neîncrezător în 
certitudinile pe care poate să ni le dea experiența senzorială. Acest 
paradox este expresia profundelor contradicții ale gândirii lockeene, 

În această scară a certitudinii, intuiţia apare ca având cea mai mare 
valoare cognitivă, iar senzația cea mai mică. Ceea ce numește Locke 
cunoaştere intuitivă se încadrează în linii generale în ceea ce a definit 
el drept cunoaştere reflexivă, deoarece în acest al doilea izvor de 
cunoaştere Locke înglobează „perceperea proceselor lăuntrice ale 
propriei noastre minți, când ea se îndreaptă asupra ideilor pe care le-a 
dobândit”. În acest fel rezultă şi mai bine că „reflecția” subminează 
empirismul din interior, ceea ce reiese şi din modul în care concepe 
Locke cunoaşterea formelor de existență: „Avem o cunoaştere INTUITIVĂ 
a propriei noastre existențe; o cunoaştere DEMONSTRATIVĂ a 
existenței lui Dumnezeu; o cunoaştere SENZITIVĂ a existenței altor 
câtorva lucruri”%. Se reliefează bine acum ideea avansată de noi când 
am tratat despre cele două izvoare de cunoaştere, senzaţia şi reflecţia, 
cï reflecţia, deşi secundară în raport cu senzaţia, ajunge să fie trecută 
¿c Locke pe primul plan şi cu o certitudine mai mare, şi aceasta în 
ciuda faptului că ea cuprinde stări atât de diferite ca „percepţia, 
gåndirea, îndoiala, credința, raționamentul, actul de cunoaştere, actul 
de voință şi toate acțiunile felurite ale propriei noastre minţi”, inclusiv 
„Stări afective care se nasc uneori din ele””!. 

Trebuie să menționăm faptul că în judecarea gradului de evidență 
u ideilor Locke consideră ca reale şi adevărate, deci absolut certe, toate 
„ideile” reflecţiei, inclusiv deci „îndoiala”, „credinţa” şi diversele 
„stări afective”, pe când „ideile” senzaţiei sunt considerate ca având 
cea mai slabă certitudine — o răsturnare radicală a punctului de plecare. 

Dar cel mai mult ne uimeşte Locke când afirmă că şi revelația este 
sursă de certitudine şi deci are valoare cognitivă. Prin aceasta, Locke 
reînvie o convingere caracteristică evului mediu. Ca modalitate a certi- 


aT Locke, Op. cit., vol. II, pp. 146, 241. 
5o Ibidem, vol. 1,p. 82. 
0 /bidem, vol. Il, p. 162. 

9! Ibidem, vol. I, pp. 82-83. 

tudinii, revelaţia este invocată când Locke vorbește despre raționa- 
mentele probabile ca procedee de suplinire a lipsurilor rațiunii. După 
el,(raţionamentele probabite survin atunci când acordul sau dezacordul 
ideilor „nu poate-fi apreciat altfel decât prin intervenţia altor idei, care 
nu sunt într-un acord cert cu ideile extreme, ci într-un acord obişnuit 
sau probabi!“?. În funcţie de gradul de probabilitate, creşte sau 
descreşte asentimentul nostru”. Asentimentul nostru este deplin, spune 
Locke, atunci când „mărturia este a lui Dumnezeu însuşi, care nu poate 
înşela şi nu poate fi înşelat. Această mărturie poartă cu sine certitudine 
fără îndoială, evidenţă fără excepție. Ea este numită printr-o denumire 
specială «revelaţie», iar asentimentul nostru, «credință», credință care, 
la fel ca şi cunoaşterea însăşi, convinge mintea noastră şi exclude cu 
desăvârşire orice nehotărâre, căci dacă ne putem îndoi de adevărul unei 
revelații venite de la Dumnezeu, putem tot aşa de bine să ne îndoim de 
propria noastră existenţă”. 

Desigur, nu se poate nega că, în cazul unor cunoştinţe care nu sunt 
absolut certe, ci comportă o doză mai mare sau mai mică de probabi- 
litate, gradul convingerii noastre asupra adevărului lor dictează măsura 
în care le luăm drept îndreptar al acțiuni Dar această convingere 
trebuie să aibă neapărat temeiuri raționale. Locke însă apelează Ta un 
Criteriu neraţional, kare, în plus, devine mai cert decât toate celelalte 
forme ale cunoașterii: „Simpla mărturie a revelaţiei este cea mai 
înaltă certitudine "*. Pentru un empirist, această rezolvare este un cal 
troian care îi subminează întreaga concepție care a năzuit să funda- 
menteze cunoaşterea pe experiență. Observăm în modul în care Locke 
ierarhizează treptele cunoaşterii, că senzația are cea mai slabă certi- 
tudine în raport cu intuiţia şi demonstraţia. Revelația în schimb dă o 
certitudine maximă. Aceasta pentru că, ne spune Locke, ea este o 
propoziție pe care ne-o comunică Dumnezeu „printr-un mijloc special 


92 Ibidem, vol. Il, p. 296. 

* Această problemă a asentimentului (pusă încă de stoici) o abordează şi Hume 
(şi mai apoi Kant), dar — cum se va vedea în capitolul despre Hume — prin prisma unui 
punct de vedere laic. 

93 7. Locke, Op. cit., vol. II, p. 278. 

94 Ibidem, p. 278. 

de comunicare”. Vrea sau nu, Locke este tras înapoi de firele 
nevăzute dar putemice ale scolasticii, contra căreia se revoltase 
combătând teoria ideilor înnăscute. Şi, de asemenea, vrea sau nu, intro- 
ducând revelaţia ca formă supremă de certitudine, el nu reuşeşte, în 
ultimă instanță, decât să înlocuiască ideile înnăscute cu un rău mai 
mare, ideile revelate. Este adevărat că Locke afirmă că revelația nu 
poate fi admisă contra rațiunii, ci trebuie să intervină numai în 
problemele în care rațiunea nu se poate pronunța. Dar, în fond, în 
concepția lui Locke nici nu este cazul ca revelaţia să fie opusă rațiunii”, 
de vreme ce el pune raţiunea să îndeplinească — cum vedem mai sus în 
acea triplă cunoaştere a existenței — rolul revelaţiei, dezvăluindu-ni-l 
pe Dumnezeu prin demonstraţie. Locke face mențiunea că revelația 
poate doar confirma, dar nu infirma, hotărârile rațiunii’. Aici unii au 
văzut o restricție pusă de Locke credinței, când de fapt Locke face din 
rațiune un instrument al credinței, punând-o să facă treaba revelaţiei, 
atunci când el consideră că demonstraţia e un mijloc de cunoaştere a 
lui Dumnezeu; or, în acest caz, „revelaţia” nu are ce infirma. 

În această privinţă, Locke ne asigură că „deoarece Dumnezeu, 
când ne-a dat lumina raţiunii, nu şi-a legat prin aceasta mâinile ca să nu 
ne mai poată da, când va crede de cuviință, lumina revelaţiei asupra 
acelor lucruri despre care facultățile noastre naturale pot să ne dea o 
determinare probabilă, revelaţia, acolo unde i-a plăcut lui Dumnezeu 
să o dăruiască, trebuie să biruie presupunerile probabile ale rațiunii”. 
De aceea, „cu privire la lucrurile despre care raţiunea nu poate să 
judece, sau judecă numai în mod probabil, ar trebui să ascultăm de 
revelație”. Acesta este cazul în toate propoziţiile în care raţiunea nu 
posedă decât temeiuri probabile, care deci admit şi posibilitatea ca 
opusul să fie adevărat. „Cu privire la asemenea propoziţii probabile, o 
revelație evidentă ar trebui să hotărască asentimentul nostru chiar 
împotriva probabilității. Căci acolo unde principiile rațiunii nu au 


% Ibidem, p. 299. 
* În lucrarea sa, cu titlul semnificativ, Rafionalitatea creștinismului, Locke caută 
så demonstreze compatibilitatea acestor termeni antinomici. i 
6 J. Locke, Op. cit., vol. Il, p. 304. 
97 Ibidem, pp. 304-305. 

evidențiat dacă o propoziţie este adevărată în mod cert sau falsă, 
aceasta poate fi hotărât printr-o revelaţie clară, ca şi cum revelaţia ar fi 
un alt principiu de adevăr şi un alt temei al asentimentului. Şi astfel 
poate exista un lucru ce ţine de credință şi să fie deasupra raţiunii, 
deoarece raţiunea, în acest caz particular, neputând să ajungă decât 
până la probabilitate, credința dă hotărârea la care nu poate să ajungă 
raţiunea, iar revelaţia arată în ce parte se află adevărul”%. 

Dacă revelația apare mai sus ca instanță supremă, în opera lui 
Locke întâlnim şi afirmaţii în care demonstraţia este asimilată 
revelaţiei: „Când găsim o idee prin mijlocirea căreia descoperim 
conexiunea altor idei, aceasta este o revelaţie de la Dumnezeu trimisă 
nouă prin vocea raţiunii”. 

Dar, ca şi în alte probleme, Locke nu poate rămâne consecvent 
nici aici. B. Russell a observat şi el că Locke se pronunță contradictoriu: 
„Pe de altă parte, el spune că «simpla mărturie a revelaţiei este cea mai 
înaltă certitudine», dar pe de altă parte, afirmă că «revelaţia trebuie 
justificată de raţiune»”"!%. În orice caz, cele de mai sus impun o 
concluzie certă: filosofia lui J. Locke nu poate fi considerată ca materialistă. 


7. Teoria calităților — parte integrantă a 
concepției lui Locke despre substanță 


Din incursiunea pe care am făcut-o până în prezent printre temele 
principale ale teoriei lockeene a cunoașterii credem că se poate 
desprinde cu relativă claritate conturul de ansamblu al poziției de pe 
care întreprinde filosoful englez critica noţiunii moderne de substanță. 
Acest contur odată trasat, putem aborda în continuare o problemă ce se 
află în directă legătură cu critica amintită — este vorba de modul în care 
concepe Locke calităţile lucrurilor. 


98 Ibidem, pp. 305-306. 
99 Ibidem, p. 208. 
1% B, Russell, Histoire de la philosophie occidentale, Gallimard, 1953, p. 617. 

Prin alitate a unui lucru Locke înțelege „puterea : acestuia de a 
produce în mintea noastră o idee”!0!. Definirea calității în acest fel 
arată că ea este concepută ca fiind obiectivă. Această idee este 
exprimată limpede de Locke: „Ideile se află în minte, iar calităţile î În 
corpuri...” „Astfel, la un bulgăre de zăpadă, care poate produce în noi 
ideile de alb, rece şi rotund, numesc «calități» puterile de a produce în 
noi acele idei în măsura în care ele se află în bulgărele de zăpadă, iar în 
măsura în care ele sunt senzații sau percepții în intelectul nostru, eu le 
numesc «idei», iar dacă despre aceste idei vorbesc uneori ca şi cum ar 
[i chiar în lucruri, aş vrea să se înțeleagă că am în vedere acele calităţi 
din obiecte care produc ideile în noi”!®. 

Analizând calităţile lucrurilor, Locke le împarte în două: calități 
primare sau originare şi calități secundare. Această diviziune a mai 
fost făcută și înaintea lui Locke, ea fiind prezentă chiar la Democrit, de 
unde a fost apoi preluată de către Aristotel. În filosofia modernă, teoria 
calităţilor primare şi secundare se află tratată mai ales de către Galilei 
şi Descartes. Această teorie, aşa cum se prezintă ea la Locke, este 
similară până la un punct cu cele ale înaintaşilor săi, şi până la acest 
punct ea se inserează în linia gândirii materialiste. 

Locke defineşte calitățile > primare sau originare ca fiind „acelea 
cu totul inseparabile de corp, în orice stare ar fi ele, aşa încât corpul le 
păstrează în mod constant, orice modificări și schimbări ar suferi şi 
orice forță s-ar exercita asupra lui, acelea pe care simțurile le 
descoperă în fiecare particulă de materie suficient de mare pentru a 
putea fi percepută şi pe care mintea le priveşte ca inseparabile de orice 
particulă de materie, chiar dacă aceasta este prea mică pentru a se 
putea face percepută ea singură de simțurile noastre”. Aceste calități 
sunt: soliditatea, întinderea, forma, mişcarea sau repausul şi 
numărul!'%. Definiţia aceasta comportă trei observaţii: CL? Calitățile 
primare sunt considerate drept constituente constante ale lucrurilor şi 
ca având o existență obiectivă. 2. Ele sunt sesizate de simţuri în orice 


101 3. Locke, Op. cit., vol. I, p. 111. 

102 J. Locke, Op. cit., vol. l, p. 111. Ultima precizare cuprinsă în acest text arc în 
vedere folosirea uneori neunivocă de către Locke a termenului de idee; în ciuda acestei 
precizări, ambiguitatea unor texte rămâne şi provoacă greutăți de înțelegere. 


103 jbidem, pp. 111-112. 

părticică de materie perceptibilă. 3) Mintea priveşte aceste calități ca 
existente în orice particulă de materie, chiar dacă aceasta este imper- 
ceptibilă. i 

Ultima observaţie se cuvine a fi reţinută, deoarece atrage atenția 
asupra unui aspect ce contravine gândirii empiriste. Nu cunoaştem ca 
această problemă să mai fi fost semnalată, deşi, evident, prezintă 
importanță pentru înțelegerea concepţiei contradictorii a gânditorului 
englez asupra calităților, lucru ce va ieşi clar în evidență când vom 


analiza raportul dintre aceste calităţi şi idei. 
Calitățile secundare sunt definite la rândul lor ca fiind „acele 


calităţi care, la drept vorbind, nu sunt nimic în obiectele înseşi decât 
puterile pe care le au obiectele de a produce în noi diferite senzații eu 
ajutorul calităților lor primare, adică prin mărimea, forma, structura şi 
mişcarea părților lor imperceptibile, cum sunt culorile, gusturile 
etc,” 104 

Ideile corespunzătoare calităților — e vorba de ideile simple — sunt 
produse în minte de către corpuri, prin impuls. Locke descrie procesul 
fiziologic al formării senzaţiilor preluând explicaţia dată de Descartes. 
În acest sens, medicul Locke afirmă că „în obiectele exterioare trebuie 
să existe o anumită mişcare, acționând asupra unor părţi ale corpului 
nostru şi fiind condusă de acolo cu ajutorul nervilor sau al spiritelor 
animale la creier, sediul senzaţiilor, pentru a produce în această 
privinţă în mintea noastră ideile deosebite pe care le avem despre 
ele”!05, Întrucât Locke concepe formarea senzaţiilor numai prin impuls 
de contact, el explică perceperea corpurilor aflate la distanță reluând o 
mai veche ipoteză pe care o întâlnim şi în antichitate, mai ales la 
Empedocle şi Democrit: „deoarece întinderea, forma, numărul şi 
mişcarea corpurilor de o mărime observabilă pot fi percepute cu 
vederea de la distanță, este evident că anumite corpuri individual 
imperceptibile trebuie să vină de la obiectul privit de noi până la ochi 
şi în felul acesta să ducă la creier o anumită mişcare ce produce în noi 
ideile pe care le avem despre acele calităţi”. Acest mod de producere a 
ideilor de către calităţile primare trebuie să fie valabil, spune Locke, şi 


104 J Locke, Op. cit., vol. |, p. 112. 
105 jbidem. 

pentru ideile calităţilor secundare, „adică prin acţiunea unor particule 
imperceptibile asupra simţurilor noastre”19, 

Explicaţia lui Locke, consemnată pe larg mai sus, este pertinentă. 
Dar atunci când Locke abordează problema valorii cognitive a acestor 
idei, lucrurile se complică. Ambele grupe de idei asupra calităților 
sunt, cum am văzut, cauzate prin acţiunea obiectelor asupra organelor 
noastre de simţ. Deosebirea constă în gradul. lor de adecvare. Locke 
ufirmă că ideile calităților primare sunt „imagini asemănătoare acelor 
calități”, întrucât „modelele lor există în mod real chiar în corpuri”. În 
schimb, „ideile produse în noi de calităţile secundare nu prezintă nici o 
asemănare cu ele şi nu există chiar în corpuri nimic asemănător acestor 
idei ale noastre”!%. Locke explică lipsa de adecvare a acestui ultim 
grup de idei prin faptul că în corpuri „nu există nimic altceva decât o 
putere de a produce în noi acele senzaţii, așa că ceea ce este dulce, 
albastru sau cald în ideea noastră este numai o anumită mărime, formă 
şi mişcare a părților imperceptibile din înseşi corpurile pe care noi le 
numim astfel”!0%8. Ca atare, aşa cum durerea pe care o avem atunci când 
ne tăiem cu o bucată de fier nu se află în bucata de fier, tot astfel, nici 
ideile de culori, mirosuri etc. nu corespund cu nimic determinat!%. 
Despre flacără — menționează Locke — se spune că este fierbinte şi 
strălucitoare, iar despre zăpadă că e albă şi rece, deși aceste calități nu 
sc află în ele: „Mărimea anumită, numărul, forma şi mişcarea părților 
focului sau zăpezii se află realmente în ele, fie că simţurile cuiva le 
percep, sau nu şi, prin urmare, ele pot fi numite calități reale, din cauză 
că există în mod real în acele corpuri. Dar lumina, căldura, albeaţa sau 
răceala nu sunt în mod mai real în ele decât greaţa ori durerea în mână. 
Înlăturaţi senzaţia acestor calități, faceți ca ochii să nu vadă lumina sau 
culorile, nici urechile să nu audă sunetele; cerul gurii să nu simtă 
gusturile și nici nasul să nu simtă mirosurile, şi atunci toate culorile, 
gusturile, mirosurile, sunetele, ca idei deosebite de acest fel, se risipesc 
şi încetează de a mai exista, fiind redusă la cauzele lor, adică la 


196 3, Locke, Op. cit., vol. 1, p. 113. 
pu E idem, p. 114. 

08 /bidem. 
o Ibidem, pp. 113, 115. 

mărimea, forma şi mişcarea părților”!!0. Este evident că Locke este 
înclinat să creadă că existența calităților secundare este de ordin 
subiectiv. Aceasta din cauză că lui Locke îi scapă faptul că şi interacți- 
unile corpului nostru cu lucrurile sunt reale. Este adevărat că durerea 
nu este o însușire a cuţitului care ne-a tăiat, dar ea reflectă o acţiune 
reală. La Locke se remarcă influența mecanicismului prin aceea că 
înclină să considere ca real numai ceea ce are însuşiri mecanice. 
Acesta este de fapt şi criteriul după care Locke distinge calitățile 
primare de cele secundare; el şi ajunge la concluzia că este necesar să 
deosebim „calitățile primare şi reale” ale corpurilor, care se află 
totdeauna „în ele”, de cele secundare, atribuite corpurilor, dar care nu 
sunt decât „puterile diferitelor combinaţii ale calităților primare, atunci 
când ele acţionează fără a fi percepute în mod distinct””!!. Reţinem 
această idee a lui Locke, potrivit căreia calitățile secundare depind de 
„combinațiile? calităţilor primare. Apare aici ideea valoroasă că 
schimbarea structurii corpului duce la schimbarea calităţilor 
secundare, aşa cum se întâmplă — într-un exemplu al său — cu o 
migdală, a cărei culoare din albă devine, atunci când migdala e pisată, 
închisă. Tot astfel culoarea roşie şi cea albă a porfirului depind de 
modul de reflectare a razelor de lumină de către structura acestuia. 
Locke consideră că aceste culori nu sunt în corp; în corp se află numai 
o astfel de structură care are puterea de a produce aceste senzaţii!!?.: 
Surprinzător este faptul că din aceste exemple Locke nu trage 
concluziile ce se impuneau, în sensul dependenţei calităţilor secundare 
de cele primare şi a complexităţii relaţiei dintre lumea externă şi 
subiectivitatea noastră, ci ţine mai curând să reliefeze caracterul 
subiectiv al calităților secundare. În acelaşi sens dă Locke exemplul 
potrivit căruia aceeaşi apă, în acelaşi timp, poate produce „ideea” de 
rece la o mână şi de cald la cealaltă”. Locke arată că este cu neputinţă 
ca apa să fie în acelaşi timp şi caldă şi rece, ceea ce denotă că aceste 


110 3. Locke, Op. cit., vol. I, pp. 114-115. 
1U Ibidem, p. 117. 
ua J. Locke, Op. cit., vol. I, p. 116. 
* Exemplul presupune că anterior o mână a fost introdusă în apă caldă şi cea- 
laltă în apă rece; apa în care sunt apoi ambele introduse trebuie să fie la o temperatură 
intermediară. 

calități nu se află în apă. Aceasta spre deosebire de formă, care 
niciodată nu ne produce senzaţia de rotund la o mână şi de pătrat la 
cealaltă. Locke înclină spre subiectivism în privința calităților 
secundare, în ciuda faptului că explicaţia procesului de producere a 
senzaţiilor respective este corectă: „Dar dacă senzaţia de cald şi rece 
nu este altceva decât întărirea sau slăbirea mişcării părţilor minuscule 
ale corpului nostru cauzată de către corpusculele vreunui alt corp, este 
lesne de înțeles că dacă acea mişcare este mai mare într-o mână decât 
în cealaltă şi, dacă se aplică pe cele două mâini un corp ale cărui 
particule minuscule au o mişcare mai mare decât acelea ale unei mâini 
şi mai mică decât particulele celeilalte mâini, el va amplifica mişcarea 
unei mâini şi o va reduce pe cealaltă, dând naştere în acest fel 
diferitelor senzaţii de cald şi rece care depind de acea mişcare”!!?, 

Şi pe marginea acestui exemplu Locke avea prilejul să arate în ce 
constă interacţiunea dintre lucruri şi corpul nostru sensibil şi cum este 
oglindită prin senzaţii această interacțiune. Şi tot aici există elemente 
suficiente pentru a demonstra că aşa-numitele calități secundare se află 
într-o relație determinată cu cele primare. În loc de aceasta, Locke 
trage concluzia, neașteptată şi în total dezacord cu textul de mai sus, că 
„Orice conexiune între o calitate primară şi una secundară este de 
nedescoperit”!!4 şi că mintea noastră nu este capabilă să descopere 
vreo legătură între calități şi idei (senzaţii). Astfel, deşi afirmase că 
„ideile calităților primare ale corpurilor sunt imagini asemănătoare 
acelor calități”, mai departe el afirmă tot atât de limpede că mintea 
noastră nu este capabilă „să descopere nici o conexiune între calităţile 
primare ale corpurilor şi senzațiile produse în noi de către ele”!!5. Ceva 
mai mult, nu putem nici măcar „concepe” vreo conexiune între aceste 
două lucruri!!€. Imposibilitatea de a „descoperi? sau „concepe” o 
conexiune între cele două feluri de calități şi între calități şi senzații 
este inerentă empirismului, care nu poate înțelege raportul dintre 
fenomen şi esenţă şi, în consecință, nici să integreze în cunoaştere 


113 /bidem, pp. 116-117. 
114 jbidem, vol. Il, p. 154. 
115 jbidem, p. 155. 

116 /pidem. 

esența. Locke îşi dă seama de această neputinţă, constatând că 
„oriunde ne lipseşte această conexiune suntem cu desăvârşire 
incapabili să dobândim o cunoaştere universală şi certă şi depindem... 
numai de observaţie şi experiență, despre care nu este nevoie să 
spunem cât e de îngustă și limitată, cât e de departe de cunoaşterea 
generală”!!7. 

Această concluzie era inevitabilă. Într-adevăr, ne amintim că 
Locke înclina să considere calităţile secundare doar ca idei, ca senzaţii, 
pentru că, argumentează el, în corpuri nu există nimic asemănător 
lor!!8, În schimb, el afirmă că ideile calităților primare sunt cu totul 
asemănătoare acelor calităţi. În legătură cu definiţia dată calităților 
primare, atrăgeam atenția asupra afirmației lui Locke după care mintea 
priveşte aceste calități „ca inseparabile de orice particulă de materie, 
chiar dacă aceasta este prea mică pentru a se putea face percepută ea 
singură de simţurile noastre”. Aceasta o afirmă, ştim, şi alți filosofi. 
Dar aceia sunt filosofi raționalişti pentru care raţiunea este — după 
expresia lui Democrit — „cel mai fin organ de percepție” şi care, prin 
această fineţe, este în stare să depăşească limitele organelor de simț. Cu 
empiristul Locke nu tot aşa stau lucrurile. Când el afirmă că ideile 
calităților primare sunt imagini ale acestor calităţi, este posibil ca el să 
se gândească la macrocorpuri”. Dar tot el este acela care afinnase că în 
cazul calităților primare această adecvare se produce şi atunci când e 
vorba de corpuri imperceptibile. Or, în acest caz, se pune întrebarea: de 
unde știe Locke acest lucru, deoarece el însuși afirmă că „suntem 
lipsiţi de simțuri destul de pătrunzătoare pentru a descoperi particulele 


117 /bidem, p. 167. 

118 Hegel pune bine în evidenţă deosebirea dintre Descartes şi Locke, în privința 
calităților secundare: „La Descartes calitățile «secundare» sunt determinate astfel, 
încât ele nu constituie esența corpului; la Locke ele sunt determinate astfel, încât ele 
sunt pentru simţire sau cad în existența pentru conştiinţă... Locke însuşi introduce aici 
o distincţie între în-sine şi pentru-altceva, declarând momentul lui pentru-altceva ca 
neesențţial; — şi totuşi Locke vede tot adevărul numai în pentru-altceva”. (Prelegeri de 
istorie a filosofiei, vol. II, p. 487). 

* Analizată problema mai atent, şi calităţile primare observate la macrocorpuri 
trebuie să fie secundare, pentru că sunt şi ele dependente de calităţile primare ale 
particulelor minuscule, deci imperceptibile, care alcătuiesc aceste corpuri. Această 
implicaţie se trădează mai ales în modul în care discută Locke despre substanță. 

minuscule ale corpurilor”!!%? Cum fiecare corp perceptibil este alcătuit 
din particule imperceptibile, Locke nu putea ocoli concluzia că însuşi 
acest fond al lucrurilor este incognoscibil: „Deoarece nu avem idei 
precise şi distincte despre calitățile primare ale corpusculelor imper- 
ceptibile care sunt părţile active ale materiei şi marile instrumente ale 
naturii, de care depind nu numai toate calitățile lor secundare, dar şi 
cea mai mare parte a acţiunilor lor naturale, ne găsim într-o ignoranță 
incurabilă cu privire la ceea ce dorim să ştim despre ele”!20. 

Aici Locke infirmă aserțiunea sa anterioară prin care conferise 
valoare de imagini adecvate ideilor calităţilor numite primare. În 
momentul când Locke îşi dă explicit seama că şi ideilor calităților 
primare le lipseşte adecvarea la obiect, el dă expresie scepticismului 
implicat în acest fapt: „în timp ce ne lipsesc ideile adecvate, noi nu 
suntem capabili de cunoaştere ştiinţifică, nici nu vom fi în stare să 
descoperim adevăruri generale instructive de necontestat în legătură cu 
corpurile”. Şi în viitor nu se întrezărește posibilitatea dobândirii ideilor 
adecvate care acum ne lipsesc: „În această materie, certitudinea şi 
demonstraţia nu sunt lucruri la care putem aspira”!?!, 

Ruptura operată de Locke între cele două grupe de calităţi — între 
care există o relaţie de la fenomen la esență — se dovedeşte decisivă în 
lundamentarea unui scepticism care are la bază principiul empirist că 
numai simțurile produc idei certe cu privire la lucruri: „Prin culoare, 
formă, gust și miros şi celelalte calităţi senzoriale, dobândim idei tot 
atât de clare şi distincte despre salvie şi cucută, ca şi acelea ce avem 
despre un cerc sau triunghi. Însă, neavând nici o idee despre calităţile 
primare proprii particulelor din care sunt formate fiecare din aceste 
plante, şi nici despre alte corpuri cărora am vrea să le aplicăm, noi nu 
putem spune ce efecte vor produce, iar când vedem acele efecte nu 
putem nici măcar ghici şi mai puţin ști modul în care se produc ele”!2. 
Această concluzie ce vizează substanța intimă a lucrurilor ar fi putut fi 
semnată şi de Hume. Şi, parcă dintr-un spirit de imparţialitate față de 


119 J, Locke, Op. cit., vol. Il, p. 165. 
120 3, Locke, Op. cit., vol. II, p. 165. 
121 Ibidem, p. 166. 

principalii săi urmaşi, Locke îşi continuă raționamentul pentru a trage 
în final concluzia în maniera lui Berkeley: „Este evident că volumul, 
forma şi mişcarea diverselor corpuri dimprejurul nostru produc în noi 
diverse senzaţii, ca: culoare, sunet, gust, miros, plăcere şi durere etc. 
Aceste acţiuni mecanice ale corpurilor, neavând nici o afinitate cu 
ideile ce produc în noi (nefiind de conceput nici o conexiune între 
orice impuls al oricărui fel de corp şi vreo percepere de culoare sau 
miros aflătoare în mintea noastră), nu putem avea nici o cunoaştere 
distinctă a acestui fel de operaţii în afara experienței noastre; şi nu 
putem raţiona altfel asupra lor decât considerându-le ca efecte produse 
prin decretul unui agent infinit de înţelept şi care depăşeşte cu totul 
puterea noastră de înţelegere”"%. Întregul fundament al concepției lui 
Berkeley se află exprimat aici. 

Analiza concepţiei lui Locke asupra calităţilor ne dezvăluie într-un 
mod lipsit de echivoc că elemente importante ale filosofilor lui 
Berkeley şi Hume se găsesc elaborate pe deplin la Locke; într-o 
perspectivă mai largă, chiar Kant trebuie pus într-o anumită relație cu 
Locke, fără a mai vorbi de pozitivism. Acest lucru devine şi mai 
evident când analizăm concepţia lockeeană despre substanță, concepţie 
în care teoria calităţilor este o componentă importantă. 


8. Categoria de substanță 


Această categorie ocupă un spaţiu mare şi este tratată sub atât de 
multiple aspecte în opera fundamentală a lui Locke Eseu asupra 
intelectului omenesc, încât aceasta poate fi considerată un adevărat 
tratat despre substanță. Titlul dat de Locke operei sale este însă bine 
ales, deoarece unghiul de abordare rămâne cel al cunoaşterii. În 
problema substanței reîntâlnim toate aspectele evidenţiate la temele 
tratate mai sus — teme ele însele strâns corelate cu modul lockeean de 
interpretare a conceptului de substanță — inclusiv tendințele contradic- 
torii semnalate până acum. Aici se va vedea şi mai limpede cum, prin 
inconsecvenţe logice derutante — pentru că teoria sa nu se sprijină pe 


123 Ibidem, p. 168. 

principii unitare — Locke reuşeşte performanța, în calitatea sa de 
continuator, într-un anumit sens, al liniei materialiste de gândire, să 
submineze din interior această linie chiar în nucleul ei, noţiunea de 
substanță. Inconsecvențele ce se manifestă aici pornesc din integrarea 
în cadrul unei concepții empirist-nominaliste în ansamblul ei a unor 
clemente şi probleme care provin din filosofia raționalistă de orientare 
materialistă. În discutarea unor probleme ce reclamau o abordare 
complexă, bazată pe realizările valoroase ale gândirii secolului al 
XVII-lea, Locke se sprijină pe simțul comun, revenind într-un anumit 
sens la ceea ce denunţase Giordano Bruno ca fiind „tirania senzaţiilor”, 
fără însă a se putea dispensa de noţiunile şi armătura logică demon- 
strativă puse la punct de gândirea neempiristă. Acestui conflict interior 
al concepţiei sale Locke n-a putut să-i dea decât o conciliere precară. 
De aici au rezultat şovăielile sale şi în privința substanţei. 

Locke consideră că despre substanță nu posedăm o idee clară, pentru 
că ideea de substanță „nici nu o avem şi nici nu o putem dobândi i prin 
senzaţie sau reflecţie”, ea fiind numai o idee „presupusă şi confuză”!24, 
Lăsăm la o parte citi A în care cade Locke spunând că avem o 
idee pe care nu o putem dobândi prin senzaţie sau reflecţie, deși tot el 
ne asigură în alt loc că „nu avem în minte nimic care să nu fi venit pe 
una din aceste două căi”. Aceasta e una dintre numeroasele şi 
derutantele lui inconsecvenţe teoretice. Credem că Locke a intenţionat 
să sublinieze că ideea de substanţă, fiind generală, nu o putem obţine 
din senzaţii. Acest înțeles se degajă din afirmaţia că „prin cuvântul 
«substanță» noi desemnăm numai o presupunere nesigură despre ceva 
care nu ştim ce este (adică ceva despre care nu avem nici o idee parti- 
culară, distinctă şi pozitivă), ceva pe care îl luăm drept substratum-ul 
sau suportul acelor idei pe care le cunoaştem”!75. Ca atare, deoarece 
„noi nu avem nici o idee despre ceea ce este substanța, ci numai o idee 
obscură şi confuză despre ceea ce face ea”, noţiunea de substanță este 
o simplă invenţie verbală!?6. Referindu-se la această poziţie a empiris- 
mului, Engels — reluând o observaţie hegeliană — îi arată limitele: 


124 J. Locke, Op. cit., vol. 1, pp. 69, 143. 
125 Ibidem, p. 69. 
126 Ibidem, p. 153. 

„Eterna poveste. Mai întâi oamenii fac abstracții pomind de la lucrurile 
sensibile, iar apoi vor să le cunoască prin simţuri, să vadă timpul şi să 
miroasă spațiul. Empiristul se cufundă atât de mult în obişnuința 
cunoaşterii empirice, încât se mai închipuie în domeniul cunoașterii 
senzoriale și atunci când operează cu abstracții... Întocmai ca dificul- 
tatea arătată de Hegel: fără îndoială, putem mânca cireşe şi prune, dar 
nu fructe, deoarece nimeni nu a mâncat încă fructe ca atare”127. 

Observaţia lui Engels trebuie avută necontenit în vedere atunci 
când este vorba de empirism. 

Deşi Locke afirmă că ideea de substanţă este un simplu cuvânt, 
vocația sa de psiholog — într-adevăr mare! — îl îndeamnă să 
urmărească mecanismul formării acestei noţiuni abstracte. Explicația 
este, normal, mai mult psihologică decât logică. Locke ne spune că 
mintea înzestrată cu idei simple, obținute de ea prin senzaţie sau 
reflecţie, observă că „un anumit număr dintre aceste idei simple apar î în 
mod constănt împreună; acestea — fiind considerate ca aparținând unui 
singur lucru, sunt denumite, unite astfel într-un singur obiect, printr-un 
singur cuvânt... de aici vine că noi suntem înclinați ca, pe ral dir n 
nebăgare de seamă, să vorbim despre mai multe idei simple ca despre o 
singură idee, considerând ca atare ceea ce în realitate este o 
îngrămădire de mai multe idei; aceasta se întâmplă din cauză că, aşa 
cum am spus, deoarece noi nu ne putem închipui cum se pot menţine 
aceste idei , simple prin ele însele, ne obişnuim să presupunem un 


de aceea, îi numim «substanță»”. -Aṣa că, „dacă cineva se va cencia pe 
sine privitor la noțiunea pe care o are despre substanţa pură în genere, 
va afla că nu are nici o altă idee în afară de presupunerea existenței a 
ceva necunoscut de el care ar susține aceste calități ce sunt în stare să 
producă în noi idei simple, calități care, de obicei, sunt numite 
«accidente»”!2. 


127 p Marx- -Engels, Opere, vol. 20, pp. 532-533. 
8 Specialiştii au remarcat pe bună dreptate că lucrurile lui Locke „sunt cruciale 
în evoluția psihologiei modeme”. (M. Ralea şi C. Botez, Op. cit., p. 243.) 


129 J. Locke, Op. cit., vol. I, p. 275. 

În consecință, Locke consideră că „ideea pe care o avem despre 
ceea ce noi numim cu termenul general de «substanță» nu este nimic 
altceva decât suportul presupus, dar necunoscut, al acelor calități pe 
care noi le constatăm că există şi pe care ni le închipuim că nu pot 
continua să existe sine re substante, «fără ceva care să le susțină»; noi 
numim acest raport substantia, care, potrivit adevăratului înțeles al 
cuvântului, înseamnă, în limbajul obişnuit, «ce este dedesubt», sau 
«care susține»”!%0. Sub presiunea nominalismului inerent concepţiei 
sale, care oarecum îi predetermină concluziile meditaţiilor asupra 
problemelor legate de substanță, Locke, în opoziţie cu marii filosofi ai 
secolului al XVII-lea!?!, desparte metafizic substanța de calități. El 
cxpediază astfel substanța generală (esența) în domeniul incognosciz 
bilului şi apreciază că lucrurile (numite de el şi substanțe particulare) 
sunt simple combinaţii de calităţi sensibile. De aceea crede Locke că 
ideile substanţelor „particulare” — cum ar fi ideile de aur, cal, apă etc. — 
sc formează prin închegarea ideilor simple care se constată că există 
împreună şi care, din această cauză, „se presupune că izvorăsc din 
alcătuirea intemă deosebită sau din esența necunoscută a acestei 
substanțe”. Dar, în fond, spune Locke, singura idee limpede pe care 
poate s-o aibă un filosof despre aceste substanțe particulare este „accea 
formată printr-o înmănunchiere a acestor idei simple ce pot fi observate 
la ele”. Iluzia „pozitivistă” prezentă aici îl face pe Locke să creadă că 
substanțele particulare, cum ar fi fierul şi diamantul, sunt „cunoscute, 
de obicei, mai bine de un fierar sau de un giuvaergiu decât de un 
filosof”!%2. Aici vedem cum Locke, confundând planul cunoașterii 
generalului cu cel al cunoaşterii meşteşugăreşti, schimbă şi în acest caz 
planul discuţiei de la nivelul general, cerut aici, la unul empiric. Locke 
pare să ignore că o asemenea cunoaştere empirică se loveşte de graniţe 
de netrecut. Metalurgia modernă şi fabricarea diamantului artificial nu 
ar fi fost posibile cu ajutorul unci asemenea cunoașteri. Se pare că 


130 Jbidem, p. 276. 

131 Este vorba în special de Galilei, Gassendi și Spinoza. Descartes subliniază 
expres unitatea dintre substanță şi accidente î în răspunsul dat în Mediraţii întâmpinârii 
(V, b 8) lui Gasseñdi. ~ 


132 3 Locke, Op. cit., vol. I, p. 276. 

suntem îndreptățiți să apreciem concepția lui Locke drept teorie a 
practicii meșteşugărești. El reprezintă o epocă ce nu realizase încă 
revoluţia industrială. 

Nominalismul ignoră, cum am văzut mai sus că este cazul şi la 
Locke, tocmai esența r reală şi de aceea neagă sau pune sub semnul 


singurele _ prinse de reflectarea r Saali De pe pozițiile unui 
„nominalism extrem” (expresia aparține lui Russell!33), Locke 
sugerează că ideile particulare de substanțe” cuprind, pe lângă ideile 
simple din care sunt alcătuite, şi „ideea nedeslușită” de ceva căruia ele 
îi aparțin şi în care ele subzistă, idee „adăugată arbitrar”, şi de aceea, 
când vorbim despre vreun fel de substanță, spunem că este un lucru 
care are cutare sau cutare calități, că, de pildă, corpul este un lucru care 
este îmtins, are formă şi e susceptibil de mişcare, iar spiritul, un lucru 
capabil de gândire... Aceste feluri de a vorbi... dau de înțeles. că 
substanţa este totdeaunā socotită ca fiind ceva în afară de întindere, 
formă, soliditate, mișcare, gândire sâu alte idei ce pot fi observate, deşi 
noi nu ştim ce este”!2%. 

Aici se află formulată o importantă problemă de cunoaştere, mult 
dezbătută în epocă şi care a rămas actuală până astăzi. Epoca modernă 
a moştenit teoria scolastică a esenfelor ascunsa, care devenise, 
surprinzător, o manieră facilă de a explica lucrurile, respectiv 
manifestările lor, corelându-le cu o „esență” obscură, chiar transcen- 
dentă. Dintr-o explicaţie justă în principiu, pe care o dădeau anticii 
despre esența, substratul, principiul tuturor lucrurilor, scolastica 
făcuse, prin orientarea ei „realistă” de tip platonician, ceva misterios. 
Galilei, Bacon şi Descartes, printr-o orientare raționalistă întemeiată pe 
experiență, reuşesc să alunge acest manierism scolastic generator de 
obscuritate din mecanică şi parțial din fizică, dar care ca ocupa în 
secolul al XVII-lea un loc încă important în celelalte domenii în care 
spiritul ştiinţific nu pătrunsese în măsură suficientă — şi se va menţine 
mult timp, de vreme ce chiar în secolul al XIX-lea Comte simte nevoia 


133 B, Russell, Histoire de la philosophie occidentale, p. 621. 
134 3. Locke, Op. cit., vol. 1, pp. 276-277. 

să ia atitudine împotriva unor asemenea explicaţii. Este semnificativ că 
şi literaţii au găsit problema demnă de interes. Moliere satirizează în 
„Bolnavul închipuit” maniera de a explica prin „esenţe”, ceea ce ne 
dovedeşte cât de perimată devenise pe timpul său, care este şi al lui 
Locke, o asemenea „explicare” a fenomenelor. 

Numele lui Galilei, Bacon și Descartes sunt indisolubil legate 
tocmai de respingerea fermă a unor asemenea explicații arbitrare şi de 
înrădăcinarea gunoaşterii veritabile în realele esențe şi legi. „ale 
lucrurilor, ae şi legi! care existăt A lucruri ȘI SE manifestă prin 
calitățile lor. Locke însă ignoră acest aspect al gândirii filosofice 
moderne și, în polemica lui contra lui Descartes şi a filosofiei moderne 
în general, atribuie acestei filosofii păcatele scolasticii. Aşa se face că 
nominalistul Locke, ca mai târziu Comte şi întregul pozitivism, trece 
de la espingerea numitelor „esenţe” la nerecunoaşterea nici unei 
esențe sau €aiize reale a lucrurilor. Explicaţiei unilaterale a „realis- 
mului” medieval, carey esenţa de lucruri şi calități, situându-le în 
lumi diferite, el îi opune — rămânând în fond la aceeaşi ruptură — o 
explicaţie tot unilaterală şi, prin aceasta, de asemenea neştiinţifică, 
care se concretizează cel puţin prin punerea sub semnul întrebării a 
existenței substanței materiale, a esenței reale. 

Nominalismul, îmbinat cu un spirit de conciliere specific, îl 
împinge pe Locke spre poziţii surprinzătoare în raport cu declaraţiile 
lui antiscolastice, adică pe poziţii apropiate de cele ale scolasticii!55. 
Într-adevăr, lui Locke îi scapă rezolvarea, în esenţă dialectică, operată 
de întemeietorii. filosofiei. modeme, în. sensul ju Aunităţiă. indisolubile 
dintre substanță şi proprietăţi (calităţi), esenţă și fenomen, şi el ajunge 
iarăşi la scinidârea scolastică a acestora şi apoi la punerea sub semnul 
incertitudinii a existenței substanței corporale — dar, după cum se va 
vedea, nu şi a celei spirituale, în speță a divinității! 

În acest fel, empirismul lui Locke nu poate ocoli poziţia spiritu- 
alistă. Taine, călăuzit de Hegel, constată, referindu-se la J.St. Mill, că 
pozitiviştii nu se deosebesc de spiritualişti — şi pentru unii şi pentru 


135 Şi Hume a remarcat că Locke a fost influențat de scolastici în modul de a tratu 
multe probleme, lucru care se trădează printr-o anume „ambiguitate şi circum- 
locuţiune” a raționamentelor sale. (Britannica Great Books, vol. 35, p. 457). 

alții substanţa este ceva deosebit de calități. Numai că unii afirmă că 
poate fi cunoscută, alții nu", Critica îndreptată de Taine împotriva 
pozitiviştilor este pe deplin aplicabilă lui J. Locke, precursorul 
recunoscut al acestora. 

Pe baza unei profunde analize a raportului dintre substanță și 
calități, Hegel subliniază în Știința logicii că substanța sau lucrul în 
sine „nu este un fel de suport nedeterminat ce se află dincolo de 
existența sa exterioară, ci ea este prezentă ca bază în calitățile sale...; 

. calitatea nu diferă de suportul sau baza ei..., ci ea este baza care a 
trecut în exterioritatea sa...; calitatea, ca atare, este suportul...”1%7. 
Astfel, substanţa „e însăşi realitatea nemijlocită...”158. 

Prin urmare, substanța este imanentă și nu transcendentă 
calităţilor. Această rezolvare dialectică este străină lui Locke; de aceea, 
el nu poate ocoli întâlnirea cu scolasticii pe care îi critică. 

In cadrul raportului dintre substanță şi calități se reliefează la 
Locke în modul cel mai pregnant lipsa unui principiu ferm care să dea 
filosofiei sale o linie sigură. Aceasta se datorește faptului, semnalat şi 
mai sus, că în concepția lockeeană îşi găseşte loc teoria calităților care, 
altoită unui sistem empirist, duce la rezultate cel puţin de coloratură 
sceptică. Într-adevăr, dacă ceea ce numește Locke calități secundare nu 
sunt pentru el — după cum s-a văzut — decât „puteri” dependente de 
calitățile primare ale părților imperceptibile ale lucrurilor, şi cum 
fiecare obiect este alcătuit, în ultimă instanță, din părți imperceptibile 
senzorial, rezultă atunci în mod neîndoielnic că empirismul se află în 
mare încurcătură: se ia totdeauna contact direct numai cu „puteri”, 
altfel spus cu calități secundare, iar calitățile primare ale lucrurilor, 
singurele reale după Locke, sunt în fond imperceptibile. Aşa se face că 
Locke ajunge pe nesimţite să nege posibilitatea cunoaşterii acestor 
calități primare şi, în consecinţă, a substanței materiale. Vedem astfel 
că, deşi Locke a afirmat că numai calitățile primare sunt reale şi le 
cunoaştem aşa cum Sunt, iar cele secundare sunt simple „puteri” 
dependente de primele sau chiar numai efecte senzoriale ale acestora, 


136 Cf. D.D. Roşca, Influența lui Hegel asupra lui Taine, București, 1968, p. 154. 

137 Ibidem, p. 157. (A se vedea şi G.W.F. Hegel, Știința logicii — trad. D.D. Roşca, 
Editura Academiei, Bucureşti, 1966, p. 476.) 

138 G.W.F. Hegel, Știința logicii, p. 549. 

atunci când el vorbeşte de alcătuirea ideilor de substanţe nu poate să nu 
inverseze acest raport, situând pe primul plan calitățile secundare. El 
afirmă în acest sens că „puterile alcătuiesc o mare parte a ideilor 
noastre complexe de substanţe, deoarece, la cele mai multe dintre ele, 
mai ales calităţile lor secundare sunt cele care servesc pentru a deoscbi 
substanțele una de alta şi alcătuiesc de obicei o parte însemnată a ideii 
complexe pe care o avem despre diferitele lor specii. Căci, deoarece 
simţurile noastre nu ne pot ajuta să descoperim mărimea, structura şi 
forma celor mai mici părţi ale corpurilor de care depinde constituţia lor 
reală şi adevăratele lor deosebiri, noi suntem siliți să ne folosim de 
calitățile lor secundare ca de notele şi semnele lor caracteristice prin 
care ne formăm despre ele idei în mintea noastră şi prin care le 
deosebim pe unele de altele”!*. Prin acţiunea logicii inteme a 
principiilor empirismului, Locke trebuia să ajungă până la urmă să 
pună la îndoială cunoașterea şi chiar existența calităților primare şi, 
prin aceasta, a substanței însăşi. 

Din afirmaţiile consemnate pe larg mai sus rezultă că, potrivit 
concepției lui Locke, noi avem despre substanțe doar idei (senzaţii) 
asupra calităţilor lor secundare — care sunt în fond simple expresii 
fenomenale ale calităților primare imperceptibile — deoarece, privită 
problema mai îndeaproape, ceea ce numeşte Locke calități primare 
perceptibile sunt în fond tot calităţi secundare, deoarece ele depind de 
calitățile primare ale unor corpusculi imperceptibili. (Este evident că 
mărimea, forma sau mişcarea la scară macroscopică este alta decât a 
componentelor lor microscopice. Deci înseși calitățile primare percep- 
tibile sunt, în ultimă instanță — dacă dezvoltăm consecvent premisele 
lockeene — calități secundare). Această idee se află implicată în 
concepția lui Locke asupra calităților şi substanței şi duce la 
concluziile sceptice amintite. Însuşi Locke afirmă că, în privința 
substanțelor particulare, cum ar fi aurul de exemplu, ideile noastre 
asupra lor sunt formate numai din „puteri”, adică din calități 
secundare. 

Astfel, Locke ajunge în fapt să scindeze lumea în două: lumea 
lenomenală, alcătuită din calități secundare perceptibile senzorial (dar 


139 J, Locke, Op. cit., vol. I, pp. 279-280. 

care sunt doar efecte ale unui substrat mai adânc), şi lumea acestui 
substrat însuşi (= incognoscibil), care ar fi format din calitățile primare 
ale „părților minuscule” ale corpurilor. Oricât s-ar nega înrudirea 
concepției lui Locke cu doctrina kantiană, o asemenea înrudire este 
evidentă. 

Locke este încredințat că această lume a calităţilor secundare, pe 
care ne-o descoperă organele noastre de simţ, este cu totul alta decât 
lumea reală aşa cum este ea în fundamentul ei, principial 
incognoscibil, şi că ea ar dispărea — ca ceva fantomatic şi subiectiv — 
dacă am reuşi să pătrundem la calitățile primare ale părților minuscule 
ale lucrurilor. „Dacă noi am avea simțuri destul de ascuţite — spune 
Locke — pentru a deosebi particulele minuscule ale corpurilor şi 
alcătuirea reală de care depind calităţile lor sensibile, nu mă îndoiesc 
că ele ar produce în noi idei cu totul diferite şi că ceea ce este acum 
culoarea aurului ar dispărea atunci, şi în locul ei am vedea o minunată 
țesătură de particule de o anumită mărime şi formă. Acest lucru ni-l 
descoperă cu claritate microscopul...” Aşa, de exemplu, nisipul sau 
sticla pisată, văzute cu ochiul liber, sunt opace, iar la microscop sunt 
transparente. Deci această modificare „a proporţiei dintre mărimea 
părților minuscule ale unui obiect colorat şi datele vederii noastre 
obişnuite produce idei deosebite de cele pe care le producea 
înainte”!40. 

Şi textul de mai sus ne arată că Locke era în posesia dateior care 
să-i permită să afirme caracterul obiectiv real al substanței corporale 
(materiale), precum şi faptul că omul, prin perfecționarea metodelor de 
cunoaştere şi a mijloacelor tehnice de cercetare, poate pătrunde din ce 
în ce mai mult în profunzimea lucrurilor. Însuși Locke dă exemplul cu 
microscopul. După cum el mai ştia şi că prin telescop s-au lărgit mult 
graniţele lumii cunoscute. Și totuşi, paradoxal, după acest pas real pe 
care îl face cercetând noţiunea de substanță şi raporturile dintre 
calităţile lucrurilor, Locke ne surprinde printr-o răsturnare de 180° a 
perspectivei prin care discută el această problemă. Într-adevăr, vedem 
că ceea ce numeşte Locke calităţi primare sunt, în ultiină analiză, 
calitățile interne, microscopice, pe care nu putem să le cunoaştem fără 


14053; Locke, Op. cit., vol. I, p. 281. 

prelungirea tehnică a puterii de percepere a simțurilor noastre. Dar 
cum această amplificare a puterii simţurilor începuse să se realizeze pe 
vremea lui Locke, concluzia lui că această alcătuire internă a materiei e 
principial inaccesibilă cunoaşterii ne apare ca o absolutizare arbitrară a 
limitelor organelor noastre naturale de simţ, limite depăşite chiar pe 
timpul lui. Aici vedem cel mai bine măsura presiunii nominalismului 
asupra concluziilor la care ajunge Locke. 

Înclinarea lui Locke de a trage concluzii sceptice şi chiar 
agnostice din exemplele care ar comporta alte soluții, dacă ar fi privite 
dialectic, o observăm şi în alte cazuri. Astfel, în sprijinul concluziilor 
sale sceptice în privinţa cunoașterii substanței, Locke aduce un 
argument suplimentar, altfel deosebit de interesant. Este vorba de 
infinitatea numerică a relaţiilor dinire lucruri. Locke remarcă faptul că 
oamenii s-au obişnuit să privească lucrurile ca entități independente 
unele de altele, trecându-se astfel cu vederea că înseși calitățile pe care 
le observăm la aceste lucruri depind de alte lucruri. Locke observa cu 
subtilitate că lucrurile n-ar mai fi ceea ce sunt dacă o stea îndepărtată 
şi-ar înceta existenţa sau şi-ar schimba mişcarea. „Oricât de absolute şi 
întregi par lucrurile în ele însele, este sigur că ele nu sunt decât 
tributarele altor părți ale naturii cu privire la ceea ce remarcăm noi mai 
mult la ele. Calitățile ce se pot observa, acţiunile şi forțele lor sunt 
datorate unui lucru din afara lor... Noi nu trebuie deci să ne limităm 
gândurile la suprafața unui lucru, ci să privim cu mult mai departe 
pentru a înțelege prefect calităţile ce se află în el”. Această concluzie a 
lui Locke, concordantă cu ştiinţa, iese din cadrele empirismului. Am 
putea crede că filosoful englez, constatând limitele prea strâmte ale 
unei cunoaşteri bazate pe experiența senzorială, se îndreaptă spre o 
viziune mai largă, care să includă şi cuceririle gândirii raționaliste. Dar 
ne-am înşela. În continuarea reflecțiilor de mai sus, dar contrar lor, 
Locke îşi exprimă convingerea că nu putem avea o „cunoaştere 
naturală” despre substanță: „Înainte ca noi să putem avea o cunoaştere 
cât de cât valabilă despre substanţe, trebuie întâi: să ştim ce modificări 
produc în mod regulat calitățile primare ale unui corp în calităţile 
primare ale unui alt corp şi, al doilea: trebuie să ştim care anume 
calități primare ale vreunui corp produc în noi anumite senzaţii sau 
idei. De fapt aceasta nu înseamnă mai puțin decât ca să cunoaştem 

toate efectele materiei sub diversele sale modificări de volum, formă, 
coeziune a particulelor, mişcare şi repaus, şi cred că toată lumea va fi 
de acord că toate acestea nu le putem cunoaşte fără ajutorul revelației” 
(s.n.)!!. De la constatarea justă că obiectul ca atare nu poate fi 
cunoscut fără a lua în consideraţie relaţiile lui cu alte obiecte, Locke, 
constrâns de teza sa constantă că în privinţa substanței ideile noastre se 
opresc la calitățile sensibile şi nu pot pătrunde în alcătuirea lăuntrică a 
lucrurilor, îndreaptă barca cunoaşterii spre țărmul scepticismului (către 
care o va conduce Hume cu hotărâre) şi deschide totodată o portiță 
spre iraționalism (problema revelației). 


* 


După ce stabileşte neputinţa simţurilor de a descoperi esența reală 
a lucrurilor, constituţia lor internă, substanța lor, Locke încearcă să ne 
consoleze afirmând că, aşa imperfectă cum este, cunoaşterea noastră 
este suficientă pentru a răspunde cerințelor vieţii şi stării de lucruri de 
aici, de pe pământ. Se pare, spune Locke, că Dumnezeu nu a voit ca 
noi să avem „o cunoaştere desăvârşită, limpede şi adecvată” a 
lucrurilor, „şi poate că aceasta depăşeşte puterea de înțelegere a 
oricărei fiinţe finite. Noi suntem înzestrați cu facultăți (aşa greoaie şi 
slabe cum sunt ele) pentru a descoperi îndeajuns în creaturi ceea ce ne 
conduce la cunoaşterea creatorului şi a îndatoririlor noastre, şi suntem 
îndeajuns de bine dotați cu însuşiri ca să ne putem asigura cele trebuin- 
cioase vieţii, aceasta este tot ceea ce avem de făcut pe lume". 
Afirmația că „Dumnezeu ne-a făurit organele aşa cum este cel mai bine 
pentru noi în actuala noastră stare”!* ne arată limpede că largile 
orizonturi ale filosofiei moderne sunt mult îngustate la Locke. Satira 
lui Voltaire din Candide i se potriveşte şi lui Locke; nu e exclus, de 
altfel, ca Leibniz să se fi inspirat din Locke. 

Punând problema ce s-ar întâmpla în ipoteza că simțurile noastre 
ar deveni mai vii şi mai pătrunzătoare, lui Locke i se pare că „o 
asemenea schimbare nu s-ar potrivi cu ființa noastră sau cel puţin cu 


141 J. Locke, Op. cit., vol. Il, pp. 195-198. 
142 3, Locke, Op. cit., vol. I, p. 282. 
143 Ibidem, p. 284. 

bunăstarea noastră în această parte a universului în care locuim™!44, 
Negreşit, Locke nu este adeptul unor stări de nelinişte spirituală. S-ar 
putea ca această atitudine să decurgă la Locke din circumstanţe 
personale de viață, dar ea coincide şi cu nevoile spirituale ale 
burgheziei engleze din epoca „compromisului”. Scriind despre Locke 
că „reprezenta noua burghezie sub toate formele ei”, Marx observă cu 
ironie: „într-una dintre lucrările sale a căutat chiar să demonstreze că 
rațiunea burgheză este rațiunea omenească normală...”!45. Supărător de 
limitat, dar, tocmai de aceea, fidel mentalității burgheze a timpului, ni 
se dezvăluie Locke prin afirmaţia că, dacă ar exista un om înzestrat cu 
simțuri mai pătrunzătoare, cu un ochi microscopic, de exemplu, d deşi 
acest om „ar putea pătrunde mai mult ca de obicei în alcătuirea tainică 
şi în țesătura fundamentală a corpurilor, el n-ar trage cine ştie ce folos 
din această schimbare, dacă o vedere atât de pătrunzătoare nu i-ar servi 
pentru a-l conduce la piață sau la bursă...”1%. Piaţa şi bursa se impun 
astfel ca finalități supreme în concepţia lui Locke! 


x 


Deşi a definit substanța prin „puteri”, ar fi eronat să i se atribuie 
lui Locke definirea fermă a substanței materiale ca pură potenţialitate; 
pus în fața unei atare definiţii, date de un contemporan, Locke a notat: 
„Materia este o substanţă solidă şi nu o putere”!%. Semnificativă 
pentru o mai precisă conturare a concepţiei lui Locke este mai ales 
corespondenţa pe care o are cu episcopul Edwad Stillingfleet. Acesta 
se arăta îngrijorat — din motive teologice, dar observaţiile lui au o 
semnificație mai largă — că după principiile lui Locke substanța este 
alungată din alcătuirea lumii şi, dacă nu avem posibilitatea să 
cunoaștem existența reală, atunci este imposibil să avem vreo certi- 


144 Ibidem, p. 282. 

145 K. Marx. Fr. Engels, Opere, vol. 13, Bucureşti, Editura Politică, 1962, 
pp. 66-67. 

146 J. Locke, Op. cit., vol. l, p. 283. 

147 Cf, J.W. Yolton, Locke’s Unpublished Marginal Replies to John Sergent, în 
„Journal of the History of Ideas” (October 1951), p. 558 — citat de Richard 1. Aaron, în 
John Locke, Second edition, Oxford, 1955, p. 178. 

tudine „despre ceva în afară de noi ingide”™s, În răspunsul său, Locke 
încearcă să disocieze ideea de substanță de substanța î însăşi, arătând că 
el a fost interesat în special să pună în lumină obscuritatea ideii, dar că 
el îi'recunoaşte substanţei o realitate ontologică pentru că, spune el, 
ideile simple, „calităţile sensibile”, „aduc cu ele o presupunere” despre 
un substrat şi o substanță ce le sunt inerente!%?. Răspunzând acestei 
precizări, Stillingfleet observă cu justețe că problema nu este dacă 
Locke recunoaşte sau nu substanţa ca ingredient ontologic al lumii, ci 
dacă din principiile lui putem obţine vreo certitudine despre ea!50, 
Într-adevăr, din însuşi răspunsul lui Locke reiese că, deși el afirmă aici 
existența substanței, afirmaţia lui rămâne neconvingătoare, de vreme 
ce consideră că ideile ne dau doar „o presupunere” asupra acestei 
existențe şi care concordă în fond cu aprecierea din Eseu: „Omul nu 
ştie ce e substanţa în sine”!$!. 


Ajunşi la acest punct al analizelor noastre, putem înțelege de ce, 
de pe poziţia lui Locke, materialismul a putut fi pus în discuţie. Ceea 
ce s-a întâmplat printr-un procedeu specific ce l-a dus pe filosoful 
englez de la combaterea dualistului Descartes la... dualism! Dar un 
dualism care poate fi considerat drept prefață la concepţiile lui 
Berkeley. Anume, raportând substanța spirituală la cea materială, 
Locke consideră că, deoarece nu pricepem cum pot aparține corpului 
procesele minţii, acestea pot fi atribuite unei substanțe spirituale şi, de 
aceea, ar fi „evident că — deoarece nu avem nici o altă idee sau noţiune 
despre fate decât ideea a ceva în care subzistă numeroasele calități 
sensibile care ne impresionează simţurile — dacă presupunem o 
substanță î în care subzistă gândirea, cunoaşterea, îndoiala, puterea de a 
mişca etc., noi avem despre substanţa spiritului o noțiune tot aşa de 
clară, ca şi despre aceea a corpului; căci una este presupusă a fi (fără a 
şti ce este) substratum-ul acelor idei simple pe care le dobândim din 


148 CF, John W. Yolton, John Locke and the way of ideas, Oxford, 1956, p. 132. 
143 o Ibidem, p. 133. 

0 Ibidem. 
is J. Locke, Op. cit., vol. |, p. 368. 

afară, iar cealaltă este presupusă a fi (ignorând deopotrivă ce este) 
substratum-ul acelor procese pe care le încercăm în noi înşine. Deci 
este evident că ideea de substanţă corporală, adică de materie, este tot 
aşa de îndepărtată de noţiunile şi de ideile noastre, ca şi aceea de 
substanță spirituală — adică de spirit...”!52. În consecință, neavând nici 
o idee despre substanţa spiritului, nu putem deduce inexistenţa ei, la fel 
cum, neavând o idee clară despre substanța materială nu tăgăduim 
existența corpului. În acest fel, pentru Locke „ideile de substanțe spiri- 
tuale sunt tot atât de clare ca şi cele de substanţe corporale’. Altfel 
spus, reflectează autorul Eseului, „ideea noastră de substanță este 
deopotrivă de obscură în amândouă cazurile sau nu este absolut nimic, 
întrucât ea este numai un ipotetic nu-ştiu-ce, care ar susţine acele idei 
cărora le dăm denumirea de «accidente»”. De altminteri, „nu este mai 
greu de conceput cum ar putea exista gândire fără materie, decât cum 
ar putea materia să gândească”!5%. Atragem atenţia asupra sensului 
argumentării de mai sus. Din cauza greutăţii de a explica fenomenele 
spirituale pe baza celor materiale — lucru extrem de dificil în secolul al 
XVII-lea —, Locke are iluzia că aceasta constituie un argument 
suficient pentru a dovedi egala îndreptățire a explicaţiei contrare. 
Această demonstraţie a lui Locke ne duce cu gândul la Hume, care are 
însă meritul că, punând pe acelaşi plan explicația materialistă cu cea 
idealistă, se opune, în alt context istoric, teologiei şi filosofiei lui 
Berkeley, pe când Locke deschide largi porţi subiectivismului şi fideis- 
mului berkeleyian. 

O anumită poziție humeistă prezentă în concepția lui Locke se 
împleteşte strâns cu una berkeleyeană, în sensul că raportul dintre 
materie şi gândire este rezolvat până la urmă în detrimentul materiei, 
deoarece Locke socoteşte că, spre deosebire de substanța spirituală, 
care ar fi activă, cea corporală se comportă pasiv: „îmbinând ideile de 
gândire şi de voliţiune, sau de putere de a pune în mişcare ori de a 
încetini mişcarea corporală, cu o substanță despre care nu avem nici o 
idee distinctă, căpătăm ideea de spirit imaterial; şi, îmbinând ideile de 


152 Ibidem, p. 277. 
153 Ibidem, p. 285. 
154 Ibidem, pp. 286, 295. 

părți solide, coerente, cu puterea de a fi mişcat, precum şi cu o 
substanță despre care de asemenea nu avem nici o idee pozitivă, avem 
ideea de materie”!55. Şi mai limpede este redat acest raport: „Ideea 
noastră de corp, după cum cred eu, implică o substanță solidă şi 
întinsă, care poate comunica mişcare prin impuls; iar ideea noastră de 
suflet, privit ca spirit imaterial, este aceea a unei substanțe care 
gândeşte şi care are puterea de a pune corpul în mişcare, prin voință 
sau gând” (s.n.)!5€. 

Locke nu poate sesiza legătura internă dintre materie şi mişcare şi, 
drept consecință, nici relaţia justă dintre materie şi gândire. În acest 
sens este edificatoare afirmaţia lui că „materia, după cum este-evident, 
nu are puterea de a produce din sihe- mișcarea”. Aici se afirmă 
categoric că materia este cu totul pasivă. (Deși tot Locke este acela 
care ne destăinuie, cu privire la calitățile primare ale corpusculelor 
imperceptibile care alcătuiesc corpurile, că ele „sunt părţile active ale 
materiei” și că el nu se îndoieşte că obiectele cu care luăm zilnic 
contact „au puterea de a produce unele într-altele mii de schimbări pe 
care noi nu le bănuim vreodată, din pricină că ele nu se vădesc 
niciodată prin efecte care pot fi percepute”i57. Dar chiar dacă materia 
ar poseda mişcare, spune Locke în continuarea textului discutat aici — 
ea n-ar putea produce gândire. „Va fi mereu peste puterile materiei şi 
mişcării să producă cunoaşterea, cum a fost peste puterile nimicului şi 
neantului să producă materia”!58. Se observă cu uşurinţă că Locke face 
să încline balanţa în favoarea imaterialismului. 

Aceasta rezultă şi din afirmaţia lui Locke potrivit căreia „dacă 
examinăm puterea activă de a mişca sau, dacă o pot numi astfel, «moti- 
litatea», ea este mult mai limpede în spirit decât în corp, deoarece 
două corpuri în repaus, aşezate unul lângă altul, nu ne vor procura 
niciodată ideea unei puteri care să se afle într-unul şi să mişte pe 
celălalt altfel decât cu ajutorul unei mișcări împrumutate; pe câtă 
vreme, mintea ne procură în fiecare zi ideea unei puteri active de a 


155 J, Locke, Op. cit., vol. I, pp. 285-286. 
156 Ibidem, p. 288. 

157 Ibidem, pp. 280-281, 298; vol. II, p. 165. 
158 /bidem, vol. Il, p. 233. 

pune în mişcare corpurile şi, prin urmare, merită să cercetăm dacă 
puterea activă nu este atributul deosebit al spiritelor, iar puterea pasivă, 
acela al materiei”!5?. 

Un alt argument al lui Locke împotriva primatului materiei asupra 
gândirii socoate că materia nu este un lucru individual, iar de ar fi, ar fi 
multiplă şi în acest caz nu se poate explica ordinea ce există în univers. 
În acest sens, Locke scrie că „în realitate, materia nu este un lucru 
individual şi nici nu există un_așemenea lucru sau un singur corp de 
cară noi să avem cunoştinţă sau să-l putem concepe. Și de aceea, dacă 
matâriă af fi fost prima existență cugetătoare şi eternă, nu ar fi fost 
numai o ființă cugetătoare, eternă şi nemărginită, ci un număr nesfârşit 
de ființe cugetătoare, finite şi eterne, independente una de alta, cu forțe 
limitate şi gânduri distincte, şi care nu ar fi putut niciodată să producă 
acea ordine, armonie şi frumuseţe, ce se găsesc în natură”. De aceea, 
„prima ființă trebuie să fie în mod necesar cugetătoare, şi ceea ce a 
existat înainte de orice lucru trebuie, în mod necesar, să cuprindă în el 
toate desăvârşirile care au putut să existe ulterior”, aşa că „urmează în 
mod necesar că prima ființă eternă nu poate să fie materia” !®, 

Dar la Locke asemenea concluzii berkeleyene în tendinţa lor nu 
sunt cu totul definitive, deoarece în cuprinsul aceluiaşi Eseu găsim 
exprimată şi o poziție mai net empiristă şi care se apropie sensibil de 
cea pe care îl vom găsi situat pe Hume: „senzaţia ne convinge că există 
substanțe solide şi întinse, iar reflecția, că există substanțe care 
gândesc... Dar facultăţile noastre nu se pot întinde până dincolo de 
aceste idei, aşa cum le primim de la izvoarele care le sunt proprii”. În 
această perspectivă, percepțiile sunt granițele absolute ale cunoaşterii: 
„ideile simple pe care le primim pe calea senzaţiei şi a reflecţiei sunt 
limitele gândurilor noastre, dincolo de care mintea, orice eforturi ar 
face, nu este în stare să înainteze măcar cu o iotă; şi ea nici nu poate 
face vreo descoperire, dacă încearcă să pătrundă natura şi cauzele 
ascunse ale acelor idei”!6!, Scepticismul poate fi — prin prisma unui 


1597, Locke, Op. cit., vol. |, p. 292. 

160 Ibidem, vol. II, p. 234. În fond, raționamentele de mai sus sunt, cum va 
dovedi Hume, cu totul nelegitime pentru o concepție riguros empiristă. 

161 jbidem, vol. 1, p. 293. 

asemenea punct de vedere — singurul rezultat al efortului de à cunoaşte 
esența sau substanța lucrurilor şi cauza ideilor noastre. Într-adevăr, 
Locke consideră că „atunci când mintea vrea să privească dincolo de 
acele idei originare, pe care le dobândim prin senzaţie sau reflecţie, şi 
să pătrundă în cauza şi în modul de producere a lor, noi vedem 
totdeauna că nu ne descoperă nimic altceva decât propria ei miopie”162. 

Din textele de mai sus reiese limpede că în privinţa substanţei 
Locke oscilează între cele două tendinţe care vor caracteriza concep- 
tiile lui Berkeley şi Hume. 


Semnificativă pentru analiza noastră, pentru că aruncă lumină 
asupra unor noi aspecte legate de substanță, este modul în care Locke 
concepe spaţiul şi timpul. 

În polemică directă cu Descartes, pentru care spațiul şi materia 
erau strâns legate, Locke consideră, în consens cu Newton, că spațiul şi 
materia nu se află în legătură indisolubilă: „existența materiei nu este 
în nici un chip necesară pentru existenţa spaţiului”!6. Ca atare, el este 
de părere că materia este finită, spre deosebire de spaţiu, pe care-l 
consideră infinit; contrar lui Descartes, autorul Æscului afirmă 
existența vidului, respectiv, dincolo de marginile corpurilor ar exista 
un vacuum. Pentru a-şi fundamenta această teză, Locke nu ezită să facă 
apel la un punct de vedere fideist: „Acei care susțin imposibilitatea 
existenței spațiului fără materie trebuie nu numai să considere ceea ce 
are existență corporală ca infinit, dar trebuie, de asemenea, să 
tăpăduiască lui Dumnezeu puterea de a distruge vreo parte de materie. 
Presupunem că nimeni nu va contesta că Dumnezeu poate pune capăt 
oricărei mişcări a materiei şi să țintuiască toate corpurile într-o linişte 
desăvârşită şi într-o stare de repaus complet, ţinându-le aşa cât dorește. 
Apoi, oricine va recunoaşte că Dumnezeu poate, în timpul unui 
asemenea repaus universal, să desființeze fie această carte, fie corpul 
celui care o citeşte, va trebui să admită neapărat posibilitatea unui 


162 jbidem. 
163 J. Locke, Op. cit., vol. |, p. 201. 

vacuum, căci este evident că spațiul care era umplut cu părţile corpului 
desființat va dăinui și va fi un spaţiu fără corp”!%. Acest text arată 
limpede plasarea lui Locke pe o poziţie neştiinţifică, chiar prere- 
nascentistă, prin reintroducerea unor elemente de arbitrar teologic în 
explicare naturii. 

Dacă ideea de spaţiu se obține în concepția lockeeană prin multi- 
plicarea ideii simple de spațiu determinat (loc) până la conceperea 
nemărginirii, în schimb ideea de timp are o origine cu totul subiectivă, 
fiind obţinută prin reflecţie (simţul intern) asupra şirului de idei din 
minte. Aici se vede cel mai bine că „reflecția” conţine importante 
potenţe de gândire idealistă. 

Considerând timpul ca dimensiune subiectivă a realului, Locke 
subliniază că „succesiunea constantă şi regulată a ideilor” este „măsura 
comună și standardul pentru toate celelalte succesiuni”!65. 

Mişcarea reală concură, crede Locke, numai accidental la 
formarea ideii de succesiune. Ca atare, „am avea în aceeași măsură 
ideea de durată, chiar dacă nu am avea nici o percepţie de mişcare”166. 

Desigur, putem fi de acord cu Locke că, lipsiți de facultatea 
perceperii, noi n-am putea ajunge niciodată la noţiunea de timp. Dar 
înseşi percepțiile ne semnalează, în succesiunea lor, o mişcare 
obiectivă; ca atare, ele nu sunt sursa originară a timpului, ci doar 
mijlocesc perceperea lui. Că succesiunea ideilor noastre se poate 
produce şi când nu percepem nici o mişcare externă nu dovedeşte 
altceva decât că şi eul, ca funcţie a corpului, se supune universalei legi 
a mişcării. Subliniem acest lucru, deoarece Locke nu se mărginește să 
ne spună că ideea de timp îşi are originea în succesiunea percepțiilor 
noastre — ceea ce este adevărat, dar incomplet —, ci el şi conchide că 
este o eroare a face vreo legătură între timp și mişcare!%. În acest fel, 
Locke identifică esența timpului cu perceperea lui. Referindu-se la 
această problemă pusă de Locke, Leibniz atrage atenţia că schimbarea 


164 Ibidem, p. 155. 
165 3, Locke, Op. cit., vol. I, p. 164. 
166 jbidem, p. 166. 
167 Jbidem, p. 167. 

percepțiilor ne dă prilejul să ne gândim la timp, dar „timpul este 
măsura mișcării””168, 

În ceea ce priveşte infinitatea spațiului şi timpului, Locke o 
concepe ca pe o „progresie fără margini”!4. Ca atare, el consideră că 
nu avem o idee „pozitivă” despre infinit, pentru că acesta nu este ceva 
determinat. Și aici Locke se află în urma dialecticianului Descartes, 
care subliniază că nu se serveşte de cuvântul infinit „pentru a desemna 
ceva ce numai nu are sfârşit, ceva ce este negativ şi căruia îi aplic 
denumirea de indefinit, ci pentru a semnifica un lucru real, care este 
incomparabil mai mare decât toate acele lucruri care au un sfârşit”!70. 
Deci infinitul, care la Locke pare să fie numai o idee, nu întotdeauna 
limpede!”!, la Descartes este o realitate efectivă. 

Dar Locke şi în privinţa spațiului şi timpului exprimă — ca aproape 
în toate problemele pe care le discută — pe lângă idei şi opinii 
discutabile şi păreri care constituie o reală contribuţie la dezvoltarea 
cunoașterii. Astfel, nelăsându-se derutat de faptul că spaţiul îi apare ca 
obiectiv iar timpul ca subiectiv, el ajunge să formuleze ideea 
paradoxală dacă se ţine cont de aceste premise, dar cu totul justă în 
esența ei, că aceste determinaţii formează o unitate. Prin aceasta, 
gânditorul englez îşi câştigă meritul, azi ignorat, de a fi unul dintre 
primii filosofi moderni care au sesizat legătura strânsă di ntre | timp şi 
spațiu: „extinderea şi durata se îmbrăţişează reciproc şi se cuprind una 
pe alta, orice parte a spaţiului aflându-se în orice parte a duratei şi orice 
parte a duratei în orice parte a extinderii”!?. Menţionăm acest lucru 
pentru a evidenția din nou cât de des se împletesc la Locke rezolvări 
judicioase şi chiar anticipări de mare valoare cu afirmaţii hazardate şi 
subiective în aceleaşi probleme — şi toate acestea într-o deconcertantă 
lipsă de sistem. 


168 G.W. Leibniz, Nouveaux Essais sur |'Entendement Humain, |l, XIV, § 16. 
169 J Locke, Op. cit., vol. 1, p. 196. 
70 R, Descartes, Lettre a Clercelier, Ed. Adam et Tannery, V, 356, Cf. Dan 
Bădărău, nota 218 la Cartea a II-a a Eseului, vol. I, p. 420. 
1 J. Locke, Op. cit., vol. I, p. 199. 
172 Ibidem, p. 183. 


84 


Substanţa şi cauzalitatea în interpretarea empirismului englez 
9. John Locke despre relaţia cauzală 


John Locke nu insistă în mod deosebit asupra problemei cauza- 
lităţii, dar din felul în care pune problema substanței putem deduce cu 
suficientă siguranță şi felul în care concepe cauzalitatea. În plus, în 
unele texte, el se referă şi direct asupra acestei relaţii. 

În fond, modalitatea epistemologică de abordare a problemei 
substanței duce implicit şi la problema cauzalităţii, pentru că relaţia 
dintre lucruri şi chipul reflectării lor în mintea noastră este-totedată o 
relaţie de l: de la cauză la efect. În această privință, Locke consideră esenţ 
sau substanța ca fiind cauza necunoscută a stării calitative a lucrului 
sensibil şi, pe planul reflectării acestuia, a senzaţiilor şi ideilor noastre., 

Un loc important în Eseul lui Locke îl ocupă problema relaţiilor 
În această privință, Locke menţionează că examinarea obiectelor de 
către intelect evidenţiază mulțimea relațiilor obiectului vizat cu 
lucrurile înconjurătoare. „Toate lucrurile — subliniază Locke — sunt 
susceptibile de relație” şi aceste „relaţii sunt nenumărate ”- şi foarte 
diverse din punct de vedere calitativ, putând fi de timp şi loc, de 
identitate şi diversitate, de cauză şi efect etc.!7?. Reţinem faptul că 
Locke vede problema relaţiilor ca o problemă majoră a filosofiei. 
Concepţia sa metafizică şi cu puternice nuanțe subiectiviste l-a 
împiedicat însă să pună problema în termeni corespunzători şi s-o 
rezolve în spirit ştiinţific. Locke rămâne la evidențierea numai a 
relațiilor exterioare dintre lucruri. Astfel, el ne spune că Çelağa const constă 
în examinarea unui lucru împreună cu altul care îi este exterior” şi că 
„natura relaţiei constă în raportarea sau compararea a două lucruri unul 
cu altul...”!74, Deci trebuie să luăm în considerare şi optica mecanicistă 
care l-a împiedicat să trateze problema relaţiilor în întreaga ei genera- 
litate şi adâncime. 

Pozitiv este faptul că Locke acordă un loc privilegiat cauzalității 
în ansamblul relaţiilor. Relaţia cauzală, spune el, este „relaţia cea mai 
cuprinzătoare, la care iau parte toate lucrurile care există sau care pot 
exista”175. 

173 J. Locke, Op. cit., vol. l, pp. 303, 342. 

174 J. Locke, Op. cit., vol. I, pp. 302, 305. 

175 Ibidem, p. 305. 

Dar şi în problema cauzalităţii Locke dă soluţii care reprezintă 
puncte de vedere filosofic opuse. Desigur că acest lucru era inevitabil 
pentru o filosofie care a rezolvat cum a rezolvat problema substanței. 
Fiind atent la modul de reflectare senzorială a raportului cauzal în 
mintea noastră, Locke pierde din vedere esența obiectivă a acestui 
proces: „putem observa că noţiunile de cauză şi de efect îşi au izvorul 
în ideile primite pe calea senzaţiei sau a reflecţiei şi că această relaţie, 
oricât de cuprinzătoare ar fi, se termină până la urmă în aceste idei. 
Căci, pentru a avea ideile de cauză și de efect, este de ajuns să 
considerăm că 0 oarecare idee simplă « sau substanță începe să € existe 
datorită acţiunii alteia, fără a cunoaşte feluljacelei acțiuni”!6, Äceasta 
concordă întru totul cu afirmația lui Lòckë asupra substanței: „noi nu 
avem nici o idee despre ceea ce este substanța, ci numai o idee obscură 
şi confuză despre ceea ce face ea”. Aşa că este de înțeles că dacă Locke 
nu s-a putut apăra de inserția unor puncte de vedere subiectiviste şi 
chiar teologice în problema substanţei, nu putea face acest lucru nici în 
aceea a raportului cauzal. 

Problema cauzalității va fi tratată, în cadrul empirismului, 
întreaga ei extensiune, de către D. Hume. 


10. John Locke — punct de răscruce în 
filosofia modernă 


Din cele expuse mai sus credem că se desprinde concluzia potrivit 
căreia filosofia lui Locke reprezintă un veritabil „compromis” teoretic, 
care redă în mod specific un compromis politic real cu efecte de lungă 
durată. În consecință, dacă în filosofia lui Locke întâlnim importante 
elemente pe care filosofia şi psihologia materialistă ulterioară le-au 
preluat şi dezvoltat, nu este mai puțin adevărat că în ea găsim şi 
elemente de valoare filosofică cel puţin egală, care vor sta la baza 
subiectivismului şi scepticismului englez din secolul al X VIII-lea. 

Filosofia lui Locke închide în ea poziţii opuse, antinomice de 
gândire. Locke dă expresie astfel — ca şi Kant mai târziu — 


176 Ibidem, p. 307. 

contradicţiilor cunoaşterii. El n-a reuşit — prin prisma principiilor 
empirismului nici nu era posibil — să pună aceste poziții opuse în 
corelaţia dialectică ce le e inerentă. Unii dintre reprezentanții de frunte 
ai empirismului contemporan, cum ar fi Russell şi Reichenbach, de 
exemplu, au arătat în mod just că Locke a încercat, fără succes, să 
combine elemente raţionaliste şi empiriste!”7. Noi completăm că în 
opera lui Locke şi-au găsit loc şi unele convingeri materialiste alături 
de teze net idealiste. 

Datorită expunerii problemelor pe planuri paralele ce nu se pot 
conexa, Locke va contribui la constituirea a două curente filosofice 
opuse: idealismul englez şi materialismul francez — inițiind totodată 
psihologia asociaționistă, care se va situa, mai ales prin lucrările lui 
Hartley şi Priestley, pe poziţii pronunțat materialiste. 

Desigur, filosofia lui Locke nu poate explica singură această 
polarizare dihotomică a gândirii europene de după el. Pentru aceasta 
este necesar ca, pe lângă diverşi factori teoretici din opera lockeeană, 
care într-adevăr implică potențele unei asemenea bifurcări, să fie luat 
în consideraţie întregul complex social-cultural al epocii, pentru a 
„unoaşte cerințele care au pus aceste potențe în mişcare. Se va 
descoperi pe această cale că în Franța, țară saturată de intelectualism 
abstract şi de misticism ocazionalist, se resimțea în secolul al X VIII-lea 
nevoia unei gândiri care să-l repună pe om în contact cu problemele 
reale ale timpul său. Este adevărat că Pierre Bayle respinsese cu 
ajutorul scepticismului metafizica abstractă a secolului al XVII-lea, 
pregătind astfel terenul pentru filosofia materialistă, „dar pe lângă 
combaterea negativă a teologiei şi a metafizicii secolului al XVII-lea 
era nevoie de un sistem pozitiv, antimetafizic. Era nevoie de o carte 
care să sintetizeze într-un sistem practica vieții de atunci şi să-i dea o 
bază teoretică. Lucrarea lui Locke asupra originii intelectului uman a 
sosit de dincolo de Canalul Mânecii cum nu se poate mai la vreme. Ea 
a fost primită cu entuziasm, ca un oaspete mult aşteptat”!”£. Se poate 


177 B, Russell, Histoire de la philosophie occidentale, Gallimard, 1953, p. 623: 
Reichenbach, Modern Philosophie of Science, London — New York, p. 140. 

178 K, Marx şi Fr. Engels, Sfânta familie, în Opere, vol. 2, Bucureşti, ! 358. 
pp. 142-143. 

pune întrebarea: cum a fost posibil ca o filosofie care dă expresie unui 
compromis social şi, din această cauză, este ea însăşi un compromis 
teoretic, adică un conglomerat de elemente eterogene, să alimenteze o 
direcție de gândire atât de străină de orice compromis? Pentru a 
răspunde unei asemenea întrebări, va trebui să disociem câteva lucruri. 
În filosofia franceză din secolul al XVIII-lea, care exprimă tendințele 
sociale cele mai înaintate ale vremii, nu-şi putea face loc nici o idee de 
compromis pentru simplul motiv că orice compromis devenise 
istoriceşte imposibil în Franța acestui timp. Aceasta pentru că 
aristocrația franceză devenise cu totul parazitară şi se demascase astfel 
ca o forță antisocială. Franța se îndrepta spre un deznodământ pe care 
istoria nu mai putea să-l înfăptuiască decât printr-un proces a cărui 
claritate şi stringență se apropia de aceea a silogismului. Concluzia 
acestui „silogism” social a fost Revoluţia Franceză. În vederea acestui 
deznodământ era nevoie de o gândire capabilă să meargă până la 
rădăcina lucrurilor. De aici extraordinarul efort de cunoaştere depus de 
francezi în acest timp, efort ce a cuprins toate sferele, dar avea drept 
punct de convergenţă interesul pentru societate, ce implica nevoia unei 
soluţii care să deschidă perspective progresului. Intr-o asemenea 
situaţie, este de înţeles că din Locke au fost preluate de marii lui elevi 
francezi, printr-o selecţie judicioasă, elementele pozitive. Russell are 
dreptate când afirmă că filosofia lui Locke şi-a făcut drum în Franța 
mai ales prin doctrina ei politică, fiind purtată de puternicele aripi ale 
prestigiului lui Newton!”. Înainte de a îngloba în arsenalul lor teoretic 
elementele valoroase ale filosofiei engleze, francezii au avut grijă ca în 
prealabil s-o „civilizeze”, făcând astfel din ea element al propriei lor 
culturi!8. Aceasta nici nu era greu; deşi polemizează vehement cu 
Descartes, rar întâlnim în gândirea lockeeană soluţii care să nu fi fost 
date sau sugerate de către marele gânditor francez. Nu scrisese şi 
Descartes că a simţi este „un mod de a gândi”!8!? Sau chiar că „omul a 
venit pe lume ignorant” şi că prima cunoaştere a oamenilor se poate 
explica „foarte clar, dacă se compară fantezia copiilor cu o tablă 


179 B, Russell, Op. cit., p. 652. 
180 Marx-Engels, Opere, vol. 2, pp. 140, 145. 
BIR, Descartes, Meditationes, VI. 

ştearsă”182? Dar lucrul cel mai important în această influență exercitată 
de Locke asupra gânditorilor francezi a fost arta de-a face filosofic 
într-un mod nespeculativ;, adăugând la aceasta rigoarea gândirii carte- 
siene şi nemăsuratul lor geniu, ei au făcut din secolul al XVIII-lea un 
veac specific francez. 


Cea de-a doua linie a gândirii europene care se originează la 
Locke este idealismul lui Berkeley şi scepticismul lui Hume. Filosofia 
lui Berkeley este un exemplu tipic de gândire orientată forțat spre 
afirmarea unor teze cu care argumentele utilizate drept sprijin sunt 
departe de a fi totdeauna solidare. De aici decurge, în ciuda expresiei 
limpezi şi frumoase, constituirea unei concepții care prezintă 
contradicții în înseşi principiile ei de bază. Consecvenţa gândirii lui 
Hume va limpezi parţial situaţia. În plus, prin aportul filosofului 
scoțian, filosofia redevine stăpână pe destinele ei, repudiind tot ce-i 
este străin. Prin aceasta, Hume pregăteşte gândirea filosofică pentru 
etapa ei criticistă. 


182 R, Descartes, Texte alese, p. 176. 

Concepţia lui George Berkeley despre 
substanță 


1. George Berkeley, fondator al idealismului subiectiv. 
Raportul dintre subiectivism şi teologie la Berkeley 


George Berkeley (1685-1753) este gânditorul care a dezvoltat 
până la consecinţele lor ultime laturile subiectiviste din opera lui 
Locke, devenind în acest fel fondatorul idealismului subiectiv din 
filosofia modernă. 

Deoarece în opera lui Berkeley întâlnim atât teze idealist-subiec- 
tiviste cât şi fideiste, se impune ca, înainte de a supune unei analize 
mai adânci concepția filosofului irlandez, să încercăm să arătăm în ce 
raport se află aceste teze. De altfel, pe această temă există o contro- 
versă de interpretare a acestui raport. Această controversă este iscată 
de faptul că solipsismul constituie concluzia ultimă a tezelor idealist- 
subiectiviste afirmate de Berkeley, ceea ce nu poate să concorde în 
mod riguros cu principiile teologice prezente şi ele în concepția acestui 
filosof. Aceasta este, într-adevăr, o însemnată contradicţie a concepției 
în cauză. Cei mai mulți cercetători şi istorici ai filosofiei o explică 
afirmând că Berkeley a fost nevoit, pentru a „fugi” sau „scăpa” de 
solipsismul cu care nu s-a putut „resemna”, să facă un salt brusc în 
teologie!. După părerea noastră, o asemenea explicaţie contravine 
adevărului, ea presupunând existenţa a două etape distincte de consti- 
tuire a filosofiei lui Berkeley: una în care ar fi fost elaborat idealismul 
subiectiv şi a doua în care Berkeley, aflat în fața concluziilor solipsiste 
pe care acest idealism le implică, ar elabora o concepție idealist- 
teologică pentru a scăpa de asemenea concluzii; or, în realitate, tezele 
teologice nu apar în concepția berkeleyeană ulterior celor subiectiviste, 
ci, dimpotrivă, am putea spune că ele premerg şi constituie urzeala pe 
care se brodează acestea din urmă. Este adevărat că alăturarea unor 


LL Brunschvicg, L 'experience humaine et la causalite physique, Paris, 1922, 
p. 462; Istoria filosofiei moderne, Bucureşti, 1937, vol. 1, p. 388; Istoria filosofiei 
(trad. din limba rusă), Bucureşti, 1958, vol. I, p. 381. 

teze subiectiviste şi teologice duce la un sistem inconsecvent, iar 
„inconsecvența proprie a acestui sistem trebuie s-o preia iarăşi 
Dumnezeu, albia cea mare...”?, dar idealismul teologic nu survine la 
Berkeley doar în mod accidental, pentru a rezolva unele dificultăți 
teoretice pasagere, ci el constituie, de la început şi pe întregul parcurs 
al desfăşurării ei, baza şi textura intimă a întregii opere. Subiec- 
tivismul, deşi element esențial al concepţiei berkeleyene, reprezintă 
totuşi numai o latură subordonată față de teologie. Din fiecare pagină 
scrisă de filosoful irlandez reiese acest lucru. În elaborarea concepției 
sale, Berkeley a pornit de la teologie şi a rămas continuu în cadrul ei. 
Analiza lucrărilor lui Berkeley, inclusiv a Caierului de note (Common 
Place Book) întocmit în perioada de formare (în anii 1702-1710), 
impune concluzia că idealismul subiectivist berkeleyean reprezintă 
numai un instrument folosit pentru a fortifica teologia, al cărei apărător 
permanent este Berkeley. „Încă din prima sa tinereţe — notează 
Hoffding, referindu-se la cele scrise de Berkeley în Common Place 
Book — el concepe ideile fundamentale ale filosofiei sale”. Impulsul 
elaborării acesteia trebuie să fi fost sentimentul de insatisfacție resimţit 
de tânărul seminarist în fața explicaţiilor teologice curente. Berkeley 
nu este un spirit neliniştit — cum au fost atâţia călugări medievali sau 
renascentişti — în căutarea certitudinilor, nu este nici un spirit liber care 
caută o explicaţie lumii. El e un fiu credincios al bisericii şi vrea doar 
să întărească cu noi argumente explicaţia pe care aceasta o dă. El nu 
pune dogma în discuţie, ci-i caută un sprijin. Deoarece acest sprijin nu-l 
pot da datele obiective ale ştiinţei, el îl caută şi-l găsește în subiec- 
tivism. Textele ne constrâng să apreciem şi noi că filosofia lui Berkeley 
este „idealism” de nuanţă teologică, „foarte apropiat de idealismul lui 
Malebranche”5. Aceasta deoarece pentru Berkeley „senzațiile nu se 


e ` 


4 G.W.F. Hegel, Prelegeri de istorie a filosofiei, București, 1964, vol. II, p. 536. 

3 În acest Common Place Book se afirmă: „Nu există corpuri în afara spiritului, 
adică corpuri nepercepute”; „Ceea ce ne afectează simțurile trebuie să fie ceva 
gânditor, deoarece ceea ce nu gândeşte nu poate să subziste”, „cauza tuturor 
fenomenelor naturii este numai Dumnezeu” (cf. Jean Didier, Berkeley, Paris, 1911, pp. 
12-16). 

4H. Höffding, Histoire de la philosophie moderne, Paris, Félix Alcan, 1908, 
p. 436. 

5 G.W.F. Hegel, Prelegeri de istorie a filosofiei, vol. II, p. 534. 

dezvoltă din noi, cum îşi închipuia Leibniz, ci ele sunt determinate de 
ajtceYa”. Acest altceva este Dumnezeuf. Nu este exagerat să afirmăm 
că Berkeley este un medieval modern; oricine îi citește lucrările nu 
poate ocoli constatarea că la el filosofia redevine ancilla theologiae’. 


* 


În privinţa condiţiilor social-istorice, care în explicarea concepției 
lui Locke joacă un rol de prim ordin şi sunt cu totul indispensabile — 
situația socială şi filosofia lui fiind asemenea unor oglinzi aflate față în 
faţă şi care se reflectă şi se întregesc reciproc, fiecare constituind un fel 
de comentariu al celeilalte —, la Berkeley (şi apoi la Hume) aceste 
condiţii îşi pierd, în economia explicaţiei, dar nu în existenţa lor de 
fapt, mult din greutate. Aceasta se datoreşte, fără îndoială, faptului că 
în mare măsură filosofia lui Berkeley nu face decât să preia, să 
expliciteze şi să dezvolte elementele subiectiviste deja prezente în 
filosofia lui Locke. Concepţia lui Berkeley şi lupta sa intransigentă 
împotriva liber-cugetătorilor se explică suficient din punct de vedere 
social prin apartenența sa la tagma preoțimii catolice — în ierarhia 
căreia ajunge la rangul de episcop — şi prin afinităţile sale, moştenite 
din familie, dar dictate şi de interesele bisericii catolice, față de 
dinastia Stuarţilor. Pe aceste coordonate sociale se înscrie promovarea 
de către Berkeley, permanent şi la un înalt grad de fidelitate, a 
punctului de vedere religios. Influenţa lui Locke sau a lui Malebranche 
şi propriile-i calități de gânditor de mare fineţe și pătrundere explică 
restul, adică specificul filosofiei sale. 


* 


Filosofia lui Berkeley se află expusă, în ceea ce are ea principal 
şi original, în primele sale trei lucrări: Essay towards a New Theory 
of Vision (Eseu cu privire la o nouă teorie despre vedere) (1709), 
A Treatise concerning the Principles of Human Knowledge (Tratat 

s Ibidem, p. 536. 

7 Şi Jean Didier apreciază că la Berkeley filosofia e o ancilla theologiae (Op. cit., 


p. 67). 

privitor la principiile cunoaşterii umane) (1710) şi Three Dialogues 
between Hylas and Philonous (Trei dialoguri între Hylas şi Philonous) 
(1713). Dintre aceste lucrări, cea mai semnificativă este Tratatul 
privitor la principiile cunoaşterii umane, deoarece cuprinde toate 
elementele esenţiale ale gândirii berkeleyene; Eseul este o lucrare 
pregătitoare, cu caracter mai ales ştiinţific şi important pentru istoria 
psihologiei, întrucât aduce unele elemente noi în explicarea reprezen- 
tărilor noastre vizuale, iar Dialogurile nu fac decât să expliciteze şi să 
adâncească tezele de bază din Principii. Lucrările redactate ulterior, 
cum ar fi Alciphron (1733), Analyst (1734) sau Siris (1744) reiau 
problemele din primele lucrări, dându-li-se însă, mai ales în Siris, o 
interpretare cu pronunțate note neoplatonice și mistice. 

Operele lui Berkeley sunt scrise cu limpezime şi eleganță 
stilistică, iar poziţia sa idealistă este afirmată fără echivoc. În această 
privință, Berkeley este un filosof de factură clasică. 


2. Negarea valorii cognitive a ideilor abstracte. 
Obiectul cunoaşterii 


Opera lui Berkeley este îndreptată programatic, după cum însuşi 
autorul ei ne avertizează în mod repetat, împotriva materialiştilor, 
scepticilor şi liber-cugetătorilor. În prefața Dia/ogurilor se subliniază 
apăsat şi motivul acestei lupte neîncetat purtate de întemeietorul idea- 
lismului subiectiv. Aici el arată că distincţia pe care o fac filosofii între 
natura reală a lucrurilor şi ceea ce cade sub simţurile noastre generează 
scepticism şi paradoxuri, din care-şi trag ideile ateii şi liber-cugetătorii, 
atât de „nesupuşi îngrădirilor — fie ale logicii, fie celor ale religiei sau 
guvemnului”8. Evident, Berkeley este un gânditor conformist, adept al 
ordinii stabilite — terestră sau divină — pentru apărarea căreia el caută 
noi argumente. Pentru a-şi îndeplini sarcina pe care şi-o asumă, gândi- 


8 Georges Berkeley, Oeuvres choisies, Paris, 1895, vol. 1, p. 126. În acest volum 
sunt cuprinse, în tălmăcire franceză, operele: Eseu cu privire la o nouă teorie despre 
vedere (pp. 1-120) şi Trei dialoguri între Hylas şi Philonous (pp. 121-284). În 
continuare vom nota numai volumul. 

torul irlandez întreprinde cunoscuta critică a noţiunii de materie sau 
substanță corporală (Matter or corporeal substance). 

Strategia generală folosită de Berkeley este în linii mari 
următoarea: 

a) „materia sau substanța corporală” de care vorbesc filosofii este 
o simplă idee generală abstractă; este imposibil ca abstracţia să ajungă 
la ceva general, abstracţia deci nu are valoare de cunoaştere; de unde 
rezultă că ideile abstracte sunt construcții arbitrare, deci simple 
cuvinte; cuvintele nu exprimă nimic determinat, deci nici cuvântul de 
materie sau substanță corporală nu exprimă nimic determinat, pozitiv; 

b) când percepem un obiect, noi percepem doar însuşiri sensibile, 
nu percepem nimic general; ceea ce percepem este singurul existent; 
ceea ce nu percepem nu există; ca atare nu există nimic general — deci 
nici materia. 

Prin urmare, punctul de vedere net empirist-subiectivist, sprijinit 
pe doctrina nominalistă a negării valorii de cunoaştere a ideilor 
abstracte generale este pârghia principală folosită de Berkeley contra 
materialismului şi a ştiinţei. 

Berkeley îşi începe critica printr-o analiză empiristă a procesului 
de cunoaştere, respectiv a modalității formării ideilor abstracte. 
Această critică se găseşte consemnată mai ales în Inrroducerea la 
Principii, dar ea este implicată în întreaga operă. 

Filosoful irlandez este convins că prin critica pe care o face 
procedeului abstractizării el dovedeşte falsitatea principiilor care stau 
la baza concepţiilor pe care le combate. Și de fapt această critică a 
cunoaşterii este un element de bază al concepției sale antimaterialiste. 
În efortul său de respingere a materialismului şi de căutare de noi 
temeiuri pentru teologie, Berkeley îşi propune mai întâi să arate /ipsa 
de conținut a noţiunilor abstracte elaborate de ştiinţă şi filosofie, în 
special a noţiunii de materie sau substanță corporală. 

Întreprinzând această critică, filosoful irlandez se loveşte mai întâi 
de teza lockeeană asupra limitelor naturale ale facultăților noastre de 
cunoaştere. Berkeley găseşte că acest „scepticism” este inacceptabil şi 
lipsit de temei. El consideră că „filosofii” au afirmat că ignoranța 
noastră este incurabilă pentru că ei au pornit de la premisa existenței 
unor limite ale facultăților noastre de cunoaştere. Or, spune Berkeley, 

dificultățile cercetării adevărului nu izvorăsc din vreo „imperfecţiune 
naturală” a intelectului nostru și nici din vreo „obscuritate sau 
dezordine” a lucrurilor, ci din „principiile false” prin prisma cărora 
sunt judecate fenomenele?. În consecință, cauza principală a erorilor şi 
incertitudinilor existente în aproape toate domeniile cunoaşterii ar fi 
„Opinia că mintea are capacitatea de a forma idei abstracte sau noțiuni 
ale lucrurilor”!0. 

Ne putem întreba care este motivul pentru care Berkeley ține să 
respingă atât de net teza lui Locke asupra limitelor naturale ale posibi- 
lităților noastre de cunoaştere, de vreme ce, în fapt, o reafirmă atunci 
când subliniază că mintea noastră este lipsită de capacitatea de a 
elabora noţiuni abstracte? Pentru a prinde tâlcul acestei poziţii a lui 
Berkeley, trebuie s-o corelăm nu numai cu maniera întâlnită la mulți 
filosofi de a nega principii ale înaintaşilor pe care ei înşişi le folosesc, 
dar şi cu țintele urmărite de viitorul episcop de Cloyne. „Scepticismul” 
lockeean nu era lipsit de unele capcane pentru religie. Considerând că 
noi nu putem cunoaşte substanța lucrurilor din cauza unor limite 
naturale ale minţii noastre, Locke lăsa deschisă problema existenței 
acestei substanțe. De aceea, sesizând pericolele pe care le implică o 
asemenea teză pentru religie, Berkeley nu se poate mărgini să arate că 
noțiunea de substanță materială este lipsită de temei datorită limitelor 
intelectului, ci el este interesat să nege însăși existența acestei 
substanțe. Prin urmare, diferența dintre Locke şi Berkeley constă în 
faptul că, în timp ce Locke respingând de pe poziţii empirist- 
nominaliste noţiunea de substanță materială, lăsa să subziste 
presupunerea că există un subst:at incognoscibil al lucrurilor, Berkeley 
îşi propune să dovedească însăşi inexistența unui asemenea substrat. El 
respinge această noțiune, afirmânt că este cu totul lipsită de obiect. 
Observăm aici că mersul gândirii lui Berkeley este oarecum opus celui 
lockeean, dar foarte potrivit pentru < 223 ce urmăreşte el. Şi el afirmă că 
intelectul n-are capacitatea de a ajunge la esenţă prin abstractizare, dar 


? George Berkeley, A Treatise Concerning The Principles of Human Knowledge, 
Britannica Great Books, vol. 35, 1953, p. 405 (Introduction, $ 4). În continuare vom 
nota numai Principles. 

10 G, Berkeley, Principles (Introduction, § 6), p. 406. 

— spune el — aceasta se întâmplă pentru că nu există o asemenea esenţă, 
pentru că nu există nimic ce ar fi în afara senzaţiilor noastre. Ca atare, 
noţiunea de “mateiie, această construcție „arbitrară şi confuză a 
filosofilor” este lipsită total de valoare cognitivă. Astfel, dacă Locke 
este constrâns de principiile gândirii sale empiriste să tragă concluzii 
sceptice în privința cunoașterii substanței, Berkeley face în mod 
deliberat din empirism un instrument al infirmării existenţei materiei”. 

Teza negării capacității de abstractizare a intelectului joacă în 
opera lui Berkeley un rol esenţial, rol care se explică pe deplin prin 
corelarea ei cu teza fundamentală a filosofiei berkeleyene, şi anume cu 
teza definirii existenței prin percepere — de care ne vom ocupa mai 
departe. Singura formă de abstracție admisă de Berkeley se reduce la 
separarea părților dintr-un întreg. Ca atare, calităţile unui lucru nu pot 
fi separate nici mintal măcar, și deci nu se poate forma o noţiune 
generală prin procedeul abstractizării!!. Berkeley opinează că „se pare 
că un cuvânt devine general prin folosirea lui ca semn nu al unei idei 
generale abstracte, ci al mai multor idei particulare...”!2. 

Berkeley îl critică pe Locke în privința ideilor abstracte, făcând 
referire la unele afirmaţii ale lui Locke, cum ar fi aceea potrivit căreia 
„cuvintele devin generale prin întrebuințarea lor ca semne de idei 
generale” sau aceea că la copii ideile generale abstracte apar treptat, 
datorită practicii de gândire. Polemica lui Berkeley este îndreptățită 
doar pentru faptul că Locke se exprimă inconsecvent şi în această 
privință. Altfel, Locke nu se deosebeşte în această problemă de 
Berkeley, respectiv şi el, ca şi Berkeley, este supus iluziei nominaliste 
că ideea generală este un simplu nume, nefiind elaborată prin 
abstraperea esenței din particular. Identitatea celor doi gânditori în 
privinţa abstracției e probată de următoarea afirmaţie a lui Berkeley: 
„eu nu neg în mod absolut că există idei generale, ci numai că există 
idei generale abstracte... eu cred că trebuie să recunoaştem că o idee 


* P. Comarnescu are dreptate să observe că teoriile lui Berkeley „nu au fost cu 
adevărat dezinteresate” şi că „citindu-i opera ai la tot pasul impresia că e un mijloc de 
combatere a ateismului, materialismului şi scepticismului...” (Istoria filosofiei 
moderne, Bucureşti, 1937, vol. I, pp. 384-385). 

ll G. Berkeley, Principles, p. 407 (Introd., $ 10). 

12 Ibidem, (§ 11). 

care, considerată în sine, este particulară, devinè generală prin 
folosirea ei pentru a reprezenta sau a înlocui toate celelalte idei parti- 
culare de acelaşi fel”. 

Nici Locke nu afirmă altceva. Totuşi, Berkeley îşi dezvoltă în 
continuare în aşa fel teoria sa a negării abstractizării, încât, din punctul 
său de vedere, este îndreptățit să se delimiteze de Locke. Anume, atât 
Locke cât şi Berkeley admit că generalul nu poate fi separat de 
particular. Berkeley însă consideră că nici percepția nu poate fi 
separată de obiect, ceea ce la Locke nu mai găsim. Berkeley afirmă că, 
aşa cum el nu poate concepe ceva general distinct de particular (prin 
urmare, Berkeley nu neagă doar că pe planul existenței generalul nu 
poate fi separat de particular, ceea ce este adevărat, dar el neagă o 
asemenea distincţie şi pe plan conceptual, ceea ce nu mai corespunde 
adevărului), tot astfel nu poate concepe ceva care ar exista independent 
de perceperea lui: „capacitatea mea de a concepe sau de a imagina nu 
depăşeşte positilitatea existenței sau percepţiei reale. Deci, aşa cum 
îmi este imposibil să văd sau să simt ceva în afara unei senzații reale 
despre acel lucru, tot astfel îmi este imposibil să concep cu gândurile 
mele vreun lucru sau obiect sensibil distinct de senzația sau percepția 
lui”!4. Aici este foarte evident sensul criticii lui Berkeley la adresa 
abstractizării. El neagă existenţa unei capacități de abstractizare pentru 
a putea respinge mai uşor conceptele abstracte care fac referire la 
lumea materială. De pe o asemenea poziţie se afirmă că are existență, 
şi deci sens, numai ceea ce ţine de senzaţie; orice noţiune abstractă este 
astfel declarată fără sens, deci şi noțiunea de materie. Berkeley a intuit 
faptul că admiterea abstracţiei în cunoaştere duce implicit la admiterea 
esenței, substanței obiective, iar pentru a nega concepția ce admite 
existența obiectivă, trebuie să se nege abstracţia ştiinţifică şi să rămână 
la particularul senzorial. Vedem astfel cum teoria negării abstracţiei se 
conexează strâns cu cea a definirii existenței prin percepere. Pentru a 
infirma materialismul, Berkeley a găsit deci nimerit să arate mai întâi 
că însuşi procedeul logic de formare pe baza abstractizării a ideilor 


13 /bidem, p. 408 (ntrod., § 12). 
14 Ibidem, p. 414 (§ 5). 

generale este nelegitim şi deci că noțiunile obţinute astfel sunt lipsite 
de valoare cognitivă, sunt simple cuvinte. 

Aici Berkeley dă peste o problemă semnalată şi de Locke, a 
legăturii dintre cuvinte şi idei. Berkeley consideră că sursa „falsei” 
doctrine despre abstracţie trebuie să fie limbajul, care dă iluzia că 
fiecare cuvânt ar reprezenta o idee generală. Deoarece consideră că 
existența ideilor abstracte este imposibilă, el afirmă că numele 
(cuvintele) generale sunt lipsite de o semnificaţie bine determinată, 
pentru că ele „toate, fără deosebire, semnifică un mare număr de ideile 
particulare”!S. În consecință, noi nu trebuie să căutăm cuvintelor ideile 
abstracte care le-ar corespunde. Cunoașterea acestui fapt, consideră 
Berkeley, îl scuteşte pe ọm de multe rătăciri şi trudă zadarnică. Cine 
ştie că „nu are decât, idei particulăre; nu-şi va mai bate zadarnic capul 
să descopere saù să concepe idei abstracte pe care să le asocieze cuvin- 
telor”!6. Berkeley ne invită deci să rămânem la idei particulare. Cum 
ideile particulare sunt identice cu percepțiile, invitaţia este cât se poate 
de limpede. l 

Textele pot da uneori de înțeles că Berkeley respinge abstractul, 
deoarece ar fi o imagine unilaterală, deci deformată. Dar în fond el îl 
respinge de pe pozițiile celui care refuză operațiilor raționale orice 
valoare gnoseologică. Aceasta are legătură şi cu teza potrivit căreia 
intelectul e pasiv în cunoaştere şi pe care Berkeley:o preia de la Locke, 
teză care concordă cu mai vechea poziţie teologică a pasivității omului 
— deci şi a gândirii lui — în raport cu activitatea divină. Postularea 
acestei pasivităţi a intelectului se corela perfect cu scopul urmărit de 
Berkeley, acela de a respinge, ca nelegitime, conceptele abstracte ale 
ştiinţei şi ale filosofiei materialiste şi raţionaliste elaborate de intelect. 
~ “Berkeley pretinde că el respinge generalul în numele particu- 
larului şi abstractul în numele concretului; dar aceasta nu-l duce la 
depăşirea mecanicismului şi a modului de gândire metafizic inerent 
acestuia, ci, dimpotrivă, îl trage înapoi spre un nominalism pe care 
cunoaşterea îl depăşise ferm. Acest nominalism, prin însăşi dialectica 
dezvoltării premiselor sale, este totodată şi un extrem subiectivism. 


15 G. Berkeley, Principles, p. 410 (§ 18). 
16 Ibidem, pp. 411-412 ($ 24). 

Dacă nominalismul cuprindea la cei mai înaintați gânditori scolastici 
(W. Occam, Duns Scot etc.) un profund filon materialist și era 
îndreptat polemic împotriva „realismului”, nominalismul berkeleyean 
este putemic ancorat în subiectivism şi astfel total golit de un 
asemenea conţinut şi este îmbinat, progresiv, într-un mod ce pare 
paradoxal, dar pe deplin explicativ, având în vedere calitatea de teolog 
a lui Berkeley, cu poziţii ale „realismului” de tip platonician. 
„Fenomenele — spune Berkeley în Siris — nu sunt la drept vorbind decât 
aparențe care se înfăţişează sufletului””!7. 


* 


Un interes deosebit, pentru că este revelator pentru concepția de 
ansamblu a lui Berkeley — cât şi | pentru modul în care vede el substanța —, 
prezintă problema Sbiectului cunoâşterii, aşa cum o pune însuşi autorul 
Principiilor. Pentru Berkeley, aegu obiect al cunoaşterii se reduce la 
senzații, pe care el le numeşte „idei . „Pentru oricine aruncă o privire 
asupra a obiectelor í cunoaşterii omeneşti este evident că ele sunt sau idei 
întipărite actual în simţuri, sau idei percepute prin observarea pasiu- 
nilor şi operaţiilor noastre mintale, sau, în sfârşit, idei formate cu 
ajutorul memoriei şi al imaginaţiei prin compunerea, separarea sau 
simpla reprezentare a acelor idei originare, percepute în modurile de 
mai sus”!8. Spre deosebire de Locke, care se exprimă în cuvinte 
asemănătoare asupra obiectului cunoaşterii, dar care în privința senza- 
țiilor propriu-zise afirmă că acestea presupun cauze exterioare, 
Berkeley consideră că în afara ideilor nu există decât mintea care le 
percepe’. În acest fel, autorul Principiilor tinde să identifice, sofistic, 
existența, „ideilor” cu existența în general. În această privință este 
edificatoare sublinierea sa: „ceea ce se afirmă despre existența 
absolută a lucrurilor necugetătoare, fără nici o relație cu faptul de a fi 
percepute, pare a fi complet inexplicabil. Existenţa (esse) lor constă în 


17 G. Berkeley, Siris, § 251, cf. Georges Lyon, L'idéalisme en Angleterre en 
XVIIl-e siècle, Paris, Félix Alcan, 1888, p. 348. 

18 G, Berkeley, Principles, p. 413 ($ 4). 

19 Ibidem, (§ 2). 

a fi percepute (percipi) şi nu este posibil ca ele să aibă vreo existență în 
afara minţilor sau existențelor cugetătoare care le percep”20. k 

În această teză fundamentală a concepției berkeleyene găsim 
punctul de plecare pentru mai toate filosofiile subiectiviste ulterioare, 
mai ales a celor de nuanță pozitivistă, fie că se simpatizează cu această 
ascendență — cum se întâmplă la Avenarius sau Mach?! —, fie că e 
recunoscută deschis, cum este cazul cu James??. 

De pe pozițiile subiectivismului extrem pe care-l inaugurează, 
Berkeley nu se sfieşte să incrimineze drept „stranie” concepția potrivit 
căreia „casele, munții, râurile, într-un cuvânt toate obiectele sensibile, 
au o existență naturală sau reală, distinctă de aceea care constă în a fi 
percepută de inteligență”2. Şi această concepție despre existența 
recunoaşte minții noastre capacitatea de afecte Existenţa. în 
afara minţii — afirmă el — fiind cu totul neinteligibilă, „implică întreaga 
absurditate a abstracției...”2%. 

Dacă obiectul cunoaşterii se confundă cu „ideile”, respectiv cu 
senzațiile şi percepțiile, atunci ce poate fi cunoaşterea pentru 
Berkeley? Autorul Principiilor respinge opinia că perceperea este o 
relație între subiectul percepător şi obiectul perceput. B. Russell 
notează că, deoarece gânditorul irlandez crede că eul este o substanță, 
el ar fi putut perfect să admită această teză?5. Credem că Berkeley n-o 
face tocmai pentru că el urmărește ca o dată cu afirmarea eului să 
infirme existența materiei, acest element de bază în orice cunoaştere 
veritabilă. Negând existenţa obiectului propriu-zis, rămâne numai 
subiectul cu percepțiile lui. În acest fel, cunoașterea încetează să mai 
fie o veritabilă relaţie între subiect şi obiect, respectiv între conştiinţă 
şi lumea reală; prin aceasta, redusă la un simulacru de relaţii inter- 
subiective, cunoaşterea este în fond anulată. Lipsind suportul obiecti- 
vității, ştiinţa devine imposibilă. „Berkeley admite deosebirea dintre 


20 /bidem, ($ 3). 
al zs Leszek Kolakowski, Positivist Philosophy, Penguin Books, 1972, p. 145. 
2 W, James, Le Pragmatisme, Paris, 1912, pp. 60, 63. 
23 G. Berkeley, Principles, p. 413 (§ 4). 
A < Ibidem, p. 414 (§ 6). 
$ B. Russell, Histoire de la philosophie occidentale, Gallimard, 1953, p. 666. 

fiinţa pentru-sine şi modul-de-a-fi-altceva, dar şi această deosebire 
cade în eu” — remarcă Hegels. 

Și Descartes pomeşte în analizele sale filosofice de la subiect, de 
la eu. Dar pentru părintele raționalismului modern aceasta nu 
reprezintă decât momentul iniţial al logosului cunoaşterii, punctul de 
plecare care trimite cu necesitate spre alt-ceva-ul său, spre lumea 
externă, spre univers. Îndoiala carteziană este puntea care duce de la 
conştiinţa eului la cunoaşterea obiectului real. Această îndoială — nu 
sceptică, subliniază apăsat Descartes, ci una ce converge spre certi- 
tudine, care este deci doar metodologică?” — izvorăşte din însăși, relația 
de cunoaştere, care nu e alta decât relația dintre eu şi lume; incerti- 
tudinea este expresia inițială a raportului prin care se dezvăluie, în 
cadrul procesului cognitiv pe care-l propulsează, cei doi termeni ai săi 
— este deci orientată spre atingerea certitudinii“. Îndoiala cartesiană ne 
apare astfel ca moment prim al cunoaşterii şi ca întâiul produs al 
tensiunii imanente raportului dintre subiect şi obiect, raport dialectic şi 
nu analitic. S-a reproşat lui Descartes că derivă existența din gândire. 
După părerea noastră, aceasta este o interpretare cu totul eronată a 
concepției cartesiene. Într-un studiu de înaltă ţinută?, prof. D.D. Roşca 
emite, cu titlu de ipoteză, părerea extrem de plauzibilă ca la Hegel 
raportul gândire-natură nu trebuie înțeles ca o derivare analitică a 
ultimului termen din primul, ci ca o corelare dialectică a lor. Cred că 
suntem îndreptăţiți ca, în privinţa lui Descartes? de această dată, să 
interpretăm aceeaşi relație dintre gândire şi existență ca dialectică, 
fiind astfel vorba nu de o extragere a existenței din gândire, ci de o 
trecere pe planul cunoaşterii a ființei gânditoare de la actul şi produsul 
ei, gândirea, la obiectul acesteia, existența. În acest fel, eul cartesian ne 


26 G.W.F. Hegel, Prelegeri de istorie a filosofiei, Bucureşti, 1964, vol. II, p. 534. 

27 R, Descartes, Discurs asupra metodei, Bucureşti, 1957, pp. 58-59. 

* Gaston Bachelard are dreptate să considere incertitudinea ca mai importantă 
decât însăşi certitudinea. Prima este element propulsor al spiritului şi totodată și contra 
„dogmatismului” certitudinii. Numai jocul dialectic incertitudine-certitudine duce la 
apariţia a noi valori spirituale. 

28 DD. Roşca, Însemnări despre Hegel, Bucureşti, 1967. 

2 D.D. Roşca, eseul „Rațional şi irațional”, partea despre Descartes, în Studil yi 
eseuri filosofice, Bucureşti, 1970, pp. 135-137. 

apare ca clement şi totodată oglindă a universului real. Îndoiala, 
neliniştea eului arată limpede că adevărul, cunoaşterea nu rezidă în 
subiect, ci tocmai în raportarea acestuia la obiectul real. Aşa se și 
explică de ce eul cartesian, mânat de îndoială, este larg deschis spre 
lume, sc corelează necontenit cu existența, de la care îşi trage 
temeiurile şi sensul propriu. Jean Wahl observă pe drept că la 
Descartes, contrar aparenţelor, teoria metodei nu este „decât continu- 
area teoriei despre realitate”30. 

Această referire asupra lui Descartes are scopul să evidențieze mai 
bine particularitatea poziţiei lui Berkeley şi să preîntâmpine 
eventualele apropieri ce s-ar putea face între cei doi gânditori. Că, 
pornind de la Descartes, Malebranche ajunge la o concepţie înrudită cu 
cea a lui Berkeley, aceasta este o altă problemă. 

Când Berkeley pune problema cunoaşterii, aceasta se dezvăluie 
imediat ca o falsă problemă. La el, cunoaşterea nu semnifică nelinişte 
şi nemulțumire a spiritului pentru starea sa de ignoranță şi, de aici, 
efort, proces ce ținteşte cunoaşterea propulsat de necesităţile acţiunii. 
Pentru filosoful irlandez Cunoaşterea este o simplă înregistrare_ a 
percepțiilor, a „faptelor” ce alcătuiesc experiența senzorială. Ținând 
totul de eu, totul este uşor de înțeles, nimic nu suscită probleme. 
Discipolul lui Berkeley, W. James, explică de ce prin prisma unei 
filosofii subiectiviste cunoaşterea încetează să mai fie reală. Consi- 
derând „experiența pură” ca een primitiv” al lumii, filosoful 
experiență „privită sub un dublu aspect”. De aceea, „întreaga problemă 
a modului în care «un» lucru poate cunoaşte pe «altul» încetează cu 
totul să fie o problemă reală într-o lume în care însuși «altul» este o 
iluzie”3!. De altfel, aceasta este şi părerea lui Berkeley, care, punând în 
paralelă pe cei „tulburați de îndoieli şi dificultăți” şi „masa incultă a 
omenirii care merge pe marea cale a liniştitului bun-simț (common 


30 Jean Wahl, Tableau de la philosophie française, Gallimard, 1962, p. 14. 

31 W, James, Essays in radical Empiricism, New York, 1912, pp. 23, 60; citat de 
Harry K. Wells, în Pragmatismul — filosofie a imperialismului, Bucureşti, 1958, 
pp. 134, 137. 

sense)”, afirmă că ultimii sunt pe calea adevărului şi „sunt în afara 
oricărei primejdii de a deveni sceptici”3%?2. Această concluzie concordă 
cu empirismul radical al lui Berkeley, care identifică în mod subiec- 
tivist percepția cu obiectul ei. E oarecum reversul identificării pe 
care o efectua materialismul naiv antic între aceiaşi termeni, consi- 
derând percepţia ca un obiect material în miniatură, copie a obiectului 
propriu-zis. La antici era o identificare doar de natură: şi obiectul şi 
percepția erau materiale, dar cu totul distincte. La Berkeley, identifi- 
carea e totală, obiectul şi percepţia lui sunt identice nu numai în ceea 
ce priveşte natura lor, subiectivă, ci şi pe planul existenței ca atare: nu 
există decât percepția. Această percepție, respectiv „complex de idei”, 
se numeşte şi obiect. Sprijinit pe o asemenea interpretare subiectivistă 
a raportului dintre percepţie şi obiect, interpretare care anulează acest 
raport, Berkeley va căuta să arate că o veritabilă noțiune despre 
materie este imposibil de elaborat, iar când este elaborată, aceasta nu 
poate fi decât un simplu produs al imaginaţiei. 


3. George Berkeley despre natura calităților 
lucrurilor. Lucrurile ca „asociaţii de idei” 


Pentru a infirma valoarea cognitivă a categoriei de materie, 
Berkeley a întocmit şi o teorie — tot subiectivistă, desigur — despre 
calități. Ca şi în problema abstractizării, şi aici Locke a fost principala 
sursă de inspiraţie. Berkeley a ştiut, cu o abilitate rară, să profite la 
maximum de şovăielile lui Locke în interpretarea complexelor relații 
dintre lucruri şi calităţi, dintre calităţile înseși, precum şi dintre calități 
şi percepții. 

În vederea argumentării tezei că noţiunea de substanță materială 
nu are nici un corespondent real, Berkeley va „„valorifica” mai întâi 
elementele subiectiviste implicate în concepția lui Locke despre 
calitățile secundare. Locke afirmase că aceste calități nu există ca atare 
în realitate, ele fiind efecte ale unor cauze neasemănătoare lor; 
lăsându-se furat de această neasemănare, filosoful englez era adesea 


32 G. Berkeley, Principles, p. 405 ($ 1). 

tentat să considere calitățile secundare ca simple senzaţii. Preluând 
această idee, filosoful irlandez va afirma ca un lucru stabilit și 
recunoscut de roți filosofii că asemenea calități sunt identice cu senza- 
țiile noastre” şi deci ele n-ar putea să aibă nici o existență în afara 
minții noastre. 

În primele sale două lucrări — Noua teorie asupra vederii şi 
Principiile cunoaşterii umane — Berkeley nu s-a ocupat în mod 
sistematic de calitățile secundare ale lucrurilor, considerând probabil 
că natura subiectivă a acestora nu necesită o argumentare specială. 
Aceasta nu înseamnă însă că anumite argumentări au lipsit cu totul în 
accastă privinţă, ci numai că accentul principal a căzut asupra altor 
pivoleme, cu deosebire asupra calităţilor primare, a căror natură 
obiectivă nu fusese pusă la îndoială înaintea lui Berkeley. Dar, numai 
la puţin timp de la apariţia Principiilor, Berkeley simte nevoia să reia 
problema calităților — şi primare, şi secundare — şi să-i dea o tratare 
sistematică, reluând şi îmbogăţind vechile argumentări. Aşa se face că 
în 1713 apare lucrarea Trei dialoguri între Hylas şi Philonous, 
consacrată în special acestei probleme. 

Dialogurile, cum arată şi titlul, sunt susținute de două personaje, 
Hylas şi Philonous. Hylas, reprezentantul în Dialoguri al mentalității 
spontan materialiste, este la ai convins de existența obiectivă 

d. Olea 


sfârşeşte prin a “o convins de. către aa “care-l reprezintă pe 
însuşi Berkeley, de contrariul. 

Dialogurile fac mai întâi o analiză a calităților secundare. De- 
monstraţia decurge succesiv pe grupe de calități. Philonous-Berkeley 
îşi începe argumentările asupra calităților de cald şi rece. El afirmă că 
„frigul şi căldura sunt doar senzaţii care există în spiritul nostru’”* şi 


i Berkeley ignoră voit faptul că filosofii care împart calitățile lucrurilor în 
primare şi secundare (ca, de exemplu, Democrit, Aristotel, Galilei, Descartes şi chiar 
Locke) nu au negat, în ciuda unor impreciziuni ce apar uneori la unii dintre ei în 
tratarea acestei probleme gingașe, natura obiectivă a calităților secundare. 7 

3 G. Berkeley, Oeuvres choisies, vol. 1, p. 136. 

34 Ibidem, p. 143. 

susține aceasta prin două argumente, ambele preluate de la Locke. 
Primul argument constă în faptul că o mare căldură percepută de noi 
este o durere, iar durerea, fiind o percepţie, nu poate exista decât în 
mintea care o percepe“. Pentru frig, demonstraţia lui Berkeley este 
identică cu cea asupra căldurii. Al doilea argument pornește de la 
experienţa introducerii celor două mâini într-un vas cu apă aflată la o 
temperatură intermediară față de temperatura celor două mâini. Acest 
argument este întărit de principiul potrivit căruia o teorie nu poate fi 
adevărată dacă antrenează o absurditate. Deoarece ar fi absurd să se 
considere că apa este în acelaşi timp şi caldă şi rece, se conchide că 
recele şi caldul sunt doar impresii senzoriale. Concluzia fusese cândva 
trasă şi de Locke, fără însă să se poată proba că diferențele de tempe- 
ratură de care este vorba aici sunt subiective. 

Dialogul trece apoi la calităţile gustative ale lucrurilor. Aceste 
calități pot fi plăcute sau neplăcute şi, deoarece plăcutul şi neplăcutul 
sunt „impresii” subiective, Philonous se crede îndreptăţit să conchidă 
că ele nu pot fi calități ale unor substanțe corporale. La aceasta se 
adaugă şi tot atât de vechiul argument sceptic potrivit căruia ceea ce a 
părut odinioară dulce poate părea acum ca amar unui simț vătămat. 
După cum aceeaşi mâncare unora le pare plăcută şi altora nu. „Cum ar 
putea să fie așa — întreabă candid Philonous — dacă gustul ar fi ceva 
efectiv inerent felului de mâncare?”%5. 

Aceeaşi este argumentarea şi pentru mirosuri, care de asemenea 
pot fi plăcute sau neplăcute. Se conchide că toate calitățile de acest fel 
nu pot exista decât într-o substanță care le percepe, adică în spirit”. 

Discuţia ajunsă aici, Hylas îşi exprimă convingerea că, spre 
deosebire de calitățile de mai sus, despre care a fost nevoit să admită că 
au numai o existență mintală, calităţile sonore sunt reale. El distinge 
sunetul în sine — care este o mişcare vibratorie a aerului — de senzaţia 
de sunet. Philonous îi replică lui Hylas că, dacă ceea ce acesta numeşte 
sunet real ar fi o mişcare, atunci sunetul ar putea fi văzut şi atins, dar 

35 Ibidem, p. 140. 

3 Ibidem, pp. 144-145. 

37 Ibidem, p. 146. 

nicidecum auzit; Hylas se lasă convins de argumentarea lui Philonous 
şi acceptă că nici sunetele n-au existență în afara spiritului”. 
Argumentul lui Philonous-Berkeley este cu totul neconvingător. 
„Acesta — remarcă Russell — abia dacă este un argument onest, 
deoarece, după Berkeley, percepțiile mişcării sunt la fel de subiective 
ca şi celelalte percepţii”%. 

Începând discuţia asupra culorilor, Hylas îşi exprimă credința că 
acestea au în mod evident o situaţie diferită față de calitățile discutate 
anterior, pentru că, spune el, culorile le vedem pe obiecte, obiecte care 
există de sine stătător și cu care culorile sunt solidare. Philonous va 
respinge însă această opinie, recurpând la multe şi dintre cele mai 
diverse exemple potrivit cărora culorile şi nuanțele lor depind de 
distanță, de intensitatea luminii, de poziţia obiectului, de puterea de 
penetraţie a vederii, de faptul dacă lucrurile sunt privite cu ochiul liber 
sau prin microscop etc. Toate acestea, spune Philonous, arată că astfel 
de calități cum sunt culorile nu au o existență de sine stătătoare, 
deoarece, dacă ar avea-o, atunci obiectele n-ar suferi aceste modificări 
de culoare în circumstanțele arătate. Observăm că aici Philonous își 
sprijină argumentaţia pe ideea că relativitatea culorilor, modificarea 
modului de a le percepe în funcţie de schimbarea raporturilor obiec- 
tului colorat cu ceilalți factori ai mediului, ar fi o dovadă de subiecti- 
vitate a acestui fel de calități. Or, în realitate, toate acestea sunt dovezi 
pentru o concluzie contrară. 

Discuţia dusă în Dialoguri asupra caracterului calităților 
secundare se încheie cu acceptarea de către Hylas a concluziei că toate 
aceste calități „nu sunt decât senzaţii sau idei, neexistând în altă parte 
decât în spirit”40. Această concluzie va fi folosită în continuare de către 
Philonous-Berkeley drept esenţial punct de sprijin în discuţia asupra 
calităților numite primare. 

Berkeley va căuta să argumenteze că, asemenea calităților 
secundare, nici calitățile primare, dată fiind unitatea lor indisolubilă cu 
primele în alcătuirea lucrurilor concrete, nu pot exista altundeva decât 


38 Ibidem, pp. 147-148. 
3p. Russell, Histoire, p. 665. 
aG, Berkeley, Oeuvres choisies, vol. 1, p. 156. 


106 


Substanţa şi cauzalitatea în interpretarea empirismului englez 


în minte“!. Încă în prima sa lucrare (Eseu cu privire la o nouă teorie 
despre vedere), care este un studiu asupra perceperii vizuale, întreprins 
cu fineţe şi spirit de observaţie, Berkeley folosește acest argument în 
privința senzaţiilor vizuale, afirmând că dacă se recunoaşte pentru 
calitățile secundare că acestea nu pot exista în afara minţii, același 
lucru trebuie să fie admis şi în privinţa întinderii, figurii şi mişcării. 
„Nu este colorată întinderea pe care o vedem? Şi ne este nouă posibil 
să separăm chiar şi în gând şi să abstragem culoarea de întindere? În 
realitate, acolo unde este întinderea, acolo se află, în mod sigur, şi 
figura, şi tot acolo şi mişcarea”?. Ideea este reluată şi în următoarele 
lucrări, Principii şi Dialoguri, lucrări în care Locke este criticat pentru 
inconsecvența de a considera calitățile primare ca existente în afara 
minţii. În aceste opere, filosoful irlandez reafirmă cu energie că cele 
două feluri de calități nu pot fi abstrase unele de altele „nici măcar în 
gând” şi, în consecință, ambele pot exista „numai în minte”43. De aici 
se conchide că aceleași argumente care sunt admise ca fiind conclu- 
dente în privința calităților secundare trebuie să fie acceptate, în 
aceeaşi măsură, și privitor la cele primare“f. 


* 


Dat fiind că filosofia modernă concepea substanța materială ca 
ansamblu al calităților primare, filosoful irlandez, în efortul său de 
negare a vreunui conținut reflectoriu al noțiunii în cauză, se va strădui 
— aşa cum o arată toate operele lui importante — să ne convingă, prin 
demonstraţii laborioase, de natura subiectivă a calităților primare. În 
cadrul acestor demonstraţii, atenția principală este acordată inter- 
pretării subiectiviste a spaţiului, care era considerat de Descartes drept 
caracteristică esențială a substanţei materiale. În prima sa lucrare (Eseu 
cu privire la o nouă teorie despre vedere), Berkeley analizează în 
principal problema perceperii vizuale a spaţiului. Se avansează aici 


4l Idem, Principles, p. 415 (§ 10); Oeuvres choisies, vol. I, pp. 165, 168, 177. 

42 Idem, Oeuvres choisies, vol. I, p. 27 (§ 43). 

43 Idem, Principles, pp. 414-415 ($ 10); Oeuvres choisies, vol. 1, pp. 165, 167, 
177. 

44 Idem, Principles, p. 415 (§ 15); Oeuvres choisies, vol. I, p. 168. 


107 


Nicolae Trandafoiu 


ideea că această percepere derivă din experiență, fiind obținută datorită 
asociaţiei ce se stabileşte între simțul tactil şi cel vizual. „Berkeley 
consideră că simţul vizual singur nu ne furnizează perceperea distanţei, 
ci numai în conlucrare cu simțul tactil, conlucrare ce intervine în 
experienţă. În susţinerea acestei teze, Berkeley face observaţii subtile 
şi emite unele idei care au însemnat un aport real la elucidarea 
problemei perceperii spaţiului. Însăşi evidenţierea rolului experienţei 
şi observarea asocierii organelor de simţ în actul perceperii obiectelor 
sunt achiziții importante. Dar interpretarea acestor observații 
judicioase, pronunțat subiectivă, le diminuează mult valoarea”. Deşi 
filosoful irlandez a observat existenţa unei legături între calitatea 
percepţiei şi distanța respectivă, cum ar fi între o imagine mică și slabă 
şi o mare distanță, sau între o imagine mare şi vie şi o distanță mică, el 
afirmă, contrar evidenţei, că aprecierea , vizuală a distanţei.nu are nici o 
legătură cu distanța reală, ci ar fi produsă doar „de obișnuință şi 
experiență”“. pa a 

În sprijinul tezei că distanţa vizuală nu are nici o cauză obiectivă, 
ci e produsul „experienței”, autorul Eseului asupra vederii dă 
exemplul orbului din naştere care, dacă ulterior ajunge să vadă, nu va 
avea la început nici o idee de distanţă, ci „soarele și stelele, obiectele 


K Berkeley susține în lucrarea sus-amintită — contrar părerilor unor matematicieni 
şi fizicieni care considerau că distanțele se percep datorită celor două linii optice ce 
converg spre obiect şi fac astfel să se formeze unghiuri şi drepte în funcție de 
apropierea sau îndepărtarea reală a obiectelor — că, de vreme ce înseşi aceste unghiuri 
şi linii nu sunt percepute, iar cei cărora ştiinţa opticii nu le este familiară nici nu s-au 
gândit vreodată la ele, acestea sunt doar ipoteze imaginate de savanţi, fiind deci lipsite 
de orice bază reală. După opinia lui Berkeley, ideea de distanţă este dată de mişcările 
de acomodare a ochilor la diferite distanțe şi a senzaţiilor ce apar pe această bază. 
Acestea au fost numite ulterior senzaţii chinestezice. Berkeley afirmă că prin 
apropierea sau îndepărtarea unui obiect de ochi se modifică dispoziţia ochilor şi 
această mişcare a lor este însoţită de o senzație, senzaţia (ideea) de distanţă. Desigur că 
cele două concepții cea a lui Berkeley și cea criticată de el sunt complementare. Este 
însă cazul să semnalăm că, din evidenţierea justă şi nouă a rolului senzaţiilor 
chinestezice în perceperea distanţei, Berkeley conchide că ideea (senzaţia) de distanță 
nu este produsul unei apropieri sau îndepărtări reale de obiect, ci numai al mişcărilor 
de la nivelul organului de simţ (mişcări considerate, arbitrar, ca pur subiective). Ca şi 
cum cele două fenomene n-ar fi legic conexate. 

45 G. Berkeley, Oeuvres choisies, vol. |, p. 11 (§ 26). 

cele mai îndepărtate, ca şi cele mai apropiate, totul i s-ar părea să fie în 
ochiul său, sau mai degrabă în spiritul său. Obiectele introduse în el 
prin vedere nu i s-ar părea altceva (şi nu sunt realmente altceva) decât 
o nouă serie de gânduri sau de senzaţii, dintre care fiecare ar fi tot aşa 
de aproape de el ca şi senzațiile de durere sau de plăcere, sau ca şi cele 
mai intime pasiuni ale sufletului său”. Perceperea la distanță sau 
exterioară spiritului este apreciată ca fiind „rezultatul exclusiv al 
experienței ..."46. Faţă de cele de mai sus, Berkeley se crede îndreptăţit 
să conchidă că „obiectele imediate ale vederii nu sunt în nici un fel idei 
sau imagini de lucruri plasate la distanță..." Variația imaginii vizuale 
în funcţie de distanță este de asemenea socotită de Berkeley ca o 
dovadă că simțul vizual nu redă distanța reală. Astfel că, după 
Berkeley, „nici distanţa, nici lucrurile aflate la distanță nu sunt în mod 
propriu percepute, ele însele, prin vedere, ci numai ideile lor”. Atunci, 
cui se datoreşte aparența ideii vizuale de distanță? Experienţei, 
răspunde Berkeley. Şi această experiență semnifică, după Berkeley, 
asociaţia ce a intervenit într-un act precedent de percepere a unui 
obiect prin intermediul simțului vizual în cooperare cu cel tactil: 
„Fiind probat de mult timp că anumite idei perceptibile prin pipăit — ca 
distanța, figura tangibilă, soliditatea — au fost asociate cu anumite idei 
ale vederii, când percep aceste idei ale vederii eu conchid imediat că 
ideile tangibile vor urma într-adevăr, după cursul obişnuit al 
lucrurilor”48. Distanţele exterioare, spune Berkeley, care sunt de 
resortul simțului tactil, sunt doar „sugerate de ochi”, ele altfel neavând 
„nici un fel de asemănare sau relație cu distanța sau cu lucrurile aflate 
la distanță”*. Ideile vizuale de distanță ar fi deci simple aparenţe. 
Totul se reduce în privința acestor idei la „credința”, formată pe baza 
experienței anterioare, că dacă ne vom apropia, vom fi afectați de 
cutare şi cutare idei ale simțului tactil”50. i 


si 45 Ibidem, p. 26 ($ 41). 
47 Ibidem, p. 27 ($ 44). 
48 Ibidem, pp. 28-29 ($ 45). 
49 Ibidem, p. 32; Principles, p. 420 ($ 43). 
50 G, Berkeley, Oeuvres choisies, vol. I, p. 29 (§ 45). 

Din cele de mai sus, Berkeley conchide nu numai că ideile (senza- 
iile) vizuale nu desemnează nimic exterior, dar şi, ceea ce este şi mai 
surprinzător, că „obiectele. Vederii şi cele ale pipăitului sunt două 
lucruri distincte”. Şi acest lucru ar fi dovedit tot de faptul că mărimile, 
lungimile şi distanțele vizibile se schimbă neîncetat, după cum ne 
apropiem sau ne îndepărtăm de obiectul tangibil. Determinată şi 
invariabilă este doar mărimea şi lungimea tangibilă. Experiența este 
aceea prin care sunt asociate ideile lucrurilor tangibile cu ale celor 
vizibile, atât de diferite unele de altele. Judecăţile noastre despre 
mărimea obiectelor prin vedere se raportează numai la mărimea lor 
tangibilă, dar între acestea nu există nici o legătură reală. Berkeley 
crede că această opinie a sa este probată concludent de faptul că orbul 
din naştere care-şi recapătă vederea nu observă la început nici o 
legătură între ideile obiectelor vizibile şi cele ale obiectelor tangibile. 
Apreciind mărimile doar prin intermediul organului vizual recent intrat 
în funcţiune, „orbul nostru ar considera degetul său mare, cu care el 
poate acoperi un tum,... egal cu acest turn; sau mâna sa, prin inter- 
punerea căreia el ar sustrage firmamentul vederii sale, egală cu firma- 
mentul”5!. Această idee a eterogenităţii absolute, a percepţiilor 
diferitelor organe de simţ despre acelaşi obiect este exprimată astfel în 
Dialogul al III-lea: „Strict vorbind, Hylas, noi nu vedem același obiect 
pe care-l atingem; şi acesta nu este acelaşi obiect cu cel care este 
perceput prin microscop şi care a fost perceput prin ochiul liber”. Când 
examinez un lucru — continuă Philonous să se adreseze lui Hylas — prin 
alte simţuri decât acela prin care l-am perceput anterior, aceasta o fac 
nu pentru a cunoaște mai bine obiectul odată perceput, ci numai ca să 
ştiu „care idei se asociază împreună”S?2. Această ultimă afirmaţie este 
revelatorie pentru modul în care concepe Berkeley experiența şi 
asocierea ideilor (senzaţiilor). De aici se desprinde ideea că asociaţiile 
de idei depind numai de minte, nu desemnează relaţii reale. Ceea ce 
înseamnă că experiența berkeleyeană nu implică nici un sens obiectiv, 
ea având un conținut strict psihologic. 


a „Ibidem, pp. 31, 35, 39, 54 ($ 49, 55, 61, 79). 
52 Ibidem, p pp. 253-254. 

Avem dreptul să ne întrebăm asupra motivului care l-a îndemnat 
pe Berkeley să postuleze perfecta eterogenitate a percepţiilor pe care le 
avem despre acelaşi obiect. „Experienţa” citirii operei lui Berkeley ne 
arată că acesta nu avansează nici o idee, nici măcar nu dă expresie 
vreunei observaţii, dacă aceasta nu are o legătură sau alta cu ținta 
fundamentală a acestei opere: infirmarea materiei, a obiectivității. Şi 
de această dată ținta amintită a constituit resortul intim al emiterii tezei 
că între ideile (senzațiile) diferitelor. organe de simţ nu există nici o 
legătură. Berkeley avea nevoie de această teză pentru a-şi susține ideea 


că obiectul este un simplu produs mintah Or, o astfel de idee este mai 
ușor de susținut — chiar dacă pentru aceasta este nevoie de o subtilă 
dialectică subiectivă — dacă se postulează totala eterogenitate a senza- 
țiilor diverselor organe de simț, decât dacă s-ar recunoaşte legătura lor, 
care ar implica teza contrară că o astfel de legătură e dată de obiectul 
real comun tuturor acestor senzaţii. Într-adevăr, Berkeley afirma că 
înmănunchierea diverselor senzaţii nu se datorește unui obiect unic, ci 
este opera intelectului. O asemenea conexiune de idei (senzaţii) este 
accidentală. Respectiva combinaţie de idei este considerată de minte — 
spune Berkeley — ca fiind un singur lucru şi desemnată printr-un singur 
cuvânt. „Or, această operaţiune, prin care se dă un nume şi se combină 
nişte idei împreună, este perfect arbitrară; spiritul o îndeplineşte în 
maniera cea mai convenabilă pe care experienţa i-a arătat-o; — iar fără 
experiență ideile noastre n-ar fi fost niciodată împreunate în grupuri 
diverse şi distincte, cum sunt ele acum”53. Deci, obiectele n-au nici un 
fel de existență de sine stătătoare, independentă de spirit, ci ele sunt 
produsele artificiale ale acestuia din urmă pe baza jocului arbitrar al 
asociațiilor ce pot apărea între senzațiile diverselor simțuri. 

Această interpretare strict subiectivistă a activității organelor 
noastre senzoriale de percepere a calităților implică unele elemente ce 
vor face ulterior parte din zestrea mai tuturor şcolilor subiectiviste: 

(a) Negarea caracterului obiectiv al lucrurilor şi al calităţilor şi a 
legăturilor lor cu produsele organelor de simţ. 

:b) Percepţiile formate la nivelul conştiinţei noastre prin conlu- 
crarea mai multor simţuri (simțuri care redau, potrivit specializării lor 


53 Ibidem, p. 72-73 ($ 109). 

onto- şi filogenetice, aspecte particulare ale lucrurilor reale unitare) nu 
sunt considerate ca structuri unitare determinate de unitatea obiectelor 
reale, ci ca structuri arbitrare constituite prin intermediul unor asociații 
cu totul întâmplătoare. incă 

"c)Negarea valorii cognitive a capacităţii de abstractizare a intelec- 
tului sau chiar negarea acestei capacităţi. 

d) Spiritul apare ca posedând puterea de a alcătui „lucruri” 
ignorând orice ordine reală. 

e) Teza că experiența nu este necesar corelată cu realitatea; 
dimpotrivă, ea ar fi pur subiectivă. 

Ideea lipsei oricărei legături organice între simțuri (ca şi între 
produsele lor), în speță între simțul vizual şi cel tactil, trebuie pusă în 
relaţie şi cu teza discutată anterior a incapacității intelectului de a 
abstractiza. Dacă fiecare simţ în parte dă un fel diferit de „obiecte”, 
obiecte pe care numai obişnuința şi experiența subiectivă le asociază 
sub forma obiectelor de care vorbim în limbajul obişnuit, atunci este cu 
totul inconsistentă pretenţia raționaliştilor potrivit căreia prin 
abstracţie, pornind de la lucrurile particulare, se poate detașa o esență 
sau substanță comună acestora. Berkeley ţine să sublinieze că, atunci 
când se vorbeşte de întindere ca de ceva comun unor simţuri diferite, 
cum e cel tactil şi vizual, de exemplu, aceasta se face presupunându-se 
tacit că noi am putea detaşa prin abstractizare întinderea de celelalte 
calități tangibile şi vizibile, ceea ce, după el, este o „imposibilitate”. 
„Întinderea, figurile şi mişcările percepute prin vedere sunt specific 
distincte de ideile simțului tactil care se desemnează prin aceleaşi 
cuvinte”... „Este o eroare să se creadă că un acelaşi lucru afectează 
deodată vederea şi simțul tactil”. Sau că mişcarea percepută vizual e 
identică cu cea percepută prin pipăits. 

Concluzia majoră pe care o trage Berkeley în Eseul asupra vederii 
este că simţul vizual nu ne poate în nici un fel furniza ideea de distanță 
sau a altui parametru spaţial. Noi credem — spune Berkeley — că vedem 
spaţiul şi soliditatea, dar de fapt doar ne imaginăm că le vedem. Şi 
credem aceasta datorită experienței care asociază senzațiile vizuale cu 
cele ale simțului tactil. În fond, susține Berkeley, noi nu percepem 


54 Ibidem, vol. 1, pp. 80-81, 85, 91-93 (§§ 122-123, 127, 136-137). 

vizual figurile geometrice, soliditatea etc. „Tot ceea ce este în mod 
propriu perceput prin vedere se reduce numai la culori cu variațiunile 
lor, şi la diferitele grade de umbră şi lumină...”55. Reducându-l la 
perceperea numai a calităților „secundare”, Berkeley face din ochi un 
organ cu totul subiectiv. 


* 


În Essay towards a New Theory of Vision apare o chestiune pe cât 
de surprinzătoare, pe atât de plină de un anumit interes. În acest Eseu, 
apare ideea că, spre deosebire de simțul vizual, cel tactil ar fi prin 
excelență un simț al obiectivității. Acest lucru rezultă atât din modul în 
care Berkeley argumentează lipsa de obiectivitate a imaginilor vizuale 
— variația acestor imagini în funcție de distanță, în timp ce „obiectul” 
tactil rămâne constant —, cât şi din unele texte lipsite de orice echivoc. 
Astfel, apreciind ca absurdă raportarea „lucrurilor” tangibile la cele 
vizibile la distanță, Berkeley afirmă că „toate lucrurile vizibile sunt 
totdeauna în spirit şi nu ocupă nici un loc în spațiul exterior; şi, în 
consecință, ele toate sunt la o distanță egală de un lucru tangibil, care 
există, el, în afara spiritului. Sau, mai degrabă, pentru a vorbi exact, 
obiectele proprii vederii nu se află la nici o distanță, nici aproape, nici 
departe de un lucru tangibil”56. 

Dar, la distanță de numai un an — în Principii — această idee a 
caracterului obiectiv al simțului tactil nu-şi va mai găsi locul. Ceva mai 
mult, aici susține că în Eseu a afirmat despre ideile tactile că acestea, 
asemenea celor vizuale, nu sunt imagini ale lucrurilor exterioare“. 


* 


În Principii şi în Dialoguri, Berkeley foloseşte pe larg și în 
privinţa celorlalte calități primare ceea ce am putea numi principiul 
relativității perceperii. Astfel, în privinţa mărimii şi mişcării lucrurilor, 
Berkeley afirmă că, deoarece mare şi mic, repede şi încet, fiind atribute 


55 [bidem, p. 104 ($ 156). 
56 G, Berkeley, Oeuvres choisies, vol. I, p. 74 (§§ 111-112). 
57 Idem, Principles, p. 421 (§ 44). 

cu totul relative, schimbându-se „după cum variază conformația sau 
poziția organelor de simţ”, ele nu au nici o existență în afara minții. 
Dacă întinderea care ar exista exterior minții nu este nici mare şi nici 
mică, iar mişcarea nici înceată şi nici rapidă, ele (întinderea şi 
mişcarea) „nu sunt absolut nimic (they are nothing at all)”. Așa, de 
exemplu, ființele mici, cum ar fi moliile, îşi văd membrele şi lucrurile 
de mărime asemănătoare, care pentru noi sunt abia discernabile, ca 
având dimensiuni considerabile. La fel în privinţa mişcării. Unora le 
pare mai rapidă şi altora mai lentă, deoarece, argumentează Berkeley, 
rapiditatea mişcării unui corp este direct proporțională cu timpul în 
care este parcurs un spațiu dat; dar, cum timpul este măsurat prin 
succesiunea ideilor în mințile noastre, iar aceste idei se pot succede 
mai repede într-o minte şi mai lent în alta, înseamnă, dacă judecăm 
după principiile celor care consideră mişcarea ca externă, că acelaşi 
obiect se mişcă „totodată foarte repede şi foarte încet” sau că același 
obiect „poate fi în acelaşi timp de dimensiuni diferite”, ceea ce ar fi cu 
totul absurd. Or, spune Berkeley, ceva ce implică contradicție în 
concepere nu poate exista în realitates. Vedem cum fără să-şi dea 
seama, Berkeley revine la viziunea eleată, potrivit căreia mişcarea e o 
iluzie a simțurilor. Nici nu e de mirare, pentru că el foloseşte 
argumente sceptice, argumente dintre care multe au purces din această 
viziune. 

În privinţa mărimii, Berkeley îşi completează argumentele arătând 
că aceasta variază după apropierea sau îndepărtarea de obiect, ceea ce 
ar dovedi că mărimea este inerentă numai minții noastre. Același 
rezultat este şi dacă privim obiectul cu ochiul liber sau la microscop. 
Concluzia tuturor acestor argumentări este că spaţiul „nu există în 
afară de minte”S?. 

Şi această concluzie, ca atâtea altele, este sprijinită pe unele obser- 
vații care, luate în sine, sunt valoroase. Astfel, concluzia falsă a inexis- 
tenței spaţiului obiectiv este scoasă pornind de la observaţia cu totul 
justă potrivit căreia considerarea filosofică a mişcării „nu implică 


58 G. Berkeley, Principles, p. 415 (§§ 11, 14); Oeuvres choisies, vol. I, pp. 159, 
162, 167. 
59 G. Berkeley, Oeuvres choisies, vol. I, p. 160. 

existența unui spaţiu absolut”, neraportat la corpuri. Ceva mai mult, 
Berkeley afirmă că „nici nu putem măcar să concepem o idee a 
spaţiului pur independent de orice corp (exclusiv of all body)”%. Dacă 
am uita pentru o clipă că Berkeley concepe spaţiul în mod subiectivist, 
am avea motive să-l felicităm pentru afirmarea, cu adevărat 
„modernă”, a legăturii indisolubile dintre corpuri şi spațiu. Dar, deşi o 
asemenea afirmaţie este valoroasă ca atare, ea totuşi este făcută cu 
scopul exclusiv de a respinge noțiunea newtoniană de spațiu absolut — 
şi aceasta o face Berkeley nu pentru că o asemenea concepere a 
spațiului este „metafizică”, ci pentru că semnifică un spaţiu obiectiv. 
Menţionarea strânsei relații dintre lucruri și spațiu nu poartă la 
Berkeley amprenta unei concepţii ştiinţifice care ajunge să vadă, la 
capătul unui important travaliu ştiinţific, legătura dintre corpuri şi 
spaţiu — la urma urmei un spațiu vid e un non-spaţiu —, ci reflectă mai 
curând o viziune preştiințifică, un stadiu care n-a ajuns încă la 
distincţia dintre aceste două entități. Dovadă că aşa stau lucrurile este 
faptul că Berkeley afirmă -— potrivit concepției sale de negare a 
abstracţiei — că noi nici „nu putem măcar să concepem ideea de spațiu 
pur” (deşi de la Newton se opera curent cu o asemenea noțiune), 
„distinct de ceea ce este perceput prin simțuri”. Aceasta dovedeşte că 
unele observaţii şi expresii valoroase, judecate în afara contextului mai 
larg în care ele se încadrează, se dovedesc în ultimă instanță ca fiind 
incidentale sau decurg dintr-o viziune empiristă, numai aparent 
antimetafizică. 

Prin prisma aceluiaşi principiu al relativității perceperii inter- 
pretează Berkeley şi soliditatea. Se susţine că, deoarece soliditatea se 
reduce la duritate sau rezistență şi deoarece ceea ce pare dur unei ființe 
poate părea fragil alteia înzestrate cu mai multă forță, trebuie de 
asemenea să se conchidă şi despre soliditatea că „nu se află în 
obiect”*6!. 

Şi iată concluzia generală trasă aici de Berkeley asupra calităților 
primare: „dacă s-a căzut o dată de acord că întinderea n-are nici o 
existență în afara spiritului, trebuie să se admită în mod necesar același 


60 Idem, Principles, p. 435 ($ 116). 
6l G, Berkeley, Oeuvres choisies, vol. I, pp. 162-163. 

lucru şi pentru mişcare, soliditate şi greutate, deoarece toate aceste 
calități presupun, în mod evident, întinderea. Este deci de prisos de a 
discuta în mod particular despre fiecare dintre ele”62. 


* 


Aceasta este, redată pe scurt, concepția lui Berkeley. asupra 
calităților. În toate demonstrațiile sale, el urmăreşte să ateste caracterul 
subiectiv, pur mintal, al acestora. Astfel, el ajunge să identifice 
calitățile reale cu senzațiile (ideile) noastre. Ceea ce numesc eu 
„calități perceptibile” — scrie filosoful nostru — nu sunt altceva decât 
„idei percepute prin simțuri”®. Şi aceste idei sunt singurele real 
existente. Termenul de „calități perceptibile” ne-ar putea face să 
credem că gânditorul irlandez ar avea în vedere şi altfel de calități. Dar 
el nu oboseşte să sublinieze că prin idee, calitate, real, perceput, 
perceptibil el înțelege numai senzația (ideea) sau percepţia. Subiec- 
tivizarea extremă a înțelesului acestor termeni îi facilitează lui 
Berkeley multele treceri sofistice de la planul ontologic la cel cognitiv 
şi invers, mai precis îi permite să confunde cele două planuri — 
totdeauna într-un sens subiectiv. Așa cum rezultă din cele de mai sus, 
pentru a ajunge la acest rezultat, Berkeley îşi bazează întreaga sa inter- 
pretare subiectivistă a calităților pe psihologia percepției. El înre- 
pistrează diferențele de percepere de la un subiect la altul, aminteşte 
relativitatea perceperii, dar niciodată nu se interesează de cauzele reale 
ale acestui fenomen. Sau, mai precis, le ocolește. Faptul că acelaşi 
obiect pare fragil unui om şi dur altuia, că un obiect mare ne apare mic 
de la distanță etc. nu înseamnă nicidecum că obiectul real nu există, că 
dimensiunile se schimbă în funcţie de subiecţi, ci tocmai dimpotrivă, 
aceste percepții diferite oglindesc raporturi reale diferite ale subiecților 
respectivi cu obiectul real. lar în ceea ce priveşte aprecierea mărimii în 
funcţie de distanță, Berkeley pare să uite faptul real că obiectul apare 
mic la distanță tocmai pentru că distanța s-a mărit. Toate aceste 
exemple i-ar fi arătat lui Berkeley, dacă el n-ar fi urmărit cu tot 


62 Ibidem, p. 163. 
63 G. Berkeley, Principles, p. 414 (§ 7). 

dinadinsul să tragă concluzii subiectiviste, că în fond perceperea 
lucrurilor este o relaţie, relație deosebit de complexă şi care se 
modifică dacă se schimbă vreunul din termenii ei ori apare sau dispare 
un element. Tocmai această dependență mobilă a perceperii de 
elementele ei constituente şi condiționale, departe de a dovedi carac- 
terul subiectiv al lucrurilor, ea probează existența unei dependențe 
obiective a actului de percepere. 

Berkeley a vrut să demonstreze prin argumentele sale asupra 
mărimii şi mişcării subiectivitatea spaţiului. „Dar — observa judicios 
B. Russell — această subiectivitate este fizică. Ea este deopotrivă de 
adevărată şi pentru un aparat fotografic şi, în consecință, nu dovedeşte 
că forma ar fi «mentală»"'6%. Berkeley avea însă nevoie de o asemenea 
concluzie pentru respingerea conceptului de materie: 


* 


Dacă, potrivit celor de mai sus, calitățile lucrurilor sunt toate idei, 
respectiv senzaţii, lucrul ce poate fi?" Termenul de lucru comportă la 
Berkeley două accepțiuni, una mai largă şi alta mai restrânsă. Ambele 
accepțiuni sunt înrudite prin netul lor subiectivism. În accepțiunea sa 
largă, acest termen desemnează întreaga existență: prin lucră sau 
existenţă, precizează în acest sens Berkeley, „numele cel mai general 
dintre toate”, înțelegem „spirite şi idei (spirits and ideas). Cele dintâi 
sunt substanțe active şi indivizibile; cele din unnă sunt existenţe inerte, 
vremelnice şi dependente, care nu subzistă prin ele însele, ci sunt 
suportate sau există în suflete sau substanţe spirituale”$5. Observăm că 
aici „lucrul? semnifică totalitatea existenței, aşa cum este ea concepută 
epuizează: spiritele şi ideile. 

-În accepțiunea sa mai restrânsă, termenul de lucră semnifică în 
opera berkeleyeană numai „ideile”. Cu alte cuvinte, ceea ce îndeobşte 
se numeşte lucru nu este, după Berkeley, ceva existent obiectiv, în 


Să B. Russell, Histoire, p. 665. 
* Unele elemente ale răspunsului la această întrebare le-am aflat când am analizat 
obiectul cunoaşterii în concepţia berkeleyeană ($ 2 din prezentul capitol). 
65 G, Berkeley, Principles, p. 430 (§ 89). 


117 


Nicolae Trandafoiu 


afara minţii, ci, dimpotrivă, este ceva mintal, alcătuit din senzații 
(idei). De aceea, în filosofia berkeleyeană, în care calitățile lucrurilor 
sunt reduse la senzaţii, lucrurile nu pot fi altceva decât „complexe” sau 
„agregate” de senzații. 

În legătură cu definirea hicrurilor ca „asociaţii” de idei (senzaţii), 
Berkeley consemnează următoarea problemă căreia el îi dă o soluție 
caracteristică: dacă lucrurile sunt asemenea asociaţii, se mai poate face 
vreo deosebire între lucrurile reale şi simplele invenții intelectuale? 
Acelaşi spirit suprem este chemat şi aici să rezolve problema. Deose- 
birea dintre cele două feluri de idei ar consta în faptul că, în timp ce 
ideile fanteziei sunt „slabe şi fluctuante”, cele percepute prin simțuri — 
fiind „întipărite” după anumite „reguli sau legi ale naturii” — sunt mai 
puternice şi mai distincte. „Astfel, soarele pe care-l văd ziua este 
soarele real, iar cel pe care mi-l imaginez noaptea este ideea despre el”. 
Ideile „Întipărite în simțurile noastre de către Autorul naturii” sunt 
„lucruri reale”, ele fiind mai puternice şi constante în raport cu ideile 
imaginaţiei. Aceste idei ale simțurilor „au mai multă realitate” şi 
„depind mai puţin de spiritul sau de substanța cugetătoare care le 
percepe, pentru că sunt excitate de către voința unui alt spirit mai 
puternic; dar totuşi sunt idei, şi e cert că nici o idee, fie ea slabă sau 
intensă, nu poate să existe altundeva decât în sufletul care le 
percepe'66. 

La obiecția că, potrivit concepției sale, tot ce este real și 
substanțial în lume face loc unui sistem himeric de idei, Berkeley 
precizează că realitaiga e distinctă de himeră, dar ambele există în 
spirit! El subliniază că prin principiile sale „nu suntem deposedaţi de 
nici un lucru real din lume... Există o rerum natura, şi distincția dintre 
realități şi himere îşi menţine întreaga ei valoare... dar ambele categorii 
există în minte şi în acest sens ele sunt deopotrivă idei”®, 

Pentru a înlătura presupunerea pe care o implică în mod curent 
termenul de lucru — că ar exista independent de conştiinţă — Berkeley 
recomandă ca în locul cuvântului lucru să fie folosit cel de idee. El 
menționează că folosirea termenului de idee corespunde mai bine 


66 G. Berkeley, Principles, p. 419 ($$ 33, 36). 
67 Ibidem, p. 419 ($ 34). 

concepției sale, potrivit căreia „obiectele simțurilor există numai în 
minte”, deoarece „acest termen indică într-adevăr o relație necesară cu 
inteligența'”*£. 

Berkeley subliniază adesea că în negarea oricărui arhetip exterior 
al senzaţiilor constă deosebirea lui față de materialişti. Văd — spune el 
— această cireaşă, o simt, o gust, şi prin aceasta ea este reală. 
„Suprimaţi senzațiile de dulceaţă, de umiditate, de roşeață, de aciditate, 
şi ați suprimat cireașa. Pentru că nu este o existenţă distinctă de 
senzaţii, eu spun că o cireașă nu e nimic mai mult decât un agregat de 
impresii sensibile, sau de idei percepute prin simțuri diferite: idei care 
sunt unificate într-un singur lucru (sau care primesc un singur nure) 
prin inteligență — şi aceasta pentru că s-a. observat că ele se asociază 
una cu alta”. Ca atare, perceperea şi existența lucrurilor se confundă. 
Ceva mai mult, numai perceperea dă realitate lucrurilor. Deci 
perceperea nu redă ceva existent exterior, ci ea însăşi definește, 
determină existenţa. lar această percepere este independentă de orice 
altceva, cu excepţia spiritului care percepe. Existenţa devine astfel un 
produs al percepției: „când am anumite impresii determinate ale 
"«derii, ale simțului tactil, ale gustului, sunt sigur că cireașa există, sau 
că ca este reală; realitatea sa nefiind, după mine, nimic, dacă se face 
abstracţie de aceste senzaţii”6?. 

După ce Berkeley a identificat calităţile cu senzațiile şi lucrul ca 
atare cu „o asociaţie” de senzaţii, el se arată foarte mirat că ar putea 
cineva să conceapă existenţa lucrurilor în afara minţii care percepe. 
„Că ceea ce văd, aud și simt există, adică este perceput de către mine, 
nu mă îndoiesc mai mult decât de existența mea proprie. Dar eu nu văd 
cum mărturia simțurilor poate fi o dovadă pentru existenţa ă ceva care 
nu este perceput de Simţuri”70, În plus, Berkeley consideră că existența 
exterioară nu numai că nu există, dar nici nu poate fi gândită. Astfel, 


noi nici nu ne putem reprezenta obiecte exterioare nouă, cu totul 


68 Ibidem, p. 420 (§ 39). În scrierile sale, Berkeley foloseşte nu numai termenul 
de „idei”, ci şi pe cel de „lucru”, dar acesta semnifică totdeauna la el un conţinut 
spiritual. 

69 G. Berkeley, Oeuvres choisies, vol. I, pp. 259-261. 

70 G. Berkeley, Principles, p. 420 (§ 40). 

independente de mintea noastră, de exemplu arbori sau cărți, deoarece, 
precizează Berkeley interogativ, „ce înseamnă toate acestea altceva 
decât a-ți forma în minte anumite idei pe care le numeşti cărți şi pomi, 
şi totodată a omite formarea ideii despre o persoană care să poată 
percepe aceste obiecte?... Când facem eforturi de a concepe existența 
corpurilor externe, noi contemplăm tot timpul numai propriile noastre 
idei””!. Referindu-se la cunoscutul pasaj al lui Locke, prin care acesta 
făcea distincția dintre lucruri şi idei, Berkeley respinge „dualismul” 
idee-lucru, comentând: „dacă focul real e ceva cu totul deosebit de 
ideea de foc, atunci şi durerea reală, pe care el o cauzează, e foarte 
deosebită de ideea aceleiași dureri şi nimeni nu va pretinde că durerea 
reală este sau poate fi într-un lucru lipsit de însuşirea de a percepe, sau 
în afara minții, iar ideea de durere numai în minte”. Ca atare, aşa cum 
durerea nu poate exista decât într-o substanță capabilă de percepere, în 
spirit, tot aşa nici lumina şi culorile, aromele, sunetele etc., fiind la fel 
„pasiuni sau senzaţii”, nu pot exista decât într-o substanță gânditoare”?. 

Referindu-se la această problemă, potrivit căreia, după Berkeley, 
afirmaţia că obiectul perceput are o existență exterioară spiritului ar fi 
contradictorie, Russell observa: „Este aici o eroare analoagă acesteia: 
«Este imposibil ca un nepot să existe fără existenţa unui unchi; or, dl. 
A este un nepot; prin urmare, este logic necesar ca dl. A să aibă un 
unchi». Aceasta este, evident, logic necesar, dat fiind că dl. A e un 
nepot; dar nu mai este pentru tot ce priveşte pe dl. A şi care poate fi 
descoperit prin simpla analiză a d-lui A. În consecință, dacă ceva este 
un obiect al simțurilor, o parte a spiritului este interesată în aceasta; dar 
de aici nu urmează că acelaşi obiect n-ar fi putut să existe fără ca el să 
fie un obiect al simțurilor””3. Este evident că Berkeley este născoci- 
torul sofismului, rămas clasic şi utilizat apoi de toți filosofii 
subiectivişti, sofism care constă în transferarea concluziilor ce rezultă 
din analiza raportului dintre subiectul şi obiectul cunoaşterii 
(perceperii) — raport care într-adevăr nu se poate institui în absența 
subiectului cunoscător — la relația dintre conştiinţă şi existență în 


7! Ibidem, p. 417 (§ 23). 
72 Ibidem, p. 420 (§ 41); Oeuvres choisies, vol. 1, pp. 172-173. 
73 B. Russell, Histoire, p. 663. 

general. (Un Schopenhauer, Mill, James şi alții au tot dreptul să facă 
referire la Berkeley când menţionează că ideile lor nu sunt absolut 


noi). 


* 


Definirea lucrurilor ca „agregate de senzaţii” nu putea să nu ducă 
la o viziune cu totul bizară în privința punerii şi soluționării problemei 
relației dintre creier şi ansamblul vieții noastre spirituale. Această 
viziune este consecința inevitabilă a poziţiei filosofice pe care se 
situează Berkeley. Aceeaşi poziţie de gândire îl va face pe un 
Avenarius, la o distanță de aproape două secole, să nege tot atât de 
vehement ca şi filosoful irlandez că gândirea este o funcţie a creierului. 
Izbitor este că şi punerea problemei şi soluţia sunt asemănătoare la 
Berkeley şi în machism. Chiar şi aprecierea că acestea sunt „modeme” 
o întâlnim la Berkeley: el afirmă în Dialoguri că învinuirilor de „erori” 
şi „sofisme” cu care au fost întâmpinate ideile sale din primele lucrări 
le opune „maniera modernă de a explica lucrurile””4. În spiritul acestei 
„maniere”, autorul Dialogurilor va repudia radical explicaţia carte- 
siană, materialistă, a producerii _senzaţiilor. Fiziologia modernă 
ştiinţifică este în linii generale de acord cu explicaţia cartesiană”5. 
Berkeley însă tratează această explicație drept contradictorie şi 
absurdă. Pentru el, şi. creierul, fiind „ceva sensibil”, este o simplă 
idee”. „În consecință — se adresează în Dialoguri Philonous lui Hylas 
— acest creier de care vorbiți, fiind un lucru sensibil, există numai în 
minte. Acum, aş vrea să ştiu dacă credeți rezonabil să afirmați că o 
idee, adică un lucru existând î în minte, prilejuieşte toate celelalte idei. 
Și dacă aceasta este opinia dvs., cum, vă rog, explicaţi originea acestei 
idei primitive, adică a oreieruki însuşi?” Lui Berkeley i se pare a fi 
total neinteligibilă problema conexiunii dintre mişcarea ce se produce 
în nervi şi senzațiile de sunete sau de culori din minte, dacă se presu- 
pune existența exterioară a lucrurilor sensibile. Problema e într-adevăr 
grea, dar, pusă în termeni berkeleyeni, abia devine absurdă: „Cu 


74 G. Berkeley, Oeuvres choisies, vol. |, p. 192. 
75 Cf. M. Ralea — C. Botez, Istoria psihologiei, Bucureşti, 1958, p. 219. 

excepția spiritelor, tot ceea ce noi cunoaştem sau concepem nu sunt 
niciodată decât propriile noastre idei. Când deci ziceți că toate ideile 
sunt prilejuite de nişte impresii ale creierului, concepeţi acest creier, da 
sau nu? Dacă-l concepeți, vorbiţi în acest caz de idei care sunt 
întipărite într-o idee care produce această idee însăşi — ceea ce este 
absurd. Dacă nu-l concepeţi, atunci vorbiţi într-un mod neinteligibil, în 
loc să formaţi o ipoteză rezonabilă”€. 

Berkeley pare să ignore că absurditatea pe care el o semnalează şi 
o sancţionează mai sus rezultă tocmai din interpretarea subiectivistă a 
unei probleme de știință. Ceea ce ne arată o dată în plus gratuitatea 
afirmației că prin adoptarea concepţiei sale investigaţiile ştiinţifice ar fi 
mult uşurate. 


4. Critica noțiunii de „materie sau substanță 
corporală”. Filosofia ca nouă ancilla theologiae 


Sprijinit în principal pe principiul empirist că noţiunile abstracte 
sunt lipsite de valoare reflectorie și pe doctrina subiectivistă a 
calităților, Berkeley purcede la o amplă şi ingenioasă critică a noțiunii 
de substanță materială. El afirmă mai întâi că o asemenea noţiune cum 
este aceea de:matepie sau de substanță corporală (Matter or corporeal 
substance) implică contrazicerea şi prin aceasta inexistența unui 
conținut real. Potrivit cu spusele filosofilor, afirmă el, prin materie 
„trebuie să se înțeleagă o substanţă inertă, insensibilă, în care subzistă 
în mod real întinderea, figura și mişcarea. Dar din cele arătate este 
evident că întinderea, figura şi mişcarea sunt numai idei existente în 
minte şi că o idee nu poate semăna decât cu alta şi că deci nici ideile, 
nici prototipurile lor, nu pot exista într-o substanță lipsită de percepere 
(unperceiving substance)””. În prima parte a acestui fragment în care 
Berkeley se pronunță asupra felului cum filosofii au definit materia ca 
fiind inertă — în acest punct părerea lui e identică cu cea a lui Locke — 
există o frântură de adevăr. Modul mecanicist de gândire favoriza 


76G. Berkeley, Oeuvres choisies, vol. I, pp. 193-194. 
TG, Berkeley, Principles, p. 414 (§ 9). 

opinia că mişcarea şi substanța ar fi entităţi separate. Este de asemenea 
adevărat că gânditorii secolului al XVII-lea nu au dezvoltat suficient 
teza unităţii dintre substanţă şi calități, dintre obiect şi proprietăți, 
dintre esență şi fenomen. Dar Berkeley, ca şi Locke, comite un fals 
pretinzând că filosofii definesc materia sau substanța corporală prin 
lipsa mişcării. „Nici nu acționează, nici nu percepe şi nici nu este 
percepută — spune Berkeley, căci aceasta e tot ceea ce se înțelege când 
se spune că materia e o substanță inertă, insensibilă şi necunoscută; o 
definiţie care e formată numai din expresii negative, exceptând doar 
noțiunea de a subzista sau de a suporta. Atunci însă trebuie amintit că 
ea nu suportă absolut nimic şi insist să se ia în considerare că o astfel 
de definiție nu înseamnă mai mult decât aceea despre neființă 
(nonentity)"2. În legătură cu lipsa de activitate a materiei este suficient 
să amintim că marii filosofi ai secolului al XVIl-lea — Galilei, 
Descartes”, Bacon, Hobbes — au evidenţiat legătura dintre materie şi 
mişcare, iar Spinoza a pus această legătură în plină lumină când a 
caracterizat substanța ca fiind „causa sui”'80. Falsul este agravat de 
faptul că spiritele, pe care Locke şi Berkeley le reintroduc în filosofie, 
deşi sunt nevoiți să recunoască că nu ştiu ce sunt ele, sunt înzestrate cu 
atributul esenţial de activitate. La Berkeley este evident că nu motive 
ştiinţifice l-au determinat să critice conceptul de substanță materială. 
Presupusa „definire” a materiei prin pasivitate constituie la 
Berkeley un element esențial în negarea existenței substanţei 
corporale. Acest lucru îi era necesar pentru a lăsa să se înțeleagă, 
sugerând prin analogia relației dintre conştiinţa şi mișcarea corpului 
uman, că preeminenţa spiritului se impune de la sine. Dacă materia 


78 Ibidem, pp. 426 (§ 68). 
79 În fizica sa Descartes a atribuit materiei o forță creatoare de sine stătătoare şi 
a considerat mişcarea mecanică drept viața materiei... În cadrul fizicii sale, materia 
reprezintă unica bază a existenţei şi a cunoaşterii” (Sfânta familie, Marx-Engels, 
Opere, vol. 2, p. 141); Descartes însuşi subliniază: „Când concepem substanța, 
concepem numai un lucru care există în aşa fel încât nu are nevoie decât de sine însuşi 
pentru é a exista” (Les Principes de la Philosophie, Partea |, § 51). 
0 Mario Bunge apreciază că teza spinozistă substantia est causa sui semnifică 
nu numai că substanța autosubzistă, ci şi că autoexistă, se automişcă şi autocauzează 
(self-caused) (Op. cit., p. 178). 

este pasivă, atunci ea nu poate fi „agentul” sau „cauza eficientă” a 
percepțiilor noastre: „cum ar putea — se întreabă Berkeley în Dialoguri — 
ca ceea ce este inactiv să fie totuşi o cauză; sau ceea ce nu este 
înzestrat cu gândire să fie o cauză față de gândireY'5!. Materia fiind o 
idee generală de negare a tuturor calităților particulare, ea este pentru 
Berkeley o simplă „idee despre existență în general”, „un nu-știu-ce”, 
adică nimic&?. 

Această concluzie Berkeley a pregătit-o minuţios prin concepţia 
sa asupra abstractizării, în care el neagă orice valoare cognitivă ideilor 
generale abstracte. În ceea ce priveşte argumentele sale că definirea 
materiei prin expresii negative, cu excepția faptului că aceasta este 
substrat, observăm că excepţia este fundamentală în această definire — 
prin aceasta se afirma ceea ce se considera cel mai general în lucruri. 
Şi această afirmare este implicit o negare a trăsăturilor particulare ale 
materiei, trăsături de care se face abstracţie în travaliul cunoaşterii. Am 
mai menționat că „expresiile negative” semnalate de Berkeley cu 
referire specială la materie („nu acționează, nu percepe şi nu e 
percepută”) nu sunt de fapt caracteristice concepțiilor despre materie la 
care se referă el. Dar un anumit proces de negaţie este prezent în elabo- 
rarea noțiunii de substanță materială. Procesul de abstractizare — orice 
proces de abstractizare — presupune negaţii succesive în obținerea 
abstracţiunilor. Acest lucru Berkeley trebuia să-l cunoască, deoarece 
problema a fost tratată cu mare adâncime de către Spinoza. Dar 
Berkeley face cu totul „abstracţie” de filosofia lui Spinoza, la care ar fi 
găsit rezolvată şi problema raportului dintre substanţă şi mişcare. 


* 


Unul dintre cele mai importante şi mai des repetate argumente 
folosite de Berkeley împotriva substanței materiale este cel al deose- 
birii şi al lipsei de asemănare dintre obiectele exterioare şi ideile 
noastre. Această problemă l-a dus pe Locke la concluzii agnostice. 
Berkeley trage concluzii subiectiviste, adică de negare a existenței a 


8l G. Berkeley, Oeuvres choisies, vol. I, p. 205. 
82 Idem, Principles, p. 416 (§ 17); Oeuvres choisies, vol. I, pp. 214, 217. 

orice ar fi diferit de senzațiile noastre. Acest argument este astfel redat 
în Principii: „o idee nu poate să semene cu nimic altceva decât cu o 
altă idee: o culoare şi figură nu poate semăna decât numai cu altă 
culoare şi figură. Dacă am privi cu mai mult răgaz în gândurile noastre, 
am găsi că este cu neputinţă să concepem o altă asemănare decât aceea 
dintre idei”, 

Acest fel de argumente este folosit pe larg în Dialogurile dintre 
Hylas şi Philonous. Cum este posibil, se întreabă aici Berkeley, ca 
nişte lucruri atât de mereu şovăitoare şi variabile cum sunt ideile 
noastre să poată fi copii sau imagini a ceva fix şi constant? Altfel spus, 
cum pot ideile noastre, care variază în funcţie de diversele modificări 
de distanță, de mediu sau în raport cu organele sau instrumentele de 
percepție, să reprezinte exact obiectele materiale determinate? Cum 
putem fi noi în stare să distingem copia veritabilă de toate celelalte, 
false? „Un lucru real, în el însuşi invizibil, poate fi asemănător unei 
culori, sau un lucru real care nu poate fi auzit asemănător unui sunet? 
Într-un cuvânt, un lucru poate fi el asemănător unei senzaţii sau unei 
idei, fiind el însuși cu totul altceva decât o senzaţie sau o idee?”®*. 
Întrebarea lui Berkeley este concluzivă în sensul subiectivismului. 


x 


În cele de mai sus am urmărit cum Berkeley a încercat, printr-o 
savantă şi subtilă conjugare a ideilor sale despre abstracție, calități şi 
lucruri, să substituie realității materiale o existență definită în termeni 
exclusiv subiectivi. Pe această cale, el a „transformat” lucrurile în 
simple „asociaţii de senzaţii”, iar materia într-un „cuvânt” fără nici un 
corespondent real. 

Dar definirea existenţei prin percepere (esse est percipi) implică 
solipsisrnul drept concluzie finală necesară. Nu o asemenea concluzie 
îl interesa însă pe viitorul episcop de Cloyne, nu pentru aşa ceva s-a 
străduit el să născocească idealismul subiectiv. În intenţia autorului 
său, subiectivismul (Principiul meu nou, principiul meu mare” îl 


83 G. Berkeley, Principles, p. 414 (§ 8). 
84 G. Berkeley, Oeuvres choisies, vol. |, pp. 187--188. 

numeşte Berkeley în al său Caiet de note) trebuie să joace, în raport cu 
substanța materială, rolul maurului din Veneţia. Cu alte cuvinte, 
Berkeley oferă subiectivismului rolul exclusiv de instrument al respin- 
gerii concepțiilor antiteologice. În rest, el trebuie să cedeze locul — 
respectiv să se integreze — idealismului teologic. Perspicacele gânditor 
irlandez şi-a dat seama de timpuriu că elementele subiectiviste din 
filosofia lui Locke, dezvoltate în măsura cuvenită, pot fi profitabile 
teologiei. În acest fel devine subiectivismul aliatul idealismului 
obiectiv teologic, cu scopul de a infirma conţinutul cognitiv al 
categoriei de materie, categorie pe care Berkeley o considera — just, 
desigur — ca fiind nucleul concepțiilor şi atitudinilor ireligioase: „Eu nu 
tăgăduiesc existenţa lucrurilor pe care le putem percepe prin simţuri 
sau reflecţie. Nu pun la îndoială că lucrurile pe care le văd cu ochii mei 
şi le ating cu mâinile mele există, există cu adevărat. Singurul lucru a 
cărui existență noi o negăm este ceea ce filosofii numesc materie sau 
substanță corporală”55. 

De îndată ce consideră că a reușit să dovedească lipsa de conţinut 
a noțiunii de materie, Berkeley se străduiește să pună de acord tezele 
sale subiectiviste cu cele teologice, preocupare care constituie laitmo- 
tivul tuturor scrierilor sale filosofice, începând cu Caietul său de note 
(Common Place Book) redactat în tinereţe şi sfârșind cu Siris (1744). 
În această ultimă lucrare, concepţia sa capătă o coloratură pregnantă de 
realism platonician, prefigurat de altfel încă în Principii şi în Dialoguri. 
Conţinutul tuturor lucrărilor lui Berkeley duce la constatarea că efortul 
de a dovedi inexistența substanţei corporale şi existența celei spirituale 
este, o constantă a gândirii lui. Desigur, acesta trebuie să fie rezultatul 
faptului că episcopul irlandez a sesizat primejdioasele implicaţii ale 
„dualismului substanței”, dualism care prin felul în care pune 
problemele şi prin implicaţiile sale — dezvăluite mai ales de sensurile 
operei ştiinţifice a lui Descartes — împinge puternic pe primul plan 
substanța materială. Berkeley, fiu credincios al bisericii, îşi propune să 
înlăture acest „dualism”, dar într-un mod invers modalității spinoziste. 
Bazat pe principiul empirist al cunoașterii interpretat subiectivist, 


85 G. Berkeley, Principles, p. 419 (§ 35). 

Berkeley neagă existenţa substanţei materiale şi recomandă folosirea 
cât mai circumspectă a cuvântului de materie. Berkeley este atât de 
conștient de implicaţiile antiteologice ale categoriei de materie — care 
încurajează „înclinarea depravată a inteligenţei către ateism” — şi de 
marea ei putere de subminare a oricărei concepții spiritualiste, încât nu 
ezită să atragă atenţia că termenul de materie nu încetează să fie primcj- 
dios nici chiar atunci când materia este concepută ca fiind creată de 
divinitate din nimic. De altfel, Berkeley consideră că teza creaţiei 
materiei din nimic nu se poate susține. O asemenea teză, spune el, 
reprezintă „o atât de mare dificultate” încât filosofii, „chiar şi dintre cei 
care au susținut existența lui Dumnezeu, au considerat materia ca fiind 
necreată și coetemă cu EI”. Se observă aici că Berkeley și-a dat 
seama cu mare precizie de caracterul disjunctiv al raportului dintre 
materie şi divinitate. De aici şi marea lui insistență constantă în respin- 
gerea categoriei de materie. 

Prin prisma unor asemenea raţiuni se străduieşte Berkeley să 
coreleze astfel tezele subiectiviste cu cele teoretice încât subiec- 
tivismul să servească țelurilor mai înalte ale teologiei creştine. Dar prin 
însăşi natura lui, subiectivismul implică solipsismul. Şi tocmai 
împotriva acestei implicații depune Berkeley mult efort; iar până la 
urmă gândirea lui subtilă găsește şi aici un „argument” în favoarea 
existenţei divinității. În acest sens, la obiecţia inserată în Principii că, 
dacă lucrurile există numai în măsura perceperii lor, atunci ele trebuie 
să dispară imediat ce eul nostru încetează să le mai perceapă, Berkeley 

— împrumutând o idee a lùi Locke — răspunde: „Masa la care scriu spun 
că există, ceea ce înseamnă că o văd şi ating; şi chiar dacă m-aş afla în 
afară de cabinetul meu, aş putea să spun că ea există, înțelegând prin 
aceasta că dacă aș fi în cabinet aş putea-o percepe sau că un alt spirit o 
percepe cu adevărat”. Ceea ce înseamnă că „asociaţiile de senzaţii”, 
adică „lucrurile”, „nu există prin ele însele, ci sunt suportate sau există 
în suflete sau substanţe spirituale”88. 

sG. Berkeley, Oeuvres choisies, vol. I, p. 282. 

1 Idem, Principles, p. 431 (§ 92). 
88 G. Berkeley, Principles, pp. 413, 430 (§§ 3, 89). 

Această problemă dificilă este dezvoltată apoi în Dia/oguri, unde 
se arată că în lipsa cutărui sau cutărui spirit individual, lucrurile 
„trebuie să existe într-un alt spirit. Când eu neg lucrurilor sensibile o 
existență în afara inteligenței nu mă refer la inteligența mea în 
particular, ci la orice inteligență. Acum este evident că ele au o 
existență exterioară inteligenței mele pentru că eu probez prin 
experiență că ele sunt independente. Există deci o altă inteligență în 
care ele există n i intervale perceperilor pe care le am eu; aşa cum au 
existat înaintea "naşterii mele, tot aşa va trebui ca ele să existe după 
presupusa mea dispariție. Şi cum aceasta este valabil şi în raport cu 
toate celelalte spirite create şi finite, urmează în mod necesar că există 
o inteligență omniprezentă și eternă, care cunoaşte şi cuprinde toate 
lucrurile şi le prezintă vederii noastre într-un anumit fel şi conform 
anumitor reguli pe care Ea le-a stabilit şi care sunt numite de noi /egi 
ale naturii”. În continuare, Berkeley se crede îndreptăţit să precizeze 
că din existența eului individual şi din dependenţa de altceva a 
perceperilor sale se deduce în mod necesar „existența lui Dumnezeu și 
a tuturor lucrurilor create în inteligenţa lui Dumnezeu”8. Acesta este, 
după expresia lui Russell, argumentul „cu totul nou” asupra existenței 
lui Dumnezeu, „născocit” de către Berkeley”. Caracterul subiectiv şi 
sofistic al acestui „argument” este evident, demonstrația mişcându-se 
în cerc. Pentru a putea afirma existenţa lucrurilor, viitorul episcop este 
nevoit să recurgă la divinitate. lar această neputinţă a teoriei de a 
rezolva altfel problema probează existența divinității! 


* 


Ne amintim că Berkeley defineşte existența prin percepere şi că 
substanței corporale i se neagă existența tocmai pentru că nu 
îndeplineşte această condiţie. În acest caz, se pune problema: cum 
poate totuşi ajunge Berkeley la certitudinea existenţei substanței spiri- 
tuale? S-a văzut că, pentru a atesta existența „lucrurilor” în absența 
eului particular, Berkeley apelează la divinitate, care, printr-un act de 


59 Idem, Oeuvres choisies, vol. 1, pp. 229-231. 
% B. Russell, Histoire, p. 655. 

percepere continuă, asigură dăinuirea obiectelor. Această „explicație” 
este completată pe linie epistemologică în chipul următor: din faptul că 
avem senzaţii (idei) care se succed într-un anumit fel, noi deducem 
existența unei oarecare catizehde care aceste idei depind. Această cauză 
nu poate fi o calitate sau o idee și nici o combinaţie de idei, deoarece 
acestea sunt, prin propria lor natură, „pasive”. Cauza ideilor trebuie să 
fie o “substanță. Această substanță nu poate fi cea corporală, pentru că, 
existența fiind definită prin percepere, substanța corporală nu există. Şi 
chiar dacă ar exista, ea n-ar putea fi cauza ideilor, pentru că, afirmă 
Berkeley, ea se caracterizează prin pasivitate. Caracteristica de a fi 
activă aparținând numai substanței spirituale, numai aceasta poate fi 
cauza ideilor?!... i 

Ce ar putea fi această substanță spirituală activă, care produce 
ideile noastre? Din felul în care a conceput Berkeley calităţile s-ar 
putea conchide că este vorba de spiritul individual. O asemenea 
concluzie însă ar primejdui în mod grav ideea de divinitate, deoarece 
în acest caz lumea ar fi o simplă iluzie a eului. De aceea, Berkeley 
caută să integreze iluzionismul solipsist, care decurge din definirea 
existenței prin percepere, unui iluzionism de ordin cosmic, divin. În 
spiritelor erlerik. Ideea că spiritul, spre deosebire de materie, se carac- 
terizează prin activitate o deduce Berkeley din aptitudinea eului de a 
produce idei. „Constat că eu pot produce după voie idei. în mintea mea 
şi să modific şi să schimb scena ori de câte ori consider potrivit. Nu 
trebuie decât să vreau şi în fantezia mea apare de îndată cutare sau 
cutare idee; şi prin aceeaşi aptitudine ea se şterge şi face altora loc. 
Această producere şi înlăturare a ideilor ne îndreptățește să denumim 
sufletul. activ”. Dar, spre deosebire de ideile fanteziei, „ideile rea 


percepute” te de către simțuri nu au aceeaşi dependenţă « de voința mea. Nu 
stă în puterea mea, când îmi deschid ochii în plină lumina a soarelui, să 
aleg dacă să văd sau nu, sau să determin ce obiecte particulare să se 
prezinte ochilor mei; şi tot aşa stau lucrurile şi în ce priveşte auzul | 


alte simțuri; ideile imprimate în simțurile mele nu sunt creaţii a 
91 G. Berkeley, Principles, p. 418 ($ 26); Oeuvres choisies, vol. I, pp. 205-207. 

propriei voințe. Există prin urmare o altă Voinţă sau Spirit care le 
produce". ` 

O asemenea întemeiere a activității reale a lumii externe în acti- 
vitatea imaginară a eului nu putea să ducă decât la un fantomatic 
univers spiritual. Berkeley ne asigură că acest {niver este alcătuit din 
idei (senzaţii) şi din spiritele care au aceste idei. Dar ce sunt aceste 
spirite nu ni se spune. Afirmațiile lui Berkeley asupra existenței 
acestora se întemeiază pe şubreda analogie dintre om şi univers, despre 
care Hume arată pe drept că este lipsită de orice valoare. Despre aceste 
existențe substanțiale — spiritele finite şi spiritul suprem — Berkeley 
recunoaşte cu francheţe că nu avem şi nici nu putem avea vreo idee 
definită. Nici nu poate fi altfel pentru o concepţie care construieşte 
pornind de la date introspective. „Ne dăm seama -— afirmă Berkeley — 
de existența noastră proprie prin introspecţie sau reflecţie, iar de aceea 
a altor spirite prin rațiune. Putem spune că avem o anumită cunoaştere 
sau noțiune despre minţile noastre proprii, precum şi despre alte spirite 
şi fiinţe active, despre care nu avem însă idei în sensul riguros al 
cuvântului”*. 

Ce îl face pe Berkeley să afirme că despre existenţele spirituale, 
care ar fi în fond elementele esențiale şi determinate ale realității, nu 
avem idei propriu-zise? Filosoful irlandez insistă în mod repetat asupra 
deosebirii dintre spirit şi idei. Despre spirit el afirmă că este o existență 
activă, un agent, pe când ideil& ar fi pasive şi inerte. Gândirea, 
perceperea şi voința sunt atributele definitorii ale spiritului; iar ideile 
nu sunt altceva decât rezultatul pasiv al însuşirii spiritului de a percepe. 
Datorită acestor deosebiri pe care le stabilește între aceste două 
categorii de „lucruri”, Berkeley este nevoit să recunoască că despre 
spirite, inclusiv despre spiritul suprem, nu avem şi nici nu putem avea 
„nici o idee”, ceea ce înseamnă că nu le putem cunoaște. Aceasta 
pentru că — explică Berkeley — o idee inactivă, a cărei existență constă 
în a fi percepută de către spirit, nu poate fi o imagine a unei existențe 
active şi de-sine-stătătoare cum e spiritul”. 

%2 G. Berkeley, Principles, p. 418 ($$ 28-29). 


9 Ibidem, p. 430 ($ 89). 
94 Ibidem, p. 440 ($$ 135, 138-139). 

Deşi afirmă că spiritul nu poate fi perceput, aceasta nu îl 
împiedică pe Berkeley să susțină că spiritul este o substanță. Ne 
amintim că exact pentru acelaşi motiv Berkeley a conchis asupra 
inexistenței materiei. Nu insistăm acum asupra acestui lucru, mulțu- 
mindu-ne să consemnăm această contradicţie pe care a analizat-o 
amănunțit la timpul său Hume. Prin urmare, neputința de a avea idei 
despre substanţa spirituală ține de sus-amintita deosebire dintre spirite 
şi idei. „Sufletele şi ideile sunt lucruri cu totul atât de diferite, încât 
dacă spunem că «ele există», «sunt cunoscute», sau ceva asemănător, 
aceste cuvinte nu pot fi considerate ca semnificând ceva comun 
ambelor naturi. Nu există nimic asemănător sau comun în ele; şi a 
aştepta ca printr-o multiplicitate sau lărgire a facultăţilor noastre să 
putem să devenim vreodată capabili să cunoaştem un spirit tot aşa cum 
cunoaştem un triunghi, pare tot atât de absurd ca şi cum am spera să 
vedem un sunet”. La ediţia din 1734 a Principiilor, Berkeley a adăugat 
la cele de mai sus: „Cred că nu putem spune, în sensul strict al cuvân- 
tului, că avem o idee despre o existență activă sau despre o acţiune, 
deși putem spune că avem o noțiune despre ele”. Aceeași idee este 
reafirmată în Dialoguri: „am despre spirit o noțiune cu toate că n-am 
despre el, strict vorbind, o idee. Nu-l percep ca pe o idee, nici prin 
mijlocirea unei idei, ci-l cunosc prin reflecţie”*5. Berkeley recunoaşte 
că această „noţiune” de Dumnezeu este „extrem de inadecvată”, pentru 
că decurge nu din percepţie, ci pe cale de reflecţie. Din existența mea şi 
din dependenţa ideilor mele față de ceva exterior mie — scrie Berkeley 
— eu deduc „existenţa lui Dumnezeu și a tuturor lucrurilor create în 
inteligența lui Dumnezeu”*$. Paradoxul soluţiei berkeleyene constă în 
faptul că, în timp ce existența substanţei materiale este negată pentru 
că nu este direct percepută, ci ar apărea doar ca rezultat al reflecției, 
existența substanței spirituale este afirmată tocmai pe baza numitei 
reflecţii. 

Pe scurt spus, afirmarea existenței substanței spirituale (spiritual 
substance) nu este bazată pe percepere, cum ar fi de aşteptat să fie la un 
empirist care el însuşi se pretinde ca atare, ci pe „argumente” extraper- 


95 gg idem, p. 441 (§ 142); Oeuvres choisies, vol. |, p. 234. 
6 G. Berkeley, Oeuvres choisies, vol. 1, p. 231. 

ceptibile, deşi şi aici percepțiile eului sunt punctul de plecare. Astfel, 
Berkeley deduce prin introspecţie existența eului. Din ideile 
(percepțiile) pe care le are eul despre sine şi despre alte ființe se 
deduce existența unor spirite particulare, asemănătoare nouă. Din 
perceperea celorlalte lucruri existente în univers se deduce existența 
spiritului suprem, deoarece acele lucruri nu pot exista decât dacă există 
un spirit care să le perceapă în permanență. În favoarea tezei acestui 
spirit suprem, „care > produce totul” şi „prin care toate lucrurile există”, 
Berkeley mai aduce drept argumente „ordinea” şi „armonia” care 
există în întreaga alcătuire şi mişcare a universului, respectiva senza- 
țiilor noastre. Prin urmare, „tot ceea. ce percepem” este, în ultima 
instanță, un 'efept al puterii divine”. 

Riguros vorbind, prin introspecţie nu se pot obține decât concluzii 
probabile şi nu sigure asupra existenţei celorlalte spirite umane. Acesta 
trebuie să fi fost motivul care l-a determinat pe Berkeley să apeleze tot 
la divinitate pentru a asigura comunicarea dintre oameni. Aceasta 
pentru că — raționează Berkeley — noi avem o oarecare cunoștință 
despre alte spirite prin intermediul mişcărilor corpurilor ataşate acestor 
spirite, iar pentru a exercita o influență oarecare asupra altor persoane, 
omul n-are alt mijloc decât mişcarea membrelor sale. Dar, perceperea 
acestor mişcări depinde cu totul de voinţa Creatorului, care asigură 
existența oricărei idei (percepții) în spiritele finite şi create. Prin 
urmare, tot Dumnezeu trebuie să asigure şi informațiile noastre despre 
alți oameni. „El singur este acela care, «susţinând toate lucrurile prin 
cuvântul puterii Sale», menţine între spirite acele legături prin care 
unul este în stare să perceapă existența celuilalt. Și totuşi lumina 
aceasta curată şi clară, care luminează fiecăruia, este ea însăși 
invizibilă”%, 

În acest fel, divinitatea devine la Berkeley noțiunea centrală cu rol 
de spirit absolut, capabil să intervină în rezolvarea tuturor problemelor. 
Datorită acestui rol, Berkeley revine deseori spre a ne convinge că 
divinitatea este existența absolută şi incontestabilă. Aceste reveniri 


97 G. Berkeley, Principles, pp. 441-442 (§§ 145-148); Oeuvres choisies, vol. 1, 
p. 199. 
9% Idem, Principles, p. 442 ($ 147). 

sunt un indiciu al faptului că filosoful irlandez resimte fragilitatea 
construcţiei sale de idei, construcţie care face din spiritul suprem 
personajul atât de omniprezent şi atotputernic încât, asemenea zeului 
indian Shiva, oriunde şi în tot ceea ce există se arată o față a sa. 

Pentru. Perkeley, această divinitate creatoare a întregii existențe şi 
intim în releu umane pe care ea însăşi le-a creat. Filosoful irlandez 
subliniază în acest sens că „pentru cel care este capabil de cea mai 
neînsemnată putere de reflecţie nimic nu poate fi mai evident decât 
existența lui Dumnezeu sau a unui spirit intim prezent în minţile 
noastre, care produce în ele întreagă această varietate de idei sau 
senzaţii, care ne afectează neîntrerupt, (un spirit) de care depindem 
complet, pe scurt, «în care trăim, ne mişcăm şi ne avem fiinţa». 

În toate explicaţiile de mai sus asupra substanţei spirituale se 
observă că Berkeley a părăsit cu totul definirea empiristă a existenței. 
Ne amintim că întemeierea existenței în percepție îi facilitase filoso- 
fului irlandez negarea existenței materiei. Acelaşi principiu trebuia să-l 
ducă și la negarea existenţei substanței spirituale. Acest lucru nu intra 
însă în vederile viitorului episcop. El este pe deplin conştient şi de 
implicaţiile acestei probleme şi de greutatea de a folosi argumentele 
empirice numai împotriva substanței materiale şi de a le cenzura 
funcţionarea în privinţa substanţei spirituale. Berkeley însă nu se 
intimidează în fața acestei greutăţi pentru surmontarea căreia 
cheltuieşte întreaga sa subtilitate de spirit, care este una dintre cele mai 
remarcabile. Că deseori sofismul nu se lasă ocolit, aceasta este 
adevărat. După cum se întâmplă şi ca problema să fie eludată. Astfel, 
la observaţia judicioasă, făcută de oponentul său din Dialoguri, Hylas, 
că aceleaşi argumente care se pot aduce împotriva existenţei lucrurilor 
sensibile într-un substrat material pot fi valabile şi împotriva existenţei 
lor într-o substanță spirituală, Philonous-Berkeley nu poate replica 
decât că vorbele nu trebuie înțelese într-un sens „grosier şi literal”. 
„Ceea ce vreau să spun este doar că inteligenţa înțelege sau percepe 
obiectele şi că ea este afectată din exterior, adică de o existență 


” Ibidem, p. 442 ($ 149). 

distinctă de ea însăşi”!%. Or, tocmai aceasta este problema. Dacă 
această „existenţă distinctă” nu poate fi materia, cum poate fi ea un 
spirit? Berkeley spune că aceasta o deduce prin rațiune, aceeaşi rațiune 
căreia nu i se recunoaşte competenţa când este vorba de materie. În 
plus, această „raţiune” pe care o reclamă Berkeley să-i dovedească 
existența spiritelor extene şi a divinității nu se poate sprijini, cum am 
văzut, decât pe introspecţii şi analogii superficiale. Rezultatul este că 
existența substanţei spirituale este postulată, deşi asupra ei „nu avem 
idei în sensul riguros al cuvântului”. În schimb, lipsa unor asemenea 
idei a fost considerată ca un argument cu totul doveditor al inexistenței 
substanței materiale. 

Dacă urmărea cu consecvență cerințele principiului empirist, 
Berkeley trebuia să conchidă fie că nu există nimic exterior propriului 
eu (poziţia solipsistă), fie că nu este posibil să ne pronunțăm cu certi- 
tudine asupra a ceea ce este exterior spiritului nostru (poziţia lui 
Hume). Berkeley însă amestecă argumentele empirice cu cele logice, 
aplicând când unele, când altele, după cum o cer tezele pe care 
urmăreşte să le ateste. În acest sens, B. Russell apreciază, referindu-se 
la valoarea argumentelor lui Berkeley, că „este un semn de slăbiciune 
să se amestece argumentele empirice cu cele logice, deoarece dacă 
ultimele sunt valabile, primele devin inutile”!0!. Într-adevăr, dacă 
argumentele logice ale lui Berkeley în favoarea tezei existenței 
substanței spirituale sunt valabile, atunci argumentele empirice de 
negare a substanței materiale îşi pierd utilitatea, deoarece şi aici ar 
trebui aplicate aceleaşi argumente logice. Şi invers, dacă argumentele 
empirice sunt valabile în privința lucrurilor materiale, ele ar trebui să-şi 
dovedească această valabilitate şi în privința existenţei spirituale. O 
asemenea consecvență însă nu caracterizează concepția lui Berkeley. 
Inconsecvenţa care caracterizează această filosofie este fructul prio- 
rității tezelor teiste asupra argumentelor. Ceea ce este o dovadă că 
filosofia a redevenit la Berkeley, cum am mai menţionat, o ancilla 
theologiae. 


100:6; Berkeley, Oeuvres choisies, vol. |, p. 262. 
10l B, Russell, Histoire, p. 664. 

Deosebit de sensibil se arată Berkeley față de acuzaţia că el ar 
nega, în concepția sa, realitatea lucrurilor. Lui i se pare, dimpotrivă, că 
numai prin identificarea calităților lucrurilor cu senzațiile — aşa 
procedează el — s-ar conferi lucrurilor realitate, spre deosebire de 
materialişti, care le-ar nega-o, considerând că ele există într-o 
presupusă substanță materială. 

Am văzut că, în timp ce materialiştii înțeleg prin „calități 
sensibile” proprietăţi obiective ale lucrurilor, senzațiile nefiind decât 
oglindirea lor mintală, Berkeley reduce totul la senzaţii. De pe o 
asemenea poziţie teoretică răsare mirarea berkeleyeană că filosofii pot 
considera calităţile lucrurilor (= idei, în concepția lui) ca existând în 
afara minţii. „Ideile întipărite în simţuri — precizează Berkeley — sunt 
lucruri reale; sau există în realitate; aceasta nu o negăm, dar negăm că 
ele pot subzista în afara minţilor care le percep, sau că sunt copii după 
anumite prototipuri care există în afară de minte, căci existența 
adevărată a unei senzaţii sau idei constă în a fi percepută, şi o idee nu 
poate semăna cu altceva decât cu o idee”!%?. Certitudinea „realităţii” 
lucrurilor este pur subiectivă: „cu cât sunt eu mai sigur de propria mea 
existență, cu atât sunt mai sigur că există corpuri sau substanțe 
corporale (înțelegând prin aceasta corpurile pe care le percep prin 
simţurile mele)...”1%. 

Ideea realității lucrurilor este întărită şi prin afirmaţia că acestea 
există. într-o inteligență exterioară: „Pentru mine este evident... că 
lucrurile sensibile nu pot exista în altă parte decât într-o inteligenţă sau 
spirit. De unde conchid nu că ele n-au nici o existență reală, ci că — 
pentru că ele nu depind de gândirea mea, ci au o existenţă distinctă de 
percepția pe care o am eu despre acestea — trebuie să existe vreo altă 
inteligență în care ele există. Pe cât este deci de sigur că universul 
sensibil există în mod real, pe atât de sigur este că există un spirit 
infinit şi omniprezent care le conține şi le susține”!%. Pentru a respinge 
eventuala obiecţie că, definind prin percepere, rezultă că lucrurile sunt 
condamnate la o existenţă arbitrară dacă nu li se recunoaşte o existență 


102 G, Berkeley, Principles, p. 430 (§ 90). 
103 Idem, Oeuvres choisies, vol. k, p. 241. 
104 jbidem, pp. 197-198. 

exterioară, Berkeley, Spune” în Principii că „lucrurile. percepute prin 
simțuri pot fi numite. extene din punct de vedere al originii lor, întrucât 
nu sunt produse din interiorul sufletului nostru însuși, ci sunt întipărite 
de un Spirit, care se deosebeşte de acela care le percepe'"105. Ca atare, 
Berkeley conchide în chip ocazionalist: „există o existență care, în 
fiecare clipă, mă impresionează cu toate impresiile pe care le 
percep "1%. Berkeley caută să ne facă să credem că o asemenea 
concepție este naturală şi proprie tuturor oamenilor a căror minte nu a 
fost cuprinsă de către filosofi. În Dialoguri, la întâmpinarea interlocu- 
torului său: ce răspuns ar da grădinarul când ar fi întrebat dacă arborele 
există sau nu în afara conştiinţei lui, Berkeley spune că grădinarul ar da 
acelaşi răspuns ca şi el şi ca orice bun creştin, anume că „arborele real 
care există în afara inteligenţei lui este într-adevăr cunoscut şi conţinut 
de (adică există în) inteligenţa infinită a lui Dumnezeu”!%. 

În acest fel, totul nu este decât o emanaţie divină de percepții. O 
lume iluzorie produsă şi conținută de o existență presupusă. 

Pe lângă „meritul” că el ar susţine realitatea lucrurilor, spre 
deosebire de materialişti și de sceptici care le-ar nega-o, Berkeley îl 
revendică şi pe acela că doctrina sa este cât se poate de naturală, de 
vreme ce este atât de conformă bunului simț, adică este o concepție 
care concordă în întregime cu cea a oamenilor a căror minte nu a fost 
viciată de doctrinele filosofice. „Îmi place mult — spune el — să apelez 
la bunul simț pentru a stabili adevărul părerii mele. Întrebaţi pe 
grădinar de ce crede că cireşul de acolo din grădină există, şi el vă va 
spune că acesta există pentru că îl vede şi îl atinge; într-un cuvânt, 
pentru că îl percepe prin simţurile sale. Întrebaţi-l pentru ce crede că nu 
există un portocal aici, şi el vă va spune că acesta nu există pentru că 
nu-l percepe. Ceea ce percepe prin simţuri el îl numeşte un lucru real şi 
spune că este sau există, dar, ceea ce nu are capacitatea de a fi 
perceput, acest lucru nu are, pentru el, existență”!08. 


105 G, Berkeley, Principles, p. 430 ($ 90). 

106 Idem, Oeuvres choisies, vol. |, pp. 202-203. 
107 Ibidem, p. 236. 

108 /bidem, p. 235. 

Berkeley afirmă că el nu este autorul unor noi opinii, ci el s-a 
mărginit doar să pună în legătură două propoziţii larg răspândite şi 
acceptate: 

1.;„„lucrurile care se percep nemijlocit sunt lucruri reale”, 
propoziţie care ar exprima opinia mulțimii şi 

2. „lucrurile percepute nemijlocit sunt idei care nu există decât în 
inteligență , propoziţie care exprimă, crede el, opinia filosofilor. 

De aici Berkeley conchide că, în afara spiritelor, singurele lucruri 
real existente sunt ideile. lar această concepţie trebuie să fie în general 
acceptată, deoarece se întemeiază pe principii de asemenea general 
acceptate. Această concluzie ar mai semnifica, după acelaşi Berkeley, 
şi că principiile împinse până la capăt concordă cu „bunul simț”. 

Această originare a filosofiei în „bunul simț” (common sense) şi 
pretenția că o asemenea filosofie este „realistă” le vom reîntâlni 
ulterior la toți idealiştii subiectivi de tip pozitivist. 

În cazul valabilităţii acestor principii subiectiviște, se mai poate 
afirma că natura există? Da, răspunde Berkeley, „dacă prin;natgră se 
înțelege T numai seriile vizibile ale efectelor sau senzațiilor întipărite i 
sufletele noastre în conformitate cu anumite legi fixe şi generale”. Dar 
dacă natura e considerată ca altceva, „deosebită nu numai de 
Dumnezeu, ci şi de legile naturale și lucrurile percepute prin simțuri, 
atunci trebuie să mărturisesc că acest cuvânt este pentru mine un sunet 
gol, fără nici o semnificație inteligibilă. În acest înțeles natura e o 
himeră vană, introdusă de acei păgâni care n-au noțiuni clare despre 
atotputernicia şi perfecțiunea infinită a lui Dumnezeu”!0. Prin urmare, 
Berkeley admite_ natura numai ca ansamblu A E ai 


=» 


ordonate de Dumnezeu după reguli ¿ ale  salei Legile naturiji sunt tocmai 
aceste “reguli | ce emană din voința divină: “regulile : sau metodele 
stabilite, după care Spiritul de care depindem excită în noi ideile 
simțurilor, se numesc legi ale naturii; şi aceasta o învăţăm prin 
experiență, care ne arată că ideile cutare sau cutare sunt însoțite de 
cutare sau cutare alte idei, în ordinea stabilită a lucrurilor”. Aceste legi 
prin care „invizibilul Autor al naturii” animă universul sunt „fixe” şi 


109 jbidem, p. 284. 
110 G, Berkeley, Principles, p. 443 (§ 150). 

„imuabile” spre uşoara noastră orientare în mijlocul lucrurilor în care 
ne aflăm. Aceasta nu înseamnă că episcopul irlandez alungă miracolul 
din natură. După el, Atotputernicul creator al naturii poate considera 
necesar uneori să producă fenomene în afara ordinii pe care el însuşi a 
stabilit-o. Dar, adaugă Berkeley, aceste excepţii „trebuie făcute rar”, 
pentru a produce efectul doriti!!. 

Din analizele noastre consemnate mai sus credem că se desprinde 
cu suficientă evidență faptul că noțiunea de substanță pierde la 
Berkeley orice sens ştiinţific şi că toate argumentele şi demonstrațiile 
sale vizează tocmai înlăturarea unui asemenea sens. Întreaga operă a 
filosofului irlandez este conştiincios consacrată exclusiv acestui scop. 


5. Relaţia cauzală în interpretarea lui Berkeley 


Deşi Berkeley nu şi-a expus nicăieri în mod sistematic ideile 
asupra cauzalității, acestea se conturează suficient de clar atât din 
concepția sa de ansamblu, cât şi din referirile directe pe care le găsim 
presărate în opera sa. 

În opera sa, Berkeley tratează problema cauzalităţii într-un fel 
mult înrudit cu mitologiile arhaice. Lucrurile ca atare, nefiind pentru el 
decât „asociaţii de idei”, sunt cu totul lipsite de activitate, deci nu le 
este inerentă nici relaţia de cauzalitate. Însăşi mişcarea, fiind şi ea o 
exista « deci nici un fel de relaţii cauzale, După Berkeley, ar fi o dovadă 
de ignoranță o concepție care ar afirma existenţa relaţiei cauzale şi a 
esenței în lucrurile înseși: „Un mare îndemn de a ne considera ignoranţi 
în privința naturii lucrurilor este părerea curentă potrivit căreia orice 
lucru include în sine însuşi câuza însuşirilor sale; sau că există în orice 
obiect o esenţă internă care e izvorul din care curg calităţile lui 
distinctibile şi de care acestea depind”. Şi Berkeley propune, pentru a 
nu cădea în sclavia unei asemenea „ignoranţe”, acceptarea doctrinei 
sale care consideră lumea ca fiind opera unui Spirit suprem. Acest 
spirit este singura „cauză activă sau eficientă” existentă — fiind 


111 Ibidem, pp. 418, 425 (§§ 30, 63); Oeuvres choisies, vol. I, pp. 195-196. 

„absurd” să se presupună vreo altă cauză!!2. În acest fel, lumea apare în 
concepția berkeleyeană ca un capricios Joc al spiritului divin, care, prin 
voinţa sa, excită senzaţii în spiritele finite. În De Motu, lucrare scrisă în 
1720, Berkeley afirmă, contrar fizicii newtoniene pe care o respinge, 
că legea naturală sau cauzalitatea fizică nu este o cauzalitate reală, ci 
reprezintă exercițiul liber al activităţii divine. Datorită acestui fapt, 
adevăratele cauze ale mişcării cad cu totul în afara domeniului 
mecanicii". În altă parte afirmă că un fenomen cum este atracţia 
corpurilor, pe care fizica îl consideră un atribut universal al materiei, 
este un principiu care nu explică cauza, ci indică doar efectul (ceea ce 
este adevărat, dar soluția berkeleyeană este cu totul fantezistă): această 
cauză „nu poate fi decât voința unui spirit (will of a spirit)... Nu există 
aici nimic necesar sau esenţial, ci totul depinde de voința Spiritului 
cârmuitor...”. Potrivit unei asemenea concepții, ne apare cu totul logică 
invitaţia lui Berkeley de a se da atenţie în „studiul” naturii nu cauzelor 
eficiente, ci celor finale: „E clar, în primul rând, că truda filosofilor 
este zadarnică atunci când ei cercetează, ca ceva distinct de minte sau 
spirit, cauzele eficiente naturale. În al doilea rând, considerând că 
întreaga creațiune este opera unui Agent bun şi înțelept, s-ar cuveni ca 
filosofii să mediteze asupra cauzelor finale ale lucrurilor”. Este aici 
exprimat îndemnul nostalgic ca spiritul filosofic să se reîntoarcă, 
pocăit, la starea sa de regn spiritual inferior — ancilla theologiae — de 
care abia se eliberase după nenumărate peripeții. Neagă Berkeley 
putinţa noastră de a stabili concluzii sau legi generale printr-o atentă 
observare a naturii? Formal nu, dar ne atrage atenția — ceea ce era de 
prevăzut — că ideile sau “senzațiile noastre, nefiind oglindiri ale unei 
lumi independente de spirit, nu pot fi decât „semne” sau „indicii” 

informaționale trimise nouă de divinitate, spre mai uşoara noastră 
activitate, în conformitate cu intențiile ei!!4. Deci »legile” „semnifică 
„uniformitatea” activității creatorului. De aceea, crede “Berkeley, 
preocuparea filosofilor trebuie să se îndrepte spre cercetarea și 
înţelegerea acestor „semne” divine, iar nu spre explicarea lucrurilor 


112 G. Berkeley, Principles, p. 432 ($ 102); Oeuvres choisies, vol. I, pp. 206-207. 
AS „Cf Mario Bunge, Causality, nota, p. 5. 
4G. Berkeley, Principles, pp. 433—434 (§§ 105-107). 

„prin cauze corporale, doctrină care pare să fi îndepărtat prea mult 
mințile oamenilor de acel principiu activ, de acel spirit suprem şi 
înțelept «în care noi trăim, ne mişcăm şi ne avem ființa»”!!5. 

Prin concepţia sa despre cauzalitate, ca şi prin cea despre 
substanță, Berkeley se afirmă ca un gânditor adânc impregnat de 
spiritul gândirii medievale pe care el o vrea restaurată. 


6. Berkeley despre raportul dintre filosofia sa 
şi teologie 


s : i SI ES 
Din cele de mai sus rezultă că Mri berkeleyeðņ este 
constituit din trei elemente D) obiectele, care suit asöōciații de senzații; 


2)spiritele finite create de divinitate şi care percep lucrurilt 3) spiritul 
suprem, adică existenţa în întreaga ei plenitudine, care incită spiritele 
finite să perceapă obiectele. Întru totul o lume plăsmuită de o minte 
înclinată profund spre mistică. Acest iluzionism cosmic l-a îndemnat 
pe Kant să vorbească despre „idealismul mistic şi fantastic al lui 
Berkeley”!€, iar pe Marx să-l aprecieze pe Berkeley drept „reprezen- 
tantul unui idealism mistic în filosofia engleză”!!7. Caracterizarea de 
„idealism mistic” este într-adevăr definitorie pentru acest amestec de 
elemente subiectiviste şi teologice pe care-l întâlnim:la tot pasul în 
opera lui Berkeley. 

Istoria recentă a timpului său îi arătase pânditorului pios că 
deşteptarea spiritului laic din letargia sa medievală avusese drept 
ferment şi pavăză scepticismul — un scepticism selectiv, care viza în 
primul rând conţinutul dogmelor şi îndrepta atenţia minţii mereu 
iscoditoare către marele spectacol al naturii. Berkeley descoperă cu 
pătrundere — având probabil viu în minte exemplul lui Descartes — că 
asemenea noțiuni ca materie, lege, cauzalitate etc., al căror conţinut era 
mereu îmbogăţit prin investigaţiile ştiinţei experimentale şi genera- 
lizările filosofice, împing necontenit preocupările teologice la periferia 


115 Jbidem, p. 246 ($ 66). 

1167, Kant, Prolegomene, Bucureşti, 1924, p. 70. 

117 K, Marx, Contribuții la critica economiei politice, în Marx-Engels, Opere, 
vol. 13, Bucureşti, 1962, p. 68. 

interesului inteligenței. Făcând aceste constatări, Berkeley şi-a dat 
totodată seama că atâta vreme cât mintea omului nu se desprinde, prin 
zborul înaripat şi sobru al raţiunii, de faptul imediat, credința nu e 
primejduită. În consecință, Berkeley face din faptul imediat (= datul 
senzorial) pârghia esenţială a concepției sale în argumentarea inexis- 
tenței materiei. Și tot din acesta face, într-un mod demn de un conciliu 
grecesc, şi Sun nou argumeinț” — cum se exprimă Russell — asupra 
existenței lui Dumnezeu “(deoarece existența obiectelor este asigurată 
prin percepere, trebuie să existe o suprainteligenţă care să asigure în 
permanență serviciul de percepere!). În numele perceperii nemijlocite, 
Berkeley denunță cu vehemență „dubla existență” a obiectelor, 
deoarece aceasta ar fi „adevărata rădăcină a scepticismului”. Berkeley 
e convins că numai identificarea lucrurilor cu „percepțiile lor apără 
mintea de ispita, ereziilor sceptice, „deoarece cât timp oamenii cred că 
lucrurile reale subzistă în afara minții, iar cunoașterea lor este 
adevărată numai în măsura în care corespunde obiectelor reale, 
urmează că ei nu pot fi siguri că au o cunoaştere veritabilă. Căci — se 
întreabă el, ca şi Gorgias odinioară — cum se poate cunoaște că 
lucrurile care se percep sunt corespunzătoare acelora care nu au fost 
percepute sau care există în afara minţii?”!!8. Prin reducerea existenței 
lucrurilor la perceperea lor s-ar înlătura „simplu şi uşor” temelia 
întregului edificiu al scepticismului şi al materialismului: „Că 
substanța materială (material substance) a fost în toate epocile princi- 
palul partizan al ateilor, e inutil să relatăm. Toate sistemele lor 
monstruoase au o atât de vizibilă şi necesară dependenţă de ea, încât 
după înlăturarea acestei pietre unghiulare întregului edificiu ar cădea la 
pământ — până într-atât n-ar mai merita osteneala să acordăm o atenție 
desoebită absurdităţilor tuturor sectelor nenorocite ale ateilor”!!?. 
Berkeley se crede îndreptățit să afirme pe un ton tot atât de solemn 
ca şi în celelalte probleme, că „imaterialismul” său s-ar bucura de rarul 
privilegiu, dacă ar fi acceptat, de a aduce însemnate servicii nu numai 
credinței, dar şi ştiinţei. Aceasta s-ar realiza tocmai prin marea „simpli- 
ficare” pe care o prilejuieşte concepţia subiectivistă de a identifica 


118 G, Berkeley, Principles, p. 429 ($ 86). 
119 ibidem, p. 431 ($ 92). 

existența şi perceperea lucrurilor, fapt care ar face să dispară multele 
probleme încurcate care se datoresc punctului de vedere materialist. 
„Înlăturând materia sau existența absolută a lucrurilor corporale 
(Matter, or the absolute existence of corporeal objects)”, scepticii şi 
ateii ar fi, crede Berkeley, reduşi la tăcere, deoarece în acest fel s-ar 
atesta „presupunerea” că există „numai spirite şi idei”!20. Totodată 
împreună cu noțiunea de materie, ar fi îndepărtate toate problemele 
care au chinuit sufletul şi au îndemnat mintea să apuce pe căi nepioase. 
Berkeley nu precupeţeşte cuvintele pentru „avantajele” concepţiei sale 
imaterialiste”, „atât în privinţa religiei, cât şi a ştiinţelor”. Ar deveni cu 
totul de prisos asemenea probleme ca: interacţiunea dintre spirit şi 
materie, raportul substanță-accident, originea ideilor, dacă materia este 
sau nu infinit divizibilă, mişcarea corpurilor etc.!2!. Berkeley vrea 
astfel să ne convingă că lumea ar deveni simplă şi uşor de înțeles dacă 
toate aceste fenomene le-am pune pe seama unui Spirit absolut. 

În operele lui principale, în care încearcă să găsească o convingă- 
toare trăsătură de unire între subiectivism şi teologie, Berkeley se arată 
foarte grijuliu în a sublinia concordanța de conţinut a scrierilor sale cu 
concepția creştină. Privită problema pe o anumită latură a sa, Berkeley 
nu greşeşte afirmând această concordanță. Subiectivismul doctrinei 
creştine — şi al oricărei doctrine religioase — prezintă suficient de multe 
puncte de contact cu concepția proprie a lui Berkeley pentru ca acesta 
să fie încurajat şi îndreptăţit să afirme că subiectivismul său se află în 
consens cu conţinutul Sfintelor Scripturi. Biserica oficială nu a găsit 
nimic de obiectat, ci, dimpotrivă, se pare că a apreciat în mod deosebit 
criticile aduse de Berkeley ateismului în operele sale filosofice, cât şi 
în campania dusă împotriva „„liber-cugetătorilor” (the free-thinkers) în 
ziarul londonez „The Guardian”. Numirea sa ca episcop este grăitoare 
în acest sens. Că, pe de altă parte, principiul empirist just dezvoltat 
implică şi importante elemente antiteologice, aceasta nu s-a observat 
decât după apariţia lucrărilor lui Hume, fapt care a provocat energica 


120 Ibidem, pp. 439-440 ($ 133). 
O vervă „publicistică? asemănătoare în lăudarea „avantajelor” propriei 
filosofii întâlnim la James în Pragmatism. 


121 G, Berkeley, Principles, p. 429 ($ 85); Oeuvres choisies, vol. |, pp. 276-277. 

reacţie a şcolii scoțiene. În memorabila scrisoare adresată de Thomas 
Reid, iniţiatorul acestei şcoli, lui D. Hume, acesta mărturiseşte că nu 
şi-a dat seama de primejdioasele sale implicaţii ale empirismului 
pentru religie până la citirea Tratatului lui Hume. 

Cum prezintă însuşi Berkeley consonanta ideilor sale cu cele din 
Sfânta Scriptură? În Principii, ca şi în Dialoguri, filosoful irlandez 
susține, răspunzând unor eventuale obiecţii, că în opera sa nu se află 
nimic ce ar putea fi apreciat ca opus religiei. El afirmă că atât în 
Sfintele Scripturi, cât şi în lucrările sale, „Dumnezeu este reprezentat 
în ele ca Autorul unic şi nemijlocit al tuturor acelor efecte pe care nişte 
păgâni şi unii filosofi le atribuie în mod obişnuit Naturii, Materiei, 
Destinului sau vreunui alt principiu lipsit de raţiune”!22. Berkeley 
subliniază că în scrierile biblice nici măcar nu se pomeneşte de 
materie: „nu cred că în Sfânta Scriptură e undeva menţionat ceva 
despre ceea ce filosofii numesc materie sau existență a lucrurilor în 
afara minții. Astfel, Moise n-a vorbit nicăieri de crearea unor 
substanțe solide şi corporale — şi chiar de ar fi folosit, el sau alții, 
aceste cuvinte, ele trebuie să fie luate în sensul lor vulgar, nu filosofic, 
deoarece „în limbajul obişnuit obiectele simţurilor nu sunt numite idei, 
ci lucruri”. Moise menţionează soarele, luna și stelele, pământul și 
marea, plantele şi animalele. „Că aceasta există în mod real şi la 
început au fost create de Dumnezeu, eu nu o pun la îndoială”!?%. 

Dar problema cea mai interesantă pe care o atinge Berkeley în 
legătură cu această conformitate a filosofiei sale cu doctrinele 
religioase este problema creaţiei. Aceasta pentru că explicarea creaţiei 
de către el este revelatorie pentru înţelegerea anumitor aspecte ale 
filosofiei sale. Pentru Berkeley, actul creaţiei este un act de percepere a 
lucrurilor aşa-zis create. Despre creaţia lucrurilor — afirma Berkeley — 
se poate vorbi numai din momentul în care acestea au început să fie 
percepute de către spiritele finite, ele înseși creaţii ale divinității. Nu 
există creație la modul absolut, deoarece lucrurile au existat dintot- 
deauna în inteligența divină. „Toate lucrurile sunt cunoscute din 


122 G, Berkeley, Oeuvres choisies, vol. I, p. 239. 
123 Idem, Principles, p. 429 ($ 82). 
124 Idem, Oeuvres choisies, vol. I, pp. 263-264. 


143 


Nicolae Trandafoiu 


eternitate de către Dumnezeu sau, ceea ce înseamnă acelaşi lucru, ele 
au o existenţă eternă în inteligența sa; dar când lucrurile mai înainte 
imperceptibile pentru creaturi devin, printr-un decret al lui Dumnezeu, 
perceptibile pentru ele, atunci se spune că ele încep o existență 
relativă, în raport cu inteligenţele create. Citind deci povestea mozaică 
a creației, eu înțeleg că multiplele părți ale universului, au devenit 
gradual perceptibile pentru spiritele finite înzestrate cu facultățile 
potrivite; astfel încât toate spiritele finite care existau atunci le 
percepură cu adevărat. Acesta este sensul literal care mi-a fost sugerat 
mai întâi prin cuvintele Sfintelor Scripturi; şi ele nu conţin nici o 
menţiune sau idee, fie ea despre un substratum, despre un instrument 
sau despre o ocazie, fie despre o existență absolută”. Prin urmăre, aşa- 
numita creaţie a avut loc în momentul în care Dumnezeu a decretat ca 
lucrurile să devină perceptibile creaturilor inteligente, î în ordinea. şi 
modalitatea stabilită de el atunci, şi pe care noi o numim acum legitate 
naturală. Acesta este „sensul cel mai natural, cel mai simplu şi mai 
literal al povestirii mozaice a creației”!?5, 

Berkeley duce atât de departe corespondenţa dintre filosofia sa şi 
religie, încât ajunge să afirme că înseşi miracolele despre care se 
relatează în scrierile biblice sunt concordante cu propria sa concepție. 
La întrebarea dacă toiagul lui Moise s-a transformat de fapt în şarpe, 
iar apa în vin la nunta din Cana etc., sau toate acestea au fost doar 
simple iluzii, Berkeley replică: „...toiagul s-a transformat într-un şarpe 
real şi apa într-un vin adevărat... dacă toţi care sunt prezenți la o masă 
văd, miros, gustă şi beau vinul şi simt efectele lui, atunci nu se poate 
pune la îndoială realitatea lor...”!26. 

Berkeley consideră că, în afara marii simplităţi pe care o produce 
şi care ar fi de un real ajutor şi pentru cunoaşterea științifică, filosofia 
sa ar fi şi o contribuţie directă la apărarea și întărirea moralității. În 
acest sens, el consideră că doctrina — doctrina lui —, potrivit căreia 
Dumnezeu se află într-o strânsă uniune cu spiritele finite asupra cărora 
el acţionează direct, făcându-le să perceapă întregul vast spectacol al 
lumii după voinţa lui, este o garanţie de prim ordin pentru promovarea 


125 Ibidem, pp. 265-268. 
126 G. Berkeley, Principles, p. 429 (§ 84). 

moralității, deoarece această nemijlocită prezență a divinității în 
percepțiile noastre „ne umple inimile de o extraordinară circumspecţie 
şi frică sfântă, care e cel mai puternic imbold spre virtute şi cea mai 
bună apărare împotriva viciului”. Pentru a nu se îndepărta de virtute, 
Berkeley îndeamnă pe oameni — în finalul Principiilor — să venereze şi 
să adopte „adevărurile înălțătoare ale Evangheliei, a căror cunoaștere 
şi practicare este cea mai înaltă perfecţiune a naturii omeneşti”!?7. Şi în 
Dialoguri Berkeley subliniază importanța  conceperii prezenței 
divinității în orice percepere umană, deoarece dacă oamenii îşi 
reprezintă o divinitate îndepărtată, ei sunt prea adesea înclinați să-şi 
neglijeze conduita morală. Dar ei vor fi deosebit de vigilenți dacă o 
cred nemijlocit prezentă şi acționând asupra inteligenţelor lor fără 
intermediul Materiei”!?8, Deci, după Berkeley, conduita morală a 
omului este condiţionată şi asigurată de biciul fricii şi nu de propria 
conştiinţă — cum au preconizat marii pontifi ai spiritualităţii laice 
modeme: Descartes, Spinoza, Diderot, iar mai târziu Kant ş.a. Cele 
afirmate de Berkeley ne dau prilejul să reflectăm la deosebirea 
esențială dintre morala religioasă şi cea laică. Nu ne putem abţine să nu 
remarcăm că morala berkeleyeană este încă feudală. El nu-şi poate 
imagina că omul poate fi moral în afara lanțurilor spirituale ale religiei. 
Berkeley este în fond un mizantrop. 

Filosoful irlandez se arată atent nu numai să evidenţieze strânsa 
legătură dintre filosofia lui, religie şi morală, ci relevă şi deosebirile 
notabile prin care el îşi caracterizează originalitatea concepţiei sale. El 
menționează aici, în primul rând, noul argument „inventat” de el 
pentru a proba existenţa lui Dumnezeu: „De obicei se crede că toate 
lucrurile sunt cunoscute sau percepute de Dumnezeu pentru că se crede 
în existența unui Dumnezeu, în timp ce eu, dimpotrivă, conchid în mod 
nemijlocit şi necesar existența unui Dumnezeu din aceea că lucrurile 
sensibile trebuie să fie percepute de către El”. Berkeley concede că 
teologii au stabilit, pornind de la frumuseţea, ordinea şi utilitatea 
diverselor părți ale creaţiei, că aceasta este opera divinității. Dur u 


127 Ibidem, p. 444, ($$ 155-156). 
128 G. Berkeley, Oeuvres choisies, vol. 1, p. 275. 

arăta, fără a recurge la cunoştinţe speciale, că „o inteligenţă infinită 
trebuie să fie în mod necesar dedusă din simpla existență a lumii 
sensibile, aceasta este un avantaj ce aparține numai celor care au făcut 
această simplă reflecţie: că lumea sensibilă este ceea ce noi percepem 
prin diferitele noastre simţuri; că nimic nu este perceput prin simțuri 
decât ideile; şi că nici o idee sau arhetip al unei idei nu poate exista 
altminteri decât într-o inteligență”. În acest fel, „fără a aprofunda cu 
trudă ştiinţele, fără nici un artificiu de raționament sau vreo contro- 
versă greoaie şi plictisitoare”, poate fi uşor combătut orice ateist şi 
poate fi răsturnat „de sus în jos” întregul sistem al ateismului, „toate 
aceste monstruoase închipuiri ale unui Vanini, Hobbes şi Spinoza”!?. 
Distingându-şi concepţia de doctrinele teologice obişnuite, 
Berkeley ţine să se diferenţieze şi de Malebranche. Elementul de 
distincţie i se pare foarte însemnat filosofului irlandez. Ideile noastre, 
spune el, lucruri cu totul pasive, nu pot constitui esența sau o parte a 
esenței sau substanței divine, ființă activă indivizibilă. La ediția din 
1734 a Dialogurilor, Berkeley adaugă că el e foarte departe de „imagi- 
nația entuziastă” a lui Malebranche: „El construieşte pe ideile cele mai 
abstracte şi cele mai generale, ceea ce eu tăgăduiesc cu totul. El afirmă 
existenţa unui univers exterior şi absolut, ceea ce eu neg. El susține că 
noi suntem înşelaţi de simţurile noastre şi că nu cunoaştem natura reală 
şi nici formele şi figurile veritabile ale lucrurilor întinse, lucruri despre 
care eu susțin tocmai contrariul”"!%. Deşi Berkeley afirmă că nu există 
principii funciarmente mai opuse, este limpede că el exagerează dife- 
rențele, care nu au apărut aşa mari nici contemporanilor — tocmai de 
aceea el notează cele de mai sus! — și nici nouă. Este interesant de 
menţionat, în acest sens, că Arthur Collier!?!, a cărui concepţie este 
uimitor de asemănătoare cu a lui Berkeley, se considera discipol al lui 


129 G, Berkeley, Oeuvres choisies, vol. 1, pp. 198-199. 

130 Fbidem, pp. 201-202. 

131 Arthur Collier şi-a făcut cunoscute ideile în 1713 — deci la trei ani după 
apariția Principiilor lui Berkeley, dar cercetătorii englezi afirmă că şi-a elaborat 
doctrina neinfluențat de acesta — sub titlul de Clavis Universalis. Subtitlul acestei 
lucrări exprimă cu exactitate conținutul ei: „O nouă cercetare a adevărului, constând 

Malebranche şi afirma că doctrina sa formează complementul natural 
al teoriei gânditorului francez!*?. 


7. „Antiscepticismul” lui Berkeley 


În numeroase locuri, Berkeley afirmă că opera sa este îndreptată 
împotriva scepticismului — pe care el îl asociază constant cu ateismu! și 
materialismul. Hume consideră însă că, în ciuda acestor dese afirmaţii, 
gândirea lui Berkeley rămâne profund sceptică. Care dintre cei doi 
gânditori are dreptate? Este neîndoielnic că Berkeley respinge acea 
formă de scepticism specifică Renașterii şi începutului epocii moderne 
prin care se punea la îndoială orice fel de „dogmă” teologică, filosofică 
sau pretins ştiinţifică. Dintr-un asemenea „scepticism” şi-a tras seva şi 
gândirea cartesiană, de la care a rămas principiul, adoptat de toţi 
cercetătorii serioşi, că orice demers ştiinţific implică — trebuie să 
implice — o anumită doză de „scepticism”. Aceasta înseamnă că o 
maximă circumspecţie trebuie să însoțească orice activitate cognitivă, 
începând cu preluarea datelor şi informaţiilor transmise de înaintaşi, 
continuând cu propriile observaţii şi cercetări şi terminând cu genera- 
lizările concluzive. Ceva mai mult, nici generalizările şi concluziile 
cele mai atente şi confirmate de experienţe dintre cele mai riguroase nu 
trebuie să fie considerate ca rezultate ultime şi definitive ale 
cunoaşterii. Aici, în acest principiu, se află exprimată esența adâncă a 
spiritualității moderne, profund antidogmatică. 

Berkeley nu putea fi de acord cu acest spirit al cunoaşterii, pentru 
care nici o dogmă nu mai este sfântă. În această privință, el are dreptate 
că filosofia lui e o combatere a scepticismului. Pe de altă parte însă, ca 
fiu al secolului al XVIII-lea, secol care a pus atâtea în discuţie — şi nu 
numai în discuţie —, nici el nu putea să-i rămână cu totul străin. Dovadă 
este faptul că nici pe el nu l-a mai satisfăcut pe deplin vechea expli- 
cație teologică. El a găsit că este necesar să fie scuturat „praful doct” 
de erudiție scolastică. Se impune însă o precizare. Berkeley n-a pus în 


132 Cf, Georges Lyon, L 'idealisme en Angleterre au XVIIE siècle, Paris, Felix 
Alcan, 1888, p. 250. 

discuţie fondul teologiei, ci numai forma ei, modalitatea de transmitere 
şi influențare. 

Afirmam că Berkeley nu a putut să se sustragă gândirii sceptice pe 
care o combate. Acest lucru credem că rezultă destul de clar și din 
această concluzie trasă de Berkeley însuşi la o discuţie asupra 
cunoaşterii divinității de către noi: „Dumnezeu este o Existenţă a 
perfecţiunilor transcendente şi infinite; natura sa e deci incomprehen- 
sibilă spiritelor finite. Prin urmare, nu trebuie să se aştepte ca vreun 
om, fie el materialist sau imaterialist, să poată avea noțiuni juste şi 
precise despre Divinitate, despre atributele şi modurile Ei de 
acțiune”!5%5. Această concluzie surprinzătoare ne arată că şi Dumnezeu, 
asemenea materiei, este tot „un nu ştiu ce”. Pentru un empirist 
consecvent nici n-ar putea fi altceva. Când Berkeley afirmă ferm 
existența divinității, el se află pe teren pur teologic. Pe teren filosofic, 
el e un sceptic, aşa cum l-a caracterizat Hume. Referindu-se la lucrările 
lui Berkeley, Hume notează: „cele mai multe scrieri ale acestui autor 
foarte ingenios formează cele mai bune lecţii de scepticism care pot fi 
găsite la filosofii vechi sau moderni... toate argumentele lui, deşi altfel 
intenționate, sunt, de fapt, pur sceptice, ceea ce reiese din faptul că ele 
nu admit nici un răspuns şi nu produc nici o convingere. Singurul lor 
efect este că produc acea uimire, şovăială şi confuzie momentană care 
este rezultatul scepticismului”154. 

În legătură cu filonul sceptic prezent în filosofia lui Berkeley şi 
remarcat de Hume, nu este, credem, de prisos să remarcăm că toate 
argumentele aduse de Berkeley contra materialismului sunt de prove- 
niență sceptică. Dar scepticismul implicat în gândirea filosofului 
irlandez este mult trunchiat, fiind altoit unei tulpini puternice de 
dogmatism teologic. El foloseşte argumentele ciudat de selectiv, adică 
numai împotriva materialismului, deşi aceleaşi argumente sunt apli- 
cabile, cel puţin cu egală îndreptăţire, şi în privința dogmelor teologiei. 
De aceea, trebuie să apreciem filosofia lui Berkeley drept un 
dogmatism îmbinat cu elemente sceptice, dar şi pragmatice — la 
Berkeley prevalând interesul bisericii, care poate chiar suplini 


33 G, Berkeley, Oeuvres choisies, vol. 1, p. 269. 
134 D, Hume, An Enquiry concerning Human Understanding, notă, § 122, p. 505. 

scăderile argumentelor: „Odată alungată din natură — spune el -, 
materia duce cu ea atât de multe noțiuni sceptice și nepioase, un număr 
atât de incredibil de discuţii şi întrebări tulburătoare, care au fost 
asemenea unor ghimpi în coastele credincioşilor, ca și ale filosofilor şi 
au cauzat oamenilor atâta trudă zadarnică, încât, dacă argumentele 
expuse împotriva lor nu sunt considerate ca doveditoare (cum evident 
îmi par mie), sunt sigur totuşi că toți prietenii cunoaşterii, păcii şi 
religiei au motive de a dori ca ele să fie”™ (s.n.). 

Folosind argumentele sceptice împotriva materialismului şi ateis- 
mului, Berkeley nu poate scăpa de ecoul lor. H. Höffding apreciază că 
Berkeley „a avut aceeaşi soartă ca și cruciații, el lucrând în realitate 
pentru alte țeluri şi alte scopuri decât acelea pe care şi le-a propus""136. 
Într-adevăr, aşa cum va dovedi Hume — şi mai târziu Russell —, 
principiul empirist, riguros dezvoltat, dă la iveală implicaţii antiteo- 
logice, care pot fi ignorate numai păcătuind împotriva logicii. 


* 


Meritul principal al lui Locke constă în faptul că a legat filosofia 
de viaţă. Dintre urmașii săi, francezii au ştiut să dezvolte acest punct 
de vedere. În schimb, Berkeley prin speculaţiile sale teiste, ajunge să 
opună din nou filosofia realității. La el, empirismul se transformă în 
teologie. Prin aceasta, Berkeley a îndreptat cugetarea filosofică spre 
țeluri profund retrograde. Această abdicare a gândului filosofic de la 
menirea sa se concretizează în concepția lui Berkeley prin profundele 
contradicții logice care-i subminează principiile de bază. Acest lucru 
iese în plină lumină din felul în care este tratată problema substanței. 
Am semnalat lipsa unui principiu unic prin care să fie judecate cele 
două substanțe. În timp ce se cere ca existența materiei să fie probată 
de către simțuri — ceea ce, evident, acestea nu pot face —, existența 
substanţei spirituale este afirmată în consens cu prejudecata populară. 
Filosofia lui Berkeley reprezintă în esență îmbinarea empirismului 


135 G. Berkeley, Principles, p. 431 ($ 96). 
136 H, Hoffding, Histoire de la philosophie moderne, Paris, Félix Alcan, 1908, 
p. 440. 

subiectivist şi sceptic cu dogmatismul teologic, cu scopul declarat de a 
„modermiza” teologia şi a o substitui ştiinţei şi filosofiei veritabile. 

În încheiere la cele de mai sus, credem că filosofiei lui Berkeley i 
se potriveşte foarte bine aprecierea de „exemplu limpede de fenome- 
nalism regresiv asociat cu dogmatism”, pe care i-a dat-o Mario 
Bunge!%. Modul în care încearcă Berkeley să coreleze filosofia cu 
religia reprezintă o adevărată introducere în mitologia religioasă. Dacă 
apariția filosofiei a însemnat trecerea de la Mythos la Logos, atunci 
filosofia lui Berkeley trebuie apreciată ca făcând calea inversă. 

Judecată în contextul ei istoric şi spiritual, doctrina lui Berkeley 
ne apare ca un indiciu incontestabil că, prin ea, filosofia engleză a 
ajuns la un punct în care momentul Hume apare ca necesar. 


137 Mario Bunge, Causality, p. 283. 

Substanţa şi cauzalitatea în interpretarea 
lui David Hume 


1. D. Hume — un gânditor empirist consecvent 


Independent de atitudinea pe care au avut-o față de el şi ideile 
sale, toţi criticii i-au recunoscut lui David Hume (1711-1776) calitatea 
de gânditor profund şi lucid. Dacă un critic deloc binevoitor cum este 
John Stuart Mill afirmă că este un cugetător de o „surprinzătoare 
pătrundere”!, atunci nu mai poate surprinde pe nimeni faptul că aceia 
care l-au judecat pe Hume cu imparţialitate au putut afirma că este un 
„atlet intelectual”? sau un filosof care-şi fixează rezultatele criticii cu 
„luciditate mefistofelică”3. Parcurgerea unora dintre lucrările sale, cum 
ar fi A Treatise of Human Nature (Tratat despre natura umană), An 
Enquiry concerning Human Understanding (Cercetare asupra 
cunoaşterii umane) sau Dialogues concerning Natural Religion 
í Dialoguri asupra religiei naturale), confirmă elogiile ce s-au adus 
marii inteligențe a filosofului scoțian. 

Judecat prin prisma multelor fațete ale operei sale, operă care 
uneşte profunzimea şi fineţea analizelor cu consecvența logică și 
eleganța expresiei, „marele David” — cum îl numea cu caldă simpatie 
contemporanii săi francezit — ne apare ca un gânditor pentru care nu 
poate fi nicidecum exagerată aprecierea de a fi fost „floarea aleasă (the 
fine flower) a spiritului exglez (mai exact anglo-scoțian) din secolul 
optsprezece”. Folosind o expresie a unui mare filosof, putem 
considera că — ținând desigur cont de influența specifică exercitată de 
concepția sa — Hume a trezit spiritul filosofic din „somnul său 
dogmatic”. 


1 Cf. Norman Kemp Smith, The Philosophy of David Hume. A Critical Study of 
its Origins and Central Doctrines, London — New York, 1960, p. 59. 

2 Th. Huxley, Hume. Sa vie — sa philosophie, Paris, 1880, p. 3. 

3. D. D. Roşca, Existenţa tragică, Bucureşti, 1968, p. 74. 

4 Cf. Th. Huxley, Op. cit., p. 49. 

5 Basil Willey, The Eighteenth-Century Background, Studies on the Idea of 
Nature in the Thought of the Period, 1965, p. 109. 

Reprezentant de frunte al empirismului britanic, D. Hume supune 
analizei duse până la ultimele consecinţe cele două concepte funda- 
mentale ale filosofiei secolului al XVII-lea: cauzaliratea şi substanţa. 
Poziţia de pe care face gânditorul scoţian acest lucru este aceeaşi cu 
cea a înaintaşilor săi imediaţi, empiriştii Locke şi Berkeley, de care se 
deosebeşte însă printr-o mai mare consecvență a gândirii şi prin curajul 
de a trage toate concluziile pe care premisele empiriste le impun. De pe 
o asemenea poziție, Hume a scos în evidență anumite carențe ale 
raționalismului abstract şi ale mecanicismului, dar totodată — şi într-o 
măsură chiar mai însemnată — şi impasul gândirii empiriste. Printr-o 
mai strictă aplicare a metodelor lui Locke şi Berkeley — observă Basil 
Willey — el a demonstrat că filosofia lor nu duce nicăieri”. Această 
apreciere este împărtăşită — lucru deosebit de semnificativ — şi de unii 
dintre cei mai mari reprezentanți ai empirismului din secolul nostru, 
B. Russell şi H. Reichenbach. B. Russell afirmă că Hume a dezvoltat, 
„până la concluzia ei logică”, filosofia empiristă a lui Locke şi 
Berkeley. „Făcând-o consecventă, a făcut-o incredibilă. El reprezintă, 
într-un anume sens, un punct mort; în direcţia pe care el a luat-o este 
imposibil să se meargă mai departe”. Şi H. Reichenbach face o 
apreciere asemănătoare. Filosofia lui Hume, spune el, „este atât prima 
construcţie consistentă a empirismului, cât şi falimentul lui (its 
breakdown)”8. 

Într-adevăr, dezvoltând cu stăruință principiul empirist până la 
consecințele lui ultime, Hume a făcut din empirism o concepție 
consecventă. Dar chiar prin acest fapt el a reliefat slăbiciunile 
imanente gândirii empiriste. 


6 Ibidem. 

1 B. Russell, Histoire de la philosophie occidentale, pp. 670-671. 

8H, Reichenbach, Modern Philosophy of Science, London — New York, 1959, 
p. 140. 

2. Originea „ideilor”. Formarea ideilor generale 
şi complexe; principiile de asociere a ideilor 


Prin critica sa, Hume urmăreşte stabilirea originii conceptelor de 
relaţie cauzală şi de substanță şi a gradului | lor de certitudine — deci a 
valorii lor cognitive în raport cu realul. Prin eforturile sale, el antici- 
pează pe Kant — mai evident decât a făcut-o Locke — atât în privința 
criticii instrumentului de cunoaştere, cât şi prin punerea problemei 
posibilității ştiinţei şi filosofiei ca domenii ale cunoaşterii. 

Hume îşi începe operele sale filosofice fundamentale Tratat 
despre natura umană şi Cercetare asupra cunoaşterii umane în acelaşi 
fel ca şi înaintaşii săi Locke şi Berkeley, adică prin tratarea cu 
precădere a modului de constituire a ideilor din mintea noastră. În 
acest sens, el afirmă că întregul conţinut al spiritului uman este 
constituit din percepții. Percepţiile pot fi impresii (impressions) sau 
idei (ideas). Impresiile reprezintă datul originar al minţii, respectiv 
senzaţii, pasiuni și emoţii, când acestea apar pentru prima dată în 
minte. Aceste impresii „sunt clare şi precise”. /deiile sunt „imagini” 
sau „reamintiri” ale impresiilor, adică în limbajul de astăzi 
reprezentări. De aici rezultă deosebirea pe care o face Hume între 
sensibilitate (feeling) şi gândire (thinking). A simţi înseamnă a avea 
impresii, care prezintă datul originar al cunoaşterii (experienţa), iar a 
gândi semnifică a avea idei, care sunt, toate, „copii ale impresiilor” 
anterioare. Ea ideile sunt doar copii z ale A ele sunt de 


ea constând în „forța si vivacitatea” lor deosebită, impresiile fiind, în 
comparaţie cu ideile corespunzătoare lor, mai putemice şi mai vii. 
Ideile, ca amintiri sau anticipări ale senzaţiilor prin imaginaţie, „pot 
imita sau copia percepțiile simţurilor, dar ele nu pot niciodată egala 
forța și vivacitatea simţirii originare”. Aceeaşi diferență este şi între 
pasiuni şi ideile lor. „Prin termenul impresie — precizează Hume — 
înțeleg deci percepțiile noastre mai vii când auzim, vedem, simțim, 
iubim, urâm, dorim sau voim. lar impresiile sunt deosebite de idei, 
care sunt percepții mai puţin vii şi de care suntem conștienți când 

reflectăm asupra vreuneia din acele senzaţii sau sentimente mai sus 
menţionate”. În acest fel, „toate elementele gândirii provin sau din 
senzaţii externe sau din senzaţii inteme; amestecul şi compunerea 
acestora aparţinând numai intelectului sau voinţei”. În ultimă instanță 
deci — în această privință Hume se întâlneşte atât cu predecesorii săi 
englezi, inclusiv Hobbes, cât şi cu contemporanul său Condillac — 
pândurile noastre se reduc la idei simple, care sunt copii sau 
„reamintiri” ale senzaţiilor sau sentimentelor precedente. Pe lângă 
faptul că „orice idee pe care o examinăm este o copie a unei impresii 
corespunzătoare”, trebuie să reținem şi precizarea pe care o face 
autorul Cercetării că ideile simple reprezintă în mod exact impresiile 
corespunzătoare: „toate ideile noastre simple, decurg, chiar din 
momentul primei apariţii, din impresii simple, cărora le corespund şi 
pe care le reprezintă exact”. 

Hume accentuează în mod repetat această corespondentă dintre 
impresii şi idei. El consideră chiar că şi ordinea apariţiei lor în mintea 
noastră ar arăta sensul relației dintre ele: „Legătura constantă dintre 
percepțiile asemănătoare e o probă convingătoare că unele sunt cauzele 
celorlalte; şi această prioritate a impresiilor este o probă nu mai puţin 
forte că impresiile sunt cauzele ideilor, iar nu ideile ale impresiilor”. 
Desigur — completează Hume — ideile simple pot oglindi alte idei 
asemănătoare, dar, în ultimă instanță, ideile simple, toate, provin din 
impresii. Aceasta atestă, după Hume, în mod indubitabil originea 
empirică a tuturor ideilor noastre şi deci faptul că ele nu pot fi 
înnăscute. O dovadă incontestabilă a originii senzoriale a tuturor ideilor 
noastre ar fi şi faptul că, atunci când omul nu poate avea — datorită unui 
defect organic, de exemplu este orb sau surd din naştere — senzaţii de un 
anumit fel, nu numai impresiile îi lipsesc, ci şi ideile corespunzătoare. 
Acelaşi lucru se întâmplă şi când organul de simţ n-a fost pus în acti- 
vitate, datorită lipsei stimulilor respectivi. „Nu ne putem forma o idee 
justă despre gustul unui ananas fără să-l fi gustat în mod efectiv”? 


? D, Hume, An Enquiry concerning Human Understanding, Britannica Great Books, 
Chicago-London-Toronto, vol. 35, 1952, pp. 455—456, §§ 11-16; Traité de la nature 
humaine, în Oeuvres philosophiques choisies, Paris, 1912, vol. II, pp. 9-15, 95, 199. 

Deşi afirmă existența acestei succesiuni precis determinate între 
impresii şi idei, Hume admite totuşi şi posibilitatea ca unele idei să 
apară şi independent de impresiile corespunzătoare. De exemplu, 
culorile sau sunetele sunt deosebite unele de altele şi produc idei 
deosebite, de unde urmează că şi diferitele nuanţe ale aceleiaşi culori 
trebuie să producă idei distincte; astfel, dacă dintr-o gamă de nuanțe 
ale unei culori înlăturăm o nuanță din mijloc, un cunoscător al culorilor 
va constata lacuna. Deci, spune Hume, nu se poate să ne îndoim de 
posibilitatea de a ne forma, prin imaginaţie, o idee despre acea nuanță 
fără să avem o impresie asemănătoare anterioară. Această observaţie 
nu a constituit pentru Hume un prilej de meditație asupra unei 
eventuale ieşiri din cadrele empirismului, deşi avea aici un excelent 
prilej de a constata că ideile nu sunt doar reprezentări, adică repro- 
duceri mai şterse ale impresiilor senzoriale. „Când Hume spune — 
notează Russell pe marginea exemplului dat de Hume şi consemnat de 
noi mai sus — că ideile derivă din impresiile pe care ele le reprezintă 
exact, el trece peste ceea ce este psihologic adevărat”!0. 


* 


Nu este greu de observat că deosebirea dintre impresii şi idei joacă 
un rol însemnat în concepția lui Hume, deoarece pe această deosebire 
se întemeiază părerile sale despre originea şi valoarea ideilor noastre. 
Criteriul principal al acestei deosebiri este, cum s-a văzut, vivacitatea 
unora în raport cu altele. Ne amintim că şi Berkeley distinge în acelaşi 
mod „lucrurile” reale de cele imaginate. Or, tocmai acest criteriu 
comportă însemnate obiecții. Un cercetător britanic, D.G.C. Macnabb, 
aduce câteva care nu pot fi trecute cu vederea. Acesta observă mai întâi 
că, în stări febrile, de emoții puternice etc., „ideile” pot fi vivace, nu 
aşa de rar cum crede Hume când menţionează acest lucru ca o 
excepție. Dar principala obiecţie a lui Macnabb — pe care o ridică de 
altfel şi B. Russell — şi care este capitală, dacă ținem cont de princi- 
palele trăsături ale filosofiei lui Hume, este aceea că acest criteriu se 


10 B, Russell, Histoire, p. 673. 

bazează pe relația cauzală dintre impresii şi idei!!. Într-adevăr, Hume, 
aşa cum s-a văzut mai sus, afirmă că impresiile sunt cauzele ideilor. 
Dar în acest caz explicaţia se face în cerc; deosebirea dintre impresii 
(datul originar) şi idei Hume o întemeiază pe relaţia cauzală în sensul 
că impresiile ar fi cauzele ideilor lor corespunzătoare — aceasta fiind 
deci numai efecte —, dar atunci când analizează însăşi această relaţie, el 
o determină — cum vom vedea mai departe — ca fiind o simplă asociație 
între impresii şi idei. În sprijinul obiecţiei sale, Macnabb adaugă că o 
relație cauzală poate avea şi sensul de la imagini, sau idei, cum sunt 
numite de Hume, la impresii. Astfel, gelozia lui Othello, judecată prin 
întreaga comportare a eroului shakespeareian, este pe deplin reală şi se 
încadrează în categoria „impresiilor”, deşi cauzele ei sunt imaginare. 

Macnabb atrage deci atenția că acest criteriu „cauzal” al deosebirii 
dintre senzaţii şi idei este neconcludent. Totuşi, exemplul lui este de 
ordin special şi ca atare comportă discuţii. În ceea ce ne privește, 
analiza concepţiei lui Hume ne-a dus la concluzia că testul cauzal 
avansat de acesta ca apt să distingă între impresii şi idei pe baza succe- 
siunii lor cauzale (în sensul că ideile ar avea totdeauna drept cauze 
anumite impresii care le-ar precede) este puternic subminat de felul în 
care concepe Hume existența impresiilor interne (de reflecţie). Hume 
consideră — asemenca lui Locke — că impresiile sunt de două feluri: 

impresii senzoriale (externe) şi impresii de reflecţie (interne). Impre- 
siile (senzoriale ar fi senzațiile propriu-zise, care „apar. originar în 
suflet, din cauze necunoscute”. În schimb, impresiile de. reflecţie; adică 
interne, apar pe baza ideilor de plăcere sau durere etc., ele fiind 
impresii de dorință sau de aversiune, de speranță sau frică. Impresiile 
noastre inteme sunt pasiunile noastre, emoțiile noastre, dorințele şi 

avesiunile noastre”. Aceste impresii de reflecţie sunt anterioare ideilor 

lor corespunzătoare, dar ele sunt posterioare în raport cu ideile de 

senzaţie din care derivă!?. Ca atare, ordinea în care apar elementele 

conținutului nostru spiritual ar fi următoarea: 1) impresii senzoriale; 


1 D, G. C. Macnabb, David Hume. His Theory of Knowledge and Morality, 
Second Edition, Oxford, 1966, p. 24. 
12 D, Hume, Traité..., pp. 17, 50. 

2) idei de senzaţie; 3) impresii de reflecţie; 4) idei de reflecţie. Ordinea 
apariţiei percepţiilor ne arată că atât ideile de senzație, cât şi impresiile 
de reflecţie sunt şi cauze şi efecte, deci nu pot fi deosebite conform 
presupusei ordini cauzale. În plus, deoarece impresiile inteme sunt 
acelea care alcătuiesc afectivitatea noastră, ele pot fi adesea, cum s-a 
mai observat, mult mai puternice decât cauzele lor senzoriale. Deci 
nici criteriul „vivacităţii” nu este edificator. 

Am insistat împreună cu Hume asupra relaţiei dintre „impresii” şi 
„idei” pentru că acestea ocupă un loc important în concepţia de 
ansamblu a gânditorului scoţian şi este totodată fundamentală în teoria 
sa despre originea și adevărul ideilor. 

În ceea ce privește. „ideile”, şi acestea sunt împărţite de Hume în 
două clase: idei jde memorik şi idei de_imagina/ aie. Potrivit opiniei 
autorului Tratatului. primele sunt mai vii şi niăi putemice, deoarece 
sunt copii ale impresiilor — au deci valoare de reprezentări —, iar clari- 
tatea le este condiționată de timpul scurs de la formarea lor. Dar 
principala caracteristică a ideilor memoriei constă în păstrarea formei 
originare a impresiilor pe baza cărora s-au format. Ideile de imaginație, 
care sunt idei complexe, apar şi ele pe baza unor impresii precedente, 
dar ele nu mai repetă identic ordinea şi forma impresiilor originare. 
Imaginea separă şi uneşte după voie ideile simple. Dar, deşi pare foarte 
liberă, putând concepe şi peste marginile realității, gândirea noastră 
este totuşi „strânsă între limite foarte înguste” şi toată această „putere 
creatoare a minţii” se reduce la „compunerea, transpunerea, creşterea 
sau micşorarea materialelor oferite de simțurile şi experiența 
noastră”!3. De exemplu „muntele de aur”. Prin concepția sa despre 
idei, Hume ne apare cu totul fidel tradiționalei teze a empirismului 
englez, potrivit căreia toate ideile provin din „experiență”. Hume 
menţionează, ca şi Loke, că şi ideile ştiinţelor matematice îşi au izvorul 
în experiență, cu toate că matematicienii au iluzia că ele sunt pur 
intelectuale. Hume subliniază teza empiristă a originii experimentale a 
ideilor, afirmând că, chiar cele mai „sublime” idei, cum ar fi cea de 


3 D, Hume, Traite..., pp. 110-111; An Enguiry..., p. 456, § 13. 

Dumnezeu, îşi au originea în impresii, deoarece asemenea idei iau 
naştere printr-un act de reflecţie asupra operaţiilor minţii noastre!%. 


* 


Cele de mai sus conturează destul de precis concluzia că Hume 
concepe întreaga activitate a intelectului ca având loc în umbra prodi- 
gioasei activităţi a simţurilor. De aceea, nu ne va surprinde faptul că 
problema adevărului este pusă tot sub semnul aceluiaşi principiu. 
Filosoful scoţian este încredințat că până şi cele mai complicate rațio- 
namente se clarifică prin examinarea modelelor senzoriale. În acest 
sens se subliniază că raţioriamentele trebuie să se supună autorității 
memoriei şi simţurilor — în caz contrar ele fiind pur himerice!5. Numai 
stabilirea legăturii ideilor şi raționamentelor cu impresiile originare. le 
vreunei idei, ceea ce se poate întâmpla des, deoarece ideile “abstracte, 
fiind „slabe şi obscure”, pot fi uşor confundate cu alte idei asemănă- 
toare, Hume ne îndeamnă să ne întrebăm: „din ce impresie se 
presupune că derivă acea idee?’ n6 Numai punerea fără echivoc în 
relaţie a ideii cu impresia ei presupusă poate decide asupra adevărului 
ideii: „Examinarea impresiei dă claritate ideii, iar examinarea ideii dă 
o claritate asemănătoare întregului nostru raționament”. Aici Hume 
dă expresie pregnantă a ceea ce va deveni la urmaşii săi principiul 
evidenţei. Este operant un asemenea principiu? Problema l-a preocupat 
în mod deosebit şi pe B. Russell — care nu rareori a cochetat cu modul 
humeist de a gândi —, iar filosoful englez, referindu-se la acest 
argument preluat de întregul neopozitivism, observa că potrivit 
acestuia este declarată ca lipsită de sens orice propoziţie care nu se 
referă nemijlocit la percepții reale sau posibile. Propoziția care nu 
poate fi direct verificată senzorial este declarată ca lipsită de sens. 
„Dacă este aşa, atunci acesta este un punct de vedere pe care nimeni 
nu-l va putea menţine în practică, ceea ce e un defect pentru o teorie ce 


14 Idem, Traité.. . p. 95; An Enquiry..., p. 456, § 14. 
15 Idem, Traité, pp. 107-108. 

16 Idem, An Enquiry, p. 457, § 17. 

17 Idem, Traité, p. 98. 

se apără pe teren practic”!8. Într-adevăr, acest principiu se dovedeşte 
inoperant pentru orice teză generală şi-şi va lăsa amprenta negativă atât 
asupra filosofiei lui Hume, cât şi asupra tuturor concepțiilor care l-au 
adoptat. 


Modul cum a stabilit Hume raportul dintre impresii şi idei ne 
introduce în înțelegerea concepţiei sale asupra ideilor generale și 
complexe. Acest lucru este important pentru subiectul tratat de noi 
pentru că ideile lui Hume despre cauzalitate şi substanță sunt de acest 
tip. 

Pornind de la cunoscuta teză nominalistă potrivit căreia „totul î în 
natură este individual”, Hume va considera şi el că ideile abstracte sunt 
cu atât mai lipsite de semnificaţie, cu cât gradul lor de abstracţie, 
respectiv de generalizare, este mai mare. Ideile noastre simple, care 
sunt copii de impresii, au doar o semnificaţie particulară. Ideile 
generale se formează nu prin abstragerea esenței din particular, ci prin 
asocierea ideilor simple. De aceea, aceste idei „abstracte” sunt departe 
de a fi precise. „Toate ideile, în special cele abstracte, sunt, prin natura 
lor, slabe şi obscure: mintea are un sprijin neînsemnat în ele, deoarece 
pot fi confundate cu alte idei asemănătoare... ”"?. Această confuzie este 
posibilă — ne spune Hume — pentru că ideile abstracte sunt în realitate 
idei particulare (adică simple reprezentări) cărora li s-a adăugat „un 
termen general”, aşa că ele „sunt în stare să reprezinte o diversitate 
imensă şi să cuprindă obiecte care, dacă sunt asemănătoare în unele 
privinţe, sunt, în altele, peste măsură de diferite unele de altele”20. 

În cele afirmate de gânditorul scoţian se observă cum optica 
nominalistă îl împiedică să distingă că esența reală este aceea care 
determină unitatea unor lucruri diferite prin proprietăţile lor secundare. 
Şi în cazul lui Hume observăm că principiile empiriste impun 
concluzia că ideile generale sunt lipsite de valoare reflectorie. 


1 Ha Russell, Histoire, p. 669. 
? D. Hume, An Enquiry, p. 457, § 17. 
2 Idem, Traité, pp. 51-52. 

În această problemă a ideilor generale, Hume se deosebeşte de 
înaintaşii săi Locke şi Berkeley prin accentul apăsat pe care îl pune pe 
rolul obişnuinţei şi al asociaţiei în activitatea intelectului. El consideră 
că numai obişnuința este aceea care poate da socoteală de acest 
„paradox” că „unele idei sunt particulare în ceea ce priveşte natura 
lor, dar generale în privința a ceea ce ele reprezintă. O idee particulară 
devine generală prin faptul că este prinsă printr-un termen general, 
adică printr-un termen care, drept urmare a unei asocieri obişnuite, 
posedă o relaţie cu multe alte idei particulare și le readuce prompt în 
imaginaţie”?!. Faţă de cele afirmate aici de Hume suntem îndreptăţiți 
să apreciem că marele filosof scoţian a sesizat importanța raportului 
dintre ceea ce a numit Pavlov primul şi cel de-al doilea sistem de 
semnalizare. D.G.C. Maccnabb menţionează întemeiat că relația dintre 
cuvânt şi idee, lăsată nelămurită de către Berkeley, este definită de 
Hume ca o asociaţie a obişnuinței (customary association)?. Un 
acelaşi cuvânt — notează Hume -— este aplicat unor obiecte care diferă 
sub nenumărate raporturi de ideea direct prezentă spiritului. Atingând 
sufletul, cuvântul reanimă relaţia obişnuită sau deprinderea dobândită 
de noi anterior. „Cuvântul trezeşte o idee individuală concomitent cu o 
anumită habitudine, şi această habitudine produce orice altă idee 
individuală de care noi putem avea nevoie”2?. Altfel spus, datorită 
obişnuinței instalate prin repetarea asociaţiei dintre percepții şi 
cuvinte, noi ne putem reprezenta și obiecte neprezente simţurilor, dar 
care au legătură asociativă cu cuvântul respectiv. 

Năzuind să fundamenteze o ştiinţă a spiritului omenesc după 
modelul ştințelor naturii, Hume a crezut că poate face acest lucru cu 
ajutorul noţiunilor de asociaţie şi obişnuință. Hume folosește pe larg în 
explicaţiile sale noţiunile de asociație şi de obișnuinţă. Aceste noțiuni, 
mai ales cea de asociaţie, fuseseră folosite şi înainte — Aristotel, 
Descartes, Locke, Hobbes —, dar Hume face din ele principii. „David 
Hume introduce în filosofie şi în psihologie noțiunea de asociaţie, cât 
şi aceea de habitudine (habit, custom), de obişnuință, noţiuni care au 


2! D, Hume Traité, p. 36. 
22 D, G. C. Macnabb, Op. Cit., p. 36. 
3D, Hume, Traité, p. 34. 


160 


Substanţa şi cauizalitatea în interpretarea empirismului englez 


fost şi sunt de o mare importanță în psihologie. Agnostic în teoria 
cunoaşterii, această poziţie greşită în gnoseologie nu micşorează 
valoarea analizei sale psihologice, pătrunzătoare, făcută în spiritul unei 
cercetări ştiinţifice, ca în orice alt domeniu al științelor naturii”"2%. 
Principiile generale care guvernează asocierea ideilor complexe sau de 
relație sunt, după Hume, în număr de trei: asemănarea, contiguitatea 
în spațiu şi timp şi cauzalitatea?5. Hume va acorda cea mai mare 
atenție principiului relației de la cauză la efect. El consideră că relația 
de tip cauzal produce cea mai puternică şi rapidă asociere a ideilor. 
Prin acţiunea celor trei principii la care se adaugă şi aportul imaginaţiei 
se formează toate ideile noastre complexe pornind de la cele simple, 
care sunt copii de impresii. „lată — exclamă Hume — un fel atracție care 
produce în lumea minţii efecte tot atât de extraordinare ca şi cea din 
natură "26. 

În legătură cu aceste trei principii, Hume menţionează că ele nu 
sunt cauze infailibile (Şi nici singurele cauze) ale relaţionării ideilor, 
dar ele sunt cele mai generale principii de asociere a lor. 

În ceea ce priveşte obișnuința aceasta este considerată ca fiind 
temeiul cel mai adânc al activităţii intelectului la care putem noi ajunge”. 

Dintre ideile complexe, Hume va acorda o atenţie specială celor 
de substanţă şi de cauzalitate, supunându-le unei critici atente, de pe 
poziţiile empirismului. 


3. Principiul cauzalității; importanța lui în 
formarea ideilor complexe. Natura ideii 
de relaţie cauzală 


Spre deosebire de Locke şi Berkeley, care au rezervat problemei 
cauzalităţii un loc marginal în lucrările lor, David Hume îi acordă o 
atenție deosebită, ea ocupând un loc central în ansamblul operei sale 
filosofice. Acest interes prioritar manifestat de filosoful scoţian față de 


24 M. Ralea și C. I. Botez, Istoria psihologiei, p. 317. 
25 D. Hume, An Enquiry, p. 457, § 19. 

26 Idem, Traité, pp. 21-24. 

27 Ibidem, pp. 36, 109, 119. 

raportul cauzal se explică atât prin calea epistemologică aleasă de el în 
tratarea problemelor filosofice, cât și prin faptul că el şi-a dat limpede 
seama că această cale nu poate ocoli relaţia care este prezentă în însuşi 
raportul dintre cunoştinţele noastre şi obiectul lor. Taine are dreptate să 
considere cauzalitatea drept corolar al raportului existență-gândire. 
Potrivit gânditorului francez, conceptul nostru despre cauzalitate 
determină ideea pe care ne-o facem despre univers, şi deci şi despre 
natura Științei. „Prin urmare — subliniază D. D. Roşca această idee a 
lui Taine — poziţia de pe care punem şi rezolvăm această problemă 
poartă în interiorul ei o întreagă filosofie”. Este neîndoielnic că 
Hume a resimțit nevoia ca numai după prealabila lămurire a problemei 
cauzalității să treacă la analiza noţiunii de substanță, noţiune tratată cu 
deosebită stăruință şi de către Locke şi Berkeley. Din motive uşor de 
înțeles prin prisma celor de mai sus, şi noi vom analiza mai întâi 
concepția lui Hume despre cauzalitate şi apoi pe cea despre substanță. 

În tratarea acestor două concepte, Hume porneşte de la maniera 
lockeeană de a le aborda, dar, spre deosebire de Berkeley, care, plecând 
de la aceeași sursă, utilizează din filosofia lui Locke numai elementele 
ce premeditat îl puteau ajuta la elaborarea unui sprijin subiectivist 
pentru teologie, Hume, dezvoltând cu remarcabilă consecvență 
principiile empiriste enunțate de Locke, are curajul să tragă toate 
concluziile pe care acestea le implicau, şi astfel el ne va furniza cea 
mai strălucită — deşi indirectă — dovadă a sterilităţii punctului de 
vedere empirist. 


* 


Hume consideră că dintre cele trei principii mai importante de 
asociere a ideilor noastre relația de la cauză la efect are cea mai întinsă 
sferă şi cea mai rapidă putere de acţiune în mintea noastră2?. Pe autorul 
Tratatului îl interesează în primul rând geneză ideii de raport cauzal, 
respectiv el vrea să distingă ce anume reprezintă ideile noastre de 
cauză şi efect, natura relaţiei dintre ele, gradul lor de certitudine, 


2 D, D. Roşca, Influenţa lui Hegel asupra lui Taine, Bucureşti, 1968, 
-pp. 143, 178. 
29 D, Hume, Traité, pp. 21-23. 

precum şi care sunt mijloacele şi facultățile prin care ni le formăm. 
Remarcăm faptul că aspectul ontic al problemei cauzalităţii nu este 
inclus în cercetare. De altfel, la drept vorbind, un asemenea aspect este 
inabordabil în cadrul unei filosofii empiriste consecvente. 

‘Relația caiizată prezintă şi după Hume particularitatea de a a ne 
asigura că existența sau acțiunea unui obiect este precedată sau urmată 
de o altă existență sau acțiune”. În toate cazurile de relații cauzale, 
concluziile noastre depășesc impresiile simțurilor. În acest fapt se află 
sursa marii întrebări pe care o pune filosofia lui Hume: cum apare în 
mintea noastră ideea unei asemenea relații şi cât de întemeiată este ea? 

O primă concluzie la care ajunge filosoful scoțian căutând să 
determine domeniul în care acţionează cauzalitatea este că obiectele 
cercetării omeneşti se împart în mod firesc în două mari clase: clasa 
raționamentelor demonstrative sau a relaţiilor dintre idei şi cea a 
raționamentelor probabile sau referitoare la fapte şi existență!. Hume 
afirmă că ideile din prima clasă, cum ar fi cele din domeniul geome- 
triei, algebrei şi aritmeticii, posedă certitudine intuitivă sau demon- 
strativă, deoarece pot fi descoperite „prin simpla operaţie a gândirii, 
independent de orice ar exista în univers”, sunt deci adevăruri care își 
păstrează totdeauna cetitudinea şi evidența??. Cea de-a doua clasă, 
aceea a raționamentelor referitoare la fapte şi la existență, nu 
fumizează — spre deosebire de prima — certitudini a priori. Acesta e 
domeniul probabilului. Aici „opusul oricărui fapt este oricând posibil, 
pentru că nu poate niciodată să implice o contradicţie şi este conceput 
de minte tot aşa de uşor şi de distinct, ca şi cum s-ar conforma 
realității”. De aceea, falsitatea unei propoziţii referitoare la fapte nu 
se poate dovedi. „Că soarele nu va răsări mâine nu e o propoziţie mai 
puţin inteligibilă, şi nu implică o contradicție mai mare decât afirmaţia 
că el va răsări” (aici Hume sesizează punctul nevralgic al doctrinei 


z , Ibidem, p. 97. 
. D. Hume, An Enquiry, p.462, § 30. 
* Această teză se află în dezacord cu afirmația lui Hume, potrivit căreia şi ideile 
matematicii au origine experimentală (a se vedea § 2 din prezentul capitol). 
3 D, Hume, An Enquiry, p. 458, § 20. 
33 Ibidem, §21. 
34 Ibidem. 

cartesiene a adevărului). Domeniul acesta al faptelor este studiat de 
ştiinţele naturii — şi pentru aceste ştiinţe, spune Hume, relația cauzală 
este fundamentală. Aceasta pentru că „raționamentele referitoare la 
fapte par să fie întemeiate pe relaţia dintre Cauză și Efect’. Hume 
consideră că relaţia cauzală este implicată în toate raționamentele 
noastre asupra existenței. Numai prin intermediul cauzalității putem 
noi transcende evidența memdiiei și simțurilor. Cauzalitatea ar fi deci 
puntea de trecere de la perceput la neperceput. Altfel spus, de la 
controlabil şi cert la incontrolabil şi incert. Cineva crede ceva, un fapt 
anumit, de pildă că prietenul său este la țară sau în Franţa. El va da 
drept cauză și un alt fapt: o scrisoare, o afirmaţie, o promisiune. 
Descoperirea unui ceas pe o insulă pustie ne va face să conchidem că 
un om a fost acolo. Apare deci în mintea noastră o conexiune între 
faptul prezent şi cel care se inferează din el, care nu mai este prezent. 
Apare ceea ce numim o relație cauzală. Dar, întreabă Hume, de unde 
apare pornind de la ceva prezent simţurilor şi memoriei, credința 
(belief) în existența a ceva care nu este prezent acestora şi este deci 
incontrolabil?36. Cu alte cuvinte se întreabă Hume, care este temeiul 
noţiunii de cauzalitate? 

Problema pe care o pune Hume este legitimă şi şi-a păstrat 
întreaga actualitate. Afirmând aceasta, ne gândim la faptul că filosofia 
ultimului secol a dezbătut-o cu multă stăruință pornind şi de la 
temeiuri ştiinţifice. Hume consideră că, pentru a cunoaşte în mod satis- 
făcător natura credinței care ne dă certitudine despre fapte nepercepute 
imediat, noi trebuie să cercetăm cum ajungem la cunoaşterea cauzei şi 
efectului. Întrebându-se dacă această cunoaștere este de natură 
rațională sau experimentală”, răspunsul lui Hume este categoric: 
cunoaşterea nici unei relații cauzale nu este posibilă a priori. „Nu 
există un singur fenomen, oricât de simplu, care să poată fi vreodată 
explicat prin calităţile obiectelor, aşa cum ne apar ele, sau să fie 
previzibil fără ajutorul memoriei şi experienţei noastre”. Prin urmare, 


35 ` Ibidem, § 22. 
6 D. Hume, An Enquiry, p. 458, § 22. 
a implicată în punerea problemei îşi va pune, de la început, pecetea 
asupra rezolvării. 

relaţia cauzală, nefiind analitică, noi, în nici o împrejurare, nu putem 
deduce, numai pe cale rațională, din cercetarea unui obiect sau 
fenomen, obiectul sau fenomenul care-l precede sau urmează. Aceasta 
pentru că puterea prin care un obiect produce un alt obiect sau 
modificări în alt obiect nu poate fi niciodată descoperită în ideea obiec- 
tului. Potrivit lui Hume, „este evident că efectul şi cauza sunt relaţii de 
care suntem informaţi prin experienţă, şi nu prin vreun raționament sau 
vreo reflecţie abstractă”. Dacă „cunoașterea acestei relaţii nu este 
dobândită prin raţionament a priori”3, aceasta se datoreşte — crede 
Hume — faptului că obiectele nu pot fi cunoscute în alcătuirea lor 
internă. „De la prima apariţie a unui obiect nu putem niciodată 
presupune ce efect va rezulta din el. Dar dacă puterea și energia 
oricărei cauze ar putea fi descoperită de către minte, am putea 
prevedea efectul chiar fără experienţă; şi ar fi de la început posibil să 
ne pronunțăm cu siguranță asupra ei numai cu ajutorul gândirii şi 
raţionamentului”38. Aici putem observa că, deși Hume are dreptate că 
relaţia cauzală nu e cu totul analitică şi deci nu poate fi cunoscută a 
priori, el nu a întrevăzut întreaga complexitate a problemei cauza- 
lităţii; el credea că această cunoaștere a relaţiei cauzale nu se realizează 
a priori doar pentru că noi nu cunoaștem structura internă a obiectelor 
şi nu şi pentru că, datorită multiplelor conexiuni care intervin în 
mişcarea realităţii, efectul nu mai poate fi în întregime simetric în 
raport cu cauza sa iniţială. 

Vedem deci că întreaga critică a lui Hume, deși putea să însemne 
mai mult, rămâne o critică purtată strict în cadrele extrem de înguste 
ale empirismului, ceea ce face ca adevărul ei să se limiteze la respin- 
gerea apriorismului cauzal şi, parţial, a viziunii metafizice”. Acest 
lucru rezultă şi din faptul că pentru Hume este de neconceput vreo 
legătură necesară între cauză și efect, ele fiind absolut eterogene. 
Tocmai de aceea rațiunea nu se poate pronunța asupra necesităţii 
decurgerii efectului din cauză: „Mintea nu poate niciodată să găsească 


37 D, Hume, Traité, p. 92. 
38 Idem, An Enquiry, p. 472, §50. 
'* Hume a sesizat importanța factorului intern în raportul cauzal, ceea ce meca- 
nicismul ignora. 

efectul în presupusa cauză nici chiar prin investigația şi examinarea 
cea mai amănunțită şi precisă. Deoarece efectul este cu totul diferit de 
cauză şi în consecinţă, niciodată nu poate fi descoperit în ea. Mişcarea 
celei de-a doua bile de biliard este un fenomen cu totul deosebit față de 
mişcarea primei bile; şi nici nu există nimic în una dintre aceste 
mişcări care să sugereze cea mai mică indicație despre cealaltă. O 
piatră sau o bucată de metal ridicată în aer şi lăsată fără nici un suport 
cade imediat: dar dacă concepem faptul a priori, există ceva pe care 
să-l descoperim în această situație şi care ar putea să dea naștere mai 
degrabă ideii de cădere decât de ridicare, sau orice mişcare a pietrei 
sau a metalului?”"3%. 

Concepând cauza şi efectul ca fenomene nu numai distincte, dar şi 
absolut separate, atenţia lui Hume este tot mai mult îndreptată spre 
negarea oricărui temei.al derivării pe cale de inferenţă logică a efectului 
din cauză: „Când văd, de exemplu, o bilă de biliard mişcându-se în 
linie dreaptă, către alta, chiar dacă din întâmplare mi s-a sugerat că 
presupusa mişcare a celei de-a doua bile ar fi rezultatul contactului lor 
sau al impulsului, nu pot eu concepe că o sută de evenimente diferite 
puteau urma tot aşa de bine din acea cauză?”%. De aici Hume va 
conchide asupra totalei eterogenități a cauzei şi efectului. „Tot aceste 
supoziții sunt consecvente şi inteligibile. De ce atunci trebuie să dăm 
preferință uneia care nu este nici mai consistentă şi nici mai inteligibilă 
decât celelalte? Toate raționamentele noastre a priori nu vor putea 
niciodată să ne indice nici un temei pentru această preferință. Într-un 
cuvânt deci, orice efect este un eveniment distinct de cauza sa. De 
aceea, el nu poate să fie descoperit în cauza sa şi întâia invenţie sau 
concepţie a priori despre el trebuie să fie în întregime arbitrară. Şi 
chiar după ce el a fost sugerat, legătura lui cu cauza trebuie să apară la 
fel de arbitrară, deoarece sunt totdeauna multe alte efecte care trebuie 
să apară rațiunii pe deplin potrivite şi naturale. De aceea, am pretinde 
în zadar să determinăm un singur eveniment sau să inferăm vreo cauză 
fără ajutorul observaţiei şi experienţei”Y!. 


39 D, Hume, An Enquiry, pp. 459-460, $ 25. 
40 Ibidem. 
41 D, Hume, An Enquiry, p. 459, $ 25. 

În consecință, Hume consideră că ideea raportului cauzal nu poate 
să-şi aibă întemeierea în intelect. „Când raționăm a priori — spune 
gânditorul scoţian — şi considerăm numai un obiect sau o cauză 
oarecare, aşa cum apare el minţii, independent de orice observaţie, el 
nu poate niciodată să ne sugereze noțiunea vreunui obiect distinct ca 
fiind efectul său şi cu atât mai puţin să ne arate legătura inseparabilă şi 
inviolabilă dintre ele. Un om trebuie să fie foarte perspicace pentru a 
putea să descopere prin raționament că cristalul este efectul căldurii şi 
gheaţa al frigului, fără ca în prealabil să fi luat cunoştinţă de acțiunea 
acestor calităţi”“2. De aici se conchide ferm că fundamentul rațio- 
namentelor noastre asupra relaţiei dintre cauză şi efect trebuie să fie 
căutat în afara rațiunii. Aceeaşi concluzie se impune şi în privința legii, 
a necesității etc. 


* 


Hume evidenţiază — just — că neputinţa de a cunoaşte a priori o 
relaţie cauzală nu este un defect al inteligenței noastre, ci ţine de natura 
lucrurilor. Astfel, spune el, chiar dacă s-ar presupune că facultăţile lui 
Adam au fost perfecte de la început, el n-ar fi putut să infereze din 
fluiditatea şi transparența apei că aceasta îl va sufoca dacă se va 
cufunda în ea sau din lumina și căldura focului că acesta îl va arde 
„Nici un obiect nu dă vreodată la iveală, prin calităţile care apar 
simţurilor, nici cauzele care l-au produs, nici efectele care vor rezulta 
din el; neajutată de experiență, rațiunea noastră nu poate trage nici o 
concluzie privitoare la existența reală şi la fapte (real existance and 
matter of fact)'*. Hume îşi completează argumentarea la această 
concluzie afirmând că „nimeni nu poate să-şi imagineze că explozia 
prafului de puşcă sau atracția magnetului ar fi putut fi vreodată 
descoperite prin argumente a priori ”. De aici decurge faptul că atunci 
când un efect depinde de „un mecanism complex sau de o structură 
secretă” a părţilor obiectelor în cauză, cunoaşterea lui „depinde de 
experiență”. Hume se apropie aici de punerea problemei în termenii 


42 Ibidem, p. 460, § 27. 
43 Ibidem, p. 459, $ 23. 
44 Ibidem, $ 24. 

ei reali. Dar el va rămâne aici. Pentru el, „mecanismul complex sau 
structura secretă” a unui obiect vor rămâne totdeauna în relație anti- 
nomică cu experiența, deoarece şi pentru el experiența are numai un 
înțeles subiectiv. De aceea, Hume nu se va putea apropia de ideea că 
prin intermediul experienței noi putem descoperi esența lucrurilor, 
cunoștință care să aibă, în raport cu viitoarele evenimente, valoare 
predictivă. 

Pe baza argumentelor de mai sus, Hume conchide că „toate legile 
naturii Şi toate acțiunile corpurilor sunt cunoscute, fără excepție, numai 
prin experiență”5. Dar această concluzie, justă în principiu, este serios 
subminată de scepticismul inerent unghiului de vedere strict empirist 
concentrat în întrebarea pusă de Hume câteva rânduri mai sus: „Cine 
va afirma că poate indica ultima cauză pentru care laptele sau pâinea 
sunt o hrană potrivită pentru om dar nu pentru leu sau tigru?'46. 

Am reţinut faptul că Hume neagă, într-un mod cum nu se poate 
mai limpede, că ar fi posibilă cunoaşterea a priori a relaţiei cauzale. În 
acest caz, filosoful scoţian consideră că ideea noastră despre relația 
cauzală trebuie să provină din observație şi experiență. 

Conchizând asupra originii experimentale a ideii cauzale, Hume 
apreciază mai întâi că această idee trebuie să provină din observarea 
vreunei relaţii între obiecte. Dar, potrivit observaţiei, noi constatăm că 
obiectele considerate ca având între ele o relație de tip cauzal sunt 


elemente de bază ale raporturilor cauzale“. Cum însă Hume constată, 
lucru semnalat şi mai sus, că singură observarea unui obiect nu poate 
duce la ideea cauzei sau efectului său absent — acestea apărându-ne şi 
în cadrul observaţiei ca evenimente distincte —, el conchide că succe- 
siunea şi contiguitatea ca atare nu pot totuşi caracteriza relația 
cauzală“. În acest fel, obiectele nu ne ajută cu nimic la descoperirea 
vreunei relații cauzale. „Când arunc ochii asupra calităților cunoscute 


45 Ibidem, § 25. 

46 Ibidem, § 24. 

47 D, Hume, Traité, pp. 98-99. 

48 Ibidem, pp. 100, 143; An Enquiry, p. 460, $ 25. 

ale obiectelor descopăr de îndată că relația de la cauză la efect nu 
depinde nicidecum de acestea. Când consider relaţiile lor, nu pot găsi 
decât pe cele de contiguitate şi de succesiune, pe care le-am considerat 
deja ca imperfecte şi nesatisfăcătoare”. 

Sublinierile făcute aici de Hume sugerează elocvent că el opinează 
că obiectele au și calități necunoscute şi că de acestea ar putea depinde 
relațiile numite cauzale. Dar, cum vom vedea în continuare, nu spre 
cercetarea straturilor încă necunoscute ale lucrurilor își va îndrepta 
atenția autorul Tratatului — prin prisma punctului de vedere empirist 
aceste straturi rămânând în afara puterii noastre cognitive —, ci spre 
mecanismul psihologic de formare a ideilor de relaţie. Şi, printr-o 
ciudată inconsecvenţă, el va conchide asupra unui paralelism între 
rezultatele proceselor nostre psihologice şi procesele reale ale naturii. 
A afirma însă un asemenea paralelism înseamnă a presupune ceea ce 
mai înainte s-a negat — cunoaşterea acestor procese. Păcat de care se va 
face vinovat şi Kant — după cum observă Hegel. 

Deşi Hume afirmă mai întâi că experiența este sursa conceptului 
nostru de cauzalitate, acest răspuns este de la început subminat de o 
mare îndoială. Anume, afirmaţia că ideea relației cauzale nu poate să 
aibă decât o origine experimentală intră în conflict chiar din momentul 
exprimării ei cu aserțiunea că prin intermediul relației cauzale noi 
depăşim evidența memoriei şi simțurilor — depăşirea care este contrară 
originării stricte a ideilor în experiență. „Voi afirma în disperare de 
cauză că posed aici o idee care nu-i precedată de nici o impresie 
asemănătoare?” — se întreabă Hume, şi tot el răspunde că aceasta ar fi 
dovadă de „superficialitate” şi de „inconsecvenţă”50. Aici se află, de 
fapt, cheia întregii probleme a cauzalității. Dar gânditorii secolelor al 
XVII-lea şi al XVIII-lea nu erau pregătiți s-o găsească. Felul în care 
pune Hume problema — legând-o de experiență — arată că el se apropie 
de soluţia ei. Dar empirismul îl apropie numai aparent de această 
realizare — în fapt îl îndepărtează enorm. Am putea spune că 
îndepărtarea este invers proporțională cu aparența apropierii de soluţie, 
şi aceasta pentru că empirismul este minat din interior de înțelegerea 


49 Idem, Traité, p. 101. 
50 D, Hume, Traité, p. 101. 

subiectivă a experienţei. De pe o asemenea poziţie, concluziile pot fi în 
cel mai bun caz sceptice. Spre astfel de concluzii se va îndrepta în 
continuare gândul lui Hume. Dacă principiul cauzalității provine din 
experiență, atunci noi trebuie să explicăm — spune el — „cum dă 
naştere experiența unui asemenea principiu... pentru ce concludem noi 
că anumite cauze particulare trebuie în mod necesar să aibă cutare 
efecte particulare, şi pentru ce tragem noi o inferență de la unele la 
altele? "5. 

De vreme ce rațiunea nu este temeiul raportului cauzal, Hume se 
întreabă dacă experiența poate furniza acest temei: „Când se pune 
întrebarea Care este natura tuturor rațicnamentelor noastre în 
legătură cu faptele? răspunsul potrivit pare să fie că ele se întemeiază 
pe relaţia dintre cauză şi efect. Când se întreabă din nou Care este 
fundamentul tuturor raționamentelor şi concluziilor noastre cu privire 
la această relație? se poate răspunde cu un cuvânt, Experienţa. Dar 
dacă am continua înclinația noastră de a examina amănunțit şi am 
întreba Care este fundamentul tuturor concluziilor noastre scoase din 
experienţă?, aceasta implică o nouă întrebare, a cărei examinare şi 
soluţie poate fi mai grea”*?. Problema este cu atât mai grea cu cât 
pentru Hume experiența nu este nici obiectivă, nici socială. Pentru el, 
ca şi pentru Comte mai târziu, experiența este mai ales observaţie 
senzorială lipsită de obiectivitate şi de esențialitate şi, ca atare, şi 
repetabilitate, generalitate şi necesitate. 

Se impun unele precizări în legătură cu felul în care concepe 
Hume experiența. Şi Hume pleacă de la „experienţă”, ca şi ceilalți 
englezi ai săi, şi pe această bază respinge şi el ideile înnăscute, 
experiența fiind baza cunoaşterii. Din analizele lui Hume asupra 
formării ideilor noastre, ca şi din analizele pe care le vom urmări în 
continuare rezultă că pentru Hume — cum a observat Hegel — 
„experiența constă în percepere”5. În acest fel, experiența este 
concepută de către Hume în afara oricărei relații de obiectivitate. 
Acesta este şi motivul pentru care esența, generalul şi necesitatea sunt 


5! Ibidem, p. 106. 
52 D, Hume, An Enquiry, pp. 460-461, $28. 
53 G.W.F. Hegel, Prelegeri de istoria filosofiei, vol. Il, p. 538. 

scoase în afara experienţei. „Hume a dus la împlinire filosofia lui 
Locke întrucât el a atras în mod consecvent atenţia asupra faptului că 
dacă ne menţinem pe poziţia lui Locke, experienţa este, fără îndoială, 
baza a ceea ce ştim, percepţia însăşi conţine tot ceea ce are loc, dar că 
în experiență nu sunt date determinaţiile de generalitate şi de 
necesitate”, Experiența de care vorbeşte atât de mult empirismul se 
reduce — cum observă şi Mario Bunge — la „observația pasivă”, care 
ignoră cu totul „producţia și reproducţia activă”55. În acest fel, înţelesul 
noțiunii de experiență este îngustat până la limita în care conţinutul său 
rămâne pur subiectiv. Noţiunea de „experiență” — notează un profund 
cunoscător al filosofiei moderne și contemporane — „elaborată de 
curentul empirist şi pozitivist apare prea dogmatică. Prea dogmatică, 
căci păcătuieşte prin caracterul ei prea strâmt: empirismul a fixat 
frontierele autentice ale experienţei la limitele elementelor sensibile. 
Dar această delimitare ne pare a fi cu totul arbitrară”. 

Deoarece în măsura în care este consecvent cu sine empirismul nu 
poate ocoli această limitare a noţiunii de experiență la datele subiecti- 
vității sensibile, el nu poate ocoli izolarea de realitate şi închiderea sa 
în subiectivitate şi nici concluziile sceptice la care parvine prin Hume. 

În acest sens, experiența, fiind pur singulară, ne poate spune ceva 
numai despre ea însăşi, adică despre faptul, obiectul sau evenimentul 
respectiv, în timpul şi circumstanțele date. Atât şi nimic mai mult: 
„Este admis de toţi că nu există nici o conexiune cunoscută între 
calitățile sensibile şi puterile ascunse, și prin urmare că mintea nu este 
condusă să formeze o asemenea concluzie, relativ la legătura ei 
constantă şi regulată, de nimic din ce se cunoaşte din natura ei. Cu 
privire la experiența trecută, poate fi admis că ea dă o informație, 
directă şi sigură, exact numai despre acele obiecte şi acea perioadă de 
timp care cad sub competenţa ei: dar pentru ce această experiență a 
trebuit să fie extinsă la timpul viitor şi la alte obiecte, care, după câte 
ştim, pot fi numai aparent similare? Aceasta este problema principală 
asupra căreia aş insista eu”S7. Această idee Hume o rotunjeşte 


54 `< Ibidem, p. 539. 

5 Mario Bunge, Op. cit., p. 68. 
s D. Roşca, Existența tragică, Bucureşti, 1968, p. 77. 
57 D, Hume, An Enquiry, p. 461, § 29. 

subliniind că „nu este raţional să se conchidă numai pentru că un 
eveniment, într-un caz, precede pe altul, că de aceea unul este cauza şi 
celălalt este efectul. Legătura lor poate fi arbitrară şi ocazională. Nu 
poate fi nici un motiv să se deducă existența unuia din apariția 
celuilalt”58. 


Dând curs analizei în continuare a problemei cauzalității, Hume 
constată că în toate inferenţele scoase din experiență „există un pas 
făcut de către minte, care nu e sprijinit pe nici un argument sau pe vreo 
operaţie a inteligenţei...”5%. Ce anume, se întreabă Hume, îndeamnă 
spiritul să facă un asemenea pas? Dacă este evident că ideile rapor- 
turilor cauzale — ca orice idei — ne sunt furnizate de experiență, ce 
observăm noi aici, în experiență? Dacă presupunem că o persoană 
înzestrată cu cele mai puternice facultăți raționale ar veni pentru prima 
dată în lume, această persoană n-ar putea să observe într-o experență 
decât succesiunea şi contiguitatea fenomenelor, ideile de cauză şi de 
efect rămânându-i la început cu totul necunoscute. Aceasta „deoarece 
puterile speciale prin care sunt săvârşite operaţiunile naturale nu apar 
niciodată simţurilor”. În acest fel, o asemenea persoană „nu poate fi 
sigură de nimic ce trece peste ceea ce îi este direct prezent memoriei şi 
simţurilor”$0. Hume consemnează aici faptul că, deoarece experiența 
senzorială nu implică proprietăţile interne, esenţiale, simțurile noastre 
pot numai să înregistreze aspectele externe ale lucrurilor şi eveni- 
mentelor ce fac obiectul experienţei. Constatarea neputinței funciare a 
organelor de simţ, care rămân numai la contiguitate şi succesiune, 
putea să-l îndrepte pe Hume spre o încercare de a găsi o soluţie prin 
corelarea cunoaşterii empirice cu cea raţională”. Dar Hume nu poate 


58 D, Hume, An Enquiry, p. 464, $ 35. 
59 Ibidem, $ 34. 
50 Ibidem, § 35. 

* Desigur, simpla corelare a acestor două componente ale cunoaşterii nu duce 
singură la o soluţie valabilă. Lucru dovedit de Kant. Trebuie ceva mai mult, în primul 
rând înțelegerea experienţei într-un sens obiectiv. Dar filosofia va fi pregătită pentru a 
ajunge la o asemenea soluţie abia în secolul al XIX-lea. 

depăşi prejudecata empiristă cu privire la rațiune. Pe linia empiris- 
mului şi nominalismului, Hume ajunge să dezvăluie unele mecanisme 
psihologice importante, fără îndoială, dar lăturalnice problemelor pe 
care le analizează. În exemplul folosit de Hume, persoana aflată pentru 
prima dată în lumea noastră a experienței nu reuşeşte ca, dintr-un 
singur caz de experiență (să nu uităm că e vorba de experiența comună 
şi nu de cea ştiinţifică), să ajungă la ideea de cauzalitate. Dar dacă 
respectiva persoană are suficient timp pentru a-şi îmbogăţi experiența, 
ea ajunge, după un număr de repetări ale aceloraşi evenimente, să 
infereze apariția unui obiect sau fapt din existenţa altuia. Şi aceasta se 
întâmplă, deşi „ea nu a dobândit prin întreaga ei experiență nici o idee 
sau cunoştinţă a puterii secrete prin care un obiect produce pe celălalt; 
şi prin nici o operaţiune rațională ea nu este obligată să tragă această 
concluzie. Şi totuşi ea se surprinde că este determinată s-o tragă; şi deşi 
ar putea fi convinsă că raţiunea sa nu are nici un rol în acest proces, ea 
ar persevera, cu toate acestea, pe aceeaşi cale de gândire. De aici Hume 
deduce că trebuie să existe vreun alt principiu care o determină să tragă 
o asemenea concluzie! 

Potrivit acestor considerații, rezultă deci că experiența propriu-zisă 
ne poate dezvălui, în privința unei relaţii de tip cauzal, doar contigui- 
tatea şi succesiunea. Hume se întreabă dacă nu cumva contiguitatea şi 
succesiunea ne pot da o idee completă despre cauzalitate. „În nici un 
fel — răspunde Hume. Un obiect poate fi contiguu şi anterior altuia fără 
să fie considerat drept cauză. O conexiune necesară trebuie luată în 
considerație; şi această relație este cu mult de mai mare importanță 
decât vreuna dintre cele două precedente”€2. 

Aici Hume precizează că el consideră că numai conexiunea 
necesară poate defini raportul cauzal. Deci, pentru Hume, raportul 
cauzal este. în. principiu de ordinul esenței, este un raport interior. 
Ăjuns la acest rezultat, Hume î îşi va da seama că prin aceasta depăşeşte 
cadrele empirismului. Ca atare, este pus în fața unei opțiuni severe: sau 
necesitate internă, sau experiență senzorială. El va opta pentru ultima 
parte a disjuncţiei. Astfel, deşi şi-a dat limpede seama că relația 


6l D, Hume, An Enquiry, p. 464, § 35. 
62 Idem, Traité, p. 100. 

cauzală implică necesitatea, el nu va putea dezvolta această idee ce 
contravine punctului de vedere empirist, ci o va abandona şi, credincios 
acestui punct de vedere, va recomanda să se rămână la aspectele 
exterioare ale relației cauzale, singurele relevate de experiență: conti- 
guitatea şi succesiunea. 


4. Originea ideii de relaţie necesară implicată 
în ideea de raport cauzal 


Din cele de mai sus reiese că raţiunea singură nu ne furnizează 
ideea de cauzalitate — şi nici o altă idee de acest ordin — pentru că ideile 
sunt, în ultmă instanță, copii de impresii. Hume consideră deci că noi 
nu putem avea nici un fel de cunoştinţe apriorice. Pe această bază 
Hume a conchis în primă instanță că toate ideile noastre, inclusiv ideea 
complexă de cauzalitate (care implică ideea de relaţie necesară), 
trebuie să provină din experienţă. Titlul complet al primei sale lucrări" 
ne arată, cum observă şi Russell, că autorul Tratatului era iniţial 
convins de originea experimentală a tuturor cunoştinţelor noastre şi că 
el se ambiţiona să demonstreze acest lucru. Dar pe parcursul operei 
sale, rolul experienţei în formarea ideilor devine tot mai vag, mai mult 
un prilej, un imbold al activității minţii, decât un izvor cognitiv sigur. 
Aceasta se întâmplă pentru că analiza îi arată lui Hume că asemenea 
idei, cum este şi cea de necesitate, nu pot fi detectate în experiența 
senzorială. Hume ajunge chiar să considere că această experiență nu 
face decât să declanșeze procese mintale asociative ce duc la idei de 
relaţii, fără a furniza neapărat şi elementele constitutive ale acestor 
idei. 

Analizând raportul cauzal, Hume a constatat că relaţia dintre 
cauză şi efect implică în mintea noastră necesitatea legăturii lor, 
implică adică ideea existenţei unei puteri a cauzei care praduce efectul. 
Fără această necesitate n-ar putea decurge în mod constant efectul din 
cauză. Dar Hume ne atrage în mod repetat atenția că, dacă cercetăm cu 


» o Și x ` z 
Tratat despre natura unamă. Incercare de a introduce metoda experimentală 
de argumentare în problemele morale. 

atenţie datele experienței privitoare la acest raport, noi nu putem 
descoperi altceva decât contiguitatea şi succesiunea lucrurilor consi- 
derate. „Nu există un singur caz — subliniază Hume — în care eu pot 
merge mai departe şi nu-mi este posibil să descopăr între aceste obiecte 
o a treia relaţie, oricare ar fi ea”. Ne amintim că Hume a afirmat că, 
dacă ni se prezintă două obiecte considerate în relaţie cauzală, din 
observarea unuia dintre ele sau chiar a ambelor noi nu vom descoperi 
niciodată legătura care le uneşte şi nici nu vom fi în stare să ne 
pronunțăm cu certitudine că între ele există vreo conexiune. Nici o 
experiență nu ne permite să ajun cre la ideile de relaţie cauzală, 
conexiune necesară, putere, energie etc.54 E 

Prin urmare, analiza conceptului de wapo cauzal îl duce pe Hume 
la concluzia că ideea noastră de cauzalitate implică legătura necesară 
dintre cauză şi efect, dar că în experiență nu decoperim o asemenea 
legătură. 

Datorită acestei nepotriviri, Hume consideră necesar să fie 
elucidată problema genezei ideii de conexiune necesară. Potrivit 
teoriei sale generale despre formarea ideilor (a se vedea § 2 din 
prezentul capitol), toate ideile sunt copii de impresii; ca atare, orice 
idee veritabilă rrebuie să aibă o impresie corespunzătoare, această 
corespondență fiind criteriul veracității ei. Propunându-şi să caute 
impresia originară a ideii de relație necesară implicată în ideea 
complexă de raport cauzal, Hume subliniază din nou că numai aici, în 
impresii, se află sursa oricăror idei: „ideile noastre nu sunt nimic 
altceva decât copii ale impresiilor noastre, sau, cu alte cuvinte, este 
imposibil să ne gândim la ceva ce n-am simțit anterior, fie prin simțul 
nostru extern, fie prin cel intern”. Evident, Hume rămâne fidel tezei 
empiriste formulate încă de Aristotel, potrivit căreia nihil est in inte- 
llectu quod non primus fuerit in sensu. Prin prisma acestei teze 
încearcă filosoful scoțian să lămurească şi originea ideii de relație 
necesară dintre cauză şi efect, el fiind încredințat că doar impresiile 
„nu admit nici o ambiguitate"”5. 


6 D, Hume, Traité, pp. 196-197. 


64 ga idem, p. 205. 
5 D. Hume, An Enquiry, p. 471, § 49. 

Cercetând deci impresiile care au putut duce la formarea ideilor 
noastre de cauză şi efect, putem noi să descoperim relaţia lor necesară, 
fără de care n-ar putea fi vorba de relația cauzală; cu alte cuvinte, 
putem noi găsi puterea care rezidă în cauză şi produce efectul? 
Răspunzând la această întrebare, Hume afirmă că în materie, în lumea 
externă, noi nu putem nicicum descoperi o astfel de relație sau de 
putere, dovadă fiind faptul că observarea unui singur caz nu duce 
niciodată la ideea de putere sau de legătură necesară. Noi observăm 
doar că flacăra este însoțită de căldură, dar legătura intimă a lor n-o 
putem descoperiS€. Hume se întreabă dacă nu cumva o asemenea idee 
este de natură spirituală. El precizează însă că ideea noastră de putere 
nu poate fi copia unui sentiment despre o putere internă, deoarece şi 
facultatea minţii noastre de a produce o idee ne este necunoscută”. 
„Nu există cumva aici, într-o substanţă spirituală sau materială, sau în 
ambele, vreun mecanism sau structură ascunsă a părților de care 
depinde efectul şi care, fiindu-ne cu totul necunoscut, face ca puterea 
sau energia voinței să fie tot atât de necunoscută şi de neînțeleasă?”68. 
Răspunsul lui Hume este că aici, ca şi în domeniul fenomenelor 
exterioare, noi putem ajunge numai la constatarea asocierii 
(conjunction) frecvente a obiectelor, fără să fim vreodată capabili să 
cunoaştem conexiunea (connexion) lor necesară“. 


* 


Hume respinge pretenția unor filosofi de a explica forța şi energia 
secretă a cauzelor, recurgând la expresii ca „forme substanţiale”, 
„accidente”, „facultăți” etc., pe care el le găseşte cu totul neintel- 
igibile”0. Atunci când este vorba să fie explicate unele fenomene 
extraordinare”, acest fel de filosofi recurg la un invizibil principiu 
inteligibil. Dar, cercetată problema mai îndeaproape, se constată că şi 
în evenimentele cu totul obişnuite energia cauzei este la fel de neinte- 


66 Ibidem, p. 472, § 50. 

67 Ibidem, pp. 472-413, § 52. 

68 Ibidem, p. 474, §53. 

69 Ibidem, § 54. 

70 Hume notează aici numele lui Malebranche (Traité, notă, p. 200). 

ligibilă. Hume afirmă că aceşti filosofi speculativi procedează 
asemenea omului din popor ignorant, adică recurg la divinitate ca la 
ultima cauză. Hume constată — şi este foarte probabil că aici el îl 
vizează mai ales pe Berkeley — că aceeaşi „explicaţie” este extinsă de 
aceşti gânditori şi asupra activităţii intelectuale, astfel că după ei 
„conceperea ideilor nu este altceva decât o revelaţie pe care ne-o face 
Creatorul'”!. Hume le reproşează că în acest fel „ei despoaie natura... 
de orice putere”. „Astfel — observă Hume ironic — potrivit acestor 
filosofi orice lucru este plin de Dumnezeu”?. 

De pe poziţia sa nominalist-empiristă, Hume găseşte că „expli- 
caţiile cauzale” de tip teist berkeleyean sunt cu totul inacceptabile: 
„Este adevărat că noi suntem ignoranţi în privinţa modului în care 
corpurile acționează unele asupra altora: puterea sau energia lor ne este 
total incomprehensibilă. Dar nu suntem noi la fel de ignoranţi şi în 
ceea ce priveşte felul sau puterea prin care un spirit, chiar Spiritul 
suprem, acționează asupra lui însuşi sau asupra corpului?”. În aceeaşi 
ordine de idei, Hume interoghează: „Este mai greu de conceput oare că 
mişcarea poate apărea din impuls decât din voință? Tot ce ştim e 
ignoranța profundă în ambele cazuri”. Aceeaşi concluzie o trăsese 
Hume şi în Tratat: „în nici un caz nu este posibil să se indice principiul 
în care rezidă forța şi acţiunea unei cauze, şi minţile cele mai rafinate 
ca şi cele mai vulgare sunt deopotrivă la strâmtoare în această 
privinţă””4. 

Din cele de mai sus se desprinde deosebirea radicală dintre Hume, 
pe de o parte, şi Berkeley şi Malebranche, pe de altă parte. 
Argumentele aduse de filosoful scoțian împotriva explicaţiilor cauzale 
teologice sunt grăitoare în ceea ce priveşte poziţia lui față de obscu- 
rantism. Kant găseşte că obiecțiile ridicate de Hume sunt foarte 
puternice în ceea ce priveşte teismul, dar slabe în legătură cu deismul/”5. 


7! D, Hume, An Enquiry, p. 475, $ 55. 

72 Ibidem, § 56. 

3p, Hume, An Enquiry, p. 475, § 57. 

74 Idem, Traité, p. 200. 

75 1. Kant, Prolegomene la orice metafizică viitoare care se va putea înfățişa ca 
ştiinţă, Bucureşti, 1924, p. 163. 

Nu ne interesează aici diferența dintre puterea argumentelor observată 
de filosoful german, dar reținem că Hume a fost fidel secolului său şi 
şi-a adus o contribuţie însemnată la combaterea oricărui fel de 
misticism. 


* 


Concluzia finală a lui Hume în problema ideii de relaţie necesară, 
care este implicată în ideea de raport cauzal, este aceea că noi nu 
putem descoperi nici o impresie corespunzătoare acestei idei, ceea ce 
înseamnă că ideea de relaţie cauzală are o valoare cognitivă incertă. El 
rezumă astfel argumentul său: „Orice idee este copia unei impresii sau 
a unui sentiment precedent; unde nu putem găsi nici o impresie, putem 
fi siguri că nu există nici o idee. În toate cazurile singulare ale proce- 
selor corpurilor sau spiritelor nu există nimic care ar putea produce 
vreo impresie şi, în consecință, nici ceva care să poată să sugereze vreo 
idee de putere sau de conexiune necesară””6. În cadrul unei asemenea 
viziuni despre ideea de necesitate apare ca inevitabilă considerația că 
„toate demonstrațiile care au fost făcute în favoarea necesităţii unei 
cauze sunt înșelătoare şi sofistice”77. 


5. Originea psihologică a ideii de relaţie cauzală 


În acest caz, având în vedere că, potrivit concepției lui Hume, nu 
pot exista idei fără impresii corespunzătoare, se ridică ' problema 
modului în care gânditorul scoţian explica apariţia ideii de necesitate în 
mintea noastră, în condiţiile în care experiența nu cuprinde nici o 
impresie a acestei idei. Că avem o asemenea idee este cert, deoarece 
altfel n-ar exista ideea de relație cauzală care o implică. Cum ideea de 
relație necesară nu poate fi un produs al intelectului, deoarece ideile, 
toate, sunt simple copii de impresii, deci reprezentări, şi cum această 
idee nu provine nici din experiența senzorială ca atare, deoarece aici nu 
se poate descoperi nici o impresie corespunzătoare, Hume ajunge la 


76D, Hume, An Enquiry, p. 477, § 61. 
77 Idem, Traité, p. 103. 

concluzia că o astfel de idee nu poate fi decât fructul jocului psihologic 
guvernat de principiile asociative de idei. 

Hume consideră că principiul asemănării are un rol însemnat în 
formarea ideii de relație necesară. Dacă obiectele şi procesele naturii 
n-ar prezenta nici o asemănare între ele, atunci noi n-am fi ajuns 
niciodată la ideea de conexiune necesară. Fără această similitudine a 
fenomenelor „am fi putut spune că un obiect sau un eveniment a urmat 
altuia, iar nu că unul a fost produs de altul. Relaţia dintre cauză şi efect 
ar fi fost absolut necunoscută oamenilor”. În lipsa asemănării, 
singurele căi de cunoaştere ar fi fost simțurile şi memoria şi astfel, 
cunoaşterea fiind nemijlocită, ar fi lipsit şi sursa erorii. Asemănarea 
lucrurilor — este vorba de asemănarea fenomenală şi nu de esență — și 
obişnuința sunt factorii care determină mintea noastră să pună în 
legătură obiectele naturii şi să le considere ca fiind în relație necesară. 
„Aceste două circumstanţe formează integral acea necesitate pe care o 
atribuim materiei. În afară de asocierea (conjunction) constantă a 
obiectelor similare şi de inferența ce urmează, a unui fenomen din 
altul, nu avem nici o noţiune despre necesitate sau conexiune 
(connexion)”%8. În explicaţiile lui Hume, asemănarea și obișnuința 
joacă un rol însemnat, dar numai puşi în legătură au putut contribui 
aceşti factori la apariția ideii de relaţie necesară. Repetarea unor 
fenomene ce apar împreună în experiență, fenomene asemănătoare, 
creează obișnuința de a le considera în relație. Hume arată că, dacă noi 
observăm mai multe cazuri în care aceleaşi obiecte apar împreună sau 
într-o anumită ordine, atunci noi presupunem imediat că între aceste 
obiecte există o conexiune necesară. Deci această simplă multiplicare a 
unor experiențe similare pare a fi sursa din care derivă ideea de relaţie 
necesară, deoarece dintr-o singură experiență noi nu tragem niciodată 
concluzia existenţei unei asemenea relaţii. 

Se pune însă o problemă: cum este posibil să apară această idee pe 
baza simplei repetări a unor cazuri similare, dar pe baza unui singur 
caz ea nu ne apare? Cauza nu poate exista prin sine, ci trebuie să fie 
atributul unei existențe particulare. Ca atare, noi ar trebui s-o 
descoperim şi într-un singur caz. În plus, „ideile sunt copii de 


%p. Hume, An Enquiry, p. 479, $ 64. 

impresii”, iar noi nu putem avea impresii decât despre existențe parti- 
culare. De aceea, Hume ajunge la concluzia că simpla repetare a unor 
experiențe nu poate, singură, da naştere unei „idei noi”, diferită de 
ideea ce apare pe baza unei singure experienţe”?. 

Totuşi repetarea experiențelor asemănătoare facilitează apariția 
ideilor de relație cauzală, necesitate, putere etc., deşi nici o experiență 
singulară nu ne oferă vreo impresie din care să derive aceste idei. Ar fi 
oare posibil să existe idei cărora să nu le corespundă nici o impresie? 
Hume respinge această ipoteză neconcordantă principiilor filosofiei 
empiriste. Deoarece aceste idei nu derivă din impresii asupra 
lucrurilor, Hume nu poate face altceva decât să conchidă că ele „nu 
reprezintă nimic” din obiectele externe. În consecință, asemenea idei 
trebuie să aibă un alt temei, respectiv impresiile corespunzătoare 
trebuie să fie impresii interne. Dar Hume constată că nu există nici o 
impresie internă care ar putea să aibă vreo legătură directă cu ideea de 
necesitate. Ceea ce există cu adevărat este doar predispoziția sau 
înclinarea pe care o are mintea noastră „de a trece de la un obiect la 
ideea  concomitentului său obişnuit. Aceasta este deci esența 
necesităţii "80, 

Cum argumentează Hume această concluzie a sa? Dacă în 
lucrurile externe noi nu descoperim nici o impresie de relație necesară, 
iar ideea acestei relaţii apare în mintea noastră numai după repetarea 
unor experienţe similare, dintre care nici una luată separat nu conține 
impresia de relație necesară, care ar putea să fie modelul ideii noastre, 
trebuie ca această impresie — de vreme ce există o idee trebuie să existe 
şi o impresie corespunzătoare — să se producă la nivelul intelectului 
nostru ca urmare a asemănării dintre experiențele ce se repetă. Deci, 
„observarea acestei asemănări produce în minte o nouă impresie, care 
este modelul real”. Prin repetiție, spiritul nostru este determinat să 
conceapă obiectele în relaţie. Cazurile asemănătoare care se repetă 
„sunt, în ele însele, cu totul distincte unele de altele şi nu prezintă 
relație decât în spiritul care le observă şi grupează în el ideile. Necesi- 
tatea este deci efectul acestei observări, ea nu este altceva decât o 


79 D. Hume, An Enquiry, p. 462, § 31; Traité pp. 205-207. 
80 Idem, Traité, pp. 208-209. 

impresie internă a spiritului, sau o determinare care ne îndeamnă să ne 
îndreptăm gândurile de la un obiect la altul”"8!. Hume subliniază 
această teză a sa afirmând că, atunci când se repetă unele fenomene în 
mod asemănător, „noi simțim (feel) un sentiment sau o impresie nouă, 
adică o conexiune obişnuită, în gândire sau imaginaţie, între un obiect 
şi cel care îl însoţeşte de obicei; acest sentiment este originea acelei 
idei pe care o căutăm”. Deci, după o repetare a cazurilor similare, 
mintea noastră este îndemnată de obişnuință ca la prezentarea unui 
eveniment să-l aştepte pe acela care-l însoţeşte de regulă şi să creadă că 
el va apărea (will exist). Prin urmare, această conexiune pe care o 
simțim în minte, această tranziție obișnuită a imaginației de la un 
obiect la acela care-l însoţeşte în mod curent, este sentimentul sau 
impresia din care formăm ideea de putere sau de conexiune necesară”. 
Hume se întreabă: ce s-a întâmplat că din observarea unei simple 
repetiţii rezultă această idee nouă în mintea omului? „Nimic, decât 
faptul că el (omul) simte că aceste evenimente sunt legate în imaginația 
sa şi el poate să prevadă imediat existența unuia din apariția 
celuilalt”82. 

Din cele de mai sus rezultă că empiristul consecvent care e Hume 
ajunge să descopere cu stupoare că ideile noastre, cărora el le atribuise 
inițial o origine experimentală certă, se dovedesc a fi, în ultimă 
instanță, simple produse rezultate din relaționarea ideilor în minte prin 
acțiunea principiilor de asociere menţionate mai înainte. 

Hume ajunge deci la concluzia că ideea de relație necesară inclusă 
în ideea complexă de raport cauzal nu provine din experiența noastră şi 
deci nu desemnează în mod cert o relaţie a obiectelor. Ideea de 
necesitate şi-ar avea originea în predispoziția minţii noastre de a pune 
lucrurile în relație. Cum s-a văzut, această predispoziţie este dată de 
repetarea unor cazuri asemănătoare. Hume subliniază că repetiţia nu 
poate duce la descoperirea unei relații cauzale — chiar dacă aceasta ar 
exista —, ci ea doar stimulează imaginația. În acest sens, autorul 
Tratatului afirmă că potrivit analizei cunoaşterii puterea şi necesitatea 
sunt calități ale percepţiilor noastre şi nu ale obiectelor externe, ele 


8! D, Hume, Traité, pp. 207-208. 
82 Idem, An Enquiry, pp. 476-477, §§ 59-61. 

„Sunt resimţite interior de suflet, nu percepute exterior în corpuri”. Pe 
baza experienței noastre trecute noi căpătăm obişnuinţa de a considera 
în relație necesară obiecte pe care experiența ni le-a prezentat ca fiind 
contigue sau succesive. De exemplu, potrivit experienței anterioare, 
noi ne amintim cazuri frecvente de legătură între obiecte, cum ar fi 
între flacără şi căldură. Ce înțeles dăm noi acestor observaţii? „Fără 
multă ceremonie, noi numim pe unul cauză şi pe celălalt efect, şi din 
existența unuia inferăm existența celuilalt”84. O ámpresie- prezentă 
trimite gândul la (deea Ohiectului care de regulă apare împreună cu 
obiectiil de la care avem impresia prezentă. Deci, în urma unei asocieri 
constante, „obiectele dobândesc unirea lor în imaginaţie”. În acest fel, 
ponap u cauzalității se dovedeşte a fi doar un principiu. de asociere a 
ideilor’ 

Împrej urarea în care noi atribuim relația cauzală şi obiectelor, deşi 
analiza ne-o prezintă doar ca pe o simplă asociaţie de idei, Hume o 
pune pe seama înclinației minții noastre de a conferi corpurilor conside- 
rate însuşiri care sunt numai ale spiritului care le consideră. Această 
teză, expusă în Tratat, Hume o reia şi în Cercetare, unde afirmă că 
„deoarece simţim o conexiune obişnuită între idei, noi transferăm acest 
sentiment obiectelor, fiindcă nimic nu este mai uzual decât să aplici 
corpurilor exterioare orice senzaţie internă pe care ele o prilejuiesc”87. 

În privinţa ideii raportului cauzal, D. Hume respinge deci 
concepțiile tradiționale, arătând că puterea şi energia cauzelor nu 
rezidă nici în obiecte, nici în divinitate; Şi ñiĉi în concursul acestor 
două principii, ci ea aparține în întregime minţii noastre. Dacă ideile 
noastre n-ar prezenta legătură în fantezia noastră, legătură pe care 
obiectele „nu par să ne-o dezvăluie”, noi n-am putea niciodată să 
inferăm de la cauze la efecte. „Inferența depinde deci de asocierea 
ideilor”88. 


83 D. Hume, Traité, pp. 209-210. 
i < Ibidem, p. 114. 
85 Ibidem, p. 120. 
86 Ibidem, pp. 210-212. 
7 D. Hume, An Enquiry, p. 477, notă § 60. 
88 Idem, Traité, pp. 118, 209. 

Prin urmare, în urma unor analize aprofundate, David Hume 
ajunge, prin prisma empirismului, la concluzia că principiile de 
asociere a ideilor sunt răspunzătoare de faptul că obiectele dobândesc 
în mintea noastră o relaţie care nu este percepută. Datorită împrejurării 
că această relaţie ţine de un anume automatism al activității intelectului 
nostru, Hume se crede îndreptăţit să afirme că relația cauzală nu este 
doar o simplă relaţie filosofică, ci ea este mai ales o asociaţie naturală 
de idei&. Această afirmaţie ne explică de ce a cercetat Hume atât de 
asiduu aspectul psihologic al actului de cunoaştere. Desigur că acesta 
n-a avut efect favorabil asupra soluţiilor pe care le căuta gânditorului 
scoțian. Dar contribuţia sa la dezvoltarea cercetărilor psihicului uman 
este incontestabilă şi nu totdeauna atât de negativă pe cât o presupune 
J.St. Mill. 

Dar tot atât de incontestabil este şi faptul că analizele critice ale lui 
Hume asupra conceptului de relaţie cauzală au adus inteligența umană 
în fața perspectivei neliniştitoare că s-ar putea să existe o „eteroge- 
nitate esenţială între ea şi lucruri”%. 


6. Rolul obişnuinţei în formarea ideii de relație 
cauzală. Cauzalitate şi credință 


Hume consideră că mecanismul formării asociaţiilor de idei 
implică totdeauna o impresie originară, un principiu de asociere şi 
ideea la care trimite impresia prezentă prin acţiunea principiului de 
asociere?”!. Aceasta este pe scurt calea pe care ajunge mintea noastră de 
la cazurile observate direct la cele neobservate. Desigur că, pentru un 
empirist ortodox, această escaladare a datelor senzoriale reprezintă o 
depăşire nepermisă a puterii noastre reale de cunoaştere. Hume nu face 
excepţie. Macnabb observă că pentru Hume această trecere de la cazuri 
observate la cele neobservate constituie un petitio principii?. De 
aceea, autorul Tratatului resimte nevoia ca în explicarea ideilor de 


89 jbidem, p. 121. 

% Cf. D. D. Roşca, Existenţa tragică, p. 75. 
9! D, Hume, Traité, pp. 109, 133. 

% D, G. C. Macnabb, Op. cit., p. 63. 

relație să introducă, pe lângă principiile respective, şi noţiunile de 
obişnuință şi de credință. S-a văzut mai sus că obișnuința, care se 
instalează prin repetarea unor asociaţii asemănătoare, este aceea care — 
potrivit lui Hume — este răspunzătoare de formarea relației cauzale. 
Experiența, prezentându-ne unele obiecte constant legate, produce în 
noi „obişnuința” de a le considera totdeauna astfel. Prin obişnuință 
mintea noastră e determinată să privească obiectele ca fiind corelate 
cauzal. Obişnuinţa, determinând spiritul să conceapă obiectele în 
relație (deşi experiența senzorială nu ne dă relația), provoacă prin 
însuşi acest fapt Eredin)a că, o dată apărută cauza, efectul va urma în 
mod necondiționat. Cum este posibil, se întreabă Hume adesea, ca de 
la ceva direct perceput să conchidem asupra existenței sau a apariţiei a 
ceva neperceput? Pentru a explica acest fenomen, Hume recurge la 
psihologie. Asemänarem Contiguittea şi ‘çauzalitatea, ca. principii 
asociative ale intelectului, aprind, în contact cu experiența, imaginația 
şi o fac să treacă de la o percepție la alta, respectiv de la impresia vie a 
unui obiect prezent la ideea corelativă a unui obiect neprezent 
simţurilor noastre”. Ceva mai mult, impresia prezentă are şi capaci- 
tatea de a înviora şi întări ideea corelativă respectivă: datorită 
principiilor de asociere, mintea noastră, animată de o impresie 
prezentă, îşi formează o idee vie a obiectelor corelative acesteia, 
dispoziţia sa trecând în mod natural de la impresie la ideea corelativă*. 
Hume vorbeşte de „formarea” ideilor corelative. În fond este vorba 
doar de declanșarea, sub influența unei percepții directe, a unor 
procese de reprezentări. Nu e vorba deci de formare, ci de amintire. 

În explicaţia lui Hume se află consemnată și observaţia pertinentă 
că aceste operaţii de reamintire sunt influențate de dispoziţia în care se 
află mintea în momentul când face aceste operaţii, iar această 
dispoziţie este provocată de obiectul prezent conştiinţei. În această 
privință, Hume ține să menţioneze: „este evident că persistenţa dispo- 
ziţiei depinde cu totul de obiectele de care se ocupă spiritul şi că orice 
obiect nou dă în mod natural o nouă direcţie spiritelor şi le schimbă 
dispoziţia...”. Această corespondenţă dintre intelect şi obiect este fără 


93 D, Hume, Traité, p. 139. 
94 Ibidem, p. 130. 

îndoială reală şi de natură să explice ceva din şerpuirea dialectică a 
vieții noastre sufletești. Hume îşi subliniază ideea afirmând că există o 
maximă generală a ştiinţei despre natura umană, care constă în faptul 
că atunci „când o impresie oarecare ne apare,_ea_nu !rimile doar 
spiritul la ideile care sunt în relaţie cu ea, ci le şi comunică totdeauna 
o parte din forța şi vivacitatea sa”. 

Această caracteristică se manifestă în toate felurile de relaţii. 
Astfel în ceea ce priveşte asemănarea, dacă ne aflăm în fața portretului 
unui prieten absent, impresia prezentă redeşteaptă imaginea ce o aveam 
despre el. „La producerea acestui efect concură în acelaşi timp o relație 
şi o impresie prezentă”. Chiar ceremoniile religiei catolice, „această 
stranie superstiție”, pot fi considerate ca fiind de acest fel. Şi în cazul 
contiguității, o impresie a unui obiect trimite cu gândul la ceea ce este 
de obicei învecinat acestuia. Nu altfel stau lucrurile, s-a văzut, nici în 
privinţa cauzalității, o impresie prezentă adăugată unei relații formate 
anterior în minte înviorează ideea corelativă acestei impresii. Hume 
consideră că acest afect are loc pentru că obiectele sensibile au o mare 
influență asupra fanteziei, iar această influență se transmite cu promp- 
titudine ideilor cu care ele sunt de obicei în relaţie”. Impresiile pun 
sufletul în mişcare în gradul cel mai înalt. Când un obiect al relaţiei 
este prezent direct memoriei sau simţurilor, mintea concepe imediat, 
cu o forță suplimentară, ideea corelativă la care este trimisă prin inter- 
mediul principiului respectiv de asociere”. Hume este încredințat că 
dintre relaţii, cea de cauzalitate este singura care dă naştere credinței 
sau asentimentului nostru în privinţa existenţei lucrurilor nepercepute?:. 
O impresie prezentă, alăturată unei relații cauzale, inviorează şi ideea 
acestei relații şi astfel se produce convingerea sau asentimentul“. În 


95 Ibidem, p. 129. 

% Ibidem, pp. 130-132. 

97 În acest proces cauzal, care are drept efect credința, intervin, în mod secundar, 
şi contiguitatea şi asemănarea, care contribuie la prinderea cu mai multă forță a ideii 
corelative în imaginaţie. Dar ele, prin lipsă, pot să şi diminueze credința şi chiar s-o 
distrugă. „Dacă asemănarea, împreunată cauzalității, fortifică raționamentele noastre, 
lipsa de asemănare, împinsă până la un foarte înalt grad, este capabilă să le distrugă 
aproape cu totul” (D. Hume, Traité. pp. 141-146). 

8 Ibidem, p. 140. 

9 Ibidem, p. 132. 

acest fel, mecanismul de formare a asociaţiilor de idei este totodată — 
în cazul relaţiei cauzale — şi acela al formării credinței (belief), datorită 
căreia, o dată cu apariția cauzei, noi aşteptăm apariţia efectului. 
Această explicaţie a lui Hume se apropie în mod surprinzător — cum 
observă şi Russell — de descrierea cunoscutului experiment al lui 
Pavlov asupra reflexului condiționat. Lucrul se poate explica prin 
faptul că Descartes descoperise cu un secol înainte mecanismul 
reflexului. În orice caz, este evident că Hume fundamentează aici, mai 
radical chiar decât Locke, originea senzorială a cunoaşterii. Și Hume 
este conştient de acest lucru atunci când, în legătură cu cele relatate 
mai sus, subliniază că „orice raționament probabil este doar o specie de 
senzaţie”!00. Acesta este și motivul pentru care Hume consideră că 
experiența influențează judecățile noastre asupra relației dintre cauză şi 
efect. 

Credinţa (belief) care intervine în raportul cauzal nu are, în 
concepţia lui Hume, un sens fideist. Pentru el, credința are sensul de 
convingere. Ceea ce rezultă din toate referirile sale la această noțiune. 
Astfel, Hume defineşte credinţa ca fiind „o idee care prezintă o relație 
sau o asociație cu o impresie prezentă "!0!. Ea este „o idee vie”, o idee 
căreia, spre deosebire de simpla ficţiune, i se dă „asentimentul”!??, Prin 
forţa şi vivacitatea percepţiilor se trezesc în minte, prin mijlocirea 
imaginaţiei!03, ideile corelative acestor percepții; acesta este, după 
Hume, temeiul interferențelor noastre de tip cauzal. Impresia, adăugată 
unei relații cauzale, înviorează ideea corelativă a acestei relații, şi 
astfel apare credința sau asentimentul!%4. Ideea pe care ne-o formăm 
incitați de impresia corelativă este o idee vie, ceea ce o deosebeşte de 
ideile produse de fantezie. Această idee vie este credința care ne 
determină ca, o dată cu apariţia cauzei, noi să aşteptăm şi apariția 
efectului. Această teză, exprimată cu atâta limpezime în Tratat, este 
completată în Cercetare. Întrebându-se aici care ar putea fi „natura 


100 /bidem, p. 135. Raționamentul probabil privește faptele și experiența. 
101 /bidem, p. 120. 

102 /bidem, p. 112. 

103 /bidem, p. 132. 

104 jbidem, pp. 125-126. 

acestei credințe şi a asociaţiei obişnuite din care ea derivă”, filosoful 
scoţian crede că dă răspuns concludent arătând în ce constă distincţia 
dintre credință şi ficțiune. Dacă ficţiunea ia naştere din jocul liber al 
imaginaţiei (pe baza stocului originar de idei rezultate din senzații), 
credința este totdeauna o idee relaționată cu o impresie prezentă: 
„Oricând se prezintă vreun obiect memoriei sau simţurilor, el 
determină imediat imaginaţia, prin forța obişnuinţei, să conceapă acel 
obiect care de obicei este unit cu el; şi această concepere e însoțită de 
un simțământ sau sentiment diferit de născocirile vagi ale fanteziei. În 
aceasta constă întreaga natură a credinţei”!0%5. Hume e de părere că fără 
credință nu ar exista nici un fapt pe care să-l considerăm atât de ferm 
încât să nu putem concepe contrariul său. Astfel, credința este mai 
stabilă decât ficțiunea, care totdeauna permite imaginarea fenomenului 
contrar. Ea este un concept „consistent şi convingător”, „un sentiment” 
al spiritului prin care ideile rațiunii se disting de ficţiunile imagi- 
nației 196. 

Afirmația lui Hume aici consemnată, că sentimentul nostru de 
credință — potrivit căruia în raportul cauzal noi aşteptăm un anume 
efect şi nu altul — ne împiedică să concepem un efect opus, intră în 
conflict cu teza sa generală, potrivit căreia în domeniul existenței şi al 
faptelor contrariul poate fi totdeauna conceput. Probabil Hume a vrut 
să arate că, deoarece în domeniul realităţii poate fi totdeauna conceput 
şi contrariul a ceea ce e dedus pe bază de obişnuință, noi suntem deter- 
minați numai de credință să considerăm că va urma un efect şi nu altul. 
Această credință de care vorbeşte Hume este lipsită de orice temei 
obiectiv, este simplă convingere subiectivă şi ca atare nu se ştie dacă 
implică sau nu adevărul. Dar obiecţia cea mai puternică ce i se poate 
aduce concepției lui Hume despre „credință” constă în afirmaţiile lui 
contradictorii asupra raportului dintre credință şi cauzalitate. Astfel, cu 
toate că Hume afirmă că asentimentul sau credința „ia naştere din 
relaţia dintre cauză și efect”!0, tot el este acela care afirmă că la baza 
inferențelor noastre cauzale „este totdeauna presupusă credința în 


105 D, Hume, An Enquiry, pp. 466—467, §§ 38, 39. 
106 /bidem, p. 467, § 40. 
107 Tbidem, § 41. 


187 


Nicolae Trandafoiu 


existența obiectului corelativ, fără ea, relația n-ar putea să aibă vreun 
efect”!%, (Astfel, de exemplu, apropierea de casă ne trezeşte idei 
despre ea numai pentru că noi credem că ea există în realitate). Această 
„credință” în existența obiectului corelativ ar fi astfel originea tran- 
ziției minţii de la cauză la efect. Aceasta este o foarte serioasă 
contradicție a problemei în discuţie. Ea poate fi conciliată doar printr-o 
altă teză, des repetată de Hume, şi anume că „raționamentele noastre 
privitoare la cauze și efecte nu provin din altceva decât din obişnuinţă, 
iar credința este mai degrabă un act al părții senzitive decât al celei 
cognitive a minţii noastre "1%. Cu alte cuvinte, raționamentele cauzale 
(deci cele referitoare la fapte) sunt fructul mecanic al obişnuinței, iar 
credința este o determinare afectivă legată de procesul de asociere a 
ideilor. Hume nu se poate decide asupra priorității dintre cauzalitate şi 
credință, dar este totdeauna încredințat că ambele sunt intim legate şi 
îşi au ca ultimă sursă obişnuința. De regulă, obişnuinţa este substratul 
tuturor asociațiilor de idei; pe când credința este când consecință, când 
condiţie a raportului cauzal. Dar analiza de ansamblu a problemei ne 
duce la concluzia că la Hume relaţia cauzală se reduce la credința că 
dintr-un fenomen considerat cauză va rezulta un anumit efect. Aceasta 
pentru că impresia senzorială nereflecînd nimic esențial şi necesar, 
noţiunea de relație cauzală (ce-şi are aici originea) rămâne un simplu 
sentiment izvorât din deprindere. 


Pentru o mai limpede lămurire a felului cum concepe Hume 
cauzalitatea se impune să revenim asupra rolului pe care îl rezervă el 
obişnuinţei în cadrul explicaţiilor sale. Acest rol, se va vedea, este de 
prim ordin. Urmărind să descopere temeiul celor trei principii generale 
de asociere a ideilor, dar mai ales al cauzalităţii, Hume, ajunge la 
constatarea că analizele noastre nu ne pot duce în această privință decât 
până la obişnuinţă. În experiență, spune Hume, noi putem observa doar 
contiguitatea şi succesiunea, nu şi producerea efectului de către cauză. 


108 Jbidem, p. 468, $ 44. 
109 D, Hume, Traité, p. 229. 

De aceea, ideile de cauză şi efect trebuie să rezulte dintr-un alt 
principiu. „Acest principiu este obișnuința sau deprinderea (custom or 
habit)”. Datorită acestui principiu, „după împreunarea constantă a 
două obiecte — spre exemplu căldură şi flacără, greutate şi soliditate — 
noi suntem determinaţi doar de obişnuință să aşteptăm pe unul din 
apariţia celuilalt”. În acest fel, obişnuința se dovedeşte a fi „un 
principiu al naturii umane”!!0. 

Hume precizează că, prin folosirea cuvântului obişnuință 
(custom), el nu pretinde că a găsit „raţiunea ultimă” a unei asemenea 
înclinații a minţii, ci că el doar indică „ultimul principiu pe care noi îl 
putem stabili din toate concluziile noastre provenite din experiență”. 
Aceasta ar fi singura explicație „acceptabilă” asupra cauzalităţii!!!. 
Este însă evident că acest „ultim principiu” pe care se întemeiază 
raportul cauzal reprezintă „o cunoaştere numai subiectivă” — cum a 
remarcat Kant —, deoarece această obişnuință, formându-se printr-o 
asociaţie Freeman: nu poate da altceva decât „aparența necesității”! !?. 

Hume dovedeşte în mod elocvent că empirismul nu poate în nici 
un fel concepe o ştiinţă a relaţiei. Pentru empirism nu există decât 
obiecte i individuale separate. „Obiectele n-au între ele nici o conexiune 
observabilă şi nu există nici un alt principiu decât acela al obişnuinței 
care acționează asupra imaginaţiei şi prin care noi putem să inferăm 
din apariţia unui obiect existența altuia”!!?. În acest fel, Hume, 
încercând să întemeieze cunoaşterea în senzație, postulează că rațiunea 
este neputincioasă în demersurile ei asupra existenței, când trecem de 
la impresia unui obiect — afrmă filosoful scoţian — la ideea altuia sau la 
credința în altul, nu suntem determinaţi la aceasta de către rațiune, ci 
de către obişnuință, adică „printr-un principiu de asociere”!!4. Dar 
concluziile sceptice ale concepţiei lui Hume dovedesc în egală măsură 
că şi experiența senzorială, ruptă de corolarul ei natural şi necesar, 
rațiunea, este — tocmai pentru că relaţia e senzorial inobservabilă — tot 


110 D, Hume, An Enquiry, pp. 464-465, $36. 
i „ Ibidem. 
21. Kant, Critica rațiunii pure, Editura Ştiinţifică, Bucureşti, 1969, pp. 45, 55. 
13 D, Hume, Traité, p. 135. 
114 Fbidem, p. 126; An Enquiry, pp. 464-465, § 36. 


189 


Nicolae Trandafoiu 


atât de inoperantă. Empiristul Reichenbach întăreşte această idee, 
afirmând că „acei empirişti care au fost destul de oneşti pentru a nu se 
înşela singuri, au sfârşit ca sceptici”. 


* 


Am evidențiat mai sus că Hume, analizând proveniența ideii de 
cauzalitate şi ajungând până la obişnuință, subliniază el însuși că n-are 
pretenţia că a rezolvat problema, ci numai că a ajuns la singura expli- 
cație acceptabilă pe baza experienţei (senzoriale). Motivul insatis- 
facţiei acestui reprezentant al spiritului critic în filosofie este uşor de 
înţeles. Obişnuinţa nu este un argument. Mai ales în sistemul humeist 
de gândire, în care obiectivitatea nu poate constitui un element de 
control. Ea nu poate fi temei decât pentru convingerea subiectivă. 
Obişnuinţa îi apare lui Hume ca bază a mecanismului gândirii noastre. 
Fără îndoială că, într-o oarecare măsură, ea şi are acest rol. Ca atare, 
prin obişnuință sufletul depăşeşte — a remarcat Hegel — „cercul vrăjit al 
unei reprezentări particulare, doar subiective” şi, astfel, el introduce în 
exteriorizările sale „un fel universal de a acţiona”, o „regulă”!!$. Dar 
deprinderea ca fel universal de a acţiona, ca regulă, îşi poate trage 
vigoarea numai din felul în care se corelează cu realitatea obiectivă în 
interiorul căreia urmează să se exercite acțiunea. Or, tocmai accastă 
corelație nu-şi poate găsi locul în concepția empiristă a lui Hume. 
Pentru empirism, datul prim fiind percepția imediată, depăşirea de 
către obişnuință a cazurilor din care ea derivă poate duce numai la 
convingerea subiectivă — fiindu-i interzis accesul spre necesitatea 
obiectivă. De aceea, ştiinţa empiristă a rămas lipsită de fundament real 
şi mereu în primejdie să degenereze în simplă descripție psihologică 
N. K. Smith are dreptate când afirmă că numita credință (belief) nu 
constituie o extindere a cunoaşterii, ci doar un „substitut” al ei'!7. 


115 Reichenbach, Op. cit., p. 140. 

116 G.W.F. Hegel, Filosofia Spiritului, Editura Academiei, Bucureşti, 1966, pp. 
191, 194. 

117 Norman Kemp Smith, Op. cit., p. 400. 

Obişnuința şi credința că din anumite cauze vor urma anumite 
efecte sunt menite să orienteze acțiunile omului în lipsa unei 
cunoașteri veritabile a lucrurilor, cunoaştere care, potrivit empiris- 
mului, ne este inaccesibilă. Concepția lui Hume despre credință 
constituie sursa mai îndepărtată a ceea ce inițiatorii ei, Charles Peirce 
şi William James, au numit „metodă pragmatică”. Peirce afirma că el a 
avut drept punct de plecare în elaborarea metodei sale definiția pe care 
a dat-o Alexander Bain credinței. După Bain, credința este „elementul 
pe baza căruia omul se_pregăteşte. să acţioneze”!t. Harry K. Wells 
consideră că formula tehnică a metodei a fost împrumutată de 
pragmatişti de la Kant, care, la rândul său, s-ar fi inspirat de 
Berkeley!!?. Kant vorbeşte într-adevăr de o credință pragmatică ce 
intervine în cazul unei cunoaşteri insuficiente a fenomenelor în 
legătură cu care omul trebuie să acţioneze. „Medicul trebuie să facă 
ceva pentru un bolnav care se află în primejdie, dar el nu cunoaşte 
boala. El observă fenomenele şi, cum nu ştie altceva mai bun, 
apreciază că este ftizie. Credinţa lui, chiar în propria-i judecată, este 
pur contingentă, un altul ar nimeri-o poate mai bine. Numesc credință 
pragmatică o credință contingentă de acest fel, dar care serveşte ca 
fundament folosirii reale a mijloacelor pentru anumite acţiuni”"!20. Este 
posibil ca Pierce, care afirmă că a studiat filosofia pornind de la Kant, 
să fi cunoscut această idee kantiană. Dar D. Hume este întemeietorul 
respectivei concepții despre credință, preluată apoi de Kant şi Bain şi, 
prin aceştia, de pragmatişti. La Berkeley, la care face referire Wells, 
predomină înţelesul teologic al termenului de credință, ceea ce nu este 
cazul la ceilalți gânditori amintiţi. 

Că un asemenea sentiment cum este cel de credinţă (în sensul pe 
care i-l dă Hume termenului) poate orienta activitatea oamenilor, 
atunci când le lipseşte cunoaşterea ştiințifii că corespunzătoare sau 
atunci când apar condiţii neprevăzute, este un lucru cert. Înaintea 


118 Cf. Harry K. Wells, Pragmatismul — filosofie a imperialismului, Bucureşti, 
1958, p. 25. 


119 /bidem, pp. 24--25. 
120 1. Kant, Critica raţiunii pure, p. 613. 

apariţiei ştiinţei, acţiunea omului a trebuit să se bazeze pe o asemenea 
„credință”. Problema a fost de altfel sesizată cu mult mai înainte ca 
Hume să-şi elaboreze doctrina. Descartes aminteşte că înainte să 
ajungă la principii sigure a hotărât ca în mod provizoriu să acţioneze 
supunându-se, în primul rând, obiceiului şi părerilor cumpătate!?!. 
Problema le-a fost cunoscută şi anticilor, care făceau distincţie între 
ştiinţă şi credinţă (părere), iar în ceea ce priveşte ultima, mai distingeau 
între părerea adevărată şi cea neadevărată!?. 

Dar ceea ce deosebeşte în această problemă pe predecesorii lui 
Hume de acesta şi urmaşii săi este faptul că primii fac distincție netă 
între ştiinţă şi credință (convingere), pe când ultimii au tendința să 
substituie ştiinţei credința. 


* 


Întreaga forță a acestei „credinţe” legate de concluziile raţiona- 
mentelor noastre în care apar împlicate relaţii cauzale provine, 
consideră Hume, din contactul direct pe care-l avem iniţial cu lucrurile. 
Fără autoritatea, fie a simţurilor, fie a memoriei, raționamentele 
noastre ar fi cu totul himerice!?. De această însușire a faptului imediat 
de a trimite dincolo de el, prin anticipări de tip cauzal, Hume leagă 
supraviețuirea speciilor şi conduita umană. Hume distinge aici chiar 
„un fel de armonie prestabilită” între cursul naturii şi succesiunea 
ideilor în mintea noastră şi, astfel, cu toate că forțele care diriguiesc 
natura ne sunt cu totul necunoscute, ideile noastre se desfăşoară în 
acelaşi sens cu lucrurile naturii. Obişnuinţa este principiul prin care se 
realizează acest acord!?*. Hume afirmă că aceste operaţii ale minţii 
noastre prin care se inferează de la cauză la efect sunt esenţiale vieţii 
omului şi, ca atare, este mai potrivită „înțelepciunea naturii” ca 
asemenea acte să nu fie încredințate deducțţiilor „trudnice şi nesigure” 
ale raţiunii, ci să fie produse automat, „prin instinct”!25. 


12! R, Descartes, Discurs, Ul. 

122 Platon, Gorgias, 454 d — 455 a, 458 e - 459 c; Menon, 97 b. 
123 p, Hume, Traité, p. 108. 

124 jdem, An Enquiry, p. 469, § 44. 

125 Ibidem, § 45. 

De aici rezultă că filosoful scoţian atribuie, în mod paradoxal, 
obişnuinței asigurarea unei corespondențe între realitate şi percepțiile 
noastre. E paradoxală această legătură pentru că ea ar avea sens numai 
dacă s-ar recunoaşte cauzalității un înțeles obiectiv. Or, analizele lui 
Hume nu permit o asemenea soluţie — ideea de cauzalitate apărând 
numai ca rezultat al unei „înclinări” subiective. 

În spijinul tezei că toate inferenţele noastre asupra existenţei se 
bazează pe experienţă şi obişnuință Hume mai aduce argumentul că şi 
animalele sunt dotate asemenea oamenilor, deoarece — ca şi aceștia — și 
ele îşi adaptează mijloacele la scopuri. Întrucât există asemănare între 
acţiunile exterioare ale animalelor şi cele ale oamenilor, noi trebuie să 
judecăm şi acţiunile lor interne ca asemănătoare, iar cauzele acestor 
acțiuni trebuie de asemenea să se asemene!%. Autorul Tratatului 
consideră că defectul sistemelor care au încercat să explice acţiunile 
spiritului uman constă în presupunerea unei „subtilități” şi unui 
„rafinament” al gândirii care ar depăşi nu numai capacitatea 
animalelor, dar şi pe aceea a copiilor şi a oamenilor obişnuiţi. „O 
asemenea subtilitate probează în mod limpede falsitatea unui sistem, 
după cum simplitatea opusă îi probează adevărul"!27. Lui Hume îi 
apare de aceea evident că animalele inferează şi ele pe baza experienţei 
trecute şi a obiceiului, deoarece şi ele așteaptă de la obiectele prezente 
aceleaşi consecinţe pe care le-am observat noi că decurg din obiecte 
similare!?8. Prin urmare, şi la ele obişnuinţa are un rol fundamental, 
deoarece şi ele au credința că obiectele asupra cărora n-au experiență 
seamănă cu cele asupra cărora au. Aceasta este, apreciază Hume, „o 
probă de necombătut a sistemului meu”!%. Dată fiind această analogie 
animal-om, ar rezulta că raţiunea nu este decât un instinct minunat şi 
inteligibil al sufletului nostru”, care „provine din observaţia şi 
experiența trecută”, aşa că „obiceiul nu este altceva decât un principiu 
al naturii şi-şi trage întreaga sa vigoare din această origine”!%. Prin 
urmare, deoarece această „inferență” pe care o face animalul nu poate 


126 D, Hume, Traité, pp. 221-222. 
127 Ibidem, p. 222. 

128 Idem, An Enquiry, p. 487, § 83. 
129 Idem, Traité, p. 224. 

130 /bidem. 

decurge din vreun proces rațional de argumentare, rezultă că natura a 
trebuit să se îngrijească să acţioneze un alt principiu pentru o operaţie 
atât de importantă pentru viață cum este aceea a inferării efectelor din 
cauze. Numai obiceiul îndeamnă animalele să infereze, dintr-un obiect 
care le impresionează simţurile, ceea ce urmează de regulă, şi prin 
imaginaţie să conceapă, în acel mod particular pe care-l numim 
credință, la apariţia unui obiect, pe celălalt!”!. Prin urmare ceea ce 
numim raționament nu este decât „un fel de instinct sau putere 
mecanică” care acționează „inconștient” în noi!??. 

După ce a redus funcţia intelectului la rangul de simplu mecanism 
psihologic, Hume nu mai vede nici o deosebire între om şi animal. 
Analogia stabilită de Hume este slabă, pentru că se bazează pe 
artificiul negării specificului rațiunii. Dar şi acesta este un mod prin 
care secolul al XVIII-lea şi-a exprimat năzuința integrării omului în 
natură. 

Trebuie să recunoaştem că, prin această analogie om-animal, 
Hume a respins fără echivoc maniera spiritualistă de explicare a 
puterilor intelectuale ale omului și a îndemnat gândirea umană să caute 
dezlegarea acestei probleme în experiență şi în obişnuință, această a 
doua natură a omului. Desigur că înrudirea dintre om şi animal, 
afirmată de Hume, nu a putut să nu scandalizeze pe mulți gentlemeni ai 
timpului său. Dar această analogie se înscrie, cu toate limitele ei, în 
eforturile de a explica omul într-un sens realist şi se află pe linia ce 
merge de la Descartes la La Mettrie, găsindu-şi totodată ecourile, 
puternice, şi în psihologia contemporană. 

Pe alt plan, încercând să dovedească natura experimentală şi nu 
apriorică a conceptelor noastre cauzale, Hume se apropie, cum rezultă 
din cele de mai sus, de găsirea legăturii dintre observaţie şi experienţă, 
pe de o parte, şi rațiune, pe de altă parte. Dar Hume este şi el un erou al 
marii drame pe care o parcurge gândirea secolelor al XVII-lea şi al 
XVIII-lea, care întrezăreşte legătura, ce se va dovedi a fi dialectică, 
dintre elemente şi noţiuni considerate opuse, dar această gândire, 
minată de resorturile ei metodologice metafizice, nu reuşeşte decât fie 


131 D, Hume, An Enquiry, pp. 487-488, § 84. 
132 Ibidem, p. 488, § 85. 

să le situeze antinomic, fie să le reducă pe unele la altele — cum 
procedează și Hume, care reduce raţiunea la nivelul unui simplu 
mecanism psihologic. Totuşi, această manieră de a lega rațiunea de 
instinct, de experiența senzorială, va situa relația rațiune-experienţă, 
raţional-senzorial pe un plan ce face posibilă justa lor relaţionare. 
Aceasta pentru că problema este astfel formulată, încât poate fi 
abordată şi prin metodele ştiinţei. 


7. De ce nu poate Hume şi întregul empirism să 
găsească „termenul mediu” dintre cauză şi efect? 


Ajunşi la acest punct cu analizele noastre, este necesar, pentru o 
mai deplină punere în lumină a concepţiei lui Hume despre cauzalitate, 
să precizăm care sunt cauzele insuccesului încercării lui Hume de a 
fundamenta cunoaşterea în experiență. Ca primă cauză am menționa 
una de ordin metodologic: Hume abordează această problemă într-un 
fel specific timpului său, adică metafizic. Pentru el, rațiunea nu poate 
proceda decât aprioric. Va fi deci situată de la bun început în opoziţie — 
antinomică — cu experiența. La aceasta se adaugă o a doua cauză, cu, 
implicaţii şi mai profunde: experiența este înțeleasă numai ca 
experiență senzorială — are deci valoare numai subiectivă. Acest fel de 
empirism, pe care l-a iniţiat Locke şi l-a adus la desăvârşire Hume, 
pierde din vedere un lucru important, şi anume complexitatea proce- 
sului de cunoaştere, proces care numai aşa fiind se poate corela — 
pentru a-l oglindi — cu extrem de complexul proces al realului. Numai 
în unitatea laturilor şi instrumentelor sale diverse poate cunoașterea să-şi 
realizeze ținta. Ea trebuie totodată să se afle în strânsă şi necontenită 
corelație cu practica. Empirismul metafizic şi subiectivist nu ţine 
seama tocmai de aceste condiţii. El vrea să explice cunoștințele 
noastre, care au fost obținute la capătul unui proces complicat şi dificil, 
cu mijloacele sale simple, limitate, care, în consecință, nu pot referi 
decât asupra unor aspecte de asemenea limitate. Empirismul 
nominalist al lui Locke şi Hume este mai sărac din acest punct de 
vedere decât empirismul lui Francis Bacon, care, după cum s-a văzut 
(cap. I), se sprijinea pe experienţa reală şi viza descoperirea gene- 

ralului, a legii. Pe o anume latură a sa, acest empirism reprezintă un 
pas înapoi şi față de nominalismul medieval, care a avut reprezentanți 
britanici de frunte, cum ar fi Roger Bacon, Duns Scot, William Occam, 
care se distingeau prin afirmarea fundamentului material al lumii. Unii 
dintre ei, ca Duns Scot, considerau chiar că lucrurile cuprind în ele 
„esenţa” şi că „universalul are un fundament în esenţa lucrurilor”, cum 
remarcă Ath. Joja!%. 

Dar lipsa principală a empirismului de care e vorba în lucrarea de 
față este înțelesul pur subiectiv încorporat noțiunii sale de experiență, 
înțeles care s-a răsfrânt asupra întregii concepții, fixându-şi limitele. 
Potrivit teoriei empiriste, impresiile senzoriale sunt singurele care sunt 
luate în consideraţie când este vorba de experiență!*4. Ca atare, o 
asemenea experienţă, fiind lipsită de obiectivitate, nu poate deschide 
calea spre cunoaşterea esenței şi deci spre depăşirea clipei prezente. 
Hume înțelege prin experiență — cum s-a precizat — doar perceperea. 
Desigur, experiența este şi percepere, observaţie, dar nu se reduce la 
ea; ea este în principal corelaţie obiect-subiect, corelație obiectivă, de 
acţiune reală, iar nu simplă contemplaţie subiectivă. Analizei empiriste 
îi scapă însă tocmai această obiectivitate pentru simplul motiv că 
acțiunea este nu numai fluidă, dar ea implică şi o latură abstractă care 
nu mai poate fi regăsită ca atare în percepţie! 

Aşa cum am mai semnalat, rămânerea numai la experiența 
simțurilor are drept consecință faptul că experiența, astfel fabricată, nu 
mai poate constitui fundamentul obiectiv al trecerii de la individual la 
general, de la fenomen la esență, de la contingent la necesar, de la 
cunoscut la necunoscut şi, în ceea ce priveşte cauza și efectul, nu se 
mai poate descoperi legătura obiectivă şi necesară a lor. Acest lucru 
este exprimat de către Hume cât se poate de limpede: „Pâinea pe care 
am mâncat-o anterior m-a hrănit; deci, un corp cu asemenea calități 
sensibile a fost, în acel timp, înzestrat cu asemenea puteri ascunse; dar 
urmează de aici că o altă pâine trebuie de asemenea să mă hrănească şi 
altădată şi că asemenea calități sensibile trebuie să fie întotdeauna 
însoțite de asemenea puteri ascunse? Concluzia pare în mod necesar 


133 Ath. Joja, Studii de logică, Edtura Academiei, 1960, pp. 288, 293. 
134 Acest lucru este observat şi de Mario Bunge în Causality, p. 45. 

neînțeleaptă. Trebuie să fie admis, cel puţin, că aici este o concluzie 
trasă de către minte; că există un anumit pas făcut, o operaţie a gândirii 
şi o inferență care trebuie să fie explicate. Aceste două propoziţii sunt 
departe să însemne acelaşi lucru: Am găsit că un astfel de obiect a fost 
totdeauna însoţit de un asemenea efect şi eu prevăd că alte obiecte 
care sunt, în aparenţă, similare vor fi însoţite de efecte similare”!55. 

Hume constată că, deoarece legătura, dintre aceste propoziţii nu 
este intuitivă, este nevoie de un termen mediu, care să mijlocească o 
asemenea concluzie: „Unde este termenul mediu, ideile interpuse care 
leagă propoziţii atât de îndepărtate una de alta?”!36. „Lipsa” acestui 
termen mediu, care să lege propoziţii ca cele subliniate mai sus — ceea 
ce înseamnă, după Hume, că nu există o „legătură cunoscută? între 
„calităţile perceptibile” ale lucrurilor şi „puterile lor_secrete” —, este 
considerată de gânditorul scoţian ca fiind un „argument negativ” pe 
deplin convingător asupra justeţii teoriei sale sceptice!*”. Gând firesc 
pentru filosoful scoţian: „Scepticismul lui Hume pune la bază adevărul 
empiricului, al simţirii, al intuiței, contestând de pe aceste poziţii deter- 
minaţiile universale şi legile, pentru motivul că ele nu sunt justificate 
prin percepţia senzorială”!%8. 

Dar este oare adevărat că nu există un asemenea termen mediu? 
Sau că el nu poate fi cunoscut? Empirismul, normal, nu poate găsi 
acest termen mediu. Pentru a-l găsi trebuie depăşit empirismul îngust. 
Dar nu oricum, ci dialectic. Ştiinţa a descoperit acest termen mediu în 
experiența obiectivă, în practică, singura care poate mijloci trecerea de 
la singular la general, de la fenomenal şi senzorial la esenţial şi rațional 
şi, în cazul nostru, de la cauză la efect (şi invers). Engels arată că: 
„Observaţia empirică nu poate demonstra niciodată singură în mod 
satisfăcător necesitatea. Post hoc şi nu propter hoc... Dar dovada 
necesităţii stă în activitatea umană, în experiment, în muncă: dacă eu 
pot realiza un post hoc, acesta devine identic cu propter hoc”. 


135 D, Hume, An Enquiry, p. 461, $ 29. 

136 Jbidem, p. 462, $32. 

137 Ibidem, p. 461, § 30. 

138 G.W.F. Hegel, Enciclopedia ştiinţelor filosofice, Ed. Acad., 1962, p. 106. 
139; Engels, Dialectica naturii, în Marx-Engels, Opere, vol. 20, p. 527. 

Prin urmare, a admite criteriul practicii în domeniul cunoaşterii 
înseamnă a depăşi empirismul steril şi subiectivismul, înseamnă a găsi 
acel „termen mediu” pe care-l reclama David Hume. Aceasta pentru că 
practica este îmbinarea sintetică a realului nemijlocit cu generalitatea 
implicată şi a obiectivităţii cu subiectivitatea. Munca înseamnă trans- 
formarea obiectelor individuale în conformitate cu scopurile umane, 
dar totodată şi cu însuşirile lor generale. Hume şi-a dat seama că 
simțurile şi rațiunea, separate, nu pot da cunoașterea relației cauzale — 
de fapt, a nici unei relaţii, cum just a remarcat Kant —, deoarece lipseşte 
termenul mediu care să mijlocească această cunoaștere. Numai 
filosofia care acceptă rolul practicii în cunoaştere poate rezolva 
adecvat această dificilă problemă. Astăzi această teză găseşte audiență 
tot mai largă. Savantul şi filosoful Mario Bunge consideră şi el că 
„practica (making) este o probă a cunoaşterii; nu singura probă şi nu 
are ultimul cuvânt — dar este, neîndoielnic, cea mai bună probă”!40. 

Hume, negăsind acest termen mediu în experiență, este nevoit să 
constate că a raporta ideea de cauzalitate la experiență înseamnă 
învârtire în cer vicios. „Noi am spus că toate argumentele referitoare la 
existenţă sunt bazate pe relaţia dintre cauză şi efect; că cunoaşterea de 
către noi a acestei relaţii este derivată în întregime din experiență; şi că 
toate concluziile noastre experimentale urmează după presupunerea că 
viitorul va fi conform trecutului. De aceea, a te strădui să probezi 
ultima supoziţie prin argumente probabile sau argumente privitoare la 
existență înseamnă în mod evident să te învârteşti în cerc şi să iei ca 
admis ceea ce este chiar miezul întrebării”!4!. Acest text ne arată că 
Hume a sesizat că noțiunea sa de „experiență” este fragilă, şi prin 
caracterul ei fenomenalist nu poate întemeia o cunoaștere despre 
realitate. 

Datorită conţinutului subiectiv al noţiunii empiriste de experienţă, 
Hume nu poate găsi alt temei raportului de cauzalitate decât obiceiul 
sau deprinderea, care este „principiul ultim pe care îl putem stabili din 
toate concluziile noastre trase din experiență”. 


140 Mario Bunge, Op. cit., p. 311. 
Ip, Hume, An Enquiry, p. 462, § 30. 
142 Ibidem, p. 464, § 36. 

Spre întărirea acestei ipoteze, Hume aduce argumentul că obiceiul 
„pare singurul care explică de ce noi tragem dintr-o mie de exemple o 
concluzie pe care n-am fost în stare s-o tragem dintr-un singur exemplu 
care nu este în nici un fel diferit de ele. Rațiunea este incapabilă de o 
asemenea deviere”!%. Filosofului scoţian i se pare limpede că, 
deoarece inducția nu se mulţumeşte cu o singură experiență pentru a 
trage concluzii generale, şi cum nici a priori nu pot fi trase asemenea 
concluzii în ceea ce priveşte faptele şi existența, atunci problema 
trebuie să fie de domeniul psihologiei. „Toate inferențele din 
experiență — spune el — sunt, de aceea, efecte ale obiceiului, nu ale 
rațiunii. Obiceiul, deci, este marea clauză a vieţii umane. Acesta este 
singurul principiu care face experienţa noastră folositoare pentru noi şi 
ne face să aşteptăm de la viitor un curs al evenimentelor similar celor 
ce au apărut în trecut. Fără influența obiceiului am fi cu totul ignoranți 
despre orice fapt dincolo de ceea ce este dat imediat memoriei şi 
simţurilor. Noi n-am şti cum să adaptăm mijloacele la scopurile noastre 
sau cum să folosim puterile noastre naturale în producerea oricărui 
efect. Acesta ar fi sfârşitul subit al oricărei acțiuni, ca şi al părții 
principale a teoriei'!4%. Dar Hume pare să nu observe că obiceiul poate 
îndeplini acest rol numai în măsura în care este un reflex al necesității 
obiective și nu un substitut al ei. 

Lui Hume îi scapă faptul de importanță capitală că în cercetarea 
ştiinţifică noi nu tragem o concluzie generală numai pentru că cele o 
mie de exemple supuse experimentării sunt asemănătoare, ci pentru că 
ele au aceeaşi esență. Asemănarea lor este o consecință, nu o cauză. 
Dacă s-ar rămâne la simpla asemănare, aceasta n-ar fi încă cunoaştere 
veritabilă. La un asemenea nivel ne aflăm şi într-un stadiu ştiinţific de 
reflectare a realității. Cunoaşterea comună are această caracteristică de 
a rămâne, ca şi empirismul, la manifestarea esenței — fără a transcende 
spre esență. Nu numărul experienţelor ca atare e hotărâtor. Un om de 
ştiinţă deprins cu depistarea esenței în fenomenele cercetate poate 
descoperi esența unui fenomen sau proces cercetând un număr mic de 


143 Ibidem. 
144 D, Hume, An Enquiry, p. 464, $ 36. 

cazuri şi chiar un singur caz. Noi multiplicăm experiențele pentru a 
înlătura eroarea posibilă, pentru a verifica. 

În critica pe care o face inductivismului metafizic, Engels arată că 
Sadi Camot, întemeietorul termodinamicii, a studiat nu 100 000 de 
maşini cu aburi, ci una singură'%. El a construit o maşină ideală, care 
i-a permis să studieze fenomenul în starea lui pură, nedeformat de 
influențe străine. SA 

O astfel de economie este posibilă în cazul în care experiențele au 
la bază metode ştiinţifice riguroase şi o orientare teoretică direcționată 
spre cunoașterea esenței. În schimb empirismul se lasă împotmolit în 
fapte. Sau, şi mai rău, în trăiri senzoriale. Aceasta şi explică de ce 
Hume consideră obişnuința ca sursă a întregii cunoașteri şi călăuză a 
activității. Acelaşi empirism îl împiedică pe Hume să vadă că însăşi 
această obişnuință sau deprindere — care este reală — nu este cauză, ci 
efect: ea se altoieşte pe faptul că repetabilul din experiență exprimă o 
anumită esență. 

De pe poziţiile sale empiriste de gândire, Hume nu putea să 
conchidă decât că relaţia cauzală ne apare numai ca simplă succesiune. 
Se întrevede limpede atomismul nominalist, când el afirmă că „în 
întreaga natură nu apare nici un exemplu de conexiune care să ne fie 
inteligibil. Toate evenimentele par în întregime incoerente şi separate. 
Un eveniment urmează altuia; dar niciodată noi nu observăm vreo 
legătură între ele. Ele par asociate (conjoined), dar niciodată legate 
(connected)”. Singură imaginaţia bazată pe obişnuință introduce ideea 
de conexiune necesară, pornind de la experiență. „Prima dată când un 
om a văzut transmiterea mişcării prin impuls, cum este în ciocnirea a 
două bile de biliard, el nu a putut să se pronunțe că un eveniment era 
legat (connected) de celălalt, ci numai că era asociat (conjoined) cu el. 
Dar după ce a observat câteva exemple de acest fel, el declară apoi că 
ele sunt legate (connected)” +45, 

În conformitate cu cele de mai sus, Hume conchide că este mai 
potrivit ca raportul cauzal să fie definit ca „fiind un obiect urmat de 
celălalt sau în care obiectele similare primului sunt urmate de obiecte 


I6 F; Engels, Dialectica naturii, în Marx-Engels, Opere, vol. 20. pp. 526-527. 
146 D, Hume, An Enquiry, p. 476, §§ 58-59. 

similare celui de-al doilea. Sau, în alte cuvinte, unde dacă primul 
obiect nu a existat, secundul nu va exista niciodată”! Prin urmare, 
singura notă distinctivă a cauzalității rămâne succesiunea. Peste 
această aparenţă nu se poate trece în cadrele filosofiei lui Hume şi în 
general ale oricărei filosofii empiriste. 


8. A negat Hume existenţa cauzalităţii obiective? 


Este destul de larg răspândită opinia că Hume a negat cauzalitatea 
obiectivă. Aria acestei opinii se întinde în timp de la jumătatea 
secolului al XVIII-lea până în prezent, iar astăzi are susţinători atât 
printre gânditorii nemarxişti cât şi printre cei marxişti. Ne limităm la 
câteva exemple. Contemporanul lui Hume, John Stewart, profesor de 
filosofie la Universitatea din Edinburgh, a afirmat, în urma unei lecturi 
— desigur pripite — a Tratatului şi Eseurilor filosofice, că David Hume 
ar Susține, în acestea, inexistența unor relații cauzale obicctive!%. 
Această părere a lui Stewart s-a menţinut într-un fel sau altul, până în 
zilele noastre. Filosoful catolic Bochenski afirma, relativ recent, că 
pentru Hume „legile universale nu sunt nimic altceva decât un produs 
al asocierii datorate obişnuinţei şi nu au, prin urmare, nici o valoare 
obiectivă. Însăşi existența, unei lumi reale este bazată pe credinţă. 
Doar fideismul său îl apără pe Hume de îndoiala totală”!%. Asupra 
acestor afirmaţii ale lui Bochenski sunt necesare câteva precizări. 
După cum am văzut mai sus, Hume afirmă într-adevăr că ideile noastre 
despre legi (aici intrând şi cauzalitatea) şi în general noțiunile „de 
relație” sunt simple asociaţii ale minţii noastre, dar nicăieri Hume nu 
afirmă că nu există legi sau cauzalitate obiectivă. El spune doar că 
n-avem mijloace să facem o asemenea precizare. Tocmai de aceea 
Hume este un filosof sceptic şi agnostic. Mai precis, ca agnostic 
consecvent, Hume nu este subiectivist în ontologie, ci în gnoseologie. 


147 Ibidem, p. 477, $ 60. 
148 Cf. The Letters of David Hume, Edited by J. Y. T. Greig, în 2 vol., Oxford, 
1932, vol. I, notă, p. 187. 


149 IM. Bochenscki, La philosophie contemporaine en Europe, Payot, Paris, 
1951, p. 15. 

Cât priveşte „„fideismul” lui Hume, acesta, cum vom vedea mai 
departe, este o pură născocire a unor exegeţi de-ai săi, fapt care 
probabil se datorește legăturii ce se face îndeobşte între Berkeley şi 
Hume, problemă asupra căreia vom zăbovi mai departe, arătând lipsa 
ei de temei. Şi cercetătorii M. P. Baskin şi M. S. Bahitov, într-un studiu 
intitulat Despre unele particularități ale idealismului subiectiv 
contemporan, îşi exprimă opinia că „Berkeley şi Hume au negat cauza- 
litatea obiectivă, inerentă lucrurilor”!5. Şi într-o lucrare mai recentă'5! 
se afirmă: „Cauzalitatea nu este, după el, un fapt obiectiv, ci are un 
temei pur psihologic”. Este evident că aici s-a confundat cauzalitatea 
cu ideea de cauzalitate. Aceste afirmaţii sunt probabil rodul unor 
asociaţii facile — cum ar spune Hume — ce se fac între numele celor doi 
filosofi — Berkeley şi Hume — care, având ceva comun în unele privințe, 
cum ar fi de exemplu în problema formării „ideilor” şi a „abstracţiei”, 
li se atribuie o identitate de vederi în toate celelalte privinţe. 

În sprijinul tezei că Hume nu neagă existența relaţiei cauzale 
obiective, ci numai posibilitatea cunoașterii ei, ne stă mărturie opera 
lui Hume. Încă în prima sa lucrare, Tratat despre natura umană, 
prevăzând că ar fi posibil ca unii cititori ai săi să nu distingă între 
aceste două poziţii atât de deosebite, el respinge — avant la lettre, ca să 
zicem aşa — eventuala acuzaţie că ar nega existenţa cauzelor obiective. 
Hume îşi imaginează că obiecţia în cauză va fi exprimată astfel: „Cum! 
eficiența cauzelor ar rezida în determinaţia spiritului! Ca şi cum 
cauzele n-ar opera cu totul independent de spirit, şi n-ar trebui să 
continue să opereze chiar atunci când nu ar exista nici un Spirit eare să 
le contemple sau care să raţioneze asupra lor!”. Hume afirmă în 
răspunsul dat acestei obiecţii imaginare — atunci — că aici se confundă 
idei distincte: „Eu sunt, fireşte, gata să admit că pot exista, atât în 
obiectele materiale cât şi în cele imateriale, unele calități de care noi 
suntem cu totul ignoranţi; şi dacă ne place să numim aceste calități 


150 dealismul subiectiv contemporan. Studii critice, sub redacţia lui M. P. Baskin 
şi M. S. Bahitov, Editura Ştiinţifică, Bucureşti, 1958, p. 22. 

151 Mic dicţionar filosofic, ediția a II-a Editura Politică, București, 1973, p. 260; 
şi I. S. Narski afirmă că Hume a negat caracterul obiectiv al cauzalităţii (vezi Neopozi- 
tivismul. Studii critice, Bucureşti, Editura Ştiinţifică, 1962, p. 123). 

putere sau eficiență, prin aceasta lumea nu se va schimba”!52. În 
continuare, această idee că el nu neagă existenţa relaţiilor cauzale, ci 
doar cunoaşterea relației necesare dintre cauză şi efect, se conturează şi 
mai bine: „Cât despre această aserțiune că operaţiilor naturii sunt 
independente de gândirea şi de judecata noastră, sunt de acord; şi de 
fapt eu am atras atenţia că obiectele au unele față de altele relații de 
contiguitate şi de succesiune, că se pot vedea obiecte asemănătoare 
prezentând în mai multe cazuri relaţii asemănătoare şi că, în orice caz, 
sunt independente de operaţiile intelectului şi anterioare lor. Dar dacă 
mergem mai departe şi atribuim acestor obiecte o putere sau o 
conexiune necesară, aceasta n-o vom observa niciodată în ele: ideea pe 
care o avem asupra lor trebuie s-o tragem în mod obligatoriu din ceea 
ce resimțim interior contemplându-le”. Aceasta pentru că experiența 
„nu ne spune niciodată nimic asupra structurii interne sau principiului 
operant al obiectelor..."!%. Şi în Cercetare, gânditorul scoţian 
subliniază această idee că el nu neagă cauzalitatea, ci doar subliniază 
că facultăţile noastre nu sunt în stare s-o reflecte, pentru că ele nu pot 
pătrunde în interiorul puterilor naturii şi nu pot, de aceea, să perceapă 
relaţiile necesare dintre lucruri!5%. 

Considerăm că am redat suficient de limpede gândul lui Hume 
asupra acestei probleme — gând exprimat chiar în operele lui — pentru a 
nu mai fi nevoie să insistăm. Dar deoarece este încă răspândită opinia 
că Hume a negat existența cauzalităţii, ne luăm permisiunea să mai 
zăbovim asupra ei. 

Apendicele la cap. XVIII al lucrării lui Norman Kemp Smith 
asupra filosofiei lui Hume, bazat pe conţinutul unei scrisori adresate de 
David Hume criticul său John Stewart, este intitulat astfel: „Vegarea 
explicită de către Hume că el s-ar fi gândit vreodată să afirme că eveni- 
mentele sunt necauzate”!55. Noi am menţionat că gânditorul scoțian 
răspunde anticipat, în Tratatul său, unei eventuale înțelegeri greşite a 


152 D, Hume, Traité, p. 211. 

153 Ibidem, p. 212. 

154 D, Hume An Enquiry, p. 482, § 71. 

155 N.K. Smith, The philosophy of David Hume, p. 411 (titlul englezesc dat de 
Smith completării sale la cap. XVIII este următorul: „Hume's explicit denial that he 
had ever thought of asserting that events are uncaused”). 

concepţiei sale despre cauzalitate. Avertismentul acesta al lui Hume, 
s-a văzut, n-a fost luat în consideraţie. Şi, începând cu Stewart, 
înțelegerea greşită, prin misterioase acumulări de judecăţi, formulate 
după ureche şi nu potrivit textelor originare, a căpătat asemenea 
proporție, încât astăzi a devenit predominantă față de adevăr. 

Din respect față de acest adevăr, găsim necesar să redăm esenţialul 
din răspunsul dat de Hume în scrisoarea sa din februarie 1754, 
adresată lui John Stewart. După introducerea de rigoare, în care totuşi 
menționează că nu are nici o reţinere să-şi mărturisească greșelile, 
Hume spune: „Daţi-mi însă voie să vă spun că niciodată n-am făcut o 
afirmaţie atât de absurdă ca aceea că ceva ar putea apărea fără cauză: 
eu am susținut numai că certitudinea noastră asupra falsității acestei 
afirmaţii nu provine nici din intuiţie, nici din demonstraţie, ci din altă 
sursă. Că Cesar a existat, că există o astfel de insulă ca Sicilia, pentru 
aceste aserțiuni, zic, n-avem nici o probă demonstrativă sau intuitivă. 
Vreţi să deduceţi că eu neg adevărul sau măcar certitudinea lor? Există 
multe şi diferite feluri de certitudini; și unele din ele, oricât de satis- 
făcătoare pentru intelect, totuşi poate nu sunt atât de exacte, ca şi cele 
demonstrative. Când un om cu judecată înțelege greşit gândul meu, eu 
însumi sunt supărat, dar numai pe mine însumi: pentru că mi-am 
exprimat gândul atât de rău încât am dat prilej greşelii”!56. Credem că 
cele mai sus relatate sunt în măsură să ducă la reconsiderarea 
aprecierilor care au făcut din Hume un idealist subiectivist în sensul 
deplin al cuvântului. 


9. Critica ideii de substanță corporală 


Şi în privința noțiunii de substanță, Hume porneşte de la aceleaşi 
principii epistemologice ca şi în problema cauzalității, principii pe care 
le-am întâlnit — când a fost vorba de substanță — şi la Locke şi 
Berkeley. El se va deosebi însă radical de înaintaşii săi printr-o mare 
consecvență logică în tratarea problemelor şi printr-o remarcabilă 
libertate de gândire. Soluţia preconizată de Hume în problema 


156 The Letters of Davis Hume, vol. |, p. 187 (Scrisoarea nr. 91). 

substanței este rezultatul unui proces critic asemănător cu cel referitor 
la relația cauzală. În această soluţie identificăm două elemente: unul ce 
ține de empirism în general şi constă în afirmaţia că substanța este 
incognoscibilă şi, ca atare, este negată valoarea cognitivă a noțiunii de 
substanță materială; al doilea este caracteristic filosofiei lui Hume: el 
respinge, ca nefondat, şi conceptul de substanță spirituală. Prin acest 
element, Hume se dovedeşte adversar al filosofiei lui Berkeley. 
Menţionăm că este destul de răspândită opinia că Hume ar împărtăși 
concepţia lui Berkeley de negare a lumii materiale. Cum remarcă și 
cercetătorii englezi N.K. Smith şi B. Willey!S”, influenţa lui Berkeley 
asupra lui Hume este numai aparentă. Eroarea cuprinsă în atirmaţia că 
există o asemenea influență se datoreşte faptului că se confundă teza 
lui Hume a incognoscibilității lumii materiale cu teza lui Berkeley a 
inexistenței lumii materiale. Este evident că eroarea nu o putem socoti 
ca neînsemnată, fapt ce ne determină să acordăm o atenție sporită 
deosebirii dintre Hume şi Berkeley în problema substaței. Pe linia 
filiaţiei de idei, Hume se apropie în unele privinţe de Locke. 


* 


Hume afirmă, ca şi Locke, că noţiunea de substață este incertă, 
deoarece noi nu-i putem găsi un corespondent empiric. Celor care 
disting substanța de accident filosoful scoțian le adresează întrebarea — 
specific empiristă — dacă ideea de substanță derivă din impresii senzo- 
riale sau din cele de reflecţie, iar dacă este transmisă prin simțuri, el 
mai întreabă prin care anume şi în ce fel. Dacă este percepută prin ochi 
— spune el —, ea ar trebui să fie o culoare; prin urechi, un sunet etc.!58. 
Cum nu acesta este cazul, ideea de substanţă trebuie să provină dintr-o 
impresie de reflecţie. Dar deoarece impresiile de reflecţie „se reduc la 
pasiunile şi emoţiile noastre”, care nu reprezintă o substanță, urmează 
că noi nu avem în fond o idee de substanță care să fie distinctă de „o 
colecţie de calități particulare”. Rezolvarea este lockeeană: „Ideea unei 
substanţe... nu este decât o colecţie de idei simple, unite de imaginaţie 


157 N. K. Smith, Op. cit., p. 85; B. Willey, Op. cir, p. 112. 
158 D, Hume, Traité, p. 28. 

şi căreia îi este atribuit un nume particular”S%. În continuare, Hume 
menționează: „calitățile particulare”, care formează o substanfă, „sunt 
raportate de obicei la ceva necunoscut” față de care sunt presupuse ca 
inerente, sau, admițând că această „ficțiune” nu are loc, sunt presupuse 
ca fiind indisolubil legate prin „relaţii de contiguitate şi de cauza- 
litate”!60, Întrucât acel „ceva”, care ar fi substanța, nu ne este semnalat 
de nici o impresie senzorială, Hume conchide că ideea noastră de 
substanță nu desemnează nimic real; altfel spus, ea este — ca şi ideea de 
relaţie cauzală — produsul imaginaţiei prin acțiunea principiilor de 
asociere a ideilor. 

Şi la Hume se evidenţiază contradicţia — inerentă empirismului — 
între ideea de substanță, care desemnează generalul din lucruri, şi 
impresiile senzoriale, care sunt totdeauna particulare: „Noi n-avem o 
idee perfectă despre nimic altceva decât despre percepție. Noi n-avem 
deci nici o idee despre substanță”!S!. Ca atare, noţiunea pe care totuşi o 
avem despre substanță, ca şi cea despre relația cauzală, nu poate fi 
decât produsul fanteziei. Astfel, după Hume, noţiunea noastră de 
substanță este o ficțiune a ceva necunoscut, indivizibil şi identic sub 
toate schimbările. Reținem mai întâi afirmația că „ideile noastre despre 
corpuri nu sunt altceva decât colecţiile, formate de spirit, ale ideilor 
diferitelor calități sensibile distincte, din care se compun obiectele şi 
pe care le vedem prezentând o uniune constantă între ele”!6. Reţinem 
în al doilea rând că ideile noastre asupra relaţiilor dintre diferitele 
calități ale obiectelor nu-şi au corespondentul în obiecte pentru că la 
nivelul obiectelor noi n-avem nici o impresie de relație!$. Hume reia 
opinia lui Locke şi Berkeley că ideea acestui „ceva” presupus, care ar 
uni obiectiv calitățile lucrurilor, este o pură ficțiune creată de imagi- 
nație, ficțiune căreia i se dă numele de substanță. Cum consideră 
Hume că ajunge mintea noastră să elaboreze o asemenea ficțiune? O 
circumstanță favorizantă este faptul că atât de diferitele calități 


159 jbidem. 
160 jbidem, p. 29. 
161 Jbidem, p. 285. 
162 Ibidem, pp. 268-270. ' 
Ne amintim mențiunea lui Hume că mintea noastră nu poate oglindi relaţiile 
(Traité, p. 135). 

sensibile care intră în compoziţia unui obiect „sunt concepute ca 
formând un singur lucru şi aceasta în virtutea Strânsei lor legători care 
face ca ele să afecteze mintea în acelaşi fel, ca şi cum ar fi total lipsite 
de compoziție”!64. Acelaşi lucru îl face imaginaţia şi în cazul succe- 
siunii unor stări ale obiectelor aflate în schimbare. Ideile diferitelor 
stări calitative ce se succed sunt unite între ele printr-o foarte strânsă 
relație, iar spiritul, transportat pe nesimţite de la o stare la alta, nu-şi 
mai dă seama de schimbare şi atribuie identitate unei succesiuni de 
calități deosebite!'65. În problema cunoaşterii pe calea senzației, a 
existenței obiectelor, apar, după Hume, două chestiuni: prima: ce 
anume ne determină să atribuim lucrurilor o existență continuă chiar şi 
atunci când ele sunt prezente simţurilor? Şi, a doua, de ce le atribuim o 
existență distinctă față de spirit (respectiv faţă de percepție)? Hume 
consideră, normal, că aceste două chestiuni sunt strâns legate, 
„deoarece dacă obiectele simţurilor noastre continuă să existe chiar 
atunci când nu sunt percepute, existenţa lor este, bineânțeles, indepen- 
dentă şi distinctă de percepție; şi viceversa, dacă existența lor este 
independentă şi distinctă de percepție, ele trebuie în mod necesar să 
continue să existe chiar şi când nu sunt percepute”"!66. a aia da 

În continuare, Hume se întreabă dacă opinia existenţei continue 
sau distincte se formează prin simţuri, rațiune sau imaginaţie. Între- 
barea este pusă cu tâlc, ştiut fiind că pentru Hume numai ideile ce, 
reprezintă impresii senzoriale sunt certe. 

Datorită intermitenţei funcţionării lor, simţurile nu pot da naştere 
noțiuni de existență continuă a obiectelor lor!57. Dacă simțurile ar avea 
în acest caz vreo influenţă, atunci ele ar trebui să producă opinia unei 
existenţe distincte, nu a unei existenţe continue. În acest caz, ele ar 
trebui să prezinte impresiile lor fie ca imagini şi reprezentări, fie ca 
înseşi aceste existențe distincte şi externe. „Că simțurile noastre nu 
înfăţişează impresiile lor ca imagini a ceva distinct sau independent, 
Nici a ceva exterior, aceasta este evident, având în vedere că ele nu ne 


i Ibidem, p. 270. 

63 6$ Ibidem, p. 269. 
66 Ibidem, pp. 234-235. 

167 bidem, p. 235. 

dau decât o singură percepţie şi niciodată nu ne fac, nicicum, să 
întrezărim ce ar fi ceea ce o depăşeşte. O percepţie unică n-ar produce 
niciodată ideea unei duble existenţe decât prin vreo inferență, fie a 
rațiunii, fie a imaginaţiei”!$8. Deoarece — spune Hume — spiritul 
priveşte dincolo de ceea ce-i apare imediat, concluziile sale nu pot fi 
puse în contul simțurilor, „şi, desigur, el priveşte dincolo când, dintr-o 
singură percepţie, el deduce o dublă existenţă şi presupune între una şi 
cealaltă relaţii de asemănare şi de cauzalitate”!®, 

În consecință, Hume consideră că impresiile, fie ele interne sau 
externe, pasiunile, afecțiunile, senzațiile etc., sunt originar pe acelaşi 
plan, toate apar ca impresii sau senzaţii. „Este deci absurd să se 
imagineze că simțurile ar putea vreodată să distingă între noi înşine şi 
obiectele exterioare nouă”""0. Ca atare, simţurile nu pot fi sursa 
noțiunii de existență continuă pentru că ele nu pot opera „peste limitele 
în care ele operează în n mod efectiv” şi de asemenea ele nu pot produce 
nici opinia existenţei fistincte; pentru a o produce, ele ar trebui să fie 
capabile fie să confrunte obiectul cu noi înșine dacă acest obiect ar fi 
înseşi impresiile noastre, ceea ce este imposibil, pentru că aceste 
impresii nu pot fi independente de noi, fie, dacă aceste impresii sunt 
considerate ca reprezentări, ele ar trebui să ne prezinte „simultan un 
obiect şi o imagine”, ceea ce de asemenea nu este cazul. „Putem deci 
să conchidem cu certitudine că_opinia despre.o existenţă continuă şi 


distinctă nu provine niciodată din simţuri”!”!. Simţurile deci nu pot 


decide asupra existenţei obiectelor. 


Dacă simţurile nu ne pot da noţiunea de existență independentă a 
obiectelor, se pune problema care poate să fie sursa acesteia? 
Răspunsul lui Hume va fi, ca şi în problema cauzalităţii, că ea trebuie 
să provină dintr-un subtil joc psihologic, în care sunt angrenate 


168 /bidem, pp. 235-236. 

169 Ibidem, p. 236. 

170 Ibidem, pp. 236, 237, 240. 
171 Ibidem, p. 239. 

principiile de asociaţie a ideilor şi în care imaginaţia are un rol de prim 
ordin!72. 

În acest caz, la ideea de existenţă reală se poate ajunge, crede 
Hume, numai prin intermediul noțiunii de identitate. Iar la noțiunea de 
identitate se ajunge printr-o substituire de idei, care se asociază prin 
imaginaţie. Cea mai eficientă dintre relaţiile de asociaţie este, în 
această privință, relaţia de asemăna, „deoarece ea cauzează nu 
numai o asociație de idăi, ti Şi o ăsociaţie de dispoziţii, şi ne face să 
concepem una dintre idei printr-o acţiune sau operaţie a spiritului 
asemănătoare celei prin care noi concepem pe cealaltă”. În cursul 
analizei acestei iluzii, Hume afirmă că există o regulă generală, potrivit 
căreia „toate ideile care pun. spiritul în aceeaşi dispoziţie sau în 
dispoziţii asemănătoare sunt foarte susceptibile de a fi confundate. 
Spiritul trece cu uşurinţă de la una la alta şi | nu-şi dă seama de 
schimbare decât printr-o atenţie riguroasă, de care, în general vorbind, 
este complet incapabil”!%. În acest fel apare „iluzia identității”, 
respectiv prin confuzia ce_intervine între succesiune. şi. identitate. 
Astfel — spune Hume — dacă examinez mobilierul camerei şi închid 
ochii, când îi redeschid constat că noile mele percepții seamănă. cu cele 
dinainte. Această asemănare determină gândirea să le considere 
identice, deşi în mod evident ele sunt diferite şi, „în consecință, ea 
confundă succesiunea cu identitatea”. Hume atrage atenţia că aici 
intervin două relaţii de asemănare, care contribuie să ne facă să luăm 
ca obiect identic o succesiune de percepții intermitente. „Primă este 
asemănarea percepțiilor, a doua este asemănarea pe care o prezintă 
actul spiritului în care se examinează o succesiune de obiecte asemănă- 
toare cu cel în care se examinează un obiect identic. Or, noi suntem 
înclinați să confundăm aceste asemănări între ele...”!74. Prin urmare, de 
la succesiunea percepțiilor asemănătoare, dar diferite, imaginaţia trece 
la ideea de identitate. Hume consideră că Apo dublei existenţe — a 


172 D, Hume, Traité, pp. 240-241, 260-261; An Enquiry. p. 504, $ 118. 
173 D, Hume, Traité, pp. 250-251. 
174 Ibidem, pp. 252-253. 

monstruos a două principii contrare... Imaginaţia ne spune că 
percepțiile noastre asemănătoare au o existență continuă şi neîntre- 
ruptă şi nu sunt nimicite datorită faptului că sunt absente pentru noi. 
Reflecţia ne spune că înseși percepțiile noastre asemănătoare sunt 
intermitente cât priveşte existenţa şi diferite unele de altele”!7%5. 
Această contradicţie, neputînd fi conciliată, a fost ocolită, crede Hume, 
prin ficţiunea dublei existențe: intermitența percepţiilor, continuitatea 
obiectelor!7$. 

Hume dezvoltă mai departe acest argument, arătând că deoarece 
spiritului nostru îi sunt prezente doar percepțiile, urmează că noi putem 
să observăm 9 împreunare sau relaţie de la cauză la efect între diferite 
percepții, dar că niciodată nu vom observa o asemenea relaţie între 
percepții şi obiecte. Dar, chiar dacă relaţia de la cauză la efect ar 
permite inferenţa de la existența percepţiilor la existenţa obiectelor, noi 
n-am avea nici un temei să conchidem că obiectele „seamănă” 
percepțiilor noastre. „Această opinie nu derivă deci din altceva decât 
din proprietatea mai sus explicată pe care o posedă fantezia de a 
atribui toate ideile sale vreunei percepții precedente. Noi nu concepem 
niciodată altceva decât percepții, şi în consecință trebuie în mod 
necesar să facem ca orice lucru să le semene”!77. Deci, spune Hume, 
modul nostru de a vedea lucrurile capătă în mintea noastră valoare 
obiectivă, deşi lipseşte baza pentru acest lucru. El observă că toate 
calitățile sunt diferite, separabile unele de altele, ceea ce „obligă imagi- 
nația să formeze ficţiunea unui «ceva» necunoscut, a unei substanțe 
sau materii originare, care serveşte de principiu de unire sau coeziune 
între aceste calități, şi care dă obiectului compus calitatea de a fi numit 
lucru unitar, în ciuda diversităţii şi compoziţiei sale”!78. Nu numai 
ideea de substanţă este o ficțiune — spune Hume —, ci şi noțiunea de 
accident, care e o consecinţă inevitabilă a ficţiunii ideii de materie. 
Peripateticii, concepând o substanță care suportă, au conceput şi 
accidentele suportate. Hume crede că o dovadă puternică în sprijinul 


175 Ibidem, pp. 263-264. 
176 Ibidem, p. 264. 
177 Ibidem, p. 265. 
178 Ibidem, pp. 270-271. 

acestei teze ar fi faptul că orice calitate „poate fi concepută ca existând 
în mod separat, şi poate exista în mod separat nu numai de orice altă 
calitate, dar şi de această neinteligibilă himeră cum este substanța”!”?. 
Hume consideră că „aceeași obişnuință care ne face să inferăm o 
conexiune între cauză şi efect ne face să inferăm o dependență a 
oricărei calităţi cu privire la substanța necunoscută”1%. Prin urmare, şi 
ideea de substanţă — ca şi cea de accident — este produsă de imaginaţie, 
în acelaşi mod în care este produsă şi ideea relaţiei cauzale, toate 
aceste noțiuni „având o legătură foarte intimă cu principiile naturii 
umane”!8l. 


10. Opoziția dintre Hume şi Berkeley în privința 
substanţei. Respingerea de către Hume a 
punctului de vedere teologic 


Ajuns la concluzia că ideea de substanță corporală sau de materie 
este o „himeră neinteligibilă”!52, Hume conchide că, potrivit aceluiaşi 
principiu empirist care duce la neacceptarea noţiunii de materie sau de 
substanță corporală, trebuie respinsă şi ideea de substanță spirituală. 
Prin aceasta, Hume dezvoltă consecvent şi complet problema pusă de 
Locke şi care fusese dezvoltată unilateral şi tendențios de către 
Berkeley. Argumentele aduse în sprijinul criticii substanței spirituale îl 
situează pe Hume la antipodul lui Berkeley și-l apropie, în multe 
privințe, de materialiştii francezi, contemporanii săi. 


* 


Dacă despre substanța corporală sau materie nu putem avea o idee 
„satisfăcătoare”, acelaşi lucru, spune Hume, se întâmplă şi cu substanța 
spirituală, asupra căreia apasă aceleaşi dificultăți. Argumentele lui 
Hume privitoare la şubrezenia ideii de substanță spirituală au marea 


179 Ibidem, p. 272. 
180 Fbidem, p. 271. 
181 Ibidem, p. 268 
182 Ibidem, pp. 278-279. 

calitate de a fi de acelaşi ordin cu cele referitoare la critica pe care el o 
face ideii de substanță corporală. Aici se deosebeşte radical de 
înaintaşul său Berkeley”. 

Primul argument adus de Hume împotriva legitimităţii ideii de 
substanță spirituală este lipsa vreunei impresii corespunzătoare unei 
asemenea idei. Ne amintim că Berkeley, şi chiar Locke, folosește acest 
argument în legătură cu ideea de materie, dar filosoful irlandez 
părăseşte principiul când trece la ideea de substanţă spirituală — ceea ce 
şi constituie viciul fundamental al filosofiei sale. Hume aplică însă cu 
remarcabilă consecvență acelaşi principiu şi noțiunii de substanță spiri- 
tuală. Cum este şi normal, el constată, ca şi în cazul ideii de substanță 
corporală, că noi nu avem o impresie din care să derive ideea de 
substanță spirituală. Hume cere filosofilor care pretind că au idee 
despre substanța spirituală să desemneze impresia care a produs o 
asemenea idee şi să spună precis cum operează această impresie şi din 
ce obiect derivă ea. „Este o impresie senzorială sau de reflecţie? Este 
ea plăcută, neplăcută sau indiferentă?” — mai întreabă Hume. Autorul 
Tratatului găseşte că ideea substanței spirituale este, asemenea celei 
corporale, „absolut neinteligibilă”i%. Această soluţie este împinsă 
până la ultimele ei consecințe atunci când Hume neagă că noi avem 
idei veritabile despre vreo substanță a eului sau despre substanța 
divină. În critica sa asupra acestor idei este folosit argumentul empirist 
al lipsei unor impresii corespunzătoare, şi în ambele cazuri se conchide 
că asemenea idei sunt produse ale imaginaţiei. 


* 


Despre eu — spune Hume — nu avem „o idee reală”, pentru că 
nimeni nu poate preciza din ce impresie derivă. Dacă vreo impresie ar 
da naştere ideii eului, această impresie ar trebui să persiste, „invariabil 
identică”, în întregul curs al vieţii noastre, deoarece eul este presupus 
ca existând astfel. Or, impresiile nu sunt invariabile, ci se succed. În 


* Hume apreciază concepția nominalistă a lui Berkeley despre formarea ideilor, 
dar critica lui Hume asupra ideii de substanță spirituală este în fond, cum se va vedea 
în continuare, o respingere a concepției filosofului irlandez, ca şi a aceleia a lui 
Malebranche. 

183 D, Hume, Traité, p. 302. 

plus, consideră Hume, impresiile pot exista separat, deci n-au nevoie 
de nimic care să le suporte existența. „În ceea ce mă priveşte, spune în 
continuare Hume, când eu pătrund în modul cel mai intim în ceea ce 
numesc eu-însumi, dau totdeauna de o percepţie particulară sau alta, de 
căldură sau frig, de lumină sau întuneric, de dragoste sau ură, de durere 
sau plăcere. Eu nu pot niciodată, în nici un moment, să mă sesisez pe 
mine-însumi fără o percepţie, şi niciodată eu nu pot să observ altceva 
decât percepţia”!84. De aici decurge o consecinţă care-l aduce pe Hume 
în conflict cu religia, atât de puternică, mai ales în Scoţia, în problema 
nemuririi şi imaterialității sufletului: „Şi dacă, prin moarte, toate 
percepțiile mele sunt suprimate, dacă — corpul meu fiind descompus — 
eu nu pot nici să gândesc, nici să simt, nici să văd, nici să iubesc, nici 
să urăsc, eu sunt nimicit în intregime, şi nu pricep ce ar trebui mai mult 
pentru a face din mine o perfectă nonentitate”!85. 

Este limpede că aici Hume îşi argumentează teza evidențiind că nu 
există nici o substanţă a eului deosebită de corpul viu. În acest sens el 
şi afirmă că trebuie abandonată complet, ca fiind fără sens, orice 
discuţie privind materialitatea sau imaterialitatea sufletului!&. Cu 
excepția celor câţiva „metafizicieni” — spune Hume malițios —, restul 
oamenilor „nu sunt altceva decât un mănunchi sau o colecţie de 
percepții diferite, care se succed cu o uimitoare rapiditate şi care se află 
într-un flux şi o mişcare continuă”!8. Această critică a lui Hume 
respinge ferm dogma nemuririi sufletului. Respingerea acestei dogme 
are la bază teza, justă în principiu, avansată de Hume, că nu există o 
substanță a spiritului distinctă de manifestările ei concrete. „Spiritul — 
spune Hume sugestiv — este un fel de teatru, în care numeroase 
percepții apar succesiv, trec, revin, se scurg şi se amestecă într-o 
infinită varietate de poziţii şi situaţii”. Hume are grijă să atragă atenția 
să nu ne lăsăm înşelați de comparația cu teatrul: „Numai percepțiile 
succesive sunt acelea care alcătuiesc spiritul; noi nu avem nici cea mai 
slabă noţiune despre locul în care se joacă aceste scene şi nici despre 


184 D, Hume, Traité, pp. 304-305. 
185 /bidem, p. 305. 

186 D, Hume, Traité p. 285. 

187 bidem, p. 306. 

materialele din care se compun”!8. Ca atare, identitatea pe care o 
atribuim spiritului uman este „o identitate fictivă”18, 

Ficţiunea identității persoanei are — crede Hume — aceeaşi sursă ca 
şi identitatea pe care o atribuim obiectelor. Relaţia este aceea care 
facilitează trecerea spiritului de la un obiect la altul, făcându-l să 
substituie noțiunea de identitate celei de obiecte cu relații. În acest fel, 
noi vedem identitatea acolo unde în fapt sunt obiecte distincte!%. 
Pentru a justifica această confuzie a minţii noastre, noi apelăm la 
ficţiunea unui principiu inteligibil care leagă aceste obiecte: suflet, 
substanță, sau eu. În fond, obiectele schimbătoare, presupuse identice, 
sunt obiecte care se compun dintr-o succesiune de părți corelate între 
ele prin asemănare, contiguitate şi cauzalitate!?!. Cu alte cuvinte, 
această relaţie între părți deosebite nu este, de fapt, decât „o asociaţie 
de idei”. Obiectele cărora le atribuim identitate sunt obiecte care se 
compun dintr-o succesiune de obiecte aflate în relație!”2. În realitate, 
schimbarea oricărei părți distruge identitatea corpului; producându-se 
însă gradual şi insensibil, noi suntem prea puțin înclinați să observăm 
această schimbare!%. Aşa, de exemplu, un stejar care creşte de mic 
până ajunge un arbore mare este socotit a fi acelaşi, deşi nu are în el 
nici o particulă de materie sau vreo configuraţie a părților care să fi 
rămas aceleaşi. La fel un copil care devine bărbat!%. Nu insistăm 
asupra faptului că Hume nu explică mai nuanțat aceste exemple — ca 
empirist, există îndoieli mari că ar fi reuşit, de cumva ar fi încercat —, ci 
reținem concluzia lui că noţiunea de identitate este „fictivă”, deoarece 
se formează în conformitate cu principiile de asemănare, contiguitate 
şi cauzalitate. Analiza unilaterală a problemei identității eului şi 
concluzia că acesta este o simplă ficțiune este oarecum atenuată de 
considerația, mai nuanțată, potrivit căreia „veritabila idee despre 
spiritul uman constă în a-l considera drept un sistem de percepții sau 


188 /pidem. 

189 /bidem, p. 343. 

190 /bidem, p. 307 

191 D, Hume, Traité, pp. 308-309. 

existențe diferite, înlănțuite unele cu altele prin relația de la cauză la 
efect şi care se produc, distrug, influențează şi modifică reciproc'”1%. 
Nu lipsită de interes este şi legătura pe care o observă Hume între 
memorie şi cauzalitate şi, prin aceasta, între memorie şi identitatea 
persoanei. „Dacă n-am avea memorie noi n-am avea niciodată vreo 
noțiune despre cauzalitate, şi deci nici despre acest lanț de cauze şi 
efecte care formează eul sau persoana noastră”!%. Aici regăsim ideea 
că amintirea experienţelor senzoriale trecute constituie baza formării 
inferențelor noastre cauzale actuale. 

În lumina celor de mai sus, Hume consideră că problemele foarte 
delicate şi subtile privitoare la identitatea persoanei ar trebui să fie 
privite „mai degrabă drept dificultăți gramaticale decât filosofice. 
Identitatea depinde de relaţiile dintre idei, iar aceste relaţii produc 
identitatea mulţumită tranzacţiei facile pe care ele o ocazionează”!*. 
Observăm că şi aici — ca şi în privința cauzalității — explicaţia se 
bazează pe asociaţia de idei. Aceasta ilustrează ideea avansată de noi 
că modul în care concepe Hume relaţia cauzală constituie cheia şi 
pentru înţelegerea felului în care concepe el problema substanţei. 

În Apendicele la Tratat, Hume aduce următoarea completare 
problemei substanței: „Filosofii încep să fie. câştigaţi de principiul că 
noi n-avem nici o idee de substanţă exterioară, distinctă de ideile 
calităților particulare. Acest principiu trebuie să deschidă calea către 
un principiu asemănător privitor la spirit, care constă în aceea că noi 
n-avem despre el nici o noţiune distinctă de percepțiile particulare”!%. 
Acest text pare să arate că Hume a intuit legătura dialectică dintre 
substanță şi calități şi, subsidiar, dintre noţiune și percepții. Şi totuşi nu 
acesta este cazul. Desgur, critica pe care o face el cunoaşterii prezintă 
şi virtuți dialectice. Dar această dialectică este numai subiectivă şi ține 
de unghiul psihologic de abordare a chestiunilor. Nominalismul 
empirist i-a închis lui Hume calea spre obiect — fapt ce şi explică 
subiectivitatea dialecticii gândirii lui Hume. Cercetat mai atent, textul 

19 Ibidem, p. 316. 

de mai sus ne dezvăluie că pentru Hume nu există cert decât calități şi 
percepții. De altfel, întreaga lui argumentare merge în acest sens. 
Valoarea acestui text constă însă mai ales în precizarea că nici ideea de 
substanță spirituală, asemenea celei corporale, nu poate desemna ceva 
pozitiv în afara percepțţiilor particulare. Distanţa față de Berkeley este 
enormă. Această distanță va fi mai bine reliefată trecând în revistă 
concepția lui Hume despre ideea de substanță spirituală infinită. 


* 


Negând posibilitatea ca noi să avem o idee corespunzătoare despre 
substanța spirituală, Hume se detaşează net — cum am observat şi mai 
sus — de poziția lui Berkeley. Privită atent, opera lui Hume, se 
dovedeşte a fi în bună măsură un efort de a respinge filosofia lui 
Berkeley, atât de deschisă spre acceptarea oricărui fel de misticism. 
Lucrarea lui cea mai îndelung mediată, Dialoguri asupra religiei 
naturale, publicată postum, poate fi considerată ca o respingere mai 
directă a punctului de vedere berkeleyean, deşi nu face nici o referire 
specială în acest sens. Hume se opune lui Berkeley — și teologiei în 
general — nu numai în problema nemuririi şi imaterialității sufletului, 
dar şi în problema — legată strâns de precedenta — divinității. În 
Dialoguri este reluată şi adâncită ideea, avansată şi argumentată încă 
în Tratat, că nici o noţiune despre substanţa spirituală nu poate fi 
justificată şi deci nici acceptată de către cunoaşterea noastră. Din 
anumite argumente aduse în acest sens rezultă chiar că Hume găseşte 
ca fiind mai acceptabilă, în ceea ce priveşte explicarea lumii, „ipoteza 
materialistă”. 

Analiza pe care o face Hume noţiunii de divinitate este deosebit de 
edificatoare atât pentru întregirea înțelegerii concepţiei sale în general, 
cât şi pentru înțelegerea lipsurilor concepțiilor lui Locke şi Berkeley — 
în raport cu propriul lor punct de vedere empirist —, de această dată 
deficienţele fiind puse în lumină prin însăşi prisma principiului lor 
filosofic, consecvent dezvoltat. Totodată, critica făcută de Hume 
noțiunii de divinitate ne deschide perspective mai largi înțelegerii 
violentei reacții a şcolii scoțiene a simțului comun, cât şi a obscuran- 

tismului în general, față de gândirea lui Hume, atât de impregnată de 
spirit critic. 

Hume abordează problema ideii de substanță spirituală infinită 
supunând-o probei experienţei: „ideile noastre nu ajung mai departe de 
experiența noastră; noi n-avem experiența operaţiilor şi atributelor 
divine...”!9%. Dacă este imposibil ca la întâiul contact cu lumea, aşa 
cum este ea — raționează Hume pe baza analizei întreprinse de el 
asupra raportului cauzal dintre lucruri —, cineva să poată determina 
cauza unui eveniment oarecare, cu atât mai puţin se poate realiza 
aceasta pentru aceea „a mulțimii lucrurilor sau a universului”2%. La 
scara universului, experiența nu ne furnizează nici un temei pentru 
vreo supoziție?!. 

Hume respinge cu vigoare concepția teologică, potrivit căreia 
ordinea din univers ar denota o adaptare a mijloacelor la scopuri, la fel 
ca în activitatea umană, ceea ce ar dovedi existența unui spirit suprem 
creator şi legislator al lumii. Hume consideră că asemenea raționa- 
mente analogice sunt, în acest caz, lipsite de forță şi neconvingătoare, 
dată fiind deosebirea flagrantă dintre produsele umane și univers, încât 
analogia este incompletă și imperfectă?%2. Dacă în timpurile vechi — 
observă Hume — granițele strâmte ale lumii cunoscute puteau scuza o 
asemenea analogie, azi, când hotarele lumii sunt infinit lărgite, „este 
încă mai fără judecată” de a ne forma ideea unei cauze atât de neli- 
mitate pornind de la experiența noastră mărginită asupra produselor 
umane20%. Hume observă că o asemenea analogie om-divinitate reînvie 
teogonia timpurilor vechi cu întreaga ei cohortă de superstiții20%. 

Ordinea, aranjamentul cauzelor finale — constată judicios Hume — 
nu sunt prin ele însele proba unui plan, ci numai în măsura în care s-a 
constatat în experiență că provin din acest principiu?%. Dar nouă ne 


199 D, Hume, Dialogues sur la religion naturelle, Oeuvres philosophiques 
choisies, Paris, Felix Alcan, 1912, vol. I, p. 201. 
200 /bidem, p. 205. 
20 Ibidem, pp. 206, 243. 
202 Ibidem, p. 203. 
203 o, Ibidem, p. 229. 
04 Ibidem, p. 232. 
0 Ibidem, p. 205. 

lipseşte cu totul experienţa originii lumii şi nu este suficient să fi văzut 
case şi oraşe făcute de oameni pentru a putea explica apariţia lumii2%. 

Unii afirmă — spune Hume — că observăm în spirit o conexiune pe 
care n-o găsim în materie. Dar, a afirma că ideile deosebite care compun 
rațiunea Fiinţei Supreme se dispun de la sine în ordine şi în propria lor 
natură „înseamnă în realitate a vorbi fără nici o semnificație precisă. 
Dacă aceasta prezintă o semnificație, aş vrea să ştiu de ce are mai puţin 
sens a spune că părţile lumii materiale se dispun ordonat de la sine şi 
prin natura lor proprie. Una dintre aceste opinii poate fi inteligibilă 
atunci când cealaltă nu este?”2%. Noi avem o experienţă a ideilor care 
se dispun în ordine de la sine şi fără nici o cauză cunoscută, dar avem 
„O experiență şi mai întinsă despre cazuri în care materia face la fel”, 
după cum, de asemenea, avem şi o experiență despre sisteme de 
gândire sau de materie care nu prezintă nici o ordine2%. Deoarece 
lucrurile stau astfel, Hume conchide că nu există nici un avantaj în 
adoptarea explicaţiei imaterialiste, ci dimpotrivă. „Va fi deci mai 
înțelept din partea noastră să limităm toate cercetările la această lume, 
fără a privi mai departe. Nici o satisfacţie nu va fi obținută vreodată 
prin aceste speculaţii care întrec atât de mult limitele strâmte ale 
intelectului uman”20%. 

Hume găseşte cu cale să aducă şi argumentul că, potrivit înţele- 
sului ei, o cauză divină trebuie să fie perfectă şi precisă, dar universul 
prezintă o alcătuire extrem de lejeră: părţile se leagă şi se influențează 
reciproc, dar le lipsesc precizia, stabilitatea şi măsura?10. 

Pe baza celor de mai sus, filosoful scoţian nu poate decât să 
constate că „dificultăţile” ipotezei imaterialiste sunt, cel puţin, tot atât 
de mari ca şi ale celei materialiste. Găsim în această critică tipică 
secolului al XVIII-lea şi ceva din spiritul criticii aristotelice la adresa 
teoriei platoniene a ideilor: „Dacă lumea materială se sprijină pe o 
lume ideală asemănătoare, această lume ideală trebuie să se sprijine pe 


206 Ibidem, p. 210. 

207 Idem, Traité, p. 203; Dialogues, p. 224. 
208 ldem, Dialogues, p. 225. 

209 Ibidem, p. 225. 

210 Fbidem, p.281. 

altceva, şi aşa la nesfirşit. Ar fi deci mai bine să nu privim niciodată 
dincolo de lumea materială pe care o avem în față”. Măsura în care se 
trece dincolo de sistemul lumii concrete nu face altceva decât să ațâțe o 
„dispoziţie curioasă”, imposibil de satisfăcut vreodată. Concluzia vine 
de la sine: „De ce să nu ne oprim la lumea materială?”?!!, Respingerea 


filosofiei lui Berkeley este clară. 


Hume consideră deci că nu există nici un motiv, nici raţional şi 
nici experimental, ca spiritul să fie socotit ca principiu universal al 
existenţei. În sprijinul acestei idei el aduce și argumentul, poate mai 
puţin aşteptat de la el, dar foarte elocvent şi potrivit scopului propus, 
anume că, în colțul nostru de univers, s-ar manifesta patru principii, 
printre care şi raţiunea, dar aceasta nu ar ocupa un loc privilegiat. 
Aceste principii ar fi: rațiunea, instinctul, generarea (producerea) şi 
vegetarea (având probabil sensul de creștere). Este evident că aceste 
„principii” sunt prezente, în grade diferite, numai la nivelul materiei 
vii, dar este foarte probabil că Hume s-a oprit asupra lor tocmai pentru 
a evidenția existența lor limitată în raport cu universul. Hume 
menţionează că aceste principii marchează doar anumite forțe şi 
energii ale naturii, ale căror efecte sunt cunoscute, dar a căror esență 
nu. Efectele acestor principii ne sunt cunoscute prin experiență, dar 
înseşi principiile şi modul lor de acţiune ne sunt complet necunoscute. 
Rațiunea ne este chiar mai puţin cunoscută decât celelalte principii?!2. 
Ceva mai mult — observă Hume, în deplină concordanţă cu spiritul 
ştiinţei moderne — rațiunea, în loc să aibă locul şi rolul privilegiat care i 
se atribuie adesea, apare ca având o acţiune restrânsă la o sferă mai 
îngustă de fenomene şi ca fiind dependentă — de exemplu, în raport cu 
generarea: „Judecând cu ajutorul experienţei noastre limitate şi imperfecte 
generarea are unele avantaje asupra rațiunii, căci noi vedem zilnic pe a 
doua provenind din prima, niciodată pe prima din a doua”?! 

21! Ibidem, p. 224. 

212 Ibidem, p. 243. 

213 Ibidem, pp. 245-246. 

Este evident că, în respingerea vederilor teologice în explicarea 
fenomenelor, Hume se întâlneşte cu filosofii materialişti francezi. 
Aceasta rezultă şi din faptul că el constată că explicaţia teologică se 
sprijină pe dilatarea, la potențele maxime, a unor însuşiri specific 
umane şi punerea lor la baza lumii — devenind astfel, din produse ale 
naturii, forțe producătoare ale ei. Brahmanii — notează Hume — afirmă 
că lumea este născută dintr-un păianjen infinit; această cosmogonie ne 
pare ridicolă, pentru că este o analogie emisă pe planeta noastră. Dar 
pe o planetă stăpânită de păianjeni, această inferență ar părea tot atât de 
naturală ca şi aceea care, pe planeta noastră, hotărăşte originea tuturor 
lucrurilor în inteligență. Situându-ne pe un asemenea punct de vedere 
este greu — remarcă Hume ironic — să se răspundă satisfăcător „pentru 
ce un sistem ordonat nu poate fi ţesut din pântece tot aşa de bine ca şi 
din creier”214. 

După părerea lui Hume, menţionată mai sus, noi nu putem judeca 
ansamblul lucrurilor. Dar dacă este vorba să judecăm universul prin 
analogie, atunci ar fi mai potrivit să-l comparăm cu un animal, 
deoarece întreaga natură nu ne furnizează nici un exemplu de substanță 
pur spirituală, ci cauza ei seamănă mai curând cu generarea şi 
vegetarea, atribute ale vieții animale?!5. 


* 


Consecvenţa lui Hume în dezbaterea problemei substanței mai 
reiese şi din faptul că filosoful scoţian nu se mărgineşte să arate incon- 
sistența ideii de substanță spirituală, dar el arată de asemenea că teza 
potrivit căreia materia nu poate fi cauza gândirii” este „ușor de respins” 
argumentat. Hume se sprijină şi aici pe concepția sa despre cauzalitate, 
afirmând că „niciodată noi nu vom descoperi motivul pentru care un 
obiect poate sau nu fi cauza altuia, oricât de mare sau oricât de mică ar 
fi asemănarea lor... Deoarece dacă nu apare nici un fel de legătură între 
mişcare şi gândire, acelaşi lucru este valabil şi pentru toate celelalte 


214 Jbidem, p. 247. 
215 Jbidem, pp. 235, 242-243. 
Teza este capitală în filosofia lui Berkeley. 

cauze şi efecte”2!6. În plus, Hume adaugă că este posibil ca în privinţa 
operaţiilor spiritului noi să avem totuşi o experiență a legăturii dintre 
mişcare şi gândire şi să percepem o constantă legătură a lor. Raţionaţi 
prea în pripă — spune Hume, părând să se adreseze spiritualiştilor — 
când, „din simpla considerare a ideilor, conchideţi că este pe veci 
imposibil ca mişcarea să producă gândirea, sau ca o dispoziţie 
deosebită a părților să dea naştere unei pasiuni sau unei reflecții 
deosebite. Ba, mai mult, nu este numai posibil ca noi să avem o 
asemenea experiență: este sigur că o avem, deoarece oricine poate să 
observe că diferitele dispoziţii ale corpului său îi schimbă gândurile și 
sentimentele”2!7. Vedem, prin compararea ideilor pe care le avem, „că 
pândirea şi mişcarea se deosebesc una de alta şi, prin experiență, că ele 
sunt constant unite” — deci, date fiind aceste circumstanțe, „noi putem 
conchide cu certitudine că mişcarea poate fi, şi este în mod efectiv, 
cauza gândirii şi percepțţiei”?!8. Nu ne interesează aici faptul că Hume 
este inconsecvent în raport cu concepția sa despre cauzalitate, întrucât 
explică acest fenomen al relației dintre mişcare şi gândire ca pe un 
raport cauzal real — şi nu ca pe o simplă asociație de idei —, ci noi 
reținem că Hume respinge în modul cel mai tranşant concepţia lui 
Berkeley şi a lui Malebranche în această privință. Acest lucru este şi 
mai bine reliefat de concluzia trasă de Hume la sfârşitul părții I a 
Tratatului : „Deci, pentru a pronunța decizia noastră finală asupra 
ansamblului, problema substanței sufletului este absolut neinteli- 
pibilă... şi, cum legătura constantă a obiectelor constituie însăşi esența 
cauzei şi efectului, materia şi mişcarea pot adesea să fie privite drept 
cauze ale gândirii, în măsura în care noi avem o noțiune oarecare 
despre această relaţie”?!?. Este evident că identificarea operată de unii 
critici între concepţia lui Hume şi cea a lui Berkeley reprezintă o 
eroare. 


216 Idem, Traité, p. 299. 
217 fbidem, p. 300. 

218 jbidem. 

219 /bidem, p. 302. 

* 


Dezvoltând critica ideii de substanţă în cadrul coordonatelor fixate 
de Locke acestei probleme, Hume recurge — pentru a arăta şubrezenia 
noțiunii de Spirit Suprem — şi la procedeul ingenios de a dovedi că 
explicația care pune la baza lumii materia este cel puțin tot atât de 
îndreptăţită ca şi cea fundată de divinitate, prezentând chiar avantaje 
incontestabile: judecând a priori, spune Hume, „materia poate să 
conţină în sine, de la început, sursa sau resortul ordinii tot atât de bine 
cum o face şi spiritul”, şi nu este o dificultate mai mare în a concepe că 
diferitele elemente materiale, „ca urmare a unei cauze interne 
necunoscute”, se pot dispune în ordine, decât a concepe că ideile lor 
„în marele spirit universal, ca urmare a unei cauze de asemenea interne 
şi necunoscute, se dispun conform acestui aranjament. Posibilitatea 
egală a acestor două ipoteze este un lucru recunoscut”22. 

Hume îşi îndreaptă ascuţişul criticii contra „cartesienilor” — este 
vorba de Malebranche şi şcoala lui, dar critica este pe deplin valabilă şi 
pentru Berkeley —, pentru că aceştia au rupt mişcarea de materie şi le-au 
opus. Cartesienii — spune Hume — stabilind că noi cunoaştem perfect 
esența materiei, care ar fi întinderea, şi deoarece întinderea nu implică, 
după ei, mişcarea actuală, ci doar mobilitatea (în sensul de deplasare), 
au conchis că energia, care produce mişcarea, nu poate să existe în 
întindere. Astfel, materia ar fi cu totul inactivă şi lipsită de orice putere 
prin care să producă, să conserve şi să comunice mișcare. Dar — 
raționează Hume mai departe —, „deoarece aceste efecte sunt evidente 
pentru simțurile noastre şi fiindcă puterea care le produce trebuie cu 
necesitate să fie situată undeva”, ei au situat-o în divinitate, acel „prim 
motor al universului” care nu numai a creat mai întâi materia şi i-a dat 
impulsul iniţial, dar şi în prezent îi susține existența şi-i imprimă 
succesiv toate mişcările, formele şi calitățile de care e înzestrată. 
Pornind de la principiul ideilor înnăscute, cartesienii au recurs la un 
Spirit Suprem, „pe care ei îl consideră ca singura existență activă din 
univers şi drept cauza imediată a tuturor schimbărilor ce apar în 
materie”. Însă — subliniază Hume, dând prin aceasta o excelentă probă 


220 p, Hume, Dialogues, pp. 205—206. 

că empirismul nu duce neapărat la spiritualism, cum uneori se afirmă — 
principiul ideilor înnăscute fiind fals, întrucât e dovedit că toate ideile 
noastre provin din percepții precedente, nici supoziţia existenţei unei 
divinități nu serveşte la nimic: „Deoarece, dacă orice idee derivă dintr-o 
impresie, ideea unei divinități are aceeaşi origine; şi dacă nici impresia, 
nici senzaţia, nici reflecția nu implică cea mai mică forță sau eficiență, 
este de asemenea imposibil de descoperit sau chiar de imaginat 
(existenţa) vreunui principiu activ de acest gen în divinitate”??!. În 
plus, deoarece puterea în general nu poate exista prin sine, ci e un 
atribut a ceva particular, trebuie să plasăm şi această putere într-o 
existență particulară??. Deci, spune Hume, dacă filosofii au conchis că 
materia nu este dotată cu nici un principiu activ, aceeaşi logică „trebuie 
să-i determine să nege şi Fiinţei Supreme orice principiu de acest 
gen”225. 

La întâmpinarea inserată în Dialogurile asupra religiei naturale a 
teistului Demea, că punerea pe acelaşi plan de adevăr a explicaţiei 
materialiste cu cea imaterialistă înseamnă să i se atribuie materiei 
mişcare, Philon (Hume) răspunde că aici nu există nici o dificultate: 
„Orice eveniment este, înainte de experienţă, şi dificil şi de neînțeles; 
şi orice eveniment este, după experienţă, deopotrivă de uşor şi de inte- 
ligibil. Mişcarea, în multele cazuri în care provine din greutate, din 
elasticitate, din electricitate, ea începe în materie şi fără nici un agent 
voluntar cunoscut; şi să presupui totdeauna, în aceste împrejurări, un 
agent voluntar necunoscut este o pură ipoteză, şi o ipoteză care nu este 
însoțită de nici un avantaj'224. 

Urmărind firul acestui gând, de certă profunzime, Hume afirmă că 
el nu vede nici un impediment ca mişcarea să se propage din eternitate 
prin impuls şi ca aceeași cantitate de mişcare să persiste încă în 
univers. „Atât cât se pierde prin alcătuirea mişcării, atât se câştigă prin 
prefacerea ei. Şi, oricare ar fi cauzele, este cert că materia este şi a fost 
întotdeauna într-o continuă agitaţie... Probabil că în prezent nu există, 


21 D, Hume, Traité, pp. 201-202. 
222 jbidem, p. 204. 

223 Ibidem, p. 202. 

224 Idem, Dialogues, p. 249. 

în întregul univers, o singură particulă de materie în repaus absolut”225. 
Această idee — scrie în continuare Hume — ne sugerează o nouă ipoteză 
cosmogonică, „care nu este absolut absurdă şi nici improbabilă. Există 
un sistem, o ordine, o structură a lucrurilor, prin care materia poate să 
conserve această continuă agitaţie, care pare să-i fie esenţială, şi totuşi 
să mențină constanţa în formele pe care ea le produce? Există în mod 
cert o asemenea structură, deoarece astfel este efectiv cazul pentru 
această lume. Continua mişcare a materiei, printr-o infinitate de trans- 
poziţii, trebuie deci să producă această structură sau ordine; şi prin 
însăşi natura ei, numita ordine, odată stabilită, se menţine pentru timp 
îndelungat, dacă nu pentru totdeauna”26. Care este cauza acestei 
menţineri a unui echilibru de mişcare? Hume, uitând exigenţele 
empirismului, ne dă un exemplu de profundă dialectică — de această 
dată nu numai subiectivă: toate părțile universului trebuie să fie în 
relație cu oricare altă parte şi cu întregul, iar întregul cu părțile sale. 
Fiecare individ e în continuă stare de mişcare, de asemenea fiecare 
parte din individ, întregul rămânând aparent același??7. „Şi aceasta nu 
dă socoteală de toată înțelepciunea și de întreaga ingeniozitate aparentă 
care există în univers?”228. Această concepţie este, crede Hume, o 
„soluţie plauzibilă”, dacă nu adevărată a dificultății. Şi această soluţie 
se impune cu atât mai mult, cu cât universul nu poate fi explicat pe 
baza gândirii??. „În toate cazurile pe care le-am văzut vreodată, ideile 
sunt copii ale obiectelor reale; ele sunt, pentru a mă exprima în termeni 
savanţi, ectipice, nu arhetipice: voi răsturaţi această ordine şi daţi 
prioritate gândirii. În toate cazurile pe care le-am văzut vreodată, 
gândirea nu are nici o influență asupra materiei, în afară de cazul când 
materia nu este legată de ea în aşa fel ca să aibă asupra ei o egală 
influenţă reciprocă”2%0. 


225 Ibidem. 

226 Ibidem, pp. 249-250. 
227 Ibidem, pp. 250-251. 
228 Jbidem, p. 251. 

229 Ibidem, p. 252. 

230 Ibidem, p. 253. 

Este evident că cele de mai sus cer urgent o redimensionare a 
ideilor despre Hume moştenite de noi de la exegeţi prea grăbiţi. 
Filosoful scoţian se dovedește a fi un contemporan al enciclopediştilor 
francezi, aşa cum a și fost în realitate. 


* 


Hume respinge, în privinţa religiei, nu numai argumentul numit de 
el a posteriori, expus mai sus, şi care este considerat, dată fiind slaba 
analogie om-univers, ca neconvingător, ci şi pe cel a priori, folosit de 
teologi pentru a proba realitatea atributelor divine infinite. Acest 
argument a priori — spune Hume — constă în faptul că, deoarece nu se 
poate concepe ca ceva să existe fără o cauză a sa, şi universul în 
ansamblul lui trebuie să aibă o cauză potrivită lui şi, ca atare, 
Dumnezeu trebuie să existe cu necesitate. Hume răspunde că, pe de o 
parte, va fi oricând posibil să concepem non-existenţa a ceva conceput 
anterior ca existent, iar pe de altă parte, că nu există nici un motiv să se 
nege că însuşi universul material ar fi Existenţa, care ființează în mod 
necesar şi prin propriile sale forțe. Hume arată că singurul argument 
invocat pentru a proba că lumea materială nu ar fi Existenţa ce 
fiinţează cu necesitate se bazează pe presupusa contingenţă a materiei 
şi formei, respectiv pe ideea că orice particulă de materie poate fi 
concepută ca destructibilă şi orice formă ca alterabilă. „O asemenea 
distrugere sau alterare nu este deci imposibilă”, citează Hume pe 
Clarke*, discipol al lui Newton. La acest argument, gânditorul scoțian 
arată că el este aplicabil şi divinității. În plus, adaugă Hume, într-un 
lanț sau o succesiune de obiecte fiecare parte este cauzată de prece- 
denta şi cauzează pe cea care succede; atunci când se spune că totul are 
nevoie de o cauză, se omite că această unire a părților într-un żot este 
un act arbitrar al spiritului şi deci nu poate avea nici o influență asupra 
naturii lucrurilor. De aici Hume conchide că argumentul apriori nu 
este în acest caz deloc convingător?*!. Este evident că Hume surprinde 
cu acuitate slăbiciunea raționalismului speculativ care, pornind de la 


f Şi Locke afirmă că divinitatea poate distruge total lucrurile. 
BI D, Hume, Dialogues, pp. 257-258. 

principiul mecanicist al cauzei exterioare a deplasării corpurilor, îl 
extinde asupra universului, ceea ce înseamnă o depăşire nepermisă a 
experienței controlabile şi trecerea la un plan în care se vine în 
contradicţie cu realitatea atunci când se neagă universului material 
energia proprie. Hume este pe deplin conştient de acest lucru atunci 
când afirmă că, dacă cineva ia cunoştinţă de o „cauză perfectă” a 
universului, aceasta înseamnă formarea prealabilă a unei noțiuni 
despre lume diferită de ceea ce există în realitate. În schimb, dacă nu 
este dinainte convins de existența unei „inteligențe superioare”, 
binevoitoare şi atotputemnice, ci trebuie să tragă o asemenea concluzie 
din aparențele lucrurilor, cazul se schimbă şi niciodată nu va găsi nici 
un temei pentru o asemenea concluzie???. Mizeria şi răutatea, existente 
în natură şi societate, dezmint ipoteza unei cauze perfecte exterioare 
lumii. Se spune că puterea divinității este infinită; or, nici omul şi nici 
un alt animal nu este fericit. Examinată mai de aproape, atât de 
admirata lume a ființelor însufleţite şi organizate ne dezvăluie că 
aceste existențe sunt „ostile şi nimicitoare” unele în raport cu altele. 
„Întregul nu produce o altă idee — spune autorul Dialogurilor asupra 
religiei naturale în termeni ce-l anunță pe Schopenhauer — decât pe 
aceea a unei naturi oarbe, pătrunse de un mare principiu însufleţitor şi 
lăsând să cadă din sânul ei, fără discernământ şi fără grijă maternă, 
copiii săi schilodiţi și lepădaţi”?%. În viața animală, durerile şi plăcerile 
servesc pentru a incita toate creaturile la acțiune şi pentru a le face 
vigilente în marea operă a conservării lor. Dacă ar exista, divinitatea ar 
putea uşor înlocui răul; un număr mic de evenimente, regulat şi înțelept 
conduse, ar schimba fața lumii. „Câteva mici tuşe date creierului lui 
Caligula în copilăria sa l-ar fi putut transforma într-un Traian..."254. 
Hume atinge şi problema bunărății divinității şi găseşte cu totul 
îndoielnică afirmația teiştilor, potrivit căreia mizeria, bolile, durerea 
sunt minoritare în raport cu sănătatea, fericirea, plăcerea. Chiar dacă 
suferinţa ar fi mai puţin frecventă — spune Hume, asemenea contempo- 
ranilor săi francezi —, ea este infinit mai violentă și mai durabilă. 


232 Ibidem, p. 274. 
233 Ibidem, p. 283. 
234 Ibidem, pp. 276-278. 

„Sufletele se risipesc, nervii slăbesc; maşina se strică, și bucuria 
degenerează rapid în oboseală şi în indispoziţie. lar durerea adesea — 
Doamne, cât de des! — ajunge la chin și agonie; şi cu cât se prelungesc 
mai mult, cu atât devin într-adevăr agonie şi chin”. Şi mizeriei nimic 
nu-i pune capăt decât „dispariţia cauzei sale, adică un alt eveniment...”. 
Deci, spune Hume, acceptând, ceea ce nimeni nu va crede, că fericirea 
depăşeşte mizeria, nu se realizează nimic. „Mizeria, cât de puţină ar fi, 
nu există prin hazard, ci prin cauză”2%5. 

Lipsa de temei pentru presupusa „bunătate” a divinității se mai 
manifestă, după Hume, într-un fel. În afară de inamicii reali ai omului, 
trebuie avuţi în vedere şi cei imaginari, cu nimic mai puţin 
primejdioşi. Şi Hume face o observaţie demnă de Shakespeare: „Omul, 
adevărat, poate, prin cooperare, să vină de hac tuturor inamicilor săi 
reali, ..., dar nu-şi stârneşte el de îndată duşmanii imaginari, demonii 
fanteziei sale, care-l chinuiesc cu spaime superstițioase şi-i veştejesc 
toate bucuriile vieţii?”. „Insultele exterioare nu sunt nimic în 
comparaţie cu cele care apar în însuși interiorul nostru din starea de 
dezechilibru a spiritului şi corpului nostru”2%6. 

Hume consideră că realitatea vine în opoziţie flagrantă cu ideea 
unei divinități atotputernice şi binevoitoare. Așadar, bunătatea 
divinității nefiind prealabil stabilită, ci trebuind să fie inferată din 
fenomene, nu există nici un motiv în favoarea unei asemenea 
inducţii?*. În toate epocile, oamenii s-au plâns neîncetat de mizeriile 
vieţii. „Noi suntem angajaţi prin teroare să persistăm în existența 
noastră, nu prin seducţie”2%8. Când în lume există atâta rău şi imper- 
fecțiune, este limpede că noţiunea de „cauză perfectă şi binevoitoare” 
este neîntemeiată. „Vechile întrebări ale lui Epicur n-au găsit încă 
răspuns. Are ea voința de a împiedica răul şi nu poate? Atunci este 
neputincioasă. Are ea puterea, dar nu şi voința? Atunci este 
răuvoitoare. Are ea totdeauna puterea şi voința? Cum se face atunci Că 


255 Ibidem, pp. 270-271. 
236 Ibidem, p. 264. 
237 Ibidem, p. 282. 
238 Jbidem, p. 266. 

răul există?”2%. Este limpede, conchide lucidul Hume, că nu se mai 
poate persevera în acest antropomorfism. 

Adăugăm, la cele de mai sus, că nu putem să nu menționăm, 
datorită tocmai semnificației pe care o găsim în afirmaţiile lui Hume, 
faptul că el atrage atenţia că, dacă observăm uniformitatea şi acordul 
părților universului, noi nu vom descoperi nici un semn al unei lupte 
între principii de ordin etic. „Adevărata concluzie este că sursa 
originară a tuturor lucrurilor este cu totul indiferentă tuturor acestor 
principii şi ea nu preferă mai mult binele răului decât căldura frigului, 
seceta umidității şi uşorul greului”2%. Aşa că — dintre cele patru ipoteze 
posibile asupra primelor cauze ale universului: 1) că ele reprezintă o 
bunătate perfectă; 2) că ele posedă o răutate totală; 3) că ele posedă 
totodată şi bunătate şi răutate; şi 4) că nu posedă nici bunătate, nici 
răutate — ultima este cea mai probabilă, deoarece fenomenele 
amestecate exclud pe primele două, iar uniformitatea şi fermitatea 
legilor generale par să se opună celei de-a treia2!. 

Toate aceste argumente evidenţiază cu multă claritate faptul că 
Hume înțelege să tragă din principiul de bază al empirismului absolut 
toate concluziile, inclusiv pe aceea că ideea de divinitate este o creaţie 
întemeiată pe imaginaţie. 


Din ansamblul celor de mai sus se desprinde concluzia că Hume 
respinge nu numai teismul, ci şi deismul. Credem că este pripită 
aprecierea că Hume „consideră necesar să se menţină morala religioasă 
pentru popor'2%2, deoarece există texte limpezi care ne fac să punem 
sub semnul îndoielii valoarea unei atare păreri. Astfel, Hume apreciază 
că miracolul reprezintă „o violare a legilor naturii”?®. În plus, privind 
problema implicaţiilor sociale ale religiei, Hume neagă în modul cel 


239 Ibidem, p. 268. 

240 Ibidem, p. 283. 

241 Ibidem, p. 284. 

242 Istoria filosofiei, trad. din |. rusă, Editura Ştiinţifică, Bucureşti, 1958, vol. I, 
p. 387. 

243 D, Hume, An Enquiry, p. 491, § 90. 

mai hotărât că aceasta ar avea vreun rol pozitiv în îmbunătățirea 
moravurilor. Felul în care judecă el această problemă explică de ce 
filosoful scoţian a preferat — sfătuit de prieteni — să i se acorde postum 
Dialogurile. La întâmpinarea lui Cleanthe, purtătorul de cuvânt al 
deismului în Dialoguri, că religia, oricât de coruptă ar fi, valorează mai 
mult decât lipsa de religie, deoarece doctrina existenței unei stări 
viitoare ar fi necesară moralei, Philon — care exprimă opinia lui Hume 
în aceleaşi Dialoguri — contestă teza că superstiţia poate fi vreodată 
salutară societăţii. El arată că suprestiţiile au, când stăpânesc spiritul 
uman, consecințe periculoase pentru treburile publice, ele ducând la 
războaie, persecuții, opresiuni, sclavaj. „De fiecare dată când într-o 
narațiune istorică este vorba de spiritul religios — ne spune autorul 
monumentalei Istorii a Angliei — suntem siguri că vom da după aceea 
peste amănuntul mizeriilor care-l însoțesc şi nici o perioadă nu poate fi 
mai fericită şi mai prosperă decât aceea în care niciodată nu există 
preocupare pentru el și nici nu se aude de el'2%. 

La afirmaţia că rolul religiei ar fi să umanizeze conduita umană şi 
că numai când religia acţionează ieșind din sfera ei — deci numai în 
mod accidental — ea devine un instrument al facţiunilor şi al ambiţiei, 
Philon-Hume formulează ideea disjuncţiei dintre umanism şi religie, 
răspunzând că „astfel este orice religie... Este sigur, pe baza 
experienţei, că cel mai neînsemnat grăunte de onestitate şi bunăvoință 
firească are mai mult efect asupra conduitei oamenilor decât opiniile 
mai pompoase sugerate de teoriile şi sistemele teologice”24%. Chiar 
când superstiția n-ar veni în opoziţie directă cu moralitatea, ea, 
distrăgând atenţia şi stabilind un soi de „merit frivol”, „slăbeşte foarte 
mult ataşamentul oamenilor față de motivele naturale de justiție şi 
umanitate”, În consecință, superstiţia nu este favorabilă moralității2%6. 
„Adevărata religie, sunt de acord, n-are asemenea consecințe dăună- 
toare, dar noi trebuie să înfăţişăm religia aşa cum se prezintă ea în mod 
obişnuit în lume” — conchide Hume circumspect2%. 


244 D, Hume, Dialogues, p. 294. 
245 Ibidem, p. 295. 
246 jbidem, p. 297. 
247 Ibidem, p. 298. 

Un cercetător englez remarcă just că „Hume diferă de predecesorii 
săi filosofici moderni prin faptul că nu are nici o presupoziţie 
teologică, nici un deus ex machina în rezervă... "248. 

În Dialoguri, Hume mai constată că, deși asupra divinității s-au 
efectuat cercetări laborioase şi îndelungate, „totuşi îndoiala, incerti- 
tudinea şi dezacordul au fost până în prezent singurele rezultate ale 
celor mai atente cercetări ale noastre”2%. Cărui motiv se datorează 
faptul că sistemele religioase „sunt expuse la dificultăți mari şi de 
neînvins”?250 Filosoful scoţian apreciază — anticipându-l pe Kant — că 
un asemenea rezultat este sortit oricărei concepţii care depăşeşte 
experiența. Circumscriind astfel problema, Hume pune în plină lumină 
dificultatea pe care o are de învins orice demers teoretic ce ținteşte să 
dea o explicaţie de ansamblu asupra lumii. Un asemenea rezultat îi 
apare lui Hume ca inevitabil, pentru că „aceste subiecte întrec orice 
capacitate umană, iar măsurile noastre obişnuite de adevăr şi fals nu 
sunt aplicabile aici...”25!. Orice explicaţie despre lume în ansamblul ei 
îi apare lui Hume (ca şi unora dintre urmaşii săi neopozitivişti) ca 
având o semnificaţie pur verbală, şi de acest tip ar fi cele două expli- 
caţii asupra universului?5?, cea materialistă şi cea imaterialistă. Hume 
apreciază că, la acest nivel, invenţia are deplină libertate de 
manifestare şi, prin analogii imperfecte, se pot forma nenumărate 
sisteme care să prezinte o anumită aparență de adevăr. Şi există o mie 
sau un milion de şanse la una ca nici unul dintre sistemele imaginate să 
nu fie adevăratul sistem. În acest sens Hume afirmă că ambele ipoteze 
— şi cea materialistă şi cea idealistă — sunt egale. „În asemenea subiecte 
— spune Hume — cine poate să decidă unde este adevărul? Ce spun eu? 
Cine poate să presupună măcar unde este probabilitatea, în mijlocul 
unui mare număr de ipoteze care pot fi propuse şi a unui număr încă şi 
mai mare care pot fi imaginate?”25. Dată fiind această situaţie de 
ignoranță şi obscuritate în privința structurii universului, Hume 


248 B, Willey, Op. cit., p. 111. 
249 D, Hume, Dialogues, p. 185. 
250 Ibidem, p. 254. 

25! Ibidem, pp. 271-272. 

252 Ibidem, p. 291. 

253 Ibidem, p. 231. 

conchide că omului nu-i rămâne decât să fie „sceptic sau cel puţin 
circumspect” şi să nu accepte nici o ipoteză care n-ar fi sprijinită pe 
probabilitate?54. 

Modul în care critică Hume noțiunea de substanță spirituală ne 
face să apreciem că ținta sa principală este respingerea spiritualis- 
mului. Comparând atitudinea sa față de materialism şi față de spiritu- 
alism, avem impresia certă că, spre deosebire de Berkeley, filosoful 
scoțian readuce gândirea filosofică spre poziții mai avansate, mult 
apropiate de materialism, în unele puncte ideile sale coincizând cu cele 
ale materialiştilor' contemporani cu el. Caracteristic pentru opera lui 
Hume este faptul că el nu foloseşte niciodată argumente contra materi- 
alismului. Ne amintim că Locke şi mai ales Berkeley sunt preocupaţi 
să găsească asemenea argumente. Hume urmăreşte însă cu perse- 
verență să arate că, potrivit principiului empirist de întemeiere a 
cunoştinţelor în impresia senzorială, nici o idee despre substanță nu 
este certă. În acest sens, desigur că el acceptă argumentația predeceso- 
rilor săi că noţiunea de substanță corporală (care la ei e sinonimă cu 
cea de materie) este produsul imaginației, dar el va dovedi că acelaşi 
mod de argumentare ne arată în modul cel mai limpede că şi ideea de 
substanță spirituală este nelegitimă, adică nu-şi găseşte corespondent 
adecvat în experienţă. 

Dacă Locke, determinat de forța principiului empirist, nu mai 
păseşte un suport cunoaşterii în substanța materială şi ajunge să 
sugereze că acest suport s-ar putea să fie o substanţă spirituală, iar 
Berkeley, dezvoltând aceste premise lockeene, neagă în modul cel mai 
ferm existența materiei şi întemeiază cunoaşterea pe divinitate, Hume 
face oarecum drumul invers; sprijinit pe acelaşi principiu empirist, el 
arată în modul cel mai elocvent, prin argumente multiple şi edifica- 
toare, inconsistența încercărilor de a găsi fundamentul cunoaşterii într-o 
substanță spirituală, respectiv în divinitate. 

Lăsând la o parte semnificația deosebită a luptei sale împotriva 
obscurantismului religios — această „superstiție vulgară”, cum numeşte 
el religia —, noi subliniem deosebita valoare — lucru neglijat în mod 
inexplicabil de cercetătorii şi istoricii filosofiei — pe care găsim că o 

are repetata afirmaţie a lui Hume că „ipoteza” materialistă îi apare ca 
„mai plauzibilă” decât cea „imaterialistă”. Poate să nu aibă importanță 
acest lucru dacă se ţine seama de contextul social şi ideologic în care 
apar ideile lui Hume? Având în vedere acest context, noi nu putem să 
nu subliniem, pe lângă latura negativă ce ţine de agnosticismul 
concepţiei sale, şi o latură puternic pozitivă, ce ţine de aportul său la 
respingerea credințelor tradiționale şi la formarea spiritului critic 
modern. Acest raport la înscăunarea spiritului critic nu poate fi 
îndeajuns de subliniat. Când menţionăm acest lucru nu ne gândim la 
concluziile sceptice pe care le trage Hume, ci la „spiritul” ce caracte- 
rizează multe dintre textele operei sale. Găsim că are semnificaţie 
adâncă şi cu valoare generală privitoare la filosofia lui Hume concluzia 
exprimată de tânărul care redă discuţiile din Dialoguri, concluzie care 
vizează poziția lui Philon (Hume) în privința divinității: „Astfel, 
Philon va persista până la sfârşit în spiritul său de opoziţie şi în criti- 
carea opiniilor stabilite”255. Când Kant afirmă că Hume l-a trezit din 
„somnul dogmatic”, aceasta nu este o simplă figură de stil, ci o 
realitate pregnantă a filosofiei moderne ce nu trebuie subestimată. 


11. Scepticismul lui Hume. Analizarea de 
către Hume a argumentelor sceptice. 
Respingerea dogmatismului 


Opera lui Hume constituie o strălucită demonstraţie a faptului că 
empirismul consecvent implică scepticismul. Analizele şi raţiona- 
mentele* care se sprijină pe principiile empirismului şi rămân fidele 
acestora nu pot ocoli concluziile sceptice. Aceasta se datorește înțele- 
sului particular pe care îl dă empirismul englez noţiunii de experiență. 
Împărtăşim nedumerirea lui Mario Bunge că ceva ce „ignoră 
producerea şi reproducerea activă” şi este simplă „observaţie pasivă” 
mai poate fi numit „experiență'?56. Cum am mai constatat, lipsa de 


E D. Hume, Dialogues, p. 286. 
In fond, empiriştii ortodocși n-ar trebui să recurgă la demonstrații raționale; ei 
ar trebui să se mulțumească cu înregistrarea percepțiilor. 
256 Mario Bunge, Op. cit., p. 68. 

conținut obiectiv de care dă dovadă „experiența” empiristă împinge 
spre disoluţie cunoaşterea care se sprijină pe o asemenea experiență. 
Locke a putut ocoli scepticismul numai cu prețul unor însemnate 
inconsecvențe. Hume n-a făcut concesii ilogismului şi, în consecință, a 
ajuns — după expresia lui Russell — la un „scepticism descurajator”, 
adică la conştiinţa unei lipse absolute de certitudine. Analizele sale 
asupra temeiului conceptelor de substanță şi de cauzalitate l-au condus 
spre concluzii sceptice radicale. 

Dar gânditorul Hume, unul dintre spiritele critice cele mai penetrante 
din istoria filosofiei, supune gândului spre meditare şi aceste concluzii. 

Retlecţiile lui Hume asupra scepticismului vizează cele două 
feluri de scepticism: cel al rațiunii şi cel al simțurilor. Asupra acestor 
reflecții vom zăbovi şi noi pentru a desprinde noi valențe ale gândirii 
filosofului scoţian. Pe parcursul analizelor sale, Hume notează că el nu 
aprobă procedeul expeditiv adoptat de unii critici cu privire la sceptici, 
procedeu care constă în „a respinge intempestiv, fără cercetare sau 
examen, toate argumentele lor”25. Din această întâmpinare se 
desprinde ideea că Hume ar putea fi de acord cu respingerea scepticis- 
mului, dacă aceasta ar fi rezultatul unui examen la obiect. Care este 
însă rezultatul unui asemenea examen efectuat de Hume însuşi? La 
această întrebare vom căuta răspunsul în cele ce urmează. 


* 


Scepticismul asupra rațiunii decurge, după Hume, din opoziția 
existentă între regulile ştiinţelor demonstrative, „certe şi infailibile”, şi 
facultățile noastre, „failibile” şi „nesigure”, care, atunci când încearcă 
să aplice aceste reguli, „sunt foarte înclinate să le ocolească şi să cadă 
în eroare”258. Ţinând cont tocmai de această slăbiciune a facultăţilor 
noastre intelectuale, apare cerința ca noi să supunem judecății, ca frână 
sau control, prima noastră judecată sau credință. Care este consecința 
examinării primelor noastre judecăţi? Hume consideră că prin această 
reevaluare „orice cunoștință degenerează în probabilitate”. Aşa, de 


257 D, Hume, Traité, p. 232. 
258 D. Hume, Traité, p. 225. 
Aici termenul de probabilitate are sensul de incertitudine. 

exemplu, încrederea unui matematician în calculele sale crește cu 
probele, dar mai ales cu aprobarea amicilor. „Or, este evident — spune 
Hume — că această creştere graduală de certitudine nu înseamnă 
altceva decât adăugarea de noi probabilităţi şi derivă dintr-o constantă 
asociere de cauze și efecte, conform experienței şi observaţiei 
anterioare”25%. Odată porniţi pe calea examinării raționale a judecăților, 
incertitudinea noastră nu poate decât să crească pentru că orice 
judecată astfel stabilită implică elemente de eroare şi trebuie, la rândul 
ei, îndreptată printr-un nou examen. Astfel — spune Hume —, „noi 
trebuie să corijăm întotdeauna prima noastră judecată, care derivă din 
natura obiectului, printr-o altă judecată, care derivă din natura intelec- 
tului”260. Deci — completează Hume —, aşa cum demonstraţia este 
supusă probabilității, tot la fel această probabilitate se supune unei noi 
corecţii din partea reflecţiei spiritului. În acest fel, în orice probabi- 
litate, la o incertitudine se adaugă o nouă incertitudine, ce provine din 
slăbiciunea facultăţii care judecă; şi prin corelarea acestor două incerti- 
tudini se adaugă o nouă îndoială, „care derivă din posibilitatea erorii în 
aprecierea pe care o facem asupra veracităţii şi fidelității facultăţilor 
noastre”26!. Cum și această soluţie este fundată pe probabilitate, prima 
evidență este şi mai mult slăbită, şi apoi va fi iar slăbită prin a patra 
îndoială de același fel, cuprinsă în noua judecată şi aşa in infinitum — 
până ce nu mai rămâne nimic din certitudinea originară, oricât de mare 
ar fi fost ea și oricât de mică ar fi fost diminuarea ocazionată de fiecare 
operaţiune de acest fel. Rezultatul final al acestor examinări succesive 
nu poate fi altul decât totala incertitudine: „Oricât de puternică ar fi 
prima noastră credință, ea trebuie inevitabil să piară, trecând prin atât 
de repetate examene, în care fiecare răpeşte ceva din forța şi vigoarea 
ei. Când reflectez la posibilitatea naturală a judecății mele de a greşi, 
eu am mai puţină încredere în opinia mea decât atunci când nu fac 
decât să privesc cu atenție obiectele asupra cărora raționez; şi când, 
înaintând şi mai mult, eu supun examenului fiecare dintre aprecierile 


259 Ibidem, pp. 225-226. 
260 Jbidem, p. 227. 
26! D, Hume, Traité, pp. 227-228. 

succesive, toate regulile logicii cer o continuă diminuare, şi în cele din 
urmă o extincţie totală, a credinţei şi evidenţei”262. 

Prin urmare, aceleaşi principii care fac să luăm o decizie trebuie în 
mod necesar, când prin cercetare sunt împinse mai departe, să reducă, 
în cele din urmă, evidența originară la nimic şi să răstoarne cu totul 
orice credință şi orice părere. Deci, dacă credinţa ar fi doar un act al 
gândirii, ea ar trebui să se distrugă singură şi „să ajungă în toate 
cazurile la o completă suspendare a judecăţii”263. x 


* 


În legătură cu acest argument sceptic al lui Hume se poate obiecta 
că el se bazează pe cumularea presupuselor incertitudini, care ar apărea 
la fiecare fază a verificărilor întreprinse de rațiune, lucru pe care Hume 
nu-l probează. Ni se spune că prima judecată a raţiunii implică un 
anumit grad de incertitudine tocmai pentru faptul că în acest act au 
intervenit facultăţile intelectului. Cum aceste facultăți intervin la 
fiecare demers al inteligenței, Hume va considera că fiecare examen 
raţional adaugă noi elemente de incertitudine la incertitudinea prece- 
dentă. Dar, cum fiecare examen este întreprins tocamai pentru a stabili 
gradul de certitudine a judecății respective, suntem îndreptăţiți să ne 
întrebăm ce se întâmplă cu această certitudine odată stabilită? Este cert 
că, atunci când verificarea este temeinică, certitudinea atinsă nu poate 
să scadă la o nouă verificare temeinică. Presupoziția lui Hume despre 
slăbiciunea imanentă a facultăților noastre raţionale este neîntemeiată 
şi nicăieri probată. Această presupoziţie decurge din teza empiristă 
potrivit căreia „ideile” pierd din adevăr (claritate) în măsura în care 
sunt mai îndepărtate de impresiile lor originare (este evident că aici 
empirismul confundă o problemă de psihologie cu una de episte- 
mologie) şi se sprijină pe analiza întreprinsă de Hume cu privire la 
conceptul de relaţie cauzală. Menţionăm că analiza lui Hume este 
realizată de rațiune şi, ca atare, ea nu poate dovedi slăbiciunea raţiunii. 


262 jbidem, p. 228. 
263 Ibidem, pp. 299-230. 

Desigur, rațiunea trebuie să-şi verifice singură rezultatele propriei 
ei activităţi. Dar din acest autocontrol ea nu poate în nici un caz ieşi cu 
o certitudine diminuată. Pozitiv în argumentul menționat de Hume este 
faptul că se accentuează că orice conştiinţă, la orice nivel de constituire 
a ei, implică întotdeauna şi ceva ce nu este dat, ceva ce ţine de aparatul 
nostru cognitiv. De aici necesitatea ca acest aparat să fie astfel folosit 
încât conţinutul cunoaşterii să nu fie alterat, ci, dimpotrivă, cât mai 
bine pus în lumină. Problema a fost pusă în evidență de Bacon şi 
Descartes — sub forma necesității eliberării minții de toate ideile false 
care o pot îndrepta pe căi greşite —, iar Hume şi Kant au considerat că 
subiectul îşi pune pecetea hotărâtoare asupra cunoaşterii. 


* 


Revenind asupra argumentului sceptic cu privire la rațiune, folosit 
de Hume, ne putem întreba dacă Hume se simte legat de el. Autorul 
Tratatului — lucrare în care se află inserat acest argument — arată el 
însuşi că ar fi posibil să fie întrebat dacă aderă sincer la acest 
argument, deci dacă este unul dintre acei sceptici care susțin că „totul 
este incert”. „Voi răspunde că această întrebare este cu totul de prisos 
şi că nici eu și nici altcineva n-am fost vreodată sincer şi constant de 
această părere. Natura, printr-o necesitate absolută și irezistibilă, ne-a 
determinat să judecăm tot aşa de bine ca şi să respirăm şi să simțim... 
Oricine şi-a luat sarcina de a respinge subtilitățile acestui scepticism 
total a discutat în realitate fără adversar şi s-a forțat să dovedească cu 
ajutorul argumentelor o facultate pe care natura a sădit-o în prealabil în 
spirit şi a făcut-o inevitabilă”"264. 

Care a fost atunci motivul pentru care Hume a dezvoltat 
argumentul sceptic de mai sus? Hume ne răspunde cu aceeaşi 
franchețe: „Dezvoltând cu atâta grijă argumentele acestei secte 
fanteziste, intenția mea este deci numai de a face pe cititor atent asupra 
adevărului ipotezei mele, şi anume că toate raționamentele noastre 
privitoare la cauze și efecte nu derivă din altceva decât din obişnuință 


264 D, Hume, Traité, p. 229. 

şi că credinţa este mai curând un act al părți senzitive decât al părții 
cogitative a naturii noastre”2%5. 

Prin urmare, argumentul sceptic de mai sus are, în intenţia lui 
Hume, rolul să evidenţieze că principalul conţinut al cunoaşterii se 
obţine din impresia senzorială. Astfel se explică — după Hume — că, 
deşi nu găsim nici o eroare în argumentele sceptice precedente, se 
continuă totuşi să se creadă şi să se gândească ca şi înainte de inter- 
venţia acestor argumente. Se poate conchide, spune Hume, că raționa- 
mentul şi credința sunt un fel de senzaţie sau un mod particular de 
concepere, care nu poate fi distrus de simple reflecții266. 

În virtutea acestui raționament urmează că raţiunea este aceea care 
generează incertitudine prin intervenţia ei în actul cunoaşterii. Această 
teză nu este singura avansată de Hume asupra problemei în discuţie, 
deoarece, cum se va vedea în continuare, el vorbeşte şi de un 
scepticism generat de treapta senzorială a cunoașterii. În orice caz, teza 
lui Hume că intervenția raţiunii în actul cognitiv duce la slăbirea certi- 
tudinii vine în conflict cu ştiinţa modernă şi contemporană, ale cărei 
realizări sunt strâns legate de aportul tot mai însemnat pe care-l aduce 
rațiunea în cunoaştere prin ansamblul ei de metode şi de ipoteze, aport 
în continuă creştere. Noi putem aprecia chiar demersul empirist ca o 
dovadă indirectă a rolului pozitiv pe care-l joacă rațiunea în consti- 
tuirea cunoştinţelor noastre tocmai prin evaluarea permanentă pe care 
o face rațiunea asupra gradului de obiectivitate a acestora. Desigur, 
raţiunea nu poate realiza singură această sarcină, ci numai sprijinin- 
du-se pe experienţa obiectivă, pe practică. 


* 


Hume împarte obiecțiile sceptice împotriva evidenţei simţurilor în 
două clase: populare şi filosofice. Cele populare derivă din slăbiciunea 
naturală a organelor noastre senzoriale, din împrejurări — cum ar fi 
înfăţişarea frântă a unei vâsle în mediul lichid, aspectele variate ale 
lucrurilor după diferitele lor distanțe, imaginea dublă produsă prin 


265 D, Hume, Traité, p. 229. 
266 jbidem, p. 230. 

apăsarea uni ochi etc. —, din variațiile aprecierilor noastre în stare de 
boală sau sănătate, tinereţe sau bătrâneţe etc. Obiecţiile de acest fel, pe 
care s-au sprijinit Locke şi Berkeley, sunt considerate de Hume ca 
„banale” şi „slabe”. Pe baza acestei constatări, Hume va trage o con- 
cluzie de factură cartesiană: „Aceste teme sceptice sunt, într-adevăr, 
suficiente doar pentru a dovedi că nu e îngăduit să ne bizuim fără 
rezerve pe simţurile noastre, ci că trebuie să le corectăm evidenţa prin 
rațiune şi prin consideraţii derivate din natura mediului, distanţa obiec- 
tului şi dispoziţia organului, pentru ca ele să devină, înăuntrul sferei 
lor, criterii potrivite ale adevărului şi falsităţii”26. Aici Hume 
surprinde, în felul său, că dihotomia instrumentelor cunoaşterii în 
senzaţii şi rațiune şi opunerea lor nu poate duce decât la rezultate 
contrare destinaţiei lor, care este aceea de a cunoaşte. 

Această corecție pe care empiritul Hume înțelege că trebuie s-o 
aducă simţurilor ne arată că filosoful scoţian, ducând empirismul la 
ultimele lui consecinţe, indică el însuși unele căi de a ieşi din impas. 

Dacă argumentele sceptice populare în privința simțurilor sunt 
„slabe”, în schimb cele „filosofice” sunt considerate de Hume ca 
redutabile. Aceasta pentru că — remarcă Hume -— certitudinile noastre 
„derivă în întregime din relaţia cauzei şi efectului”, iar noi n-avem nici 
o altă idee despre această relaţie decât aceea a două obiecte frecvent 
asociate, iar asupra acestei legături n-avem nici un argument?%. Cum 
s-a văzut, prin analizele sale asupra conceptelor de substanță şi cauza- 
litate Hume ajunge la concluzii sceptice de acest fel. 

Ne putem întreba dacă Hume rămâne la aceste concluzii sceptice. 
Din punct de vedere speculativ (teoretic), nu se poate ajunge la altceva 
de pe poziţii empiriste. Hume are marele merit că a demonstrat acest 
lucru în modul cel mai elocvent. Dar, comparând aceste concluzii cu 
viața reală, el constată o nepotrivire. Astfel, în ciuda faptului că 
examenul critic ne arată că simţurile ne dau doar o credință în legătură 
cu existența lucrurilor, oamenii sunt totuşi îndemnați de un „instinct 
natural” să se încreadă în simţurile lor şi ei presupun existenţa unui 
„univers extern”, care nu depinde de percepțiile noastre şi care ar 


267 D, Hume, An Enquiry, p. 504, $ 117. 
268 Ibidem, p. 507, § 127. 

exista chiar dacă noi sau orice altă ființă sensibilă ar fi absentă sau 
nimicită. „Chiar animalele sunt stăpânite de o asemenea opinie și 
păstrează această credință în obiectele externe în toate gândurile, 
intențiile şi acţiunile lor”. Această „opinie universală şi primitivă” vine 
în opoziţie cu consideraţiile filosofice care ne arată că minţii noastre 
nu-i sunt prezente decât percepțiile, iar simţurile „sunt doar căite prin 
care trec aceste imagini, fără să fie capabile să producă vreo relație 
directă între minte și obiect”2%7. Hume se întreabă cum am putea noi să 
ştim dacă percepțiile simțurilor sunt cauzate de obiecte exterioare 
deosebite dar asemănătoare lor? „Desigur, prin experiență, ca în toate 
celelalte chestiuni de acelaşi fel. Dar aici experienţa este şi trebuie să 
fie cu totul mută. Mintea nu are prezente niciodată decât percepțiile şi 
nu poate ajunge la nici o experiență asupra conexiunii lor cu 
obiectele”270. În această situaţie ar trebui oare să se recurgă, precum au 
preconizat alți filosofi, la divinitate pentru a explica percepțiile? 
Nicidecum, răspunde ferm Hume. A recurge la divinitate pentru a 
garanta adevărul percepţiilor „înseamnă să faci în mod sigur un ocol cu 
totul neașteptat”. În plus, dacă lumea exterioară este pusă la îndoială, 
devine extrem de dificilă argumentarea existenței divinității şi a 
atributelor sale2”!. Hume califică drept sceptică concepţia lui Berkeley 
potrivit căreia calitățile sunt doar percepții ale spiritului?7?. Este de 
menționat faptul că, încercând să găsească un contraargument scepti- 
cismului numit de el „excesiv”, Hume se apropie de sesizarea rolului 
practicii: „Marele distrugător al pyrrhonismului sau al principiilor 
excesive ale scepticismului este fapta, activitatea, ocupațiile vieții 
zilnice (The great subverter al Pyrrhonism or the excessive principles 
of scepticism is action, and employment, and the accupations of 
common life). Aceste principii pot înflori şi triumfa în şcoli, unde este 
într-adevăr greu, dacă nu imposibil, să le respingi. Dar îndată ce le 
părăsesc, fiind alături de obiectele reale care pun în mişcare pasiunile 
şi sentimentele noastre, ele se află în opoziţie cu cele mai puternice 


269 D, Hume, An Enquiry, p. 504, $ 118. 
270 Ibidem, p. 505, $ 119. 

2171 p, Hume, An Enquiry, p. 505, § 120. 
272 Ibidem, § 122. 

principii ale noastre, se risipesc ca fumul şi lasă pe cel mai convins 
sceptic în aceeaşi stare ca şi pe ceilalți muritori”?”. 

Hume opinează că obiecţia cea mai importantă şi mai întemeiată 
împotriva scepticismului excesiv este că „nici un bine durabil nu poate 
să rezulte din el”, iar cel mai bun remediu este „viața”, care alungă 
toate îndoielile. „Natura e totdeauna mai tare decât principiile”. 
Obiecţiile sceptice sunt „simple jucării” şi n-au alt rost decât să arate 
dificila situaţie a omenirii, care „trebuie să activeze, să cugete și să 
creadă”, deşi nu poate indica fundamentul acestor activități şi să 
înlăture obiecțiile ce se pot ridica274. 

Deşi Hume s-a apropiat de soluţia reală a problemei cunoaşterii, 
adică de descoperirea criteriului fundamental de distingere — în cadrul 
unui proces cognitiv complex cu sens ascendent — a adevărului de 
eroare, totuşi noțiunea empiristă de experienţă l-a împins până la urmă 
spre o soluţie care se reduce la recunoașterea priorităţii vieţii în raport 
cu tezele sceptice şi a cărei semnificaţie este numai terapeutică. 

Hume consideră că scepticismului extrem trebuie să i se opună un 
scepticism moderat, care să constea în limitarea cercetărilor la 
subiectele care corespund „capacității restrânse a intelectului 
omenesc”. În favoarea unui astfel de scepticism militează convingerea 
că îndoielile pyrrhoniene sunt puternice și că nu ne putem elibera de 
ele decât prin „tăria neclintită a instinctului natural'?2'5. Hume 
recomandă filosofiei să nu treacă dincolo de „viaţa obişnuită”, peste 
care, mintea, dacă trece, se află în deplin arbitrar”. În încheierea 
Cercetării sale, Hume rezumă astfel această problemă: „Dacă luăm în 
mână vreun volum, de teologie sau metafizică scolastică, de exemplu, 
să ne întrebăm: Conţine el vreun argument privitor la catitate sau 
număr? Nu. Conţine el vreun raționament experimental despre fapte şi 
existență? Nu. Atunci aruncaţi-l în foc deoarece nu poate cuprinde 
nimic altceva decât sofistică și iluzie'276. 


273 Ibidem, p. 507, § 126. 
214 Ibidem, pp. 507-508, $ 128. 
275 D, Hume, An Enquiry, p. 508, § 130. 
* Hume pare să ignore că rostul filosofiei este tocmai acela de a trece, prin 
investigațiile ei, dincolo de viața obişnuită. 
276 Ibidem, p. 509, § 132. 

Preconizând un scepticism moderat, Hume este încredințat că 
numai astfel gândirea omenească scapă atât de servitutea scepticis- 
mului extrem, cât şi de înclinația spre dogmatism?77. Acest scepticism 
atenuat sau academic ar avea rolul de a frâna „înclinația naturală” pe 
care o au oamenii de a fi „afirmativi şi dogmatici în opiniile lor; şi în 
timp ce ei privesc obiectele numai pe o singură parte şi n-au nici o idee 
despre vreun argument contrar, ei se reped la principii către care sunt 
înclinați, neavînd nici o îngăduință pentru cei ce susțin sentimente 
opuse”. Şovăiala tulbură intelectul şi suspendă acțiunea. Pentru a scăpa 
de această stare, ei recurg la „violența afirmațiilor şi îndărătnicia 
credinței lor”. Deoarece filosofii dogmatici nu-şi dau seama de 
„straniile slăbiciuni ale intelectului omenesc”, este necesară „o mică 
nuanță de pyrrhonism... În general, există un grad de îndoială, de 
prudență şi de modestie care, în toate felurile de cercetare şi hotărâre, 
ar trebui să însoţească întotdeauna pe adevăratul gânditor”?”8. Aici se 
află consemnat nu numai modul cum înțelege Hume scepticismul, dar 
şi faptul că el a descoperit relaţia strânsă dintre atitudinea metafizică 
unilaterală, nedialectică şi dogmatismul intolerant. Hume observă de 
asemenea că ambele exapgerări extreme — şi cea sceptică, şi cea 
dogmatică — sunt egal de păgubitoare activității umane. „Rațiunea 
sceptică şi cea dogmatică sunt de acelaşi fel, deşi contrare prin acțiune 
şi tendință... şi nici una nu-şi cheltuieşte puterea în luptă fără să ridice 
tot pe atât pe cea a adversarului”. De aceea Hume găseşte că „e bine că 
natura distruge la timp forța tuturor argumentelor sceptice şi le 
împiedică să aibă vreo influenţă notabilă asupra intelectului”279. 

Prin natură Hume înţelege aici viaţa obişnuită care, prin eveni- 
mentele ei, chiar banale, infirmă scepticismul rezultat din reflecția 
asupra cunoaşterii. Filosoful scoţian consideră că scepticismul cu 
privire la rațiune şi la simţuri este o maladie incurabilă. Nici judecata 
şi nici simţurile nu pot fi apărate. Încercând să le justificăm, le 
expunem şi mai mult îndoielii. „Deoarece îndoiala sceptică provine în 
mod natural dintr-o reflecţie profundă şi intensă asupra acestor 


277 Ibidem, p. 504, $ 116. 
278 D, Hume, An Enquiry, p. 508, § 129. 
279 Idem, Traité, p. 233. 

subiecte, ea creşte totdeauna în măsura în care noi împingem mai 
departe reflecţiile noastre, fie în opoziţie, fie în conformitate cu ele. 
Singură indiferența şi lipsa de atenţie ne pot aduce un remediu”280. 


* 


B. Russell socotea că scepticismul lui Hume nu poate fi cu totul 
„sincer”, pentru că vine în opoziţie cu viaţa reală%!. S-a văzut mai sus 
că însuşi Hume arată că, în privința scepticismului privitor la rațiune, 
nici un sceptic nu este cu totul sincer, pentru că acest fel de scepticism, 
confruntat cu puternicele convingeri care izvorăsc din senzaţii, ne 
apare ca simplu joc speculativ. Credem însă că nu tot aşa stau lucrurile 
şi când este vorba de „argumentele filosofice” rezultate din analiza 
experienţei senzoriale. Toate analizele de acest fel îl duc pe Hume la 
concluzii sceptice, concluzii implicate în principiile empiriste ale 
filosofiei sale. Hume ne confirmă aceasta atunci când arată că încer- 
cările sale de a întemeia cunoaşterea în experiența simțurilor l-au dus 
la un rezultat contrar: „Am abordat acest subiect declarând de la 
început că trebuie să avem încredere oarbă în simțurile noastre şi că 
aşa va fi şi concluzia pe care o voi trage din ansamblul analizelor mele. 
Dar, pentru a fi franc, în prezent am un sentiment cu totul contrar, şi 
sunt mai înclinat să nu am absolut nici o încredere în simțurile mele, 
sau mai curând în imaginaţia mea, decât să-i acord o atât de oarbă 
încredere”282. Consecvenţa dezvoltării principiilor empiriste l-au dus 
pe Hume la acest rezultat. Prin aceasta, el a dovedit de fapt neputința 
empiristului de a da o întemeiere cunoaşterii. 

Hume însă ne atrage atenţia, fapt neglijat uneori de către criticii 
săi, că filosofia sa nu trebuie nicidecum interpretată ca implicând 
neparea existenței lucrurilor. „Putem într-adevăr să întrebăm care 
cauze ne determină să credem în existența corpurilor, dar n-are rost să 
întrebăm dacă există corpuri sau nu. Este aici un punct pe care suntem 
siliți să-l luăm ca admis în toate raţionamentele noastre”283. Orice 


280 D, Hume, Traité, p. 267. 
281 B. Russell, Histoire, p. 684. 
282 D, Hume, Traité, p. 266. 
283 D, Hume, Traité, p. 234. 


242 


Substanţa şi cauzalitatea în interpretarea empirismului englez 


analiză a concepţiei lui Hume despre substanță rămâne incompletă şi 
chiar deformantă dacă ignoră această subliniere făcută de marele 
gânditor scoţian. 


* 


O caracterizare de ansamblu a filosofiei lui Hume este obligată să 
reţină, pe lângă laturile subiectiviste ale concepţiei sale despre 
cunoaştere, şi refuzul gânditorului scoţian de a se pronunța asupra 
problemelor ce privesc natura existenței. 


12. Semnificaţia dezvoltării principiilor 
empiriste până la consecinţele lor ultime. 
Locul lui Hume în istoria filosofiei 


Din perspectiva analizelor noastre de până aici ne putem întreba 
care este semnificaţia majoră a filosofiei lui Hume şi care este locul 
acestui gânditor în istoria filosofiei. Analizele precedente ne fac să 
conchidem că Hume are în primul rând meritul de a fi dus până la 
capăt efortul început de Locke. Pe această cale, concluziile n-au putut 
fi însă altele decât cele sceptice. Punând în evidență insuficiența 
punctului de pornire, aceste concluzii sceptice îl fac pe Hume să 
resimtă oarecum nevoia — referirile lui la viaţă şi activitate sunt un 
indiciu în acest sens — de a integra problemei cunoaşterii şi realitatea 
ontică, prin practică. Punctul de vedere empirist a dus la ruperea de 
obiect şi astfel cunoaşterea a fost suspendată și în ultimă analiză 
anihilată. Demonstrația lui Hume dovedeşte necesitatea regăsirii 
legăturii cu obiectul. Analiza făcută de Hume a fost absolut necesară, 
dar incompletă. Ne-am fi aşteptat ca filosoful scoţian, după ce a 
constatat că empirismul duce necesarmente la scepticism şi prin 
aceasta intră în conflict acut cu viața umană, să renunţe la acest 
empirism şi să treacă la o modalitate dialectică de abordare a 
problemei cunoașterii. Dar aceasta a fost o sarcină atât de mare încât a 
cerut un efort ce nu putea fi făcut de un singur om, nici chiar de o 
singură epocă. Că acest efort a fost imens îl reliefează pregnant faptul 
că următoarele momente mari ale filosofiei se numesc: Kant, Hegel. 

Dar Hume, neîndoielnic, a contribuit la realizările acestora. Fie şi 
numai prin faptul că, fără el, Kant nu poate fi conceput. Iar asupra 
rolului jucat de Kant în filosofia modernă şi contemporană este de 
prisos să insistăm. 

Judecată în ansamblul ei, filosofia lui Hume ne apare, prin urmare, 
ca un vast experiment teoretic direcționat de ipoteza empiristă — aşa 
cum a fost ea înțeleasă şi precticată de Locke şi parțial de Berkeley —, 
dar mult mai consecvent urmărită în consecinţele ei. Or, tocmai aceste 
consecinţe, pe care Hume a avut curajul să le tragă, pun în lumină 
limitele de netrecut ale 'empirismului, care se dovedeşte astfel inapt să 
fundamenteze cunoaşterea. Ceva mai mult, cunoaşterea apare ca 
imposibilă gândirii empiriste. Ajuns la acest rezultat, Hume n-a putut 
face pasul hotărâtor de a abandona empirismul şi de a se situa pe o 
poziţie filosofică cu un orizont suficient de larg pentru a permite o mai 
justă judecare a procesului de cunoaştere, proces care, complex fiind şi 
totdeauna legat de obiect, poate fi investigat în mod eficient numai de 
pe o poziţie care să implice punctul de vedere empirist ca pe ceva negat 
şi depăşit. Hume, care a respins toate prejudecățile, a rămas credincios 
apriorismului empirist. O filosofie a empirismului pur este însă o 
contradicţie în termeni. Aşa se face că el a ajuns până la urmă să 
recomande rămânerea la empiria populară. Nu putem să nu vedem aici 
o secretă răzbunare a rațiunii care, neglijată de empirism, este totuşi 
folosită de acesta atât împotriva ei însăşi, cât şi la analiza principiilor 
de bază ale acestuia, a căror slăbiciune o pune în evidență. Cum a 
arătat Sextus Empiricus, acestea sunt procedee sceptice şi, în 
consecinţă, nici rezultatele nu pot fi altfel. 

În aceasta constă aportul, însemnat după părerea noastră, pe care 
şi-l aduce gânditorul scoțian la dezvoltarea filosofiei: a demonstrat că o 
filosofie empiristă consecventă duce la negarea filosofiei. Acest 
rezultat negativ s-a dovedit pozitiv în consecințele lui. De la acest 
punct a pornit Immanuel Kant. 

Un alt aspect important ce trebuie să fie remarcat este spiritul 
critic care animă întreaga filosofie a lui Hume. Prin aceasta, opera 
filosofului scoţian se situează pe linia celor mai valoroase tradiţii ale 
gândirii filosofice. 

Poate fi Hume depăşit din interiorul 
empirismului? 


Înainte de a răspunde întrebării din titlul acestui ultim capitol — 
răspuns prefigurat de altfel în capitolul precedent —, se cuvine să 
indicăm, chiar dacă incomplet şi sumar, felul în care filosofia lui Hume 
a pătruns în conştiinţa filosofică europeană. 

Opera lui Hume a provocat reacţii dintre cele mai felurite şi 
contestări violente. Contestările au venit mai ales din partea conaţio- 
nalilor săi scoțieni — nu din partea oamenilor de ştiinţă, ci a teologilor, 
care nu-i puteau ierta lui Hume libertatea de gândire, spiritul antidog- 
matic şi critica deschisă la adresa obscurantismului. Școala scoțiană a 
simțului comun, inițiată de Thomas Reid, a respins subiectivismul şi 
scepticismul de pe o poziţie generală ce s-a concretizat într-un amestec 
eterogen de argumente ştiinţifice şi teologice. Adversitatea teologilor 
scoțieni față de Hume se explică prin vederile sale critice la adresa 
superstiției religioase, atât de puternică în Scoţia. „Filosoful care a pus 
baza tendințelor critice din filosofia modernă empiristă la adresa 


>] 


religiei este David Hume”. 


* 


Pentru dezvoltarea ulterioară a filosofiei europene, un rol 
însemnat l-a avut ecoul stârnit de concepția lui Hume în mintea lui 
Kant. Aflat în fața demonstrației limpezi şi precise că empirismul duce 
gândirea la impas, Kant şi-a dat seama că ştiinţa şi filosofia sunt 
posibile numai prin concilierea punctului de vedere empirist cu cel 
raţionalist. Întreprinzând această conciliere, Kant a făcut însă eroarea 
să păstreze noțiunea empiristă de experiență; în acest fel, sinteza sa n-a 
putut fi decât subiectivistă. Dar important este faptul că prin Kant 
logosul filosofic şi-a reluat mişcarea lui creatoare. Pe această linie de 
pândire vor apărea sintezele ulterioare, mai cuprinzătoare, ce vor 


l Andres Jeffner, Butler and Hume on Religion. A comparative Analysis, 
Stockholm, 1966, p. 11. 

fundamenta cunoaşterea. Această fundamentare a fost condiţionată de 
integrarea în teoria cunoaşterii a unei noțiuni de experiență cu un 
conținut obiectiv. 


* 


În ceea ce priveşte empirismul propriu-zis, se impune observaţia 
că Hume, împingând gândirea empiristă până la concluziile ei ultime, a 
pus într-o frumoasă încurcătură pe toți empiriştii de după el. La urma 
urmei, atitudinea empiristă apare din tendința de a respinge fantasmele 
speculaţiei şi de a rămâne la legătura cu viața, cu realul. Această 
legătură este de natură practic-senzorială. In consecință, empirismul 
pune accent pe senzorial ca pe liantul cel mai sigur cu realitatea. Dar 
Hume a dovedit că senzorialul pur este tot atât de fantomatic ca și 
abstracția pură. Tocamai datorită fundamentului empirist al filosofiei 
sale, la Hume ajung să se împletească — remarcă just M. Bunge — 
sarcina discreditării spiritualismului şi speculaţiei neştiinţifice cu 
„tentativa regresivă de a pune a priori limite capacităţii cercetării 
raționale în general şi cercetării științifice în particular”?. Ca atare 
empirismul consecvent nu poate găsi nici o întemeiere valabilă pentru 
cunoaştere în aceeaşi măsură în care n-o poate găsi raționalismul 
speculativ. Dar empiriştii se vor iluziona continuu că vor afla o moda- 
litate de a ocoli concluziile lui Hume şi că vor putea descoperi în 
interiorul empirismului un temei al cunoaşterii. 

Asupra încercărilor empiriste mai importante de a ocoli soluțiile 
sceptice ale lui Hume, precum şi despre aducerea lui subită în actua- 
litate de către mişcarea ştiinţifică a secolului al XX-lea, vom face 
scurte referiri în cele ce urmează. Aceste încercări sunt legate mai ales 
de nevoia de a găsi o soluţie problemei inducției. 


1. Încercarea lui John Stuart Mill 


Empirismul s-a găsit totdeauna confruntat cu problema inducției. 
De altfel, numai prin inducţie îşi poate el justifica existența în raport cu 
apriorismul raţionalist. 


2 M. Bunge, Op. cit., p. 283. 


246 


Substanța şi cauzalitatea în interpretarea empirismului englez 


Dar inducția s-a constituit pe baza unor concepte cum sunt cele de 
substanță şi de cauzalitate, cărora li se atribuia un conținut obiectiv. 
După cum am constatat (cap. 1), metoda inductivă s-a edificat 
pornindu-se de pe tărâmuri empiriste. Dar acest empirism constructiv 
nu era empirismul îngust al lui Locke şi Hume, ci unul care se corela 
strâns, pe baza unei viziuni dialectice moştenite de la Renaştere, cu 
teza potrivit căreia esența şi generalul sunt elemente constitutive ale 
realului şi cu teza că procedeele raţionale de cunoaştere sunt indis- 
pensabile procesului de cercetare. În plus, experienţa pe care se baza 
acest empirism era una cu înțeles obiectiv. Aceste caracteristici sunt 
prezente la cei care au pus bazele metodei inductive, Bacon și Galilei”. 
Faptul nu trebuie să mire, în afara acestor principii inducția nu este 
posibilă. Pentru empirismul pur, îngust, al lui Locke, Berkeley şi 
Hume, inducția este imposibilă. Noţiunea de cauzalitate obiectivă este 
baza oricărei concepții inductive. 

Şi empirismul de după Hume este permanent preocupat să 
găsească un sprijin inducției, dar totdeauna s-a ajuns la impas. Cauza 
este subiectivismul, valoarea exclusiv umană dată noţiunilor de 
experienţă şi cauzalitate. 

În secolul trecut, John Stuart Mill este cel care, cu efort stăruitor, a 
căutat să demonstreze posibilitatea inducției. Această demonstraţie se 
impunea pentru că, fără ea, empirismul nu-şi mai justifica existența, se 
rupea cu totul de mişcarea ştiinţifică. În umbra părintelui pozitivis- 
mului, Auguste Comte, John Stuart Mill va căuta să completeze 
pozitivismul cu o logică şi cu o teorie a cunoaşterii. 

În teoria sa asupra inducției, Mill trebuia să pornească de la 
cauzalitate, ceea ce se şi întâmplă. Noţiunea de cauză, remarcă el în al 
său Sistem de logică, este „rădăcina întregii teorii a inducţiei”?. Se ştie 


is Aşa, de exemplu, Galilei subliniază, într-o scrisoare din 5.VI.1637, legătura 
dintre experiență şi ipotezele ştiinţifice. Referindu-se la conţinutul acestei scrisori 
W. Heisenberg observă: „Găsim aici enunţul uimitor de clar şi de concis al unui 
principiu fundamental al gândirii ştiinţifice modeme: acest principiu fundamental 
stabileşte raportul alternativ dintre ipoteze şi experiență”. (La nature dans la physique 
contemporaine, Gallimard, 1962, pp. 98-99). 

3 J, St. Mill, Système de logique deductive et inductive, ed. a II-a, Paris, 1880, în 
2 vol., vol. I, p. 368. 

că Auguste Comte recomandase înlăturarea cauzalității din vocabu- 
larul ştiinţei“. Părăseşte oare Mill poziţia lui Comte? Un răspuns 
afirmativ ne-ar face să cădem în eroare. Mill are el însuşi grijă să 
preîntâmpine această eroare, subliniind că doctrina sa despre cauzalitate 
nu diferă de cea a lui Comte decât prin faptul că el foloseşte termenul 
de cauză. Dar Mill completează imediat — şi în aceasta constă identi- 
tatea sa de vederi cu Comte — că el nu se referă la cauze eficiente, ci la 
cauze fizice. „Ce sunt aceste cauze”, sau chiar dacă există aşa ceva, 
aceasta este o problemă asupra căreia nu trebuie să mă pronunț'5. La 
Mill dispare deci din noţiunea de relaţie cauzală tocmai trăsătura ei 
definitorie, adică producerea, eficienţa. În acest caz, legea cauzalității 
este numai o lege a succesiunii. Iar această succesiune nu are, desigur, 
nici o legătură cu succesiunea lucrurilor, ea fiind o succesiune a senza- 
țiilor. „Legea cauzalităţii, care este stâlpul ştiinţei inductive, nu este 
decât această lege simplă, găsită prin observarea inevitabilităţii succe- 
siunii dintre un fapt natural şi orice alt fapt care l-a precedat, 
independent de orice consideraţie referitoare la modul intim de 
producere a fenomenelor şi de orice altă chestiune privitoare la natura 
«lucrurilor în sine»””. Şi ca să nu fie loc pentru nici un echivoc, Mill 
ține să sublinieze din nou că „problema generală a cauzelor eficiente 
este în afara limitelor subiectului nostru”8. 

Ne putem întreba de ce mai leagă Mill problema inducției de cea a 
cauzalităţii, de vreme ce pe aceasta din urmă o reduce la simpla succe- 
siune? Doar aşa se revine la situaţia consemnată de Hume, şi anume că 
inducția nu este posibilă. În primul rând, Mill ignoră soluţia lui Hume, 
mai precis caută s-o minimalizeze, afirmând că scopul analizelor lui 
Hume „nu era dobândirea adevărului, ci să arate că acesta este inacce- 
sibi". Este evident că Mill a confundat rezultatul analizelor lui Hume 


4 A. Comte, Cours de philosophie positive, Paris, ed. a V-a, 1907, vol. I, Lecţia I, 
pp. 3-8. 

* Este vorba de cauzele eficiente. 

5 J, St. Mill, Op. cit., vol. |, p. 369. 

6 Ibidem, p. 368. 

7 Ibidem, pp. 369-370. 

8 Ibidem, p. 393. 

9 Citat după Norman Kemp Smith, Op. cit., p. 519. 

cu un pretins scop negativ, urmărit de gânditorul scoțian. Scopul real 
urmărit de Hume era, cum s-a văzut, întemeierea cunoaşterii în 
experiență. Nu e vina lui că a ajuns la un rezultat opus. În al doilea 
rând, Mill vrea cu orice preţ să argumenteze posibilitatea constituirii 
inducției în cadrul concepţiei empiriste. Pentru aceasta, el are nevoie 
de legea cauzalității. Cum ajunge Mill la legea cauzalităţii? Faptele 
observate ne duc la constatarea uniformităţii cursului naturii. Această 
uniformitate constituie „axioma generală a inducţiei”!0. Uniformitatea 
naturii în sensul succesiunii alcătuieşte legea generală a cauzalității. 
Subiectivismul îl duce şi pe Mill la ideea că generalitatea legii 
cauzalității este un simplu act de „credință”. Deși afirmă — contra 
„metafizicienilor” — că dispoziţia de a crede „nu garantează adevărul 
obiectului acestei credinţe”!!, Mill rămâne totuşi la ideea că numita 
„credință” în valabilitatea generală a cauzalităţii este un „exemplu de 
inducţie”!?. Este evident că aceasta nu reprezintă o reală soluţie pentru 
problema inducției. Ca pozitivist, Mill nici nu putea găsi o veritabilă 
soluţie problemei inducției — tocmai pentru că el îi neagă legii cauza- 
lității trăsătura ei esenţială, generarea efectului de către cauză. Mill 
afirmă că el nu resimte — ca alții — necesitatea ca cercetarea sa să 
meargă „până la esențele şi constituţia intimă a lucrurilor, pentru a găsi 
cauza adevărată, cauză care nu este doar urmată de efect, ci care îl 
produce”!5. Dar tocmai aceasta este problema: dacă rămâne la simple 
uniformităţi şi succesiuni, nu se poate constitui o veritabilă teorie a 
inducției. Acest lucru îl mărturiseşte indirect însuşi Mill, atunci când 
scrie: „De ce este suficient în unele cazuri un singur exemplu pentru o 
inducţie definitivă, pe când alte miriade de fapte concordante, fără o 
excepție cunoscută sau presupusă, au o atât de mică valoare pentru 
stabilirea unei propoziţii universale? Acela care poate răspunde la 
această problemă se pricepe în logică mai mult decât cel mai savant 
dintre cei vechi şi a rezolvat problema inducţiei”!%. Recurgându-se la 


10 3, St. Mill, Op. cit., vol. 1, pp. 347—349. 
Il /bidem, vol. II, p. 95. 

12 Ibidem, p. 98. 

13 Ibidem, vol. |, p. 369. 

14 Ibidem, p. 355. 

ideea de uniformitate a naturii — ideea de bază la Mill — problema 
inducției numai aparent este rezolvată, deoarece această uniformitate 
rămâne pur contingentă atâta timp cât lucrurile individuale sunt carac- 
terizate ca lipsite de esență, așa cum face MIll (reluând o idee de-a lui 
Locke)!5. 


Cu această problemă a validității inducției s-au găsit confruntați şi 
empiriştii din secolul nostru. Această confruntare a devenit cu atât mai 
dramatică pe planul cunoaşterii, cu cât problema cauzalități apărea ca 
problematică pentru noua ştiinţă a fizicii. Într-adevăr, noile cunoştinţe 
din acest domeniu păreau să acrediteze ideea inexistenței cauzalității. 
Sau cel puţin a imposibilității cunoaşterii ei. Hume revine subit în 
actualitate. Cei mai mari savanți şi gânditori ai secolului abordează 
problema cauzalităţii, unii dintre ei fiind împinşi spre poziții humeiste. 
Specificul comportării fenomenelor la scara subatomică pune pe 
primul plan legile statistice. Se evidenţiază astfel caracterul probabilist 
al devenirii. De aici nu era decât un pas până la punerea în relație 
antinomică a probabilității şi a cauzalității. Acest pas a şi fost făcut de 
cei mai mulți. Unii l-au făcut temporar, alții definitiv. Punerea în 
termeni de antinomie a relației cauzalitate-probabilitate este viciul 
fundamental al tuturor concepţiilor care — având impresia că se sprijină 
pe noile date ale ştiinţei — neagă caracterul obiectiv al relațiilor 
cauzale. Desigur, această poziţie îşi are rădăcina în empirismul 
unilateral, care a predominat printre fizicieni, începând cu Mach. 


2. Încercările filosofilor empirişti din secolul al 
XX-lea de a-l depăşi pe Hume 


Pe linia gândirii empiriste, David Hume a spus tot ce se poate 
spune atât în problema cauzalității, cât şi în aceea a inducției. De 
adevărul acestei teze sunt convinşi şi empiriştii lucizi cei mai recenți. 
Avem în vedere mai ales pe B. Russell şi, parţial, pe Reichenbach. 


'5 Ibidem, pp. 125-126. 

Bertrand Russell este încredințat — cum s-a văzut — că în direcția 
luată de Hume „este imposibil să se meargă mai departe”. Fără 
îndoială, Russell exprimă în acest fel necesitatea şi altor puncte de 
vedere şi direcții de gândire. Russell însă rămâne un empirist şi, ca 
atare, nu poate oferi o altă soluție. El se mărginește să arate că găseşte 
neconvigătoare respingerea scrierilor lui Hume şi că speră încă să se 
poată descoperi pe linie empiristă şi „ceva mai puţin sceptic decât 
sistemul lui Hume”$. 

H. Reichenbach consideră şi el că prin Hume „empirismul găseşte 
formularea sa definitivă (final formulation): orice cunoaştere a priori 
este analitică, orice cunoaştere sintetică provine din percepția senzo- 
rială; cu alte cuvinte, percepția senzorială este singurul criteriu al 
adevărului neanalitic. Dar tocmai formularea principiului empiris- 
mului implică falimentul metodei empirice”!7. De ce? Pentru că, după 
Reichenbach, metoda empirică existentă nu poate valida cunoaşterea. 
Aceasta deoarece percepţia senzorială „ne informează numai despre 
trecut”, iar pe această bază cunoaşterea predictivă nu se poate 
constitui. Relaţia între trecut şi viitor fiind sintetică, deducţia nu poate 
fi aplicată. Ca atare, numai inducția poate fi instrumentul predicției. 
„Dar deoarece inferența inductivă nu poate fi validată nici de logica 
deductivă, nici de referirea la experiență, n-avem nici un motiv s-o 
acceptăm: inferența apare ca injustificabilă. Metodele empirice nu pot 
întemeia cunoaşterea”!8. 

În ciuda acestei concluzii judicioase, Reichenbach n-a renunţat la 
punctul de vedere empirist. El este încredințat că nereuşita acestuia se 
datorează doar faptului că empirismul clasic a fost năpădit de elemente 
raționaliste. „Adeziunea inconştientă la programul raționalist de 
cunoaștere, la interpretarea cunoașterii în termeni de cunoaștere 
matematică, este aceea care duce la scepticismul humeist”!?. Împotriva 
acelora care încercau să ocolească acest scepticism recurgând la 
credință — „credința (belief) a devenit foarte la modă”, constata 


lé B, Russell, Histoire, pp. 670-671. 
17 H, Reichenbach, Op. cit., p. 140. 
18 /bidem, p. 141. 

19 Ibidem, p. 142. 

Reichenbach în 1947 — pentru a găsi un temei inducției, Reichenbach 
atrage atenţia că această încercare este lipsită de orice noimă. „Soluția 
problemei lui Hume trebuie să fie căutată înăuntrul cadrului empiris- 
mului; altminteri nu există nici o soluție”. 

Această ultimă concluzie este legată de concepţia lui Reichenbach 
despre matematică, aceasta fiind, după el, nu o ştiinţă sintetică, cum 
cred — consideră el — raţionaliştii — care îşi trag forța sistemului lor din 
matematică —, ci una analitică. Reichenbach crede că istoria dezvoltării 
matematicii şi a fizicii metamatice din secolele XIX şi XX este însăşi 
istoria eliberării empirismului de elemente raționaliste, deoarece 
apariția, de exemplu, a geometriilor neeuclidiene ar arăta că aplicarea 
sistemului matematic la realitatea fizică este o problemă empirică, 
nemaifiind vorba de o singură geometrie, ale cărei adevăruri apăreau 
ca apriorice. Și deoarece adevărul matematic este analitic, el nu 
zugrăveşte realitatea fizică. „O ştiinţă construită pe modelul mate- 
maticii va fi goală, nu va putea să ne informeze asupra lumii fizice. 
Orice cunoaştere sintetică provine din observaţie...” Matematica nu 
prezintă decât un mănunchi de posibilități — alegerea uneia sau alteia 
dintre acestea şi aplicarea ei la realitatea fizică este de ordin empiric?!. 

Teza lui Reichenbach aici consemnată cere un examen critic. 
Acest examen duce la următoarele observaţii: 1) Empirismul lui Hume 
nu este tributar — cum crede Reichenbach — nici unui principiu rațio- 
nalist (abstracţie făcând de prezența la el a procedeelor raționale de 
argumentare, dar nu la acestea se referă Reichenbach), spre deosebire 
de concepția lui Locke, în care întâlnim într-adevăr un amestec eclectic 
de elemente empiriste şi raționaliste. Și la Berkeley găsim o alăturare 
de elemente empiriste și de teze teologice. În ceea ce îl priveşte pe 
Hume, concluziile lui sunt, cum bine observă şi Russell, pe deplin 
solidare cu premisele sale empiriste. Ca atare, s-a văzut, empirismul 
consecvent nu poate ajunge la alte concluzii decât cele humeiste. 
2) Prin apariția geometriilor neeuclidiene şi apoi a teoriei relativității 
s-a infirmat apriorismul şi nu raționalismul”. Reichenbach nu arată 


20 Ibidem, p. 142. 
21 Ibidem, p. 143. 
Empirismul are tendința să confunde raționalismul cu apriorismul. 

care ar putea fi motivul pentru care noua matematică n-ar fi compa- 
tibilă cu raționalismul. Faptul că adevărul analitic al matematicii nu 
reprezintă, cum observă Reichenbach, neapărat o descriere a realității 
fizice — decizia asupra acestui adevăr fiind de domeniul experienţei şi 
ulterioară stabilirii lui — nu duce nicidecum la concluzii de slăbire a 
raționalismului în favoarea empirismului, ci face evidentă necesitatea 
unei sinteze între rațiune şi experiență. 3) În ceea ce priveşte afirmația 
lui Reichenbach că abia apariția geometriilor neeuclidiene ar fi arătat 
că aplicarea sistemului matematic la realitatea fizică este de compe- 
tența experienței, putem observa că geometria neeuclidiană a făcut 
acest adevăr evident, dar el fusese pus în lumină încă de către Galilei şi 
Descartes, în teoria lor asupra ipotezelor, în care arătau că din multi- 
plele ipoteze elaborate matematic, experiența este aceea care decide 
care dintre ele este cea justă?2. 4) Hume considera şi el că matematica 
îşi stabileşte adevărurile analitic. Kant este cel care avea altă opinie 
(„„7+5=12”). 5) H. Reichenbach nu poate fundamenta depăşirea 
poziţiei lui Hume atâta timp cât rămâne la acelaşi înțeles subiectivist 
asupra noţiunii de experiență şi cât se limitează la a afirma că întreaga 
noastră cunoaştere „sintetică” provine din observaţie. Or, Hume a 
arătat că observaţia prinde numai momentul prezent, sinteza fiind 
opera imaginaţiei. Kant va decreta sinteza ca rezultat al activităţii 
intelectului. „Reducerea matematicii la relaţii analitice — afirmă 
Reichenbach — este un rezultat negativ. El trebuie să fie completat de o 
concepție a cunoaşterii sintetice, care să satisfacă în același timp 
criteriul empirist de adevăr şi să depăşească criticismul lui Hume”?. 
Cerinţa exprimată aici de Reichenbach n-a fost şi nici nu putea fi 
satisfăcută de empirismul contemporan. Aceasta pentru că ea cuprinde 
elemente ce se exclud. Atâta timp cât se rămâne la criteriul empirist al 
adevărului cunoştinţelor noastre, nu se poate ajunge decât la 
concluziile trase de Hume. Acesta este şi motivul pentru care 
empirismul modern nu diferă esenţial de cel clasic: „Empirismul 
analitic modem... diferă de acela al lui Locke, Berkeley şi Hume prin 
asocierea matematicilor şi prin dezvoltarea pe care o dă unei puternice 


22 A se consulta W. Heisenberg, Op. cit., p. 98, şi Descartes, Discours, VI. 
23 H, Reichenbach, Op. cit., p. 144. 

tehnici logice”24. Problema pusă de Reichenbach se reduce în fond la 
alternativa: ori se rămâne la principiile empirismului şi atunci scepti- 
cismul lui Hume nu poate fi ocolit, ori, pentru a scăpa de acest 
scepticism paralizant, trebuie depăşit empirismul. Rămânând la 
principiile empiriste, filosofii empirişti n-au putut ieşi din sfera fenome- 
nalismului şi scepticismului. Cei care au străpuns această sferă, cum ar 
fi, de exemplu, Russell, au putut-o face numai cu prețul unor 
infidelități față de aceste principii. 


Empirismul contemporan a rămas la definirea cauzalității ca 
succesiune şi legătură constantă. Aceasta pentru că, aşa cum rezultă 
din analizele noastre anterioare, empirismului îi este interzisă transcen- 
derea spre esență, spre interior, deci nu poate spune nimic despre 
caracterul genetic al relației cauzale, singurul definitoriu pentru 
legătura nesimetrică dintre cauză şi efect. Legătura constantă nu este 
ceva caracteristic numai relației cauzale, Mario Bunge ne atrage în 
acest sens atenţia că variațiile corelate ale unei structuri se potrivesc 
formulei humeiste a cauzalității, ceea ce îi subliniază şubrezenia: „Cele 
două braţe ale unei pârghii sunt strict asociate, dar nu sunt cauzal unite 
unul cu altul”25. Este evident că formula la care rămân urmașii lui 
Hume este necorespunzătoare, pentru că este defectivă din punct de 
vedere ontologic, iar empirismul contemporan n-a putut-o îmbunătăți. 
Aceasta pentru că el nu a putut ieşi din cadrele epistemologiei subiec- 
tiviste. Or, cum observă şi Bunge, „problema cauzală, departe de a 
avea numai o latură epistemologică, este, în primul rând, o problemă 
ontologică”26. 

Nici definirea cauzalității prin succesiune nu poate fi mulțumi- 
toare. Însuşi Hume a observat că simpla succesiune nu caracterizează 
raportul cauzal. Și totuşi, urmaşii săi pozitivişti au rămas la caracteri- 
zarea cauzalității ca succesiune în timp. Hume a arătat cât se poate de 
limpede că empirismul nu poate face altceva decât să rămână la conti- 


24 B. Russell, Histoire, p. 846. 
25 M. Bunge, Op. cit., p. 44. 
26 Ibidem, p. 12 

guitate şi succesiune în definirea raportului cauzal — deşi tot el a 
subliniat tot atât de apăsat că asemenea parametri nu pot constitui în 
fapt raportul cauzal, acesta putând fi caracterizat numai de necesitatea 
producerii efectului de către cauză —, deoarece numai acestea sunt date 
în experiență. Pe marginea acestui fapt Mario Bunge observă, critic, că 
„dacă filosofia trebuie să fie empirică, nici un alt înțeles decât acela al 
succesiunii uniforme nu poate fi atașat principiului cauzal..."27. Este 
desigur vorba de acest empirism epistemologic, căruia Hume i-a dat 
cea mai înaltă expresie. 

Când spunem că succesiunea sau contiguitatea nu sunt caracte- 
ristici ale relaţiei cauzale, nu înțelegem faptul că acestea n-ar interveni 
în această relaţie, ci numai că ele nu o pot defini, este de la sine înțeles 
că şi fenomene nerelaționate cauzal pot fi contigue şi succesive. Ca 
atare, succesiunea este o caracteristică a timpului şi este o consecință a 
ireversibilităţii relației cauzale. 

În acest caz, care este relația dintre timp și cauzalitate? 

Gândul că însuşi „conceptul de cronologie” devine o problemă l-a 
ispitit, înaintea lui Heisenberg, și pe B. Russell. În 1924, C. J. Ducasse 
afirma că în problema cauzalității contribuţia lui Russell este „critică 
şi distructivă”, noţiunea sa de cauză fiind „esenţial humeistă”2. 
Într-adevăr, în 1912, Russell scria — ca odinioară Hume — că succe- 
siunea și contiguitatea nu sunt definitorii pentru raportul cauzal. În 
ceea ce priveşte necesitatea legăturii dintre cauză şi efect, Russell 
aduce un argument interesant pentru a o respinge. În acest sens, el 
afirmă că efectul şi cauza sunt momente diferite ale unui proces de 
modificare intemă. În consecință, ele nu pot fi contigue, deoarece 
„trebuie să existe între cauză şi efect un interval de timp finit £”. În 
virtutea acestui fapt, succesiunea aşteptată „ar putea să nu se producă, 
ca urmare a intervenirii unor circumstanţe străine în intervalul inter- 
valului”2?. Astfel, B. Russell, considerând că deoarece între cauză și 


27 Ibidem, p. 68. 

28 Curt John Ducasse, Causation, and the types of necessity, University of 
Washington Press, Seatle, 1924, p. 40. 

29 B, Russell, Le mysticisme et la logique, Paris, 1922, pp. 127, 137. 

efect pot interveni factori perturbatori, aceştia fac ca principiul cauza- 
lității să fie lipsit de necesitate şi chiar inutilizabil din punct de vedere 
ştiinţific. „Introduc moneda mea în automat — exemplifică Russell —, 
dar înainte de a putea să scot biletul, se produce un cutremur de pământ 
care răstoarnă maşina şi dă peste cap previziunile mele. Pentru a fi 
sigur de efectul așteptat, ar trebui să ştiu că nu există nimic, în împre- 
jurimi, care să poată interveni. Dar aceasta arată că pretinsa cauză nu 
este în ea însăşi suficientă pentru a produce efectul. Și de îndată ce 
facem să intervină mediul, probabilitatea repetării sale este diminuată 
până acolo încât, la sfârşit, când întreaga lume ambiantă trebuie să fie 
luată în consideraţie, probabilitatea repetării sale devine aproape 
nulă”3%0. 

Exemplele de acest fel au meritul să evidenţieze, contrar simplis- 
mului mecanicist, complexitatea raportului cauzal, dar în nici un caz 
nu dovedesc inexistența lui. 

Referitor la asemenea argumente, Engels arată că se întâmplă 
într-adevăr câteodată ca fenomenul să nu se repete întocmai, cauza sa 
interferându-se cu alte cauze. „Dar însuşi acest lucru nu dezminte, ci 
dovedeşte cauzalitatea, deoarece noi putem descoperi cauza oricărei 
abateri de acest fel de la regulă făcând cercetările corespunzătoare... 
astfel că aici are loc, ca să zicem aşa, o dublă verificare a cauza- 
lităţii5!. 

Referindu-se la complexitatea raportului cauzal care face să apară 
necesitatea luării în consideraţie a mulțimii antecedenților cauzali, 
Russell conchide că, în acest fel, ştiinţa care s-ar baza pe principiul 
cauzalității ar rămâne „cu totul sterilă”, deoarece acest principiu se 
dovedeşte lipsit de necesitate şi chiar inutilizabil, de vreme ce se 
modifică acțiunea cauzală în funcție de intervenţia unor factori sau a 
altora*2. Această opinie, în ciuda unor schimbări în sensul recunoaşterii 
cauzalității obiective, s-a menţinut la Russell şi ulterior, filosoful 
englez găsind că succesiunea temporală este indiferentă în raport 
cauzal: „Am face mai bine să permitem efectului să existe înaintea 


30 /bidem, p. 127. 
3l F, Engels, Dialectica naturii, București, 1954, p. 234. 
32 B. Russell, Le mysticisme et la logique, pp. 129, 158. 

cauzei sau simultan cu ea, deoarece nimic de oarecare importanță 
ştiinţifică nu depinde de existenţa lui după cauză”??. S-ar părea că aici 
B. Russell dă expresie cunoscutei teze a teoriei relativităţii, potrivit 
căreia ordinea temporală a unor evenimente este relativă. Este posibil, 
dar noi trebuie să facem, potrivit aceleiași teorii a relativității, 
distincţie între evenimentele care sunt nelegate cauzal şi cele legate. 
Evenimentele nelegate cauzal pot fi într-adevăr reversibile. Şi tocmai 
acest lucru îl face pe Mario Bunge să aprecieze că „reducerea empiristă 
a cauzării la succesiunea regulată în timp este cel puțin depășită 
(ourdated)”5%. Dar această particularitate a evenimentelor (care nu se 
află într-o relație cauzală), de a fi reversibile în timp, nu confirmă teza 
lui B. Russell mai sus menționată, deoarece aceeași teorie a relativităţii 
„exclude inversarea legăturilor cauzale”55. 

Această trăsătură de ireversibilitate a raportului cauzal trebuie să 
rămână valabilă şi pentru procesele în care, aşa cum a evidenţiat Hegel, 
cauzalitatea, în dezvoltarea ei maximă, trece în interacţiune. Aceasta 
pentru că în măsura în care efectul exercită o acţiune inversă asupra 
cauzei sale, el însuşi devine cauză. Aici cauzele și efectele îşi schimbă 
necontenit calitatea. Sau, astfel spus, elementele interacțiunii sunt 
active şi pasive în acelaşi timp*S. Dar aceasta nu afectează în nici un fel 
prioritatea existențială a cauzei în raport cu efectul. Interacțiunea 
înseamnă acțiunea simultană a factorilor ce o compun. Și această inter- 
acţiune este în fond alcătuită din verigi cauzale, iar la nivelul fiecărei 
asemenea verigi ordinea timpului se conservă. Între cauză şi efect 
există totdeauna un interval de timp, oricât de mic ar fi el. În plus, nu 
trebuie să uităm că orice cauză trece, se consumă, „se stinge” în efectul 
ei (potrivit cunoscutei legi a conservării şi transformării masei şi 
energiei). 

Datorită acestui fapt are loc schimbarea necontenită a lucrurilor. 
Această ireversibilitate a raportului cauzal este răspunzătoare, în 


3 B. Russell, Scientific Method in Philosophy, p. 226, citat după Curt John 
Ducasse, Causation and the types of necessity, University of Washington Press, Seatle, 
1924, p. 42. 

34, M. Bunge, Op. cit., p. 74. 

35 Ibidem, p. 67. 

36 G. W. Hegel, Enciclopedia științelor filosofice, pp. 278-282, (§§ 153-156). 

ultimă instanță, de continua transformare a realităţii, transformare ce se 
poate petrece numai în timp. 

Prin urmare, teoria relativităţii, arătând că ordinea temporală poate 
fi relativă — deci reversibilă — pentru evenimente nelegate cauzal .şi 
absolută pentru cele legate cauzal, infirmă atât teza lui Russell că 
succesiunea temporală este indiferentă în raportul cauzal, cât şi teza 
empiristă potrivit căreia cauzalitatea se defineşte prin simpla succe- 
siune. Ceva mai mult, teoria relativității ne arată contrariul, respectiv 
că relaţia prin care cauza produce efectul — relație ireversibilă — este 
substratul intim al scurgerii timpului. Prin aceasta este confirmată teza 
potrivit căreia timpul este o formă generală a mișcării. 

Deci fizica relativistă vine să ateste, contrar tezei empiriste care 
reduce cauzalitatea la succesiunea temporală, că mişcarea materiei este 
primordială, ca şi conţinut, în raport cu timpul. 

În critica pe care o face concepţiei empiriste a cauzalităţii, 
savantul şi filosoful dialectician Mario Bunge subliniază că fizica 
relativistă nu numai infirmă reducerea empiristă a cauzalității la succe- 
siune, dar, totodată, „ea sugerează că scurgerea timpului (relativ la 
orice sistem de referință) este aceea care poate fi privită ca înrădăcinată 
în succesiunile genetice sau, dacă se preferă, ca măsurând ritmul său. 
Prin aceasta, schimbarea este privită ca primordială şi timpul ca 
derivat. Teoria temporală a cauzării, susținută de Hume şi urmașii săi, 
este în acest fel răsturnată şi o teorie cauzală a timpului este 
întemeiată”. Are deci loc înaintarea cunoaşterii de la aparenţă spre 
esență şi de la orizontul pozitivist la cel al ştiinţei. Această corelație 
dintre cauzalitate şi timp, în sensul ei ontic, a fost relevată chiar şi de 
ermpiristul Reichenbach, care afirmă că „succesiunea temporală este 
diferită de relaţia dintre cauză şi efect”"3%8. Idee pe care o reia în The 
Direction of Time: „ordinea timpului este reductibilă la ordinea 
cauzală”*”. Referindu-se la această afirmaţie a lui Reichenbach, 


3 M. Bunge, Op cit., p. 88. 

3 H, Reichenbach, Modern Philosophy of Science, Selected Essays, 
London — New York, 1959,p. 113. 

39 cf. M. Bunge, Op. cit., notă, p. 88. 

M. Bunge o apreciază just ca fiind „un semn al crizei profunde a 
empirismului contemporan”%. 

Pentru o anumită evoluţie a empirismului contemporan este 
simptomatică şi schimbarea de poziţie a lui Russell. Acest veşnic 
căutător de noi soluții, mai plauzibile în raport cu cele anterioare, 
revine Şi asupra concepției sale despre reversibilitatea relației cauzale. 
În acest sens este ilustrativ articolul său intitulat „Cause” din 
Vocabulaire technique et critique de la philosophie, al lui Lalande, 
vol. E 1938, unde la p. 101 se scrie: „o aserţiune cauzală poate fi 
formulată în felul următor: A există în momentul t 2 B va exista în 
momentul t + At, 

Aceste luări de nouă poziție de către reprezentanți de frunte ai 
empirismului contemporan pot fi considerate şi ca măsuri a puterii 
ştiinţei contemporane de a provoca schimbări în însăşi structura 
gândirii unor reprezentanți ai empirismului. Iar datele ştiinţifice care 
provoacă asemenea schimbări de poziţie constituie o infirmare directă 
a punctului de vedere empirist. 


3. Noile descoperiri din fizică şi revenirea 
lui Hume în actualitate 


Nu putem încheia acest ultim capitol fără a face o scurtă referire 
asupra modului în care a decurs discuţia asupra cauzalității la nivelul 
mecanicii cuantice. Aceasta pentru că discuţia are tangenţă cu poziția 
empirismului în problema cauzalității. „Discuţia între cei ce vor să 
mențină neştirbit programul ştiinţei de tip galileo-newtonian şi aceia 
care pledează în favoarea unei ştiinţe ce se reduce la empirie mate- 
matizată — observă L. Blaga — revine în definitiv la chestiunea dacă din 
obiectivul ştiinţei trebuie amputat sectorul «transempiric» sau nu”®?. 

Pomind de la faimosul său „principiu de incertitudine”, Werner 
Heisenberg afirmă că în fizica actuală legile naturii nu mai au un 
caracter „atât de strict” ca în fizica clasică, respectiv că aici nu mai este 


40 Ibidem, p. 88. 
4l Ibidem, notă. p. 63. 
e os Blaga, Experimentul şi spiritul matematic, Buc., 1969, p. 142. 

vorba de un „determinism riguros” al fenomenelor, ci numai de „legi 
de probabilitate”4. Heisenberg nu neagă în principiu determinismul, 
dar menţionează că fizica atomică se îndepărtează de reprezentările 
deterministe şi chiar „conceptul de cronologie” pare să devină „o 
problemă”. Heisenberg recunoaşte însă că actualmente este greu de 
spus cum s-ar putea rezolva aceste „enigme. 

Niels Bohr, pomind de la acest „principiu de incertitudine”, 
potrivit căruia, datorită interacțiunii dintre microparticula studiată şi 
aparatul cu ajutorul căruia se face cercetarea (de exemplu, un 
microscop), noi nu putem cunoaşte în acelaşi timp şi impulsul şi 
poziția micronarticulei studiate, înclina spre poziții mai radical indeter- 
ministe decât Heisenberg. Bohr considera că, în mecanica cuantică, 
spre deosebire de teoria relativităţii, „interacţiunea necontrolabilă 
dintre obiect şi instrumentele de măsurare” ar arăta că nu se mai poate 
vorbi despre comportarea autonomă a obiectului fizic, ceea ce ar 
impune „renunțarea definitivă la idealul clasic de cauzalitate. Se- 
impune, de asemenea, revizuirea radicală a atitudinii noastre față de 
problema realităţii fizice”%5. 

Referindu-se la această concepție a lui Bohr, Mario Bunge 
apreciază, just după părerea noastră, că „indeterminismul empiric care 
caracterizează interpretarea obişnuită a teoriei cuantice este o 
consecință a presupoziţiilor ei idealiste cu privire la non-existența 
obiectelor fizice autonome’. Respingând aceste supoziţii idealiste, 
Bunge arată că incertitudinea noastră relativă asupra măsurătorilor 
legate de mişcarea microparticulei „nu îndreptățește în nici un fel 
validitatea  indeterminismului într-un sens ontologic”. Bunge 
subliniază pe bună dreptate că „incertitudinea în cauză nu este 
reflectarea unei indeterminări obiective, a absenței unei legături deter- 
minate între stările sistemelor microfizice, deoarece ea se raportează în 
mod deschis la rezultatele măsurării — prin urmare, la interacţiunile 


45 W Heisenberg, La nature dans la physique contemporaine, Gallimard, 1962, 
p. 188. 

44 Ibidem, p. 58. 

45 N. Bohr, Fizica atomică şi cunoaşterea umană, Bucureşti, Editura Ştiinţifică, 
1969, pp. 58, 80. 


46 M. Bunge, Op. cit., p. 328. 

obiectului cu mediul să macroscopic — şi nu la obiectele înseși, aşa 
cum se comportă ele în absenţa interacțiunilor cu mecanismele macro- 
scopice”47. În consecință, principiul incertitudinii al lui Heisenberg 
trebuie privit nu ca o limitare inerentă a cunoaşterii, ci numai ca o 
„limitare tehnică” ce apare din interacțiunea obiectivă dintre obiectul 
cercetat şi aparat“. Desigur, M. Bunge are dreptate, determinismul 
ontologic este compatibil cu probabilismul epistemologic“?. La urma 
urmei, previziunile noastre de tip probabilist se întemeiază pe existența 
unui determinism obiectiv. Nu este deloc uimitor că Laplace, teoreti- 
cianul determinismului absolut, a putut fi şi inițiator al teoriei probabi- 
lităților. Probabilismul presupune determinismul, nu-l exclude. 

Concepţia pe care o respinge M. Bunge cu argumente atât de 
solide a fost încă de la început respinsă de către Planck, Schrödinger şi 
Einsteins0. Bohr redă el însuşi disputa îndelungată pe care a avut-o cu 
Einstein în această privinţă”. 

Cu noi probe a fost respins mai recent indeterminismul de către 
David Hume, Jean-Pierre Vigier şi Louis de Broglie. 

Deosebit de interesantă este concepţia lui Bohm, împărtăşită şi de 
Vigier, asupra caracterului legilor fenomenelor cuantice. El apreciază 
că o lege este riguroasă sau statistică în funcţie de nivelul considerării 
ei. „Orice lege — spune Bohm -— neglijează o infinitate de factori din 
nivelele inferioare. Ea este în cazul acesta, ca aproximativă, o lege 
statistică. Dar dacă se pătrunde mai adânc, se ajunge la cauzele fluctu- 
aţiilor şi se obţine o lege riguroasă; dar deoarece acest nivel mai adânc 
este la rândul său supus factorilor de care nu s-a ţinut cont, legea va 
deveni şi ea statistică. Din acest punct de vedere, orice lege are în mod 
necesar un aspect determinist şi un aspect statistic’. 


47 Ibidem, ă. 329. 

48 Ibidem, pp. 348-349. 

49 Ibidem, p. 330. 

50 Cf. Louis de Broglie, Certitudes et incertitudes de la Science, Paris, Albin 
Michel, 1966, p. 235. 

5l Niels Bohr, Fizica atomică şi cunoaşterea umană, Bucureşti, 1969, cap. IV. 

52 Citat după Robert Blanche, La science actuelle et la rationalisme, Paris, 1967, 
p. 66. 


261 


Nicolae Trandafoiu 


Louis de Broglie acceptă şi el existența mediului subcuantic de 
care vorbeşte Bohm şi Vigier. Atras în deceniile 3 şi 4 de poziţia Şcolii 
de la Copenhaga, de Broglie a revenit apoi, cum mărturiseşte el însuşi, 
la vechile lui vederi deterministes?. Dezvoltând ideea lui Bohm şi 
Vigier, de Broglie a construit pe baze deterministe teoria unei „termo- 
dinamici ascunse a particulelor”5%. Creatorul mecanicii ondulatorii 
arată şi motivele principale care duc la respingerea teoriei „comple- 
mentarității” a lui Bohr: această teorie comportă „consecinţe grave”, 
printre care „părăsirea relaţiilor cauzale dintre fenomenele fizice 
succesive”, abandonarea oricărei „imagini clare” despre fenomenele 
microfizice din cadrul spaţiului şi timpului şi a oricărei „reprezentări” 
despre transformările cuantice care ar „transcende” descrierea lors5. De 
Broglie respinge deci tocmai indeterminismul şi tendințele subiec- 
tiviste prezente în concepţia lui Bohr. 

Mai putem adăuga faptul că noua concepţie a lui Bohm, Vigier şi 
de Broglie reprezintă oarecum o completare a tezei pe care Einstein o 
opune lui Bohr atunci când afirmă că mecanica cuantică este exactă, 
dar că nu dă „o descriere completă a realității fizice”56. 

D.I. Blohințev arată şi el — referindu-se la caracterul legilor 
statistice — că aceste legități nu dovedesc că „în lumea fenomenelor 
individuale lipseşte o legătură legică, după cum afirmă pozitiviştii. 
Dimpotrivă, tocmai legitatea statistică constituie expresia legității 
generale a fenomenelor individuale... Mecanica cuantică cercetează 
proprietăţile unor microfenomene individuale, studiind legităţile 
statistice ele unor colective de fenomene de acest fef'5”. 

Într-adevăr, din faptul că legile statistice dezvăluie mişcarea unor 
ansambluri complexe nu rezultă nicidecum indeterminarea unor astfel 
de mişcări. Legile statistice sunt legi ale unor sisteme în care se petrec 
procese complicate şi rapide ce nu pot fi încă urmărite individual şi la 
care devine inaplicabilă concepţia clasică, mecanicistă, despre cauza- 
litate, care ignoră interacțiunile; „mişcarea microparticulelor — arată 


53 L, de Broglie, Op. cit., pp. 106, 130, 235-236. 

54 Ibidem, pp. 108, 150. 

55 L, de Broglie, Op. cit., p. 235. 

56 Cf. Niels Bohr. Op. cit., p. 79; de Broglie, Op. cit., p. 235. 

57 Cf. W. Hollitscher, Natura în lumina ştiinţei, Buc., 1962, p. 160. 

W. Hollitscher — este determinată de interacțiunea cu întregul ansamblu 
de particule”s8. 

În orice caz, practica a şi confirmat determinismul microfizic prin 
folosirea energiei atomice. Fără un asemenea determinism, acest lucru 
n-ar fi fost posibil. 


* 


Am făcut scurtele referiri la poziția de principiu în problema 
cauzalității a unora dintre marii oameni de ştiinţă ai acestui secol 
pentru două motive: primul, pentru a da o indicație asupra căii pe care 
a revenit Hume în actualitate şi care a fost problema ştiinţifică 
esenţială care a făcut posibil acest lucru pe baza unui fond mei vechi, 
cel machist-pozitivist, de interpretare subiectivistă a unor date ale 
ştiinţelor; al doilea motiv ţine de faptul că problema cauzalităţii este şi 
în ştiinţa contemporană una fundamentală. Dezvoltarea acestei științe, 
cu toate şovăielile şi sinuozitățile ei, inerente unei creşteri concrete, 
impetuoase, este pe o anume latură o strălucită reconfirmare — a câta 
oare? — a acelui principiu al determinării cauzale pus în evidență acum 
aproape două milenii şi jumătate de marele Democrit. Din contestările 
care i s-au adus, principiul cauzalității a ieşit întărit şi, lucru foarte 
important, cu o bogăţie de înțelesuri şi nuanţe pe care numai gândirea 
ştiinţifică şi filosofică contemporană i le putea da prin caracterul ei tot 
mai profund dialectic. 

Faptul că gândirea ştiinţifică însăşi reafirmă existența cauzalității 
nu este deloc surprinzător. Problema cauzalității este însăşi problema 
ştiinţei. A căuta să dovedeşti indeterminismul este un nonsens; o 
asemenea întreprindere implică folosirea principiilor determinismului. 
Se revine şi aici la aporiile empirismului, consemnate în capitolele 
anterioare, şi care apar din încercarea de a demonstra lipsa rațiunii din 
actul de cunoaştere — ca şi cum acest lucru ar fi posibil fără folosirea 
rațiunii! 

În consecință, putem afirma că știința contemporană reconfirmă 
cauzalitatea obiectivă ca rațiune a sa de a fi. Încercările făcute de a-l 


58 jbidem, p. 163. 

depăşi pe Hume din interiorul empirismului său au rămas, toate, 
infructuoase. Depăşirea scepticismului humeist presupune ieşirea din 
cadrele empirismului. În realitate, această depăşire s-a efectuat, cum 
rezultă din cele anterioare, pe linia unei gândiri cu tendințe dialectice. 
Confruntarea dintre raționalism şi empirism a dus la discreditarea 
poziţiilor unilaterale şi a pregătit terenul pentru elaborarea unei 
concepții care să constituie o sinteză a celor două direcţii opuse, 
sinteză care să le depăşească la modul superior, adică dialectic. 

În cele precedente am trecut în revistă una dintre principalele căi 
pe care s-a angajat spiritul filosofic modem pornind de la o bază 
empiristă. Atât valoarea cât şi limitele rezultatelor la care s-a ajuns pe 
această cale ţin de această bază. Meritul principal al empirismului este 
acela că, în opoziţie cu gândirea speculativă, a subliniat necesitatea ca 
procesul de cunoaştere să se întemeieze pe experienţă. Concepând însă 
această experiență în mod subiectiv, empirismul s-a trezit în finat rupt 
de realitate. Slăbiciunile empirismului decurg din baza sa de principii, 
prea înguste şi, ca atare, necorespunzătoare pentru sarcina critică 
asumată. Abordând problemele prin prisma simțului comun, filosofii 
empirişti n-au putut ocoli primejdia — denunțată cândva de gânditorul 
dialectician Giordano Bruno — de a se lăsa robiți de simţuri în 
cercetările lor. În acest fel, în viziunea empiristă simţurile au încetat 
până la urmă să mai fie ferestre larg deschise spre lume şi au devenit 
ziduri despărțitoare între om şi realitate. Locke este acela care a 
deschis calea empirismului spre subiectivism şi scepticism. Adepții 
aprecierilor cantitative în filosofie ne arată că la el găsim mai mult 
materialism decât idealism. Chiar de-ar fi aşa — ceea ce este îndoielnic —, 
credem că mai importante sunt la el tendințele care subminează în 
permanență fondul de gândire materialistă moştenit de la Bacon şi 
Hobbes. În conținutul ei, filosofia lui Locke implică două momente: pe 
de o parte, ea desăvârşeşte evoluţia materialismului englez, 
fumizându-i „argumentul empiric” al cunoaşterii — ceea ce a şi deschis 
o cale nouă filosofiei franceze şi psihologiei engleze de orientare 
materialistă —, iar pe de altă parte, prin însuşi modul cum ea a funda- 
mentat acest „argument”, s-au elaborat factorii ce au dus materialismul 
englez la disoluţie. 

Cât de puternice au fost elementele subiectiviste care au apărut în 
filosofia lui Locke ne-o arată Berkeley, care n-a făcut decât să le 
dezvolte într-un mod mai consecvent pentru a-şi constitui sistemul său 
subiectiv-teologic. Ruperea operată de Locke între existență şi esenţă, 
definirea existenţei în sens fenomenalist, punerea esenței sub semnul 

îndoielii şi exilarea ei în afara câmpului cunoaşterii sunt elemente care, 
prin dezvoltarea lor corespunzătoare, au constituit importante puncte 
de sprijin folosite cu abilitate de către episcopul irlandez la edificarea 
noii sale mitologii subiectivist-teologice. Rupt de obiectivitate, 
empirismul recade prin Berkeley în scolastică. Nu-ul pe care îl opune 
conceptelor fundamentale ale filosofiei şi ştiinţei este o negaţie subiec- 
tivistă. Se revine astfel la empiria superstițioasă, negată de Renaştere şi 
de filosofia secolului al XVII-lea. 

David Hume va relua şi el critica noțiunilor de substanță şi cauza- 
litate de pe aceeaşi poziție empiristă, numai că, spre deosebire de 
înaintaşii săi, filosoful scoţian va dovedi în analizele sale un spirit 
critic, exemplar. În fondul intim al filosofiei lui Hume se păstrează 
ceva din spiritul cartesian. Deşi lipsită de spirit constructiv, opera lui 
Hume este viabilă tocmai prin luciditatea pe care o emană. De aici şi 
înrudirea gânditorului scoţian cu contemporanii şi prietenii săi francezi, 
cu care prezintă unele afinități în maniera abordării problemelor şi 
chiar în unele soluţii. Meritul principal al lui Hume este acela de a fi 
dus la concluziile lor logice principiile empiriste practicate de Locke şi 
Berkeley. Aceste concluzii, a dovedit el, nu pot fi decât sceptice. 
Rezultat negativ şi pozitiv în acelaşi timp. Pozitiv pentru că a arătat în 
modul cel mai concludent că empirismul nu poate întemeia 
cunoaşterea. Analiza textelor ne-a dus la concluzia că Hume, contrar 
unor opinii larg răspândite, şi-a elaborat concepţia în opoziție cu 
filosofia lui Berkeley, pe care o respinge argumentat. Hume subliniază 
fără echivoc că pentru el problema existenței lumii obiective nici nu se 
pune ca problemă, şi că nu a negat niciodată existența cauzalităţii. Nu 
existența este o problemă pentru Hume, ci cunoaşterea acesteia. Hume 
dovedeşte odată pentru totdeauna că „experiența? simţurilor nu dă 
certitudine. Kant va crede că găseşte certitudinea în minte, în formele 
apriorice ale intelectului, pe care abuziv le decretează obiective şi 
necesare. 

Trebuie, de asemenea, să se țină seama de contribuția adusă de 
Hume la combaterea obscurantismului teologic şi la promovarea spiri- 
tului critic în filosofie. Kant mărturiseşte că Hume l-a trezit din 
„somnul dogmatic”. Noi nu putem uita că prin Kant şi Hegel începe un 
proces care duce în cele din urmă la un spor de luciditate. 

Concluzia finală care se desprinde din analizele noastre privitoare 
la lucrările filosofilor cercetaţi în prezentul studiu, lucrări centrate 
toate asupra criticii conceptelor de substanță şi cauzalitate, este aceea 
că linia empiristă inițiată de Locke şi încheiată de Hume reprezintă un 
moment semnificativ al dezvoltării gândirii filosofice moderne, dar un 
moment care, ca atare, poate aparţine numai istoriei acestei gândiri. 
Acest moment poate fi pozitiv prezent în gândirea contemporană 
numai ca depăşit. Dialectic depăşit. Semnificaţia adâncă a empiris- 
mului cercetat de noi este aceea de a fi dovedit indirect că un principiu 
filosofic unilateral conduce inevitabil cunoaşterea spre impas. 
Demersul empirist probează încă o dată, prin concluziile evidenţiate de 
Hume, că orice epistemologie unilaterală de acest fel, o epistemologie 
neîntemeiată pe o ontologie corespunzătoare, eșuează, în ultimă 
instanță, în nihilism teoretic. Ca „experiment” teoretic, valoarea acestui 
empirism nu poate fi îndeajuns de apreciată. Odată ajuns prin Hume la 
concluziile lui ultime, empirismul a trimis, cu forța necesităţii, 
gândirea filosofică spre tărâmurile ei fireşti şi singurele cu adevărat 
fructuoase, acelea ale dialecticii şi ale legăturii cu practica. Acest drum, 
lung şi greu, plin de sinuozităţi, a fost jalonat de nume cum sunt cele 
ale lui Kant sau Hegel. Noua dialectică nu mai este însă nici aceea a 
anticilor şi nici aceea a Renaşterii. Rezolvărilor inspirate şi descrierilor 
poetice le-au luat tot mai mult locul cunoaşterea precisă, 
discernământul critic şi confruntarea cu practica. Acest drum nou 
deschis filosofiei este parcurs astăzi de toate disciplinele ştiinţei şi 
culturii care au depăşit stadiul lor empiric de cunoaştere. Adevărul mai 
bogat, concret, pe care-l posedăm astăzi şi prin care putem aprecia mai 
precis şi complet momentele ce jalonează ascensiunea spiritului uman, 
nu este străin de aceste momente. El este sinteza lor dezvoltată în care 
ele şi-au găsit împlinirea şi în funcţie de care le judecăm valoarea. 

